
TABUK    lA  SAM 


TAPITO   BUK   I 
Sam  1. 

1  Erufie  tapii  tatagata  sefakarogoma  i  avisau  o  fakau 
nopena  penaganea  esa,  eia  senofoma  i  taretu  o  fakau  esa 
iarea  penaganea,  sepukuma  fatasiana  ma  fakau  nofakah- 
mana. 

2  Kaie  eia  nokaniani  i  tavaga  o  Ihova;  eia  nomana- 
tunea  i  tiona  vaga  i  ao  mapo. 

3  Eia  kafeipe  i  tarakau  nihpura  wei  avai-tafe,  noamoa 
anofua  i  tiona  vajagara;  semaroma  foki  tanorau:  karufie 
anea  oji  neipena. 

4  Fakau  esa  iarea  penaganea  sefeipera;  kaie  akirea 
feipe  i  ahvaonea  tamtagi  noeifiakea. 

5  Fakau  esa  iarea  penaganea  serohtuma  iei  i  tanohnea 
nofarigoina  penaganea  o  tagata;  fakau  esa  iarea  penaganea 
serohtuma  i  tafatakina  o  fakau  etotonu  iarea  penaganea. 

6  Ihova  mari  noiroa  penaganea  o  fakau  etotonu  apena- 
ganea  area :  kaie  kaiauiei  fakau  esa  i  apenaganea  area. 

Sam  2. 

1  Fakai  i  avaka  tagata  nokali  iaha  ?  fakai  i  afanua 
nomanatunea  tane  taru  mani  ? 

2  Afatoriki  i  takere  nei  ninage  fatakina  kirea,  fakau 
sore  nofakatamau  fatasiana  ia  Ihova,  ma  tatagata  nei- 
nage,  notupe, 

3  Tumusia  kitea  tafou  oraua,  katauaki  ataura  oraua  i 
akitea. 

4  Eia  noeke  i  taragi  kakata :  Teriki  kafakaopea  kirea. 

5  Eia  kavisau  ki  akirea  i  tiona  kaU,  kafakahUka  kirea 
i  tiona  fakainina  sore. 


2.  6.  TABUK  lA  SAM  3.  8. 

6  Kaie  avau  nahnage  tioku  Ariki  i  Saion,  tiokn  aora 
tapu. 

7  Avau  kantukua  tavaga:  Ihova  neitukuamai  ki 
atavau  pe,  Akoe  tuku  Tariki;  avau  nahkamoa  akoe 
iranei. 

8  Nugia  avau,  avau  kantuf  a  akoe  avaka  tagata  mou,  ma 
anoji  i  takere  nei  pe  kaniou. 

9  Akoe  kautaf oia  kirea  i  taf oirakau  f atu ;  akoe  kanuh- 
nukia  kirea  feipe  tagajanea  kerehpuru. 

10  Arapakau  akaua  iei,  afatoriki  nei:  amoa  tafakeiroa, 
akaua  fakau  sore  i  takere  nei. 

I'l  Faoifo  akaua  kia  Ihova  ma  tamataku,  kakaniani  ma 
taviriviri. 

12  Sogia  akaua  Tantariki  pena  kakali  eia,  akaua  kah- 
mate  i  taretu,  kasore  tiona  kali  mahlau.  Erufie  tapu 
fakau  oji  nofakarogo  iateia. 

Sam  3. 

Sam  o  Tevit  tenei  itanapugira  eia  nitere  ia  Absalom  tantariki. 

1  E  Ihova,  nikobkobua  tapu  fakau  nofakahUka  a^^au  ! 
enalupai  nikomasike  pe  kapentowa  iatavau. 

2  Enalupai  mari  notukua  i  tioku  nohkano  pe,  Teatua 
seropenamauri  mona. 

3  Kaie  akoe,  e  Ihova,  takaroa  nofori  iatavau;  akoe 
tioku  arufie;  akoe  nojikijiake  tuku  uru. 

4  Avau  nantapa  Ihova  i  tioku  areo,  eia  nifakarogo 
iatavau  i  tiona  aora  tapu. 

5  Avau  nimoe,  ninjoiroa;  avau  niviri,  iei  te,  Ihova  nei- 
matakina  avau. 

6  Avau  seromatakuma  i  atagata  tamakesu  ninage 
kirea  fakaforfori  iatavau. 

7  Masike,  e  Ihova;  penamauri  moku,  e  tioku  Atua: 
akoe  nauforopakia  fakau  esamai  maku  i  akaufafa  orea; 
akoe  nautajia  anifo  o  fakau  esa  iarea  penaganea. 

8  Nio  Ihova  tamauri :  akoe  kauageia  iou  atagata. 

4.  1.  TABUK  lA  SAM  5.  4. 

Sam  4. 

Ki  Tesore  i  afakau  nohgoro.     Sam  o  Tevit. 

1  Fakarogo  iatavau  pe  avau  rotapa  akoe,  e  tioku  Atua 
rufie:  akoe  naupenamauri  moku  i  tioku  ahlika:  siraru- 
fiemai  avau,  fakarogona  tioku  ahmori. 

2  Akaua,  fakau  sore  nei,  koameifo  tioku  arufie,  kapena 
tane  nofakahmana  iei  mei  tanapugi  tefe  ?  akaua  kaka- 
niani  i  ane  taru,  ma  penaganea  erohkavei  mei  tanapugi 
tefe  ? 

3  Kaie  farigoina  akaua  pe  Ihova  neinagkekeina  mona 
tatagata  erufie  iana  penaganea :  Ihova  keirogona  pe  avau 
nantapa  eia. 

4  Kamataku  akaua,  kiosapenanesa :  manatunea  ma 
arotaua  i  apotu  aua,  fakahlogoana. 

5  Taumafa  akaua  i  ataumafa  ma  arotaua  totonu,  fa- 
karogrogo  ia  Ihova. 

6  Enalupai  mari  notukua  pe,  Akai  kafakariamai  ki 
akitea  sanea  rufie  ?  E  Ihova,  sirarufiemai  kimea  i  tiou 
afoimata  marama. 

7  Akoe  naunage  fakasore  takaniani  i  tioku  roto,  se- 
sorema  takaniani  orea  i  tanapugi  nikobkobua  akorn  ma 
tavai-vain  orea. 

8  Avau  kamoe  ma  tamarino,  kamoiroa:  iei  te,  sahkoe, 
e  Ihova,  nositu  iatavau  pe  kanofo  fakarufie. 

Sam  5. 

Ki  Tesore  i  afakau  nohgoro.      Sam  o  Tevit. 

1  Fakarogona  iaku  visau,  e  Ihova,  mentua  iaku 
amanatuga. 

2  Fakarogona  tioku  areo,  tioku  Ariki,  ma  tioku  Atua, 
avau  mari  nohrnori  ki  at  akoe. 

3  E  Ihova,  akoe  kaurogona  tioku  areo  i  ohpo,  i  ohpo 
mari  avau  kahmori-katu  ki  at  akoe,  nosirakake. 

4  Jikai  pe  akoe  Teatua  nokaniani  i  apenaganea  esa: 
seronofoma  sanea  sa  iatakoe. 


5.  5.  TABUK  lA  SAM  6.  5. 

5  Fakau  nokaulevi  serohnofoma  weimoa  iatakoe: 
akoe  nohgeigai  i  afakau  oji  nopena  penaganea  faga. 

6  Akoe  kaiauiei  fakau  notukua  avisau  erohkavei : 
Ihova  nosasahlua  i  tatagata  nohta-tagata  ma  tatagata 
erohkavei. 

7  Kaie  avau,  avau  mari  kohmai  ki  tiou  afare  i  tiou 
arof a  sorekage :  avau  kahmori  ma  tamataku  iatakoe  nosira 
ki  tiou  afare  tapu. 

8  Arafia  avau,  e  Ihova,  iou  apenaganea  totonu  i 
afakau  esamai  maku;  fakatotonusia  tiou  aretu  weimoa 
iatavau. 

9  Jikai  savisau  mari  i  afafa  orea;  esana  arotorea: 
avajagareo  orea  tanasivari  setanumiama;  akirea  novisau 
rufie  ki  atavau,  kaie  norohkavei. 

10  Oria  i  akirea,  e  Teatua:  kahtakakea  kirea  i  tafa- 
katamauga  orea:  segiakea  kirea  i  apenaganea  esa  na- 
lupai  area;  iei  te,  akirea  nofakarogosa  iatakoe. 

11  Kaie  kakaniani  atagata  oji  nofakarogo  iatakoe, 
kafeiakea  kirea  ahgoro  segapu,  iei  te,  akoe  nauapojia 
kirea:  kakaniani  foki  iatakoe  fakau  nokaniani  i  tiou 
eigoa. 

12  Akoe  mari  kauageia  fakau  etotonu  apenaganea 
area;  akoe  mari,  e  Ihova,  kafakaforforia  kirea  i  tiou 
arofa  feipe  i  takaroa. 

Sam  6. 

Ki  Tesore  i  afakau  nohgoro.     Sam  o  Tevit. 

1  E  Ihova,  koisautukua  sajina  avau  i  tiou  akaU, 
koisotarania  avau  i  tiou  afakainina  sore. 

2  Sirarufiemai  avau,  e- Ihova,  avau  mari  nikotamoto: 
e  Ihova,  penamauri  moku;  nikohhka  oku  eivi. 

3  Tioku  nohkano  foki  nohhka  fakasore:  kaie,  e  Ihova, 
mei  tanapugi  tefe  ? 

4  Afemai,  e  Ihova,  veteakea  tioku  nohkano:  pena- 
mauri moku  i  tiou  arofa. 

5  Sementua  mari  akoe  i  tahmate:  akai  kafafetai  iata- 
koe i  tafanua  o  fakau  ehmate  ? 

6,  6.  TABUK  lA  SAM  7.  9. 

6  Avau  kotereva  i  tioku  atagi;  tioku  apotu  nomanu 
i  apo  oji;  esu  tanohnea  nomoe  iei  avau  i  oku  areimata. 

7  Konopauri  ru  oku  foimata  i  tatagi;  konofakau  sore 
i  afakau  esamai  maku. 

8  Rokea  akaua  iatavau,  fakau  oji  nopena  penaganea 
faga;  Ihova  mari  neirogona  tareo  i  tioku  atagi. 

9  Ihova  neirogona  anea  avau  nahnugia  iateia;  Ihova 
keiamoa  tioku  ahmori. 

10  Fakau  oji  esamai  maku  kahma,  kafakainina  fa- 
kasore:  akirea  kaafe  weiwaha  kahma. 

Sam  7. 

Tahgoro  o  Tevit  neifeiakea  kia  Ihova  i  avisau  o  Kuj, 
tafakai  Bentiamen. 

1  E  Ihova,  tioku  Atua,  avau  nofakarogo  iatakoe: 
penamauri  moku  i  atagata  oji  noatagia  avau,  veteakea 
avau  i  akirea. 

2  Pena  eia  keifafasia  avau  feipe  i  salaion  nofafasia 
fakarikrikia,  kaie  jikai  tasi  pe  kapenamauri  moku. 

3  E  Ihova,  tioku  Atua,  pe  avau  nanpena  penei;  pe 
apenaganea  efaga  noi  ru  oku  rima; 

4  Pe  avau  nahkoria  tasa  ki  ateia  eia  ninofo  marino 
iatavau;  (avau  mari  nanpenamauri  mo  tatagata  esamai 
maku,  kaie  jikai  tantafito:) 

5  Ehtau  pe  tatagata  esamai  maku  keiatagia  tioku 
nohkano,  katotomia  avau;  eia  katakafieifo  avau  ki 
takere,  kanageifo  tioku  arufie  i  takere. 

6  Masike,  e  Ihova,  i  tiou  akaU,  tukake  akoe  maku  i 
takaU  o  fakau  esamai  maku:  virikake  akoe  maku;  pena 
tanori  morea  nautukua. 

7  Tafatakina  tagata  kafakaforforia  akoe  iei:  akoe 
kaafe  weiluga  marea. 

8  Ihova  neitukua  tanori  ma  fakai  i  afanua:  oria  avau, 
e  Ihova,  ehtau  ki  iaku  penaganea  totonu,  ma  iaku  pena- 
ganea mari. 

9  Eruiie  pe  karava  apenaganea  esa  o  fakau  esa;  kaie 
nage  fakamahkeia  fakau  etotonu  iarea  penaganea:  Tea- 

7.  10.  TABUK  I A  SAM  8.  7. 

tua  etotonu  iana  penaganea  nojirojiroa  aroto,  ma  amana- 
tuga  o  tagata. 

10  Tioku  karoa  no  ia  Teatua,   eia  neipenamauri  mo 
fakau  nomari  arotorea. 

11  Teatua  nofarigoina  penaganea  o  fakau  rufie.     Tea- 
tua nokali  i  afakau  esa  i  anapugi  oji. 

12  Pa  eia  serotafurinia  eia  katara  tena  majira:  eia 
neitorojia  takaroji,  ninanakina  pe  kafana. 

13  Eia  neipenpena  foki  mona  akauligi  i  tahmate:  eia 
neipena  ano  gasau  feipe  agasau  afi. 

14  Eia  mari  nikohmafa  i  apenaganea  efaga,  neiamoa 
asa,  nifarere  i  terohkavei. 

15  Eia  neipena  tarua,  neikeria,  kaie  nitakakea  i  tarua 
neipena. 

16  Tiana  asa  kaafe  i  tiona  uru,  ma  iana  penaganea 
evahkoko  katakeifo  i  tiona  eipu. 

17  Avau  karafaina  Ihova  ehtau  ki  iana  penaganea 
totonu:  avau  kafeiakea  ahgoro  i  teigoa  o  Ihova  Weilu- 
garoa. 

Sam  8. 

Ki  Tesore  i  afakau  nohgoro.     Sam  o  Tevit. 

1  E  Ihova,  Teriki  orhea,  erufie  tapu  tiou  eigoa  i  takere 
nei  oji  !  akoe  naunage  tiou  arufie  i  taragi. 

2  Akoe  naunage  tatamotua  i  afafa  o  agatama  rikriki, 
ma  agatama  nou,  i  afakau  esakatu  mou,  pe  akoe  kaupo- 
jina  avisau  sajina  o  tatagata  esakatu  mou,  ma  tatagata 
neioria  penaganea. 

3  Pe  avau  romojikia  taragi  tiou,  tafijikauga  iou  apajo 
nma;  ma  tamrama  foki,  ma  afetu  naunage; 

4  Avau  notukua  pe,  Atagata  aha,  pe  akoe  nomentua 
kirea  ?  ma  agatama  o  tagata  pe  akoe  nomeisireia  kirea. 

5  Akoe  mari  naupena  kirea  weiraro  fakasisiana  i  agelo, 
akoe  niburaua  kirea  i  t arufie  ma  tahgana. 

6  Akoe  naunage  kirea  pe  kariki  i  afijikauga  iou  arima; 
naunage  anea  oji  weiraro  i  avae  orea; 

7  Ajip  oji  ma  buHmatau,  ma  anemauri  eiro  i  agamotu; 

8.  8.  TABUK  I A  SAM  9.  13. 

8  Ma  amanu  i  teavavanea,  meika  i  tatai,  anea  oji 
mari  nomeiroro  i  aretu  i  tatai. 

9  E  Ihova,  Teriki  omea,  erufie  tapu  tiou  eigoa  i  takere 
nei  oji  ! 

Sam  9. 

Ki  Tesore  i  afakau  nohgoro.     Sam  o  Tevit. 

1  Avail  kafafetai  ia  Ihova  ma  tioku  roto  pakeni;  avau 
kafakaria  iou  afijikauga  oji  nomasaro  iei. 

2  Karufie  tioku  roto,  avau  kakaniani  iatakoe;  avau 
kafeiakea  ahgoro  i  tiou  eigoa,  e  Teatua  Weilugaroa. 

3  Pe  roafe  kimuri  fakau  esamai  maku,  akirea  kasiba 
kahmate  weimoa  iatakoe. 

4  Akoe  mari  nisitu  iatavau  i  aku  penaganea  totonu, 
nauamoa  maku;  akoe  nieke  i  torona,  nautukua  fakato- 
tonua  tanori  ma  tagata. 

5  Akoe  nautukua  sajina  avaka  tagata,  niauiei  fakau 
nopena  penaganea  esa,  nifurunakea  eigorea  iatau  matau. 

6  Nikoiauiei  nibuni  fakau  esakatu  mou  iatau  matau; 
akoe  niauiei  f oki  asiti  orea ;  ane  nomentua  iei  kirea  niko- 
jikai  fatasiana  ma  kirea. 

7  Kaie  Ihova  noariki  iatau  matau:  eia  neipenpena 
tiona  torona  pe  keitukua  tanori  ma  tagata. 

8  Eia  notukua  fakatotonua  tanori  ma  fakai  i  takere 
nei,  eia  keinage  tanori  totonu  ma  tagata. 

9  Ihova  tanohnea  kahmuni  iei  foki  ma  fakau  nitomia, 
tanohnea  kahmuni  iei  i  anapugi  nohhka  iei; 

10  Fakau  noiroa  tiou  eigoa  kafakarogo  iatakoe;  iei 
te,  akoe  Ihova,  sehkoinama  fakau  nosara  akoe. 

11  Feiakea  ahgoro  akaua  ma  Ihova  nonofo  i  Saion: 
tukua  akaua  iana  penaganea  ki  atagata. 

12  Eia  mari  nomentua,  keioria  fakau  nohta-tagata : 
eia  segaroma  i  tahtapa  o  fakau  emaru  aroto  orea. 

13  Sirarufiemai  avau,  e  Ihova;  mojikia  tioku  ahhka 
nahkamoa  i  afakau  nohgeigai  iatavau,  akoe  mari  nojiki- 
jiake  avau  i  tanapugi  avau  nitata  ki  tamate; 

9.   14.  TABUK  lA  SAM  10.  7. 

14  Pe  avau  kantukua  anea  oji  nohgana  iatakoe  iei  i 
afeipa  i  tasiti  i  Saion:  avau  kakaniani  i  tiou  amauri. 

15  Fakau  pauri  nikohkero  i  tarua  akirea  nikeria: 
nikonaua  avae  orea  i  takaupega  akirea  nifuna. 

16  Ihova  neifakaria  eia,  neioria  fakatotonua  tagata: 
fakau  esa  iarea  penaganea  nikonaua  i  tafijikauga  i  arima 
orea. 

17  Kaafe  kimuri  fakau  nopenanesa  ki  tafanua  sa,  fakai 
i  afanua  oji  mari  nogaro  i  Teatua. 

18  Serogaroma  mari  i  afakau  ejikai  iarea  anea  iatau 
matau:  serojikaima  iatau  matau  anea  fakau  ejikai  iarea 
anea  noajia. 

19  Masike,  e  Ihova;  koisatamotua  tagata:  tukua 
tanori  ma  fakai  i  eke  afanua  weimoa  iatakoe. 

20  Fakamtakujia  kirea  akoe,  e  Ihova:  pe  fakai  i  afanua 
kairoa  pe  akirea  atagata  ana. 

Sam  10. 

1  Akoe  notu  ipapai  iaha,  e  Ihova  ?  akoe  nohmuni  iaha 
i  anapugi  nohhka  iei  akimea  ? 

2  Fakau  esa  iarea  penaganea  noatagia  fakatamotua 
fakau  nohhka  ma  takaulevi  orea:  kaie  kafakanaua  kirea 
i  tatamauga  akirea  nimentua. 

3  Tatagata  esa  iana  penaganea  notukua  fakasorea 
takaniani  i  tiona  roto;  tatagata  nohmata  sa  i  anea  notu- 
kweina  nofakaopea  Ihova. 

4  Tatagata  esa  iana  penaganea  notukua  i  takaulevi 
i  tiona  roto  pe  eia  serokanianima  iateia.  Iana  manatuga 
oji  pe  ejikai  Teatua. 

5  Emahkei  iana  penaganea  inapugi  manapugi:  tanori 
nauoria  i  atagata  ipapai  iateia:  eia  nofakahpu  i  afakau  oji 
esage  mana. 

6  Eia  notukua  i  tiona  roto  pe,  Avau  serof eif akuama : 
tasa  serorikofiama  avau  iatau  matau. 

7  Efonu  tano  fafa  i  tasakiri  ma  terohkavei,  ma  penaga- 
nea mahkei:  asa  ma  penaganea  faga  no  weiraro  i  tano 
rero. 

10.  8.  TABUK  lA  SAM  11.  2. 

8  Eia  nopuku  i  anohnea  nohmuni  iei  i  amrae :  eia  nohta- 
tagata  i  anohnea  ehmuni  kaie  ejikai  asa  i  akirea:  eia 
nosirasa  fakahmunia  fakau  tamoto. 

9  Eia  nohmuni  i  tanohnea  ehmuni  feipe  i  salaion  i 
tiona  punaga:  eia  nomoitawa  pe  katotomia  fakau  ejikai 
iarea  anea:  eia  nototomia  notorojia  ki  tiona  kaupega. 

10  Eia  notorotoro,  nofao;  fakau  tamoto  nohtakakea 
i  ana  fiji  etamotua. 

11  Eia  notukua  i  tiona  roto  pe,  Teatua  nikogaro:  eia 
nofuna  iona  foimata;  eia  serosafeama  iatau  matau. 

12  Masike,  e  Ihova;  e  Teatua,  jikijiake  tiou  arima: 
koisagaro  akoe  i  afakau  emaru  rotorea. 

13  Tatagata  esa  iana  penaganea  nofakaopea  Teatua 
iaha  ?  noitukua  i  tiona  roto  pe,  Akoe  serofakauiama 
avau  iei. 

14  Akoe  nausafea;  akoe  mari  nomojikia  tamahmafisa 
ma  takaH,  pe  torima  kaoria:  tatagata  nohlika  nonage 
eia  iatakoe;  akoe  mari  nositu  i  anikaso. 

15  Tajia  t arima  o  tatagata  nopenanesa;  sara  kobuni 
apenanesa  o  tatagata  esa  iana  penaganea. 

16  Ihova  noariki  iatau  matau:  fakau  pauri  nikoji- 
kaikea  i  tiona  fanua. 

17  E  Ihova,  akoe  naurogona  takaniani  o  fakau  emaru 
iorea  roto:  akoe  mari  kafakatamotua  iorea  roto,  akoe 
kafaoifo  tiou  tariga  pe  kafakarogo : 

18  Pe  akoe  kapena  penaganea  totonu  ma  anikaso  ma 
fakau  nitomia,  pe  serovahkokoma  foki  atagata  nipena 
i  takere. 

Sam  11. 

Ki  Tesore  i  afakau  nohgoro.     Sam  o  Tevit. 

1  Avau  nofakarogrogo  ia  Ihova:  akaua  notupekua  ki 
atavau  pe,  Tere  akoe  feipe  i  samanu  ki  tiou  aora  ? 

2  Fakau  esa  iarea  penaganea  nofana,  nonanakina 
katoia  tafana,  ninapeage  tagasau  i  tafana  pe  kafania  i 
tapauri  fakau  nomari  iorea  roto. 

II 


11,  3.  TABUK  lA  SAM  12.  8. 

3  Pe  koiauiei  antafito  i  anea,  fakaii  etotonu  iarea  pe- 
naganea  kapena  pekua  ? 

4  Ihova  noi  tiona  fare  tapu ;  noi  taragi  torona  o  Ihova ; 
iona  foimata  noimojikia,  noijirojiroa  tagata. 

5  Ihova  noijirojiroa  fakau  etotonu  iarea  penaganea: 
kaie  eia  nohgeigai  i  afakau  esa  iarea  penaganea,  ma 
fakau  nokaniani  i  apenaganea  evahkoko. 

6  Eia  keiameifo  ahlika,  ma  tiafi,  ma  tarukasi,  ma 
tamtagi  eh  vera,  i  afakau  esa  iarea  penaganea:  tapito 
mari  neinage  morea  tena. 

7  Ihova  etotonu  mari  iana  penaganea;  eia  nokaniani 
i  apenaganea  totonu:  fakau  nomari  iorea  roto  kasafea 
iona  foimata. 

Sam  12. 

Ki  Tesore  i  afakau  nohgoro.     Sam  o  Tevit. 

1  Asitu  iatavau,  e  Ihova;  konojikai  mari  atagata  rufie: 
konojikai  atagata  nomari. 

2  Akirea  oji  novisau  nanoa  terohkavei  ki  akirea: 
akirea  novisau  i  aragutu  erohkavei,  ma  arotorea  jikirua. 

3  Ihova  keiauiei  aragutu  erohkavei  oji,  ma  arero  no- 
tukua  avisau  kaulevi: 

4  Akirea  notukua  pe,  Akitea  katamotua  i  arero  otea; 
niotea  ana  aragutu  otea :  akai  kariki  i  akitea  ? 

5  Ihova  notukua  pe,  Avau  kamasike  i  apenaganea 
mahkei  nopena  i  afakau  ejikai  iarea  anea,  ma  tamapusaki 
o  fakau  tamoto;  avau  kapenamauri  mo  tatagata,  akirea 
nofakahpu  iateia. 

6  Avisau  o  Ihova  avisau  ema;  feipe  silver  nitaona  i 
taumu  i  takere,  nitaona  fakafitu  pe  kama. 

7  Akoe  mari  kaumatakina  kirea,  e  Ihova,  akoe  kahleo 
i  akirea  i  tatau  tagata  tenei  iranei,  ma  iatau  matau. 

8  Fakau  esa  iarea  penaganea  nororo  fakaforfori,  pe 
rovahkejia  kihiga  fakau  esa. 

13.  1.  TABUK  lA  SAM  14.  6. 

Sam  13. 

Ki  Tesore  i  afakau  nohgoro.     Sam  o  Tevit. 

1  Akoe  kogaro  iatavau,  e  Ihova,  mei  tanapugi  tefe  ? 
iatau  matau  mo  jikai  ?  Akoe  kauapojia  iou  afoimata 
iatavau  mei  tanapugi  tefe  ? 

2  Avau  kamanatunea  ma  tioku  nohkano,  ma  tioku 
roto,  notagi  i  anapugi  oji  mei  tanapugi  tefe  ?  tatagata 
esamai  maku  katamotua  iatavau  mei  tanapugi  tefe  ? 

3  Siramai,  fakarogo  iatavau,  e  Ihova,  tioku  Atua: 
fakamarama  ru  oku  foimata,  pena  avau  kamoiroa  kama- 
tesapo,  kamate; 

4  Pena  tatagata  esamai  maku  katukua  pe,  Avau  niko- 
tamotua  iateia;  pena  fakau  nokali  iatavau  kakaniani  pe 
avau  nohlika. 

5  Kaie  avau  nif akarogo  i  tiou  arof a ;  tioku  roto  kakani- 
ani i  tiou  amauri: 

6  Avau  kafeiakea  ahgoro  kia  Ihova,  iei  te,  eia  neipena 
penaganea  arofa  maku. 

Sam  14. 

Ki  Tesore  i  afakau  nohgoro.     Sam  o  Tevit. 

1  Tatagata  ejikai  tiona  finagaro  notukua  pe,  Ejikai 
Teatua.  Akirea  esakage;  akirea  nipena  penaganea  nosa- 
sahlua  iei;  jikai  tasi  nopena  penaganea  rufie. 

2  Ihova  nisireifo  i  taragi  i  afakai  i  takere  nei,  pe  kei^afea 
pe  noiei  tasi  nofarigoina  anea,  neisara  Teatua  mo  jikai. 

3  Akirea  oji  niafe  kimuri;  akirea  oji  egatahtasi,  epakusa 
apenaganea  area;  jikai  tasi  kirea  nopena  penaganea  ru- 
fie, jikai  mari  santasiana. 

4  Jikihtae  tarapakauga  i  afakau  nopena  penaganea 
efaga  mo  jikai  ?  akirea  nokaina  iaku  tagata  feipe  akai, 
akirea  setapama  Ihova. 

5  Akirea  nimataku  fakasore  i  tanohnera:  Teatua  mari 
nonofo  ma  tatau  tagata  etotonu  apenaganea  area. 

6  Akaua  nofakahmana  i  tatamauga  o  tatagata  nohhka, 
iei  te,  Ihova  tiona  nohnea  nohmuni  iei. 

14.  7.  TABUK  lA  SAM  *  16.  6. 

7  Avau  nokaniani  tapu  pe  kafakea  i  Saion  tamauri 
mo  fakai  Isareel  !  Pe  Ihova  rofafekinamai  iana  tagata 
niamkea  iorea,  agafatumupuna  o  Jekob  kakaniani,  ka- 
rufie  aroto  o  fakai  Isreel. 

Sam  15. 

Sam  o  Tevit. 

1  E  Ihova,  akai  kanofo  i  tiou  afare  ?  akai  kanofohpiri 
i  tiou  aora  tapu  ? 

2  Tatagata  mari  nofano  ma  apenaganea  totonu,  noi- 
pena  penaganea  totonu,  novisau  ma  tamari  i  tiona  roto. 

3  Eia  sesamsamei  i  tano  rero,  sepenama  sasa  ki  tiona 
nieli,  sesituma  i  avisau  erohkavei  i  tatagata  evatata  ki 
ateia. 

4  Eia  nofakaopea  tatagata  esa;  kaie  eia  nohgana  i 
afakau  nomataku  ia  Ihova.  Pe  eia  katukua  fakamahkeia 
avisau,  kaie  kasa  iei,  eia  seroafema  iana  visau. 

5  Eia  senagema  iana  mane  i  atagata  pe  kasore  tanori 
mana,  eia  seamoama  foki  tanomata  pe  kasa  iei  fakau 
ejikai  iarea  asa.  Tatagata  noipena  penaganea  ena,  eia 
mari  serotakatakama  iatau  matau. 

Sam  16. 

Sam  o  Tevit. 

1  Matakina  avau,  e  Teatua:  avau  mari  nofakarogrogo 
iatakoe. 

2  Avau  nantukage    kia  Ihova  pe,  Akoe  tioku  Ariki: 
ahkoe  ana  tantafito  i  tioku  anofo  rufie. 

3  Kaie  fakau  rufie  i  tafanua,  avau  mari  nokaniani 
f  akasore  i  afakau  rufiesa  ena. 

4  Kanalupai  ahUka  o  fakau  nomuri  i  teke  atua:  avau 
mari  serotaumafama  i  ataumafa  orea  i  atotonea  no- 
numia,  serantukuama  eigoa  atua  orea  i  tuku  ragutu. 

5  Ihova  tapito  ninage  moku,  ma  tagajanea  noeinu  iei 
avau:  akoe  naumatakina  tioku  nohnea  ninage  moku. 

6  Ninage  nivaea  moku  anohnea  rufie;  erufiesa  mari 
tioku  anohnea. 

16.  7.  TABUK  lA  SAM  17.  9. 

7  Avau  karafaina  Ihova,  eia  nitamaua  moku:  tioku 
roto  foki  nofagona  avau  i  apo. 

8  Avau  nahnage  Ihova  weimoa  iatavau  segapu:  eia 
nonofo  wei  tioku  rima  matau,  avau  serotakatakama  iei. 

9  Karufie  tioku  roto  iei,  tioku  nohkano  nokaniani: 
tioku  noata  kagapu  noajia  tamauri  foki. 

10  Akoe  mari  serohkoinama  avau  i  tafanua  o  fakauh- 
mate;  akoe  serotukweinama  tiou  Atagata  Tapu  pe 
kabohpopo. 

11  Akoe  kafakaria  ki  atavau  taretu  i  tamauri:  esore 
takaniani  weimoa  iatakoe;  nohnofo  i  tiou  arima  matau 
anea  nokaniani  iei  iatau  matau. 

Sam  17. 

Tahmori  o  Tevit. 

1  Fakarogona  e  Ihova,  tiaku  penaganea  totonu, 
fakarogo  i  tioku  tapa;  fakarogona  tioku  ahmori  nofakea 
i  tuku  ragutu  serohkaveima. 

2  Kafakea  iatakoe  tavisau  i  tanori  iaku  penaganea, 
kasiramai  iou  afoimata  apenaganea  totonu. 

3  Akoe  naujirojiroa  tioku  roto;  akoe  nimeisireia  avau 
i  apo;  akoe  nausara  tioku  roto,  kaie  sesafeama  sanea; 
tioku  manatuga  pe  tuku  fafa  serotukuama  sanea  efaga. 

4  Kaie  afijikauga  o  tagata  avau  nahmatakina  avau 
iei  i  tavisau  i  tiou  afafa,  pena  avau  kafano  i  aretu  o  tagata 
evahkoko. 

5  Avau  nonofohpiri  iou  aretu,  sesibasibama  ruoku 
vae. 

6  Avau  nantapa  ki  atakoe,  iei  te,  akoe  mari  kafakarogo 
iatavau,  e  Teatua:  faoifo  tiou  tariga  ki  atavau,  fakarogona 
iaku  visau. 

7  Fakaria  ki  atavau  tiou  arofa  sorekage,  akoe  nopena- 
mauri  mo  fakau  nofakarogo  iatakoe  i  tiou  arima  matau 
i  afakau  esage  marea. 

8  Matakina  avau  feipe  i  tiou  ahkano  mata,  funa  avau 
i  tamarumaru  o  ru  ou  apahkau, 

9  I  afakau  nopena  penaganea  esa  noiauiei  avau,  fakau 
nohgeigai  sa  iatavau,  akirea  nofakaforforia  avau. 

17,  10.  TABUK  lA  SAM  18.  6. 

10  Emahkeisa  iorearoto:  akirea  novisau  kaulevi  i  afafa 
orea. 

1 1  Akirea  nikof akaf orf oria  kimea  i  taroro  omea :  akirea 
nomojikia  kimea  i  afoimatorea  pe  akimea  kasiri  i  ta- 
fanua. 

12  Eia  feipe  i  salaion  nokaniani  i  anea  keikeina,  feipe 
i  salaion  etamotua  nomoitawa  anea  i  anohnea  ehmuni. 

13  Masike  akoe,  e  Ihova, pojina  eia,  tatifo  eia :  penamauri 
mo  tioku  nohkano  i  afakau  esa  iarea  penaganea,  i  tiou 
amajira; 

14  Penamam'i  moku  i  tatagata  tiou  arima,  e  Ihova, 
i  atagata  i  takere  nei  nonofo  iarea  anea  ianapugi  nei, 
akoe  nautufa  kirea  pe  kamami  iou  anea:  kanalupai  iarea 
agatama,  akirea  nohkoina  anea  area  notoe  ma  agatama 
rikriki  area. 

15  Kaie  avau  kamojikia  iou  afoimata  i  apenaganea 
totonu;  pe  avau  rovirikake  karufiesa  tioku  roto  i  tiou 
amahmata. 

Sam  18. 

Ki  Tesore  i  afakau  nohgoro.  Sam  o  Tevit,  tafiji  o  Ihova,  eia 
neitukua  kia  Ihova  avisau  i  tahgoro  tenei  i  tanapugi  Ihova 
neiamkea  eia  i  arima  o  fakau  oji  esage  mana,  ma  tarima  o 
Sal:  eia  neitupe, 

1  Avau  kakaniani  iatakoe,  e  Ihova,  tioku  tamotua. 

2  Ihova  tioku  fatuhtu,  ma  tioku  nohnea  kahmuni 
iei,  eia  nopenamauri  moku;  tioku  Atua,  ma  tioku  tamotua, 
avau  kafakarogo  iateia;  tioku  karoa,  ma  tatamotua  i 
tioku  amauri,  ma  tioku  afare  ehgaro. 

3  Avau  kantapa  Ihova,  ehtaurufie  pe  kahgana  iateia: 
avau  kamauri  iei  i  afakau  esamai  maku. 

4  Tataura  i  tahmate  nifori  iatavau,  tamotu  tagata  esa 
nifakahhka  iatavau. 

5  Nifori  iatavau  i  tafanua  o  fakauhmate:  tafou  i  tah- 
mate nirikofia  avau. 

6  Avau  nantapa  kia  Ihova  i  tioku  ahhka,  nantapa  ki 
tioku  Atua:  eia  neirogona  tioku  areo  i  tiona  fare  tapu, 
tioku  tapa  nirako  weimoa  i  ateia,  ki  ano  tariga. 

18.  7.  TABUK  lA  SAM  18.  24. 

7  Takere  nimafuke,  niviriviri,  avae  ora  foki  nihtaga, 
nigarue,  iei  te,  eia  nikali  sa. 

8  Nifenake  tiousafi  i  tiona  kali,  tiafi  i  tano  fafa  nitugia 
anea :  nihka  ahkoroafi  iei. 

9  Eia  neikumieifo  taragi  foki,  nitoifo;  tapaurihtago 
vVeiraro  i  ruona  vae. 

10  Eia  nieke  i  tajerub,  nirere:  eia  mari  nirere  weiwaha 
i  apahkau  i  tamtagi. 

11  Eia  neipena  tapauri  tiona  nohnea  ehmuni;  tavai 
ma  apoa  ematoru  i  taragi  nifori  iateia,  niapojia  eia. 

12  Apoa  matoru  nihlele  i  tamarama  weimoa  i  at  eia, 
taua-fatu  ma  ahkoro-afi  nito. 

13  Nitaguruguru  Ihova  i  taragi,  Teatua  Weilugaroa 
nivisau  i  tiona  reo,  taua-fatu  mari  ma  tiafi. 

14  Eia  neitukweina  foki  ano  gasau,  nifalelekia;  eia 
neinafikea  taptapeia  enalupai,  neifakatamotoa  kirea. 

15  Nimasa  ago-vai,  niari  avae  o  takere  nei  i  tiou 
avisau-fago,-  e  Ihova,  i  tiou  akali  sorekage. 

16  Eia  nihkaumai  i  taragi,  neiamoa  avau;  eia  neitoro- 
jiakea  avau  i  avai  nalupai. 

17  Eia  neiamkea  avau  i  tatagata  etamotua  esamai 
maku,  ma  fakau  nihgeigai  iatavau,  akirea  mari  etamo- 
tuasa  iatavau. 

18  Akirea  nirikofia  avau  i  tanapugi  o  tioku  ahlika:  kaie 
Ihova  nipurujia  avau. 

19  Eia  neiarafia  avau  ki  tanohnea  marama;  eia  neipe- 
namauri  moku,  iei  te,  eia  nikaniani  iatavau. 

20  Ihova  neioria  avau  ehtau  ki  iaku  penaganea  totonu ; 
ehtau  ki  ruoku  rima  ema  eia  neifamata  maku. 

21  Avau  mari  ninofohpiri  i  aretu  o  Ihova,  avau  sefa- 
keama  i  Teatua  ma  tapenanesa. 

22  Nohnofo  weimoa  iatavau  apenaganea  oji  Teatua 
neipena,  avau  setauakima  iana  visau  neitukua. 

23  Avau  nanpena  penaganea  totonu  weimoa  i  ateia, 
nahmatakina  foki  avau  pe  koisapena  penaganea  faga. 

24  Ihova  neioria  maku  iei  elitau  ki  iaku  penaganea  to- 
tonu, ehtau  foki  ki  ruoku  rima  ema  weimoa  i  ateia. 

18.  25.  TABUK  I A  SAM  18.  41. 

25  Akoe  man  karafaina  fakau  earofa;  akoe  kapena 
penaganea  totonu  ma  fakau  etotonu  iarea  penaganea; 

26  Akoe  kafakaria  akoe  ema  ma  fakau  ema  iarea  pena- 
ganea; kaie  akoe  kamahmafi  i  afakau  nomahmafi. 

27  Akoe  mari  kapenamauri  mo  fakau  nohlika;  kaie 
akoe  kauamoeifo  fakau  nokaulevi  iorea  roto. 

28  Akoe  mari  katugia  tioku  lamp:  Ihova  tioku  Atua 
kafakamarama  tapauri  nofori  iatavau. 

29  Avau  mari  niatagia  tamotu  tagata  iatakoe;  avau 
karakeia  tabae  i  tioku  Atua. 

30  Kaie  Teatua  erufie  oji  iana  penaganea:  nikofari- 
goina  pe  nomari  tavisau  o  Ihova;  takaroa  eia  ma  fakau 
oji  nofakarogo  iateia. 

31  Akai  Teatua,  kaie  Ihova  ana  ?  Akai  tafatuhtu, 
sahko  Teatua  otea  ana  ? 

32  Teatua  notakaia  avau  i  tatamotua,  neipena  pe 
karufie  oji  tioku  aretu. 

:^3  Eia  neipena  ru  oku  vae  feipe  avae  o  'tanani  iro; 
eia  novahkejia  avau  i  oku  anohnea  iluga. 

34  Eia  neifakeiroa  ru  oku  rima  i  tatowa;  avau  etamotua 
iei  pe  katorojia  tafana  bras. 

35  Akoe  nautufa  avau  takaroa  pe  kapenamauri  moku: 
tiou  arima  matau  nipurujia  avau,  tiou  apenaganea  maru 
nifakatamotua  avau. 

36  Akoe  naupenpena  kahlafa  taretu  moku,  sesibasi- 
bama  ru  oku  vae. 

37  Avau  katagia  fakau  esamai  maku,  karikofia  kirea: 
avau  seroafema  foki  mei  tanapugira  kaiauiei  kabuni 
kirea. 

38  Avau  kantaia  kirea  pe  akirea  kataru  i  tamasike: 
akirea  kahtakakea  weiraro  i  ru  oku  vae. 

39  Akoe  mari  nitakaia  avau  i  tatamotua  i  tatowa; 
akoe  nikumieifo  weiraro  iatavau  fakau  nimasike  iatavau. 

40  Akoe  nisitu  iatavau  foki  pe  kafura  iatavau  fakau 
esamai  maku,  pe  avau  kaiauiei  fakau  nohgeigai  iatavau. 

41  Akirea  nihtapa,  kaie  jikai  tasi  pe  kapenamauri 
morea:  akirea  rihtapa  kia  Ihova,  kaie  eia  sefakarogoma 
i  akirea. 

18.  42.  TABUK  TA  SAM  19.  5. 

42  Avau  nahnuknukia  fakarikrikia  kirea  feipe  i  takere 
tamtagi  namnanoa:  avau  nahtatukeakea  kirea  feipe  i 
apenu  i  aretu. 

43  Akoe  nauveteakea  avau  i  amahmafiga  o  tagata; 
akoe  naunage  avau  pe  kariki  i  afakai  i  eke  afanua:  fakau 
avau  epuhpusi  i  akirea  kafijikau  maku. 

44  Pe  akirea  rorogona  avisau  iatavau  akirea  kafakarogo 
iatavau:  amavaka  kafaoifo  weimoa  iatavau. 

45  Fakai  i  eke  afanua  kajikaikea;  akirea  karokea  i 
aratokoro  orea,  karomai  noviriviri. 

46  Emauri  Ihova;  Karufie  tapu  tioku  fatuhtu;  kahgana 
i  Teatua  i  tioku  amauri. 

47  Teatua  mari  neioria  tagata  moku,  neikumieifo  fakai 
i  eke  afanua  weiraro  iatavau. 

48  Eia  neiamkea  avau  i  afakau  esamai  maka:  O,  akoe 
naujikijiake  avau  pe  avau  katamotua  i  afakau  noma- 
sike  iatavau:  akoe  naupenamauri  moku  i  tatagata 
evahkoko. 

49  Avau  karafaina  akoe  iei,  e  Ihova,  weimoa  i  afakai  i 
eke  afanua,  avau  kafeiakea  ahgoro  i  tiou  eigoa. 

50  Teatua  noipenamauri  fakarufie  mo  tiona  ariki;  eia 
noarafaina  tatagata  neinage,  Tevit  mari,  ma  iona  fatu- 
mupuna,  iatau  matau. 

Sam  19. 

Ki  Tesore  i  afakau  nohgoro.     Sam  o  Tevit. 

1  Taragi  notukua  tarufie  o  Teatua;  tavavanea  nofa- 
karia  afijikauga  i  tanorima. 

2  Notukua  t avisau  iei  i  ao  oji,  nofakaria  tiona  rapakauga 
i  apo  oji. 

3  Ejikai  afafa  orea,  ejikai  foki  avisau  area,  serogonama 
tareo  orea. 

4  Tafarigoi  i  akirea  nikofori  i  takere  nei  oji,  ma  avisau 
area  nikorako  ki  tanoji  i  takere.  Eia  neinage  tafare 
nofano  iei  tara, 

5  Kofeipe  tatane  noiarafia  tiana  fine  nofakea  i  tiona 
pito  fare;  eia  nokaniani  feipe  i  tatagata  etamotua  i  tafa-  ' 
katafura. 

19.  6.  TABUK  lA  SAM  20.  5. 

6  Eia  nofakea  i  tantafito  taragi,  nofano  nofori  ki  anoji 
iei :  sehmunima  sanea  i  tahvera  iei. 

7  Erufie  oji  tavaga  o  Ihova,  nofakatamotua  anohkano 
otea:  nomari  tavisau  o  Ihova,  notufa  tarapakauga  ki 
afakau  epuhpusi. 

8  Etotonu  avisau  fakeiroa  o  Ihova,  arototea  nokaniani 
iei:  ema  tavaga  o  Ihova,  nofakamarama  afoimatotea. 

9  Ema  avisau  nomataku  ia  Ihova  iei,  nohnofo  faka- 
mahkeia  iatau  matau:  nomari  avisau  fago  o  Ihova,  eto- 
tonu oji. 

10  Ehtau  pe  kakaniani  fakasore  iei,  kakaniani  fakasi- 
siana  ia  kolt,  kolt  esore  erufiesa:  ekanorufie  fakasore 
foki,  ekanorufie  fakasisiana  hane,  hane  fou  mari. 

11  Nofagona  tiou  afiji  iei:  kosorekage  tanomata  ma 
fakau  nofakarogo  iei. 

12  Akai  nofarigoina  iana  penaganea  masui  ?  amkea 
iatavau  apenaganea  masui  nihmuni. 

13  Pojina  tiou  afiji  pena  eia  kapena  penaganea  esa 
ma  takaulevi;  koisariki  kirea  iatavau:  pe  avau  karufie 
oji,  kama,  serovahkejiama  iatavau  apenaganea  esa  esore. 

14  Karufie  avisau  i  tioku  fafa,  ma  amanatuga  i  tioku 
roto,  weimoa  iatakoe,  e  Ihova,  tioku  tamotua,  naufamata 
maku. 

Sam  20. 

Ki  T esore  i  afakau  nohgoro.     Sam  o  Tevit. 

1  Ihova  kafakarogo  i  tiou  ahmori  i  tanapugi  akoe 
nohhka  iei;  teigoa  Teatua  o  Jekob  keivahkejia  akoe 
kiluga; 

2  Eia  kasitu  iatakoe  i  tiona  nohnea  tapu,  keitufa  akoe 
tatamotua  nofakea  i  Saion; 

3  Eia  kamentua  foki  iou  ataumafa  oji,  keiamoa  tiou 
ataumafa  tugia; 

4  Eia  keitufa  akoe  anea  tiou  aroto  nokaniani  iei,  keifa- 
karava  iou  amanatuga  oji. 

5  Akimea  kakaniani  i  tiou  amauri,  akimea  kajikijiake 
afarigoi  omea  i  teigoa  Teatua  omea:  Ihova  keifakarava 
anea  oji  akoe  nonugia  iateia. 

20.  6.  TABUK  lA  SAM  21.  11. 

6  Avau  noiroa  pe  Ihova  nopenamauri  mo  tatagata 
neinage;  eia  kafakarogo  iateia  i  tiona  fanua  rufie  tapu, 
keipenamauri  mona  i  tatamotua  i  tiona  rima  matau. 

7  Efaru  nomentua  aekiga  orea  ahors  notorojia,  efaru 
ahors  area:  kaie  akimea  katukua  teigoa  o  Ihova  Teatiia 
omea. 

8  Akirea  nikokumieifo,  nikohtakakea:  kaie  akimea 
nikomasike,  nohtukake. 

9  Penamauri  momea,  e  Ihova:  kafakarogo  Teriki  i 
akimea  pe  akimea  rotapa  eia. 

Sam  21. 

Ki  Tesore  i  afakau  nohgoro.     Sam  o  Tevit. 

1  Teriki  kakaniani  i  tiou  tamotua,  e  Ihova;  eia  kaka- 
niani  tapu  i  tamauri  akoe  nopena  mona. 

2  Akoe  nautufa  eia  tane  na  tiona  roto  nikaniani  iei, 
akoe  sekeremoama  tane  na  ano  ragutu  ninugia. 

3  Akoe  mari  niweiwaha  nautufa  eia  i  atufa  rufie: 
akoe  niburaua  eia  i  takorona  kolt  rufiesa. 

4  Eia  neinugia  tamauri  iatakoe,  akoe  nautufa  eia, 
tamauri  iatau  matau  mari. 

5  Kasore  mari  tiona  rufie  i  tiou  amauri :  akoe  nivahke- 
jia  iateia  tahgana  ma  teariki. 

6  Akoe  naunage  pe  karufie  tapu  atagata  iateia  iatau 
matau:  akoe  nautukua  pe  eia  kakaniani  fakasore  weimoa 
i  tiou  afoimata. 

7  Teriki  mari  nofakarogo  ia  Ihova,  eia  kanofo  faka- 
mahkeia  i  tiarofa  o  Teatua  Weilugaroa. 

8  Tiou  arima  karikofia  atagata  oji  esakatu  mou:  tiou 
arima  matau  karikofia  fakau  nohgeigai  iatakoe. 

9  Akoe  kapena  kirea  pe  kafeipe  taumu  naura  i  tanapugi 
o  tiou  akah.  Ihova  keiauiei  kabuni  kirea  i  tiona  kaU 
sorekage,  tiafi  kaforomia  kirea. 

10  Akoe  kaiauiei  kabuni  iarea  agatama  i  takere  nei, 
ma  agafatumupunorea  i  atagata, 

1 1  lei  te,  akirea  nitamaua  tasa  iatakoe :  akirea  nimana- 
tunea  tamanatuga  akirea  etamoto  i  tapena. 

21.  12.  TABUK  lA  SAM  22.  12. 

12  Akoe  kaukauna  kirea  kafura,  kaafe,  pe  akoe  ropen- 
pena  takaroji  i  tiou  afana  pe  kafania  kirea. 

13  Katamotua  akoe,  e  Ihova,  i  tiou  tamotua:  akimea 
kafeiakea  ahgoro  iei,  nohgana  i  tiou  tamotua. 

Sam  22. 

Ki  Tesore  i  afakau  nohgoro.     Sam  o  Tevit. 

1  E  tioku  Atua,  e  tioku  Atua,  akoe  nihkoina  avau 
iaha  ?  Akoe  no  ipapai,  sesituma  iatavau,  serogonama 
tioku  ahvaro  ? 

2  E  tioku  Atua,  avau  notapa  i  teao,  kaie  akoe  sefa- 
karogoma  iatavau;  avau  sefakahlogoma  i  apo  foki. 

3  Kaie  akoe  erufie  oji,  nonofo  i  tanohnea  tahgana  o 
fakai  Isreel  nirako  ki  atakoe. 

4  Vahtupunomea  nifakarogo  iatakoe:  akirea  mari 
nifakarogo,  akoe  nipenamauri  morea. 

5  Akirea  nihtapa  ki  atakoe,  akoe  nipenamauri  morea: 
akirea  nifakarogo  iatakoe,  kaie  sehma. 

6  Kaie  avau  tanufwe  ana,  jikai  pe  tatagata;  atagata 
nofakahmana,  nofakaopea  avau. 

7  Atagata  oji  nosafea  avau  nofakahmana  iatavau: 
nohpalo  aragutu  orea  iatavau,  akirea  nohta  auru  orea, 
notupe, 

8  Fakarogo  ia  Ihova;  eia  kapenamauri  mona:  eia  ka- 
penamauri  mona,  iei  te,  eia  nikaniani  iateia. 

9  Kaie  akoe  nauamkea  avau  i  tajinai  o  moma:  akoe 
naumatakina  avau  pe  kamoikage  i  tafafata  o  moma. 

10  Nitukweina  avau  ki  atakoe  i  tanapugi  nifarere  iata- 
vau: akoe  tioku  Atua  i  tanapugi  sikifarere  ana  iatavau 
mei  iranei. 

11  Koisanofo  ipapai  iatavau;  tahlika  mari  kotata; 
ejikai  tasi  pe  kasitu  iatavau. 

12  AbuHmatau-takau  enalupai  nofakaforforia  avau: 
abuHmatau-takau  etamotua  i  tafanua  Bejan  nofori  iata- 
vau. 

*22.  13.  TABUK  lA  SAM  22.  27. 

13  Akirea  nofakahmana  iatavau,  feipe  i  salaion  nosara 
kai  novaro. 

14  Nirigia  avau  feipe  i  tavai,  nikomavevai  oku  eivi 
oji :  tioku  roto  komaru  feipe  atoto-rakau,  notafe  iroto  tuku 
jinai. 

15  Nikomatu  rufie  tioku  tamotua  feipe  i  tagajanea 
kerehpuru;  tuku  rero  nohpiri  ki  ru  oku  kaufafa;  akoe 
mari  nauameifo  avau  ki  tanasivari. 

16  Akuli  nifakaforforia  avau:  tamotu  tagata  penanesa 
nofori  fatakina  iatavau ;  akirea  nitaroa  ru  oku  rima  ma  ru 
oku  vae. 

17  Avau  notaua  oku  eivi  oji;  akirea  nosiramai  nomo- 
jikia  fakamahkeia  avau. 

18  Akirea  novaea  oku  moiga  morea,  nojirojiroa  afari- 
goi  pe  kanio  kai  tioku  moiga  notakai. 

19  Koisanofo  ipapai  iatavau,  e  Ihova:  akoe  tioku 
tamotua,  weiwaha  pe  kasitu  iatavau. 

20  Penamauri  moku  pena  katia  avau  i  tamajira,  pena- 
mauri  mona,  eia  nonofo  sahkoea,  i  tatamotua  o  takuli. 

21  Penamauri  moku  i  tafafa  o  talaion;  akoe  mari 
nifakarogo  nisitu  iatavau  i  apaji  bulimatau  eiro. 

22  Avau  kantukua  tiou  eigoa  ki  oku  soa :  avau  kahgana 
iatakoe  i  tafatakina  o  tagata. 

23  Akaua  fakau  nomataku  ia  Ihova,  kahgana  iateia; 
akaua  oji,  agafatumupuna  o  Jekob,  tukua  tiona  rufie; 
mataku  akaua  iateia,  fakai  Isreel  oji. 

24  Eia  mari  sefakaopea,  sehgeigaima  i  tahhka  o  fakau 
nohlika;  eia  sefunama  tiona-  foimata  iateia;  kaie  eia 
neirogona  i  tanapugi  neitapa  eia. 

25  Avau  kahgana  iatakoe  i  tafatakina  sore  o  tagata: 
avau  kafakaria  avisau  nifajivisau  iei  weimoa  i  afakau 
nomataku  iatakoe. 

26  Fakau  emaru  rotorea  kakai  kamauri:  fakau  nosara 
eia  kahgana  ia  Ihova:  kamauri  arotaua  iatau  matau. 

27  Fakau  oji  i  anoji  i  takere  nei  kamentua  katafurimai 
kia  Ihova:  fakai  i  afanua  oji  kahmori  iateia. 

22.  28,  TABUK  I A  SAM  24.  4. 

28  Nio  Ihova  tavaka:  eia  Teriki  i  afakai  i  takere  nei. 

29  Fakau  sore  oji  i  takere  nei  kakai  kahmori:  atagata 
oji  nohtoifo  ki  tanasivari  kafao  weimoa  i  at  eia,  ma  tata- 
gata  etamoto  i  teimatakina  eia  kamauri. 

30  Tatau  tagata  weimiiri  kafijikau  mana;  katukua 
niari  tavisau  ia  Ihova  ki  tatau  tagata  nomuri  i  akirea. 

31  Akirea  karomai  katukua  iana  penaganea  totonu 
ki  atagata  kamuri  sahnofo,  pe  eia  neipena. 

Sam  23. 

Sam  o  Te\'it. 

1  Ihova  neimatakina  avau  feipe  i  tatagata  nomatakina 
iana  jip;  serojikaima  sanea  iatavau. 

2  Eia  neitukua  pe  avau  kamoe  i  agafari  sanosomo: 
eia  neiarafia  avau  pe  kagapu  etata  ki  avai. 

■3  Eia  neifakatamotua  tioku  nohkano:  eia  neiarafia 
avau  i  aretu  i  apenaganea  totonu,  i  tiona  eigoa. 

4  Pe  avau  rofano  i  tarauravai  i  tiata  o  tahmate  avau 
seromatakuma  i  sasa;  iei  te,  akoe  nonofo  iatavau:  tiou 
afoirakau  ma  tiou  atokatoka  kafakatamotua  avau. 

5  Akoe  naunage  anea-kai  maku  weimoa  i  afakau  esa- 
mai  maku:  akoe  noama  tuku  uru  i  tavairakau;  tioku 
agajanea  efonu,  nomarigi. 

6  Apenaganea  rufie  ma  tiarofa  kamuri  iatavau  i  anapugi 
oji  o  tioku  amauri:  avau  sanofo  i  tamrae  o  Ihova  iatau 
matau. 

Sam  24. 

Sam  o  Tevit. 

1  Nio  Ihova  takere  nei,  manea  oji  iei;  niona  afanua 
oji  ma  tagata  nohnofo  iei. 

2  Eia  mari  neinage  tano  vae  weiluga  i  tatai;  neinage 
fakamahkeia  weiluga  i  avainoa. 

3  Akai  kafiji  ki  taora  o  Ihova  ?  Akai  katu  fakamah- 
keia i  tiona  nohnea  tapu  ? 

4  Eia  mari  jikai  sasa  i  ru  ona  rima,  ema  foki  tiona 
roto;  eia  sementua  anetaru  i  tiona  roto,  sehnapuma  i 
avisau  erohkavei. 

2h  5.  TABUK  lA  SAM  25.  10. 

5  Ihova  keiageia  eia,  eia  keiamoa  penaganea  totonu 
i  Teatiia  neipenamauri  mona. 

6  Tatau   tagata   nosara   eia   tenei,    akirea   nosara   iou 
afoimata,  e  Teatua  o  agafatumupuna  o  Jekob. 

7  Jikijiake  kaua,  ekaua,  afeipa:  jikijiake  kaiia,  ekaua, 
avehtoka  nihnofo  ituaisu:  Teriki  Rufiesa  kaurumai. 

8  Akai  Teriki  Rufiesa  tenei  ?     Ihova,  mari,  emahmali, 
etamotua,  Ihova  etamotua  i  tatowa. 

9  Jikijiake  kaua,  ekaua,  afeipa;  jikijiake  kaua,  ekaua, 
avehtoka  nihnofo  ituaisu,  pe  Teriki  Rufiesa  kaurumai. 

10  Akai  Teriki  Rufiesa  tenei  ?     Ihova,  Teriki  i  amo- 
tunea.     Eia  mari  Teriki  Rufiesa. 

Sam  25. 

Sam  o  Tevit. 

1  E  Ihova,  iaku  manatuga  kafijikake  ki  atakoe. 

2  E  tioku  Atua,  avau  nifakarogrogo  iatakoe;  avau 
koisahma;  koisatamotua  iatavau  fakau  esamai  maku. 

3  Koisahma  tasi  akirea  noajia  akoe:  kahma  fakau 
nopena  penaganea  erohkavei,  kaie  jikai  tantafito. 

4  Fakaria  ki  atavau  iou  apenaganea,  e  Ihova;  fakeiroa 
avau  iou  aretu. 

5  Arafia  avau  i  tamari,  fakeiroa  avau ;  akoe  mari  Teatua 
i  tioku  amauri ;  avau  nohtari  etata  ki  atakoe  i  teao  kopo. 

6  Mentua,  e  Ihova,  iou  apenaganea  maru,  ma  iou  ape- 
naganea arofa ;  akoe  mari  naupena  ituai  mei  iranei. 

7  Koisomentua  iaku  penanesa  nanpena  i  tanapugi  avau 
koifou  ana,  ma  tioku  af akarogosa :  mentua  avau,  e  Ihova, 
feipe  iou  penaganea  maru,  ma  iou  penaganea  rufie. 

8  Erufie,  etotonu,  apenaganea  o  Ihova:  eia  kafakeiroa 
iei  fakau  penanesa  i  tiona  retu. 

9  Eia  keiarafia  fakau  emaru  iarea  penaganea  i  apenaga- 
nea totonu:  eia  kafakeiroa  fakau  emaru  arotorea  iana 
penaganea. 

10  Earofa,  nomari,  apenaganea  oji  o  Ihova  ma  fakau 
nofakarogo  i  tiana  fajivisau,  ma  tiona  vaga. 

25.  11.  TABUK  I A  SAM  26.  5. 

1 1  Amkea  tiaku  penaganea  efaga,  e  Ihova,  i  tiou  eigoa, 
iei  te,  esore  mari. 

12  Akai  nomataku  ia  Ihova  ?  eia  kafakeiroa  eia  i  taretu 
eia  kakaniani  iei. 

13  Tiona  nohkano  kanofo  rufie;  kanio  ano  agafatu- 
mupuna  tafanua. 

14  Tanehmuni  o  Ihova  noi  afakau  nomataku  iateia; 
eia  kafakeiroa  kirea  i  tiona  vaga. 

15  loku  foimata  nosira  kia  Ihova  segapu;  eia  mari 
keivetea  ru  oku  vae  i  takaupega. 

16  Tafurimai  ki  atavaii,  sirarufiemai  avau;  avau  mari 
nonofo  sahkovaii  ana  nohhka. 

17  Nikosore  ahhka  i  tioku  roto:  veteakea  avau  i  anea 
nohhka  iei  avau, 

18  Mojikiamai  ahhka  ma  ahmae  iatavau;  amkea  iaku 
penanesa  oji. 

19  Mojikia  fakau  esamai  maku,  akirea  mari  enaiupai; 
akirea  nohgeigai  iatavau,  novahkoko  iatavau. 

20  Matakina  tioku  nohkano,  penamauri  moku:  koi- 
sahma  avau,  iei  te,  avau  nofakarogo  iatakoe. 

21  Iaku  penaganea  mari  ma  penaganea  totonu  kama- 
takina  avau,  iei  te,  avau  noajia  akoe. 

22  Veteakea  fakai  Isreel,  e  Teatua,  i  ahhka  oji  area, 

Sam  26. 

Sam  o  Tevit. 

1  Farigoina  fakatotonua  iaku  penaganea,  e  Ihova,  avau 
mari  nifano  ma  iaku  penaganea  mari:  avau  nifakarogo 
foki  ia  Ihova,  sefakafiafema. 

2  Jirojiroa  avau,  e  Ihova,  farigoina  avau;  jirojiroa  iaku 
manatuga  ma  tioku  roto. 

3  Tiou  arofa  no  weimoa  iatavau;  avau  nifano  i  tiou 
avisau  mari. 

4  Avau  sepukuma  ma  fakau  ejikai  tanohkano  iarea 
penaganea;  serofanoma  fatagtagasi  ma  fakau  norohkavei. 

5  Avau  nohgeigai  i  tafatakina  o  fakau  nopenanesa; 
avau  seropukuma  ma  fakau  esa  iarea  penaganea. 

26.6.  TABUK  lA  SAM  27.6. 

6  Avail  kantahtaroa  ru  oku  rima  ma  tioku  roto  riilie; 
avau  kapurujia  tiou  afata  iei,  e  Ihova: 

7  Pe  avau  kafafetai  iatakoe  karogona  kofori,  kantukua 
foki  iou  afijikauga  oji  nomasaro  iei.  ♦ 

8  E  Ihova,  avau  nokaniani  i  tanohnea  noiei  tiou  afare, 
ma  tanohnea  nonofo  iei  tiou  arulie.    • 

9  Koisauamkea  tioku  nohkano  fatasiana  ma  fakau 
nopenanesa,  ma  tioku  amauri  fatasiana  ma  fakau  nohta- 
tagata: 

10  lorea  rima  nopena  penaganea  sa,  efonu  arima  ma- 
tau  orea  i  tanomata  i  apenanesa. 

11  Kaie  avau,  avau  kafano  ma  iaku  penaganea  mari: 
famata  maku  pe  avau  kaniou:  arafaina  avau. 

12  Nohtu  fakamahkeia  ru  oku  vae  i  tanohnea  emakara, 
avau  kahgana  ia  Ihova  i  afatakina  tagata. 


Sam  27. 

Sam  o  Tevit. 

1  Ihova  tioku  marama  ma  tioku  amauri;  avau  kama- 
taku  i  akai  ?  Ihova  tatamotua  i  tioku  amauri ;  avau 
kahUka  i  akai  ? 

2  I  tanapugi  fakau  nipenanesa,  fakau  mari  nikaU 
iatavau,  nisamai  maku,  niromai  ki  atavau  pe  kakaina 
avau,  akirea  nisibasiba  nihtakakea. 

3  Pe  tamotu  tagata  kafatakina  kafori  iatavau,  sero- 
matakuma  tioku  roto:  pe  akirea  kanage  tatowa  iatavau, 
kaie  avau  kafakarogo  iateia. 

4  Avau  nahnugia  tane  tasi  ia  Ihova,  avau  mari  kasara; 
pe  avau  kanofo  i  tamrae  o  Ihova  i  anapugi  oji  o  tioku 
amauri,  pe  kamojikia  tarufie  o  Ihova,  kafakauia  foki 
anea  i  tiona  fare  tapu. 

5  Eia  mari  kafuna  avau  i  tiona  fakaruru  i  tanapugi 
nohhka  iei:  eia  kafuna  avau  i  tanohnea  ehmuni  i  tiona 
fare  namnanoa;  eia  keivahkejia  avau  i  tafatuhtu. 

6  Kajikijia  mari  tuku  uru  mahlau  weiluga  i  afakau 
esamai  maku  nofori  iatavau;  avau  kataumafa  i  tiona  fare 
ataumafa  i  takaniani;  avau  kafeiakea  ahgoro  kia  Ihova. 

27.  7.  TABUK  I A  SAM  28.  5. 

7  Fakarogona,  e  Ihova,  pe  avau  rotapa  ma  tioku  areo; 
sirarufiemai  avau,  oria  iaku  visau. 

8  Akoe  nautukua  pe,  Sara  akaua  tioku  foimata;  tioku 
roto  neitukua  ki  atakoe,  Avau  mari  kasara  iou  afoimata, 
e  Ihova. 

9  Koisofuna  iou  afoimata  iatavau;  koisatuhtukiakea 
tiou  afiji  ma  takali:  akoe  mari  nisitu  iatavau;  koisahkoina 
avau,  koisafakea  iatavau,  e  Teatua  o  tioku  mauri. 

10  Pe  tata  ma  moma  kahkoina  avau,  kaie  Ihova  kei- 
matakina  avau. 

11  Arafia  avau  i  tiou  aretu,  e  Ihova;  amoa  avau  i 
taretu  totonu  i  afakau  esamai  maku. 

12  Koisanahkea  avau  ki  takaniani  o  fakau  esamai 
maku:  fakau  notukua  avisau  erohkavei  nikomasike  iata- 
vau, ma  fakau  notukua  penaganea  evahkoko. 

13  Pe  avau  seajiama  pe  kansafea  tiarofa  o  Ihova  i 
tafanua  o  fakau  mauri  pe  avau  nitamoto. 

14  Ajia  akoe  Ihova;  koisatamoto,  eia  keifakatamotua 
tiou  aroto:  O,  ajia  akoe  Ihova. 

Sam  28. 

Sam  o  Tevit. 

1  E  Ihova,  avau  kantapa  akoe;  tioku  fatuhtu  akoe, 
koisaturituri  totariga  iatavau:  pe  akoe  mari  kofakatemu, 
avau  kafeipe  atagata  nohtoifo  ki  tarua. 

2  Fakarogona  anea  avau  nonugia  iatakoe,  pe  avau 
rotapa  akoe,  pe  avau  rojikijiake  ru  oku  rima  ki  tiou 
anohnea  tapu. 

3  Koisotorojia  avau  pe  kanofo  fatasiana  ma  fakau 
nopenanesa,  ma  fakau  nopena  penaganea  faga;  akirea 
novisau  marino  ki  afakau  evatata  ki  akirea,  kaie  tasa  no 
iorea  ro.to. 

4  Tufa  kirea  tanori  ehtau  ki  afijikauga  area,  ehtau 
ki  tasa  i  apenaganea  area:  tufa  kirea  ehtau  ki  afijikauga 
i  arima  orea;  tufa  tanomata  ehtau  morea, 

5  lei  te,  akirea  sementuama  afijikauga  o  Ihova,  manea 

28.  6.  TABUK  I A  SAM  29.  11. 

ano  rima  nipena,  eia  keitorojieifo  kirea,  serojikijiakema 
kirea. 

6  Erufie  tapu  Ihova,  eia  mari  neirogona  anea  avau 
nahnugia  iateia. 

7  Ihova  tioku  tamotua  eia,  ma  tioku  karoa;  tioku  roto 
nifakarogo  iateia,  eia  nisitu  iatavau:  tioku  roto  nokaniani 
f akasore  iei ;  avau  kahgana  iateia  i  tioku  ahgoro. 

8  Ihova  tatamotua  morea,  tanohnea  etamotua  eia  ma 
tatagata  neinage. 

9  Penamauri  mo  iou  atagata,  akoe  kauageia  fakau 
nauamoa  mou:  matakina  kirea  foki,  soria  kirea  iatau 
matau. 

Sam  29. 

Sam  o  Tevit. 

1  Agatama  etamotua  o  Teatua,  kahgana  ia  Ihova 
akaua,  tukua  tatamotua  o  Ihova. 

2  Tufa  Ihova  tahgana  ehtau  ki  tiona  eigoa;  faoifo 
akaua  kia  Ihova  ma  penaganea  rufie  aua. 

3  Tareo  o  Ihova  no  weiluga  i  tatai :  Teatua  Rufie  mari 
notukua  pe  kataguruguru ;  tareo  o  Ihova  no  weiluga  i  avai 
nalupai. 

4  Etamotua  tareo  o  Ihova;  erufie  f akasore  tareo  o 
Ihova. 

5  Tareo  o  Ihova  notajia  asitar;  Ihova  mari  notajia 
fakarikrikia  asitar  i  taora  Lebanon. 

6  Eia  neikauna  pe  kasopo  feipe  i  satama  buHmatau; 
taora  Lebanon  ma  taora  Sirion  feipe  tabuHmatau  fou  iro. 

7  Tareo  o  Ihova  novaea  ataptapeia. 

8  Tareo  o  Ihova  nofakahhka  tanohva;  Ihova  nofa- 
kahhka  tanohva  Ketej. 

9  Nofarere  anani  iro  i  tareo  o  Ihova;  nomarari  arakau 
i  tatafu  iei;  anea  oji  notukua  i  tiona  fare  pe,  Erufie. 

10  Ihova  niariki  i  Tavainoa;  O,  Ihova  noeke  noariki 
iatau  matau. 

1 1  Ihova  keituf a  tatamotua  ma  iana  tagata ;  Ihova  kei- 
arafaina  iana  tagata  i  tamarino. 

30.  1.  TABUK  lA  SAM  31.  1. 

Sam  30. 

Sam  o  Tevit.     Tahgoro  nifeiakea  i  tanapugi  ninage  tafare  tapu. 

1  Avau  kahgana  iatakoe,  e  Ihova;  akoe  mari  nijikijiake 
avau,  naupojina  fakau  esamai  maku  pena  akirea  kaka- 
niani  iatavau. 

2  E  Ihova,  tioku  Atua,  avau  nantapa  ki  atakoe,  akoe 
naupenamauri  moku. 

3  E  Ihova,  akoe  naujikijiake  tioku  nohkano  i  tarua: 
akoe  naumatakina  avau  kamauri,  pe  avau  koisatoifo  ki 
tarua. 

4  Feiakea  ahgoro  akaua  kia  Ihova,  fakau  rufie  iana,  f a- 
fetai  iateia  tane  nomentua  tiona  eigoa  rufie. 

5  Eia  nokaU  fakahpotoana;  akitea  emauri  i  tiona 
arofa:  tahtagi  noiei  i  tapo,  kaie  pakeao  takaniani. 

6  Avau  nantukua  i  tanapugi  avau  ninofo  fakarufie  pe 
avau  serotakatakama  iatau  matau. 

7  E  Ihova,  akoe  naunage  fakamahkeia  tioku  tamotua 
i  tiou  arofa :  akoe  nif una  tiou  af oimata,  avau  sahHka. 

8  Avau  nantapa  ki  atakoe,  e  Ihova;  avau  nahnugia 
anea  ia  Ihova. 

9  Akoe  karufie  pekua  i  tioku  mate  pe  avau  katoifo 
ki  tarua  ?  tafakau  mate  kahgana  iatakoe  pekua  ?  Eia 
keitukua  tiou  avisau  mari  pekua  ? 

10  Fakarogona  avau,  e  Ihova,  sirarufiema  avau,  e 
Ihova,  asitu  iatavau. 

11  Akoe  nifurusia  tioku  amakuru,  nipena  i  takaniani; 
akoe  nauveteakea  joku  amoiga  roga,  nitakaia  avau  i 
takaniani. 

12  Pe  tuku  rero  kafeiakea  ahgoro  ki  atakoe  koisafaka- 
temu.  E  Ihova,  tioku  Atua,  avau  kafafetai  iatakoe 
iatau  matau. 

Sam  31. 

Ki  Tesore  i  afakau  nohgoro.     Sam  o  Tevit. 

I  E  Ihova,  avau  nofakarogo  iatakoe;  avau  koisahma 
iatau  matau:  penamauri  moku  iou  apenaganea  totonu. 

31.  2.  TABUK  I A  SAM  31.  15. 

2  Faoifo  totariga  ki  atavau ;  weiwaha  pe  kapenamauri 
moku:  akoe  kapena  i  tioku  fatuhtu  mahkei,  ma  tafare 
nomatakina  avau  iei. 

3  Akoe  mari  tioku  tafuhtu  ma  tafare  kanofo  fakarufie, 
iei  avau;  arafia  avau  i  tiou  eigoa  iei,  purujia  avau. 

4  Torojiakea  avau  i  takaupega  akirea  ninage  fakah- 
munia  moku;  akoe  mari  tioku  tamotua. 

5  Avau  konage  tioku  nohkano  i  torima:  akoe  naufa- 
mata  maku,  e  Ihova  Teatua  mari. 

6  Avau  nohgeigai  i  afakau  nofakarogo  i  ane  taru  eroh- 
kavei:  kaie  avau  nofakarogo  ia  Ihova. 

7  Karuiie  tioku  roto,  avau  kakaniani  i  tiou  arofa: 
akoe  nausafea  tioku  ahlika;  akoe  nauiroa  tahlika  i  tioku 
nohkano. 

8  Akoe  setukweinama  avau  ki  tarima  o  tatagata 
esamai  maku;  akoe  naunage  ru  oku  vae  i  tanohnea 
sore. 

9  Sirarufiemai  avau,  e  Ihova,  avau  mari  nohlika:  ko- 
nofakausore  ru  oku  foimata  i  tatagi,  tioku  roto  foki,  ma 
tioku  noata. 

10  Kobuni  tioku  mauri  i  tafakainina,  ma  ioku  atau  i 
tahgu:  konojikai  tioku  tamotua  i  aku  penaganea  efaga, 
kojikai  oku  eivi. 

11  Avau  nikopena  i  tane  nofakahmana  iei  weimoa  i 
afakau  esamai  maku,  ma  fakau  evatata  ki  atavau,  ioku 
nieh  nimataku  iatavau:  fakau  nisafea  avau  weitafa  ni- 
fura  iatavau. 

12  Akirea  kogaro  iatavau  feipe  i  safakau  mate  semen- 
tuama:  avau  feipe  i  tagajanea  nitafoia. 

13  Avau  mari  narogona  avisau  sa  o  tagata  nalupai, 
tahhka  nifori  iatavau:  akirea  nifataki  nifakatamau, 
nitamaua  pe  katia  avau. 

14  Kaie  avau  nifakarogo  iatakoe,  e  Ihova:  avau  nantu- 
kua  pe,  Akoe  tioku  Atua. 

15  Ioku  napugi  noi  torima:  veteakea  avau  i  tarima  o 
fakau  esamai  maku,  ma  fakau  nopena  penaganea  mahkei 
iatavau. 

31.   16.  TABUK  lA  SAM  32.  5. 

1 6  Kamarama  tiou  afoimata  i  tiou  afiji:  penamauri 
moku  i  tiou  arofa. 

17  E  Ihova,  avau  koisahma;  iei  te,  avau  nantapa  akoe : 
kahma  fakau  esa  iarea  penaganea,  kafakahlogo  kirea  i 
tarua. 

18  Koisavisau  aragutu  erohkavei,  akirea  novisau  fa- 
katamotua,  nofakaopea  fakau  etotonu  iarea  penaganea 
ma  takaulevi. 

19  Esore  mari  tiou  arufie  naunage  ma  fakau  nomataku 
iatakoe,  naupena  ma  fakau  nofakarogo  iatakoe  weimoa 
i  atagata. 

20  Akoe  kafuna  kirea  i  tanohnea  ehmuni  weimoa 
iatakoe  i  tafakatamauga  o  tagata:  akoe  kaumatakina 
fakahmunia  kirea  i  tiou  afakaruru  i  tafeituga-o  tagata. 

21  Erufie  tapu  Ihova:  eia  mari  neifakariamai  kiatavau 
tiona  arofa  nomasaro  fakasore  iei,  feipe  i  tasiti  tamotua. 

22  Kaie  avau  nantukua  weiwaha  pe  nikotukweinakea 
avau  iatakoe,  kaie  akoe  naurogona  anea  avau  nahnugia 
i  tioku  tapa  ki  atakoe. 

23  Kakaniani  ia  Ihova,  akaua  oji  iana  tagata  rufie: 
Ihova  noimatakina  atagata  mari,  kaie  neioria  fakasorea 
atagata  nofijikau  ma  takaulevi. 

24  Katamotua  akaua,  fakau  oji  noajia  Ihova,  kata- 
motua  arotaua. 

Sam  32. 

Sam  o  Tevit. 

1  Erufie  tapu  tatagata  niamkea  iana  penaganea  efa- 
karogosa,  niapojia  iana  penanesa. 

2  Erufie  tapu  tatagata  Ihova  sevahkejiama  iana  pena- 
ganea faga  iateia,  serohkaveima  tiona  roto. 

3  Avau  pakefakahlogoana  oku  eivi  nifakausore  i  tioku 
avaro  i  teao  kopo. 

4  Tiou  arima  mari  nikumieifo  avau  i  ao  mapo:  nijikai 
tioku  tamotua  feipe  tagau  i  tara  sore,  i  tanova-mauri. 

5  Avau  nantukua  iaku  penanesa  ki  atakoe,  avau 
sefeivama   iaku   penaganea  faga:    avau   nantupe,   Avau 

32.  6.  TABUK  I A  SAM  33.  8. 

kantukua  iaku  afakarogosa  kia  Ihova;  akoe  nauamkea 
iaku  penaganea  efaga. 

6  Atagata  rufie  oji  mari  kahmori  ki  atakoe  i  tane  nei 
i  tanapugi  kasafea  akoe :  pe  rosore  avainoa  serorakoma  ki 
ateia. 

7  Akoe  tioku  anohnea  nohmuni  iei;  akoe  kaumatakina 
avau  i  tahlika;  akoe  kafakaforforia  avau  i  ahgoro  pe 
naupenamauri  moku. 

8  Avau  kafakeiroa  akoe,  kantukua  ki  atakoe  taretu 
akoe  kaf ano  iei :  avau  kahmatakina  akoe  i  tioku  f oimata. 

9  Koisafeipe  i  ahors  akaua,  mo  miul,  ejikai  afinagaro 
orea:  tarakeiga  orea  mari  apukunea  i  afafa  orea,  ma 
braitel  pe  kamatakina  kirea,  pe  kafakarogo  i  akaua. 

10  Kanalupai  ahlika  o  fakau  nopena  penaganea  sa: 
kaie  Ihova  keifakaforforia  tatagata  nofakarogo  iateia 
i  tiona  arofa. 

11  Kakaniani  akaua  ia  Ihova,  karufie  arotaua,  fakau 
rufie:  kavisau  kiluga  ma  takaniani,  akaua  oji  nomari 
arotaua. 

Sam  33. 

1  Kakaniani  ia  Ihova,  akaua  fakau  rufie:  ehtau  pe 
fakau  etotonu  arotorea  kahgana  iateia. 

2  Kahgana  iateia  i  aharp:  feiakea  ahgoro  akaua  ki 
ateia  i  tasalteri  auka  taragafuru  iei. 

3  Feiakea  tahgoro  fou  ki  ateia;  tia  fakarapakaua  ta- 
fago  ma  tareo  sore. 

4  Etotonu  mari  tavisau  o  Ihova;  eia  neifakarava  iana 
fijikauga  oji  ma  tamari. 

5  Eia  nokaniani  i  apenaganea  totonu  ma  penaganea 
mari :  ef onu  takere  nei  i  tiarof a  o  Ihova. 

6  Ihova  neipena  taragi  i  tiana  visau;  manea  oji  iei  i 
tavisau  i  tiona  fafa. 

7  Eia  neifatakina  fatasiana  tatai  feipe  i  tatoma:  eia 
neinage  avae  or  a  i  anohnea  nonage  anea  iei. 

8  Kamataku  atagata  oji  i  takere  nei  ia  Ihova:  kahhka 
fakai  i  afanua  oji  iateia. 

33.  9.  TABUK  lA  SAM  34.  ?k 

9  Eia  nivisau,  sanofo  anea:  eia  neitukua,  sanofo  faka- 
mahkeia  anea. 

10  Ihova   neiauiei   tafakatamauga  o   fakai   i   afanua: 
eia  neipena  pe  kajikai  amanatuga  o  tagata. 

11  Tavisau  o  Ihova  nonofo  fakamahkeia  iatau  matau, 
ma  amanatuga  i  tiona  roto  ma  atau  tagata  oji. 

12  Erufie  tapu  fakai  i  tafanua  ra  Teatua  orea  ko  Ihova; 
ma  atagata  neiamoa  pe  kaniana. 

13  Ihova  noi  taragi  nosireifo;  eia  neisafea  atagata  oji; 

14  Eia  noi  tiona  nohnea  nosiramai  fakai  oji  i  takere  nei ; 

15  Eia  neipena  arotorea  oji,  noimojikia  iarea  fijikauga 
oji. 

16  Sepenamauri  mo  tasi  ariki  i  tamotu  tagata  enalupai : 
seromatakina  tatagata  tamotua  i  tiona  tamotua  sore. 

17  Tane  taru  tahors  pe  kapenamauri  mo  tagata:  eia 
seromatakina  satagata  i  tiona  tamotua  sore. 

18  Afoimata  o  Ihova  nosira  ki  afakau  nomataku  iateia, 
fakau  mari  noajia  tiona  arofa; 

19  Pe  keiamkea  anohkanorea  i  tahmate,  pe  keimata- 
kina  kirea  kamauri  i  taoge. 

20  Anohkanotea   noajia   Ihova:    eia   nositu   i   akitea, 
takaroa  otea  eia. 

21  lotea  roto  kakaniani  iateia,  iei  te,  akitea  nifakarogo 
i  tiona  eigoa  tapu. 

22  Sirarufiemai  kimea,   e  Ihova,   feipe  akimea.  niajia 
akoe. 

Sam  34. 

Sam  o  Tevit,  i  tanapugi  nike  iana  penaganea  weimoa  i 
Abimelek;  eia  neipeperia  eia,  Tevit  nifakea  iei. 

1  Avau    karafaina    Ihova    inapugi    manapugi:     avau 
kahgana  iateia  i  tioku  fafa  segapu. 

2  Avau  kantukua  tioku  kaniani  ia  Ihova:  fakau  emaru 
iorea  roto  karogona,  kakaniani. 

3  Akitea  ma  kaua  mari  kahgana  ia  Ihova,  akitea  kaji- 
kijiake  fatagtagasi  tiona  eigoa. 

34.  4.  TABUK  I A  SAM  34.  22. 

4  Avau  nansara  Ihova,  eia  neirogona  avau,  neiamkea 
iatavau  anea  oji  avau  nimataku  iei. 

5  Akirea  nisira  ki  ateia  nikaniani :  sehmama  afoimatorea. 

6  Tatagata  etamoto  tenei  nihtapa,  Ihova  neirogona, 
neipenamauri  mona  i  anea  oji  nihlika  iei  eia. 

7  Tagelo  o  Ihova  nonofo  nofori  i  afakau  nomataku 
iateia,  noipenamauri  morea. 

8  Togofia  akaua,  safarigoina  pe  erufie  Ihova:  erufie 
tapu  tatagata  nofakarogo  iateia. 

9  Kamataku  akaua  ia  Ihova,  fakau  rufie:  sejikaima 
sanea  i  afakau  nomataku  iateia. 

10  Kojikai  anea-kai  i  alaion  etamotua,  akirea  kohmate 
i  taoge:  kaie  fakau  nosara  Ihova  serojikaima  sanea  rufie 
i  akirea. 

1 1  Romai,  agatama  nei,  fakarogona  avau :.  avau  kafa- 
keiroa  akaua  tamataku  o  Ihova. 

12  Tatagata  akai  nokaniani  pe  kamauri,  nokaniani  i 
anapugi  nalupai,  pe  keisafea  anea  rufie  ? 

13  .  Koisafakea  savisau  sa  i  tofafa,  koisautukua  terohka- 
vei  i  toragutu. 

14  Koina  apenaganea  esa,  pena  penaganea  rufie;  sara 
tamarino,  muri  iei. 

15  Afoimata  o  Ihova  nosira  rufie  fakau  etotonu  iarea 
penaganea:  efakasara  ano  tariga  ki  tahtapa  orea. 

16  Afoimata  o  Ihova  nosira  sa  fakau  nopena  penaganea 
sa,  pe  keiamkea  ane  nomentua  iei  kirea  i  takere  nei. 

17  Fakau  rufie  nihtapa,  Ihova  neirogona  kirea,  neiam- 
kea kirea  i  anea  oji  akirea  nihhka  iei. 

18  Ihova  etatamai  ki  afakau  ehmae  arotorea  i  apena- 
nesa  area,  eia  neipenamauri  mo  fakau  niafe  arotorea  i 
apenaganea  area. 

19  Enalupai  ahhka  norikofia  atagata  rufie;  kaie  Ihova 
noiamkea  oji  iateia. 

20  Eia  neimatakina  ano  eivi  oji:  sefajima  tasi. 

21  Asa  kataia  fakau  nopenanesa:  kaoria  i  tanori  sa 
fakau  nohgeigai  i  afakau  rufie. 

22  Ihova  nofamata  mo  anohkano  iana  fiji:  sereioria- 
sama  tasi  kirea  nofakarogo  iateia. 

35,  1.  TABUK  I A  SAM  35.  15. 

Sam  35. 

Sam  o  Tevit. 

1  Amoa  maku,  e  Ihova,  i  afakau  nomahmafi  iatavau: 
toa  akoe  i  akirea,  akirea  nohtoa  iatavau. 

2  Kumia  takaroa  ma  tane  noapojia  akoe,  tukake  pe 
kasitu  iatavau. 

3  Amoa  foki  tafoitao,  pojina  taretu  i  afakau  noatagia 
avau :  tukua  ki  tioku  nohkano  pe,  Avau  tiou  amauri. 

4  Kahma,  kamataku  fakau  nosara  tioku  nohkano  pe 
kaiauiei  avau:  kaafe,  kahlika  fakau  notamaua  pe  kape- 
nanesa  iatavau. 

5  Kafeipe  akiri  whit  akirea  weimoa  i  tamtagi,  kape- 
peria  kirea  tagelo  o  Ihova. 

6  Kapauri,  kamorehmore  taretu  orea,  keiatagia  kirea 
tagelo  o  Ihova. 

7  lei  te,  akirea  nifuna  moku  takaupega  i  tarua,  kaie 
jikai  tantafito,  akirea  nikeria  tarua  ma  tioku  nohkano,  kaie 
ejikai  tantafito. 

8  Karikofia  eia  tane  kaiauiei  eia,  eia  kasoposa  ana  iei ; 
takaupega  neifuna  kasia  eia,  katakakea  eia  i  tane  noi- 
auiei  tagata  tena. 

9  Kaie  tioku  nohkano  kakaniani  ia  Ihova:  karufie 
tioku  roto  i  tiona  mauri  moku. 

ID  Oku  eivi  oji  katukua  pe,  Ihova,  akai  feipe  akoe, 
nauamkea  fakau  nohhka  i  tatagata  etamotuakage  iateia, 
tatagata  nohhka  mari,  ma  tatagata  ejikai  iana  nea, 
nauamkea  i  tatagata  noakiteria  anea  iateia  ? 

11  Nomasike  fakau  evahkoko;  akirea  nifakauia  avau 
i  anea  avau  epuhpusi  iei. 

12  Akirea  nioria  iaku  penaganea  rufie  i  tasa,  ehkanonea 
tioku  nohkano  iei. 

13  Kaie  itanapugira  akirea  ehmate  avau  nit  akai  i 
amoiga  roga :  avau  nif akahhka  iatavau  i  taparikai ;  tioku 
ahmori  morea  niafemai  ki  atavau. 

14  Avau  nifehnanoa  feipe  eia  tioku  nieh,  mo  tuku  soa: 
avau  nifao  nimakuru,  feipe  i  tatagata  notagi  ia  jinana. 

I";  Kaie  akirea  nikaniani  i  tioku  fano  sa,  nifatakina 

fatasiana:  akirea  nifatakina  fakau  nosiga  iatavau,  kaie 
avau  nipuhpusi  iei;  akirea  nigorosia  avau  segapuma: 

1 6  Akirea  nikajia  anifo  orea  iatavau,  akirea  ma  fakau 
nofakahmana  pe  kamoa  anea  kai. 

17  E  Ihova,  akoe  kaumojikia  kirea  mei  tanapugi  tefe  ? 
Anikea  tioku  nohkano  i  tatamauga 'sa  orea,  amkea  avau 
i  alaion,  avau  nonofo  sahkovau  ana. 

18  Avau  kafafetai  iatakoe  i  tafatakina  sore  o  tagata: 
avau  kahgana  iatakoe  weimoa  i  atagata  nalupai. 

19  Koisakaniani  iatavau  fakau  esamai  taruana  maku: 
koisahpoi  iatavau  afoirnata  o  fakau  nohgeigai  iatavau, 
kaie  ejikai  tantafito. 

20  Akirea  mari  sevisau  marinoma:  kaie  akirea  nota- 
niaua  avisau  erohkavei  i  afakau  nohnofo  fakarikiana  i 
tafanua. 

21  Akirea  nifakahmana  iatavau;  akirea  nitukua,  Aha, 
aha,  afoimatotea  nisafea. 

22  Akoe  nausafea,  e  Ihova;  Koisafakahlogoana;  E 
Ihova,  koisanofo  ipapai  iatavau. 

23  Masike,  virikake  pe  kauamoa  maku,  kautukua  tavi- 
sau  i  aku  penaganea,  tioku  Atua,  ma  tioku  Ariki. 

24  Farigoina  iaku  penaganea,  e  Ihova,  tioku  Atua, 
ehtau  ki  iou  apenaganea  totonu;  koisakaniani  kirea 
iatavau. 

25  Koisatukua  kirea  i  arotorea  pe  la,  akitea  mari 
nikaniani  pera:  koisatukua  kirea  pe,  Akitea  niforomia 
oji  eia. 

26  Erufie  pe  akirea  kahma  kahhka  fatagtagasi,  fakau 
nokaniani  i  tioku  ahhka;  kahma,  kamataku  fakau  nokau- 
levi  arotorea  iatavau. 

27  Kahgoro,  kakaniani  fakau  noamoa  maku,  notukua 
pe  etotonu  iaku  penaganea:  katukua  kirea  segapu  pe, 
Esore  mari  Ihova,  eia  nokaniani  pe  kanofo  rufie  tiana  liji. 

28  Tuku  rero  kavisau  iou  penaganea  totonu,  avau 
kahgana  iatakoe  i  anapugi  oji. 

Sam  36. 

Ki  Tesore  i  afakau  noligoro.     Sam  o  Tevit,  tafiji  o  Ihova. 

1  Tafakarogosa  o  fakau  esa  iarea  penaganea  notukua 
i  tioku  roto  pe,  Jikihtae  tamataku  o  Teatua  weimoa  i 
ateia. 

2  Eia  noresia  ana  eia,  notupe,  Teatua  serosafeama, 
serohgeigaima  iana  penaganea  faga. 

3  Avisau  i  tano  fafa  efaga,  erohkavei:  eia  neihkoina 
penaganea  erapakau,  ma  penaganea  rufie. 

4  Eia  nitamaua  penaganea  ef aga  i  tiona  potu ;  eia  notu 
fakamahkeia  i  taretu  serufiema;  eia  sehgeigaima  i  apena- 
ganea  esa. 

5  E  Ihova,  tiou  arofa  noi  taragi;*iou  apenaganea  marl 
norako  ki  apoa. 

6  lou  penaganea  totonu  feipe  aora  o  Teatua;  iou  pena- 
ganea naupena  ma  tagata  feipe  tavavanea  elehposu  sa: 
E  Ihova,  akoe  naumatakina  tagata  ma  ane-mauri. 

7  Erufiekage  tiou  arofa,  e  Teatua,  atagata  kahmuni 
weiraro  i  tamarumaru  iou  apahkau. 

8  Akirea  kamauri  fakarufie  i  ane  nalupai  i  tiou  afare; 
akoe  kautufa  kirea  kaeinu  i  tavai-tafe  iou  anea  rufie. 

9  No  iatakoe  tantafito  i  tamauri:  akimea  kasafea  ta- 
marama  i  tiou  amarama. 

ID  Arafaina  segapu  fakau  noiroa  akoe:  tufa  iou  apena- 
ganea totonu  ma  fakau  nomari  arotorea. 

1 1  Koisatakafia  avau  tavae  o  fakau  nokaulevi  arotorea ; 
koisapeperia  avau  tarima  o  fakau  esa  iarea  penaganea. 

12  Fakau  nopena  penaganea  esa  nikohtakakea  mari 
pera :  nihtatifo  kirea,  akirea  etaru  i  tamasike. 

Sam  37. 

Sam  o  Tevit. 

1  Koisafakainina  akoe  i  afakau  nopenanesa,  koisah- 
mata  sa  i  afakau  nopena  penaganea  faga. 

2  Katujia  mari  kirea  weiwaha,  feipe  i  agafari,  akirea 
kamaro  feipe  i  agarakau  sanosomo. 

3  Fakarogo  ia  Ihova,  pena  penaganea  rufie;  nofo  i 
tafanua,  muri  i  apenaganea  man. 

4  Kakaniani  akoe  ia  Ihova;  eia  keitufa  akoe  anea 
tiou  aroto  nokaniani  iei. 

5  Vahkejia  ia  Ihova  tiou  amoga;  fakarogo  iateia,  eia 
kapena. 

6  Eia  keifakaria  iou  apenaganea  totonu  feipe  i  tamara- 
ma,  ma  iou  penaganea  rufie  feipe  i  taotea. 

7  Nofo  fakahlogoana  weimoa  ia  Ihova,  tari  fakarikiana 
iateia;  koisafakainina  akoe  i  tatagata  enalupai  iana  nea, 
ma  tatagata  nofakarava  iana  manatuga. 

8  Koina  tafakainina  akoe,  tukweina  takah:  koisafa- 
kainina akoe,  tasa  ana  nofakea  iei. 

9  Kaiauiei  mari  fakau  penanesa:  kaie  fakau  noajia 
Ihova,  kaniorea  tafanua. 

10  Serohtuaima  kajikai  fakau  penanesa;  akoe  kau- 
mojikia  fakarufie  iorea  nohnea,  kai  ejikai: 

11  Kaie  fakau  emaru  rotorea  kaniorea  tafanua;  akirea 
kakaniani  i  ane  rufie  nalupai. 

12  Tatagata  nopenanesa  nota  i  tatagata  rufie,  nokajia 
ano  nifo  iateia. 

13  Ihova  kakata  iateia:  iei  te,  eia  noiroa  pe  konota- 
tamai  tiona  napugi. 

14  Fakau  nopenanesa  ninusiakea  amajira  orea,  nitoro- 
jia  takaroji  i  afana  orea,  pe  kahtatifo  fakau  nohhka, 
ejikai  iarea  anea,  pe  kataia  fakau  etotonu  iarea 
penaganea. 

15  Amajira  orea  kasukia  iorea  roto,  katajia  foki  afana 
orea. 

16  Karufie  fakasore  auta  eruana  o  tatagata  etotonu 
iana  penaganea,  karufie  fakasisiana  auta  nalupai  o  fakau 
enalupai  nopenanesa. 

17  Katajia  arima  o  fakau  nopenanesa:  kaie  Ihova  no- 
purujiakake  fakau  etotonu  iarea  penaganea. 

18  Ihova  noiroa  anapugi  o  fakau  rufie:  anea  neinage 
marea  kanofo  iatau  matau. 

19  Akirea  serohmama  i  t  anapugi  sa:  akirea  kamauri 
i  anapugi  i  taoge. 

20  Kaie  fakau  nopenanesa  kahmate,  fakau  esage  ma 
Ihova  kafeipe  agako  i  agatama  jip:  akirea  kajikai,  kabuni 
i  tiousafi. 

21  Fakau  nopenanesa  nonugia  anea,  kaie  seoriama: 
kaie  fakau  etotonu  iarea  penaganea  noarafaina  tagata, 
notufana. 

22  Fakau  Ihova  neiageia  kaniorea  tafanua;  fakau  eia 
ninasoia  kaiauiei  kabuni  kirea. 

23  Ihova  nonage  fakamahkeia  tafehnanoa  o  tatagata 
rufie;  eia  nokaniani  i  tiona  retu. 

24  Pe  eia  rosiba,  kaie  serotakakeama  pakeni:  iei  te, 
Ihova  noipurujia  eia  i  tano  rima. 

25  Avau  nitamtane,  kaie  avau  nikofakau  sore;  kaie 
avau  sesafea  niana  tatagata  rufie  nihkoina,  mo  iana  aga- 
tama nonugia  ana  anea-kai. 

26  Eia  noarafaina  tagata  inapugi  manapugi,  notufa 
tagata;  karufie  tapu  iana  agatama. 

27  Koina  apenanesa,  pena  penaganea  rufie;  nofo  fa- 
karufie  iatau  matau. 

28  Ihova  mari  nokaniani  i  apenaganea  totonu,  sehkoi- 
nama  iana  tagata  rufie;  eia  noimatakina  kirea  iatau  ma- 
tau :  kaie  kaiauiei  mari  agatama  o  fakau  nopenanesa. 

29  Fakau  rufie  kaniorea  tafanua,  akirea  kahnofo  iei 
iatau  matau. 

30  Tafafa  o  tatagata  rufie  notukua  avisau  rapakau, 
tano  rero  notukua  apenaganea  totonu. 

31  Tavaga  o  Teatua  noi  tiona  roto;  eia  serosirima. 

S2  Fakau  nopenanesa  nomoitawa  tatagata  rufie,  no- 
sara  pe  katia. 

3;^  Ihova  sereihkoinama  eia  i  tano  rima,  eia  sereioriasa 
ma  eia  pe  reijirojiroa  iana  penaganea. 

34  Tari  ia  Ihova  akoe,  nofohpiri  i  tiona  retu,  eia  keiji- 
kijiake  akoe  pe  kaniou  tafanua:  pe  reiamkea  fakau  no- 
penanesa akoe  kasafea. 

35  Avau  nansafea  tatagata  nopena  penaganea  esa,  esore 
tiona  tamotua,  nifeipe  i  tarakau  nomauri  i  tiona  nohnea, 
enalupai  anorau  ma  anora. 

36  Kaie  tasi  nimeifano,  kaie  eia  ejikai:  avau  nansara, 
kaie  sesafeama. 

37  Mojikia  tatagata  rufie,  sireia  tatagata  nomari  iana 
penaganea:  emarino  tiona  nofo  weimuri. 

38  Kaie  kaiauiei  fatagtagasi  fakau  efakarogosa:  kai- 
auiei  tahnofo  weimuri  orea. 

39  Kaie  tamauri  o  fakau  rufie  no  ia  Ihova:  eia  tanohnea 
nonofo  fakamahkeia  iei  i  tanapugi  nohlika  iei. 

40  Ihova  nositu  i  akirea,  noipenamauri  morea:  eia 
noiamkea  kirea  i  afakau  nopenanesa,  noipenamauri 
morea,  iei  te,  akirea  nifakarogo  iateia. 

Sam  38. 

Sam  o  Tevit  pe  kamentua  eia. 

1  E  Ihova,  koisotukua  sajina  avau  i  tiou  akali:  koiso- 
tarania  avau  i  tiou  afakainina  sore. 

2  lou  agasau  nohtu  nohpiri  fakamahkeia  iatavau, 
tiou  arima  nokumieifo  fakasore  avau. 

3  Jikai  sanohnea  ehmafo  i  tioku  noata  i  tiou  akaU; 
semaurima  oku  eivi  i  aku  penanesa. 

4  Nikoburaua  tuku  uru  iaku  penaganea  efaga:  feipe 
i  tamoga  emafa,  etaru  i  tansorea. 

5  Ehnamu,  epurau  apakora  iatavau,  i  aku  penaganea 
etotosa. 

6  Avau  ehmaesa ;  nikotomia  tapu ;  avau  notagi  i  abohpo 
kopo. 

7  Nikohvera  fakasore  ru  oku  taupuku:  jikai  sanohnea 
ehmafo  i  tioku  noata. 

8  Avau  etamoto,  nikotaberesia  tapu:  avau  novaro  i 
tahUka  i  tioku  roto. 

9  E  Ihova,  akoe  nauiroa  tioku  akaniani;  sehmunima 
tahgu  oku  iatakoe. 

10  Nofiji  tuku  ate,  konojikai  tioku  tamotua:  niko- 
pauri  ru  oku  foimata  foki. 

11  Fakai  ioku  ma  oku  nieh  nohnofo  ipapai  i  tioku 
amate ;  oku  soa  nohtu  ipapaikea. 

12  Fakau  nosara  pe  katia  avau  foki  nonage  anea  pe 

kafakanaua  avau;  fakau  notamaua  pe  kapenanesa  iata- 
vau  notukua  avisau  sa,  nomentua  apenaganea  erohkavei 
oji  i  abohpo  kopo. 

13  Kaie  avau  feipe  tatagata  eturituri  ru  ona  tariga, 
serogonama ;  avau  feipe  tanoa  sevisauma. 

14  Avau  mari  feipe  tatagata  serogonama  avisau,  ejikai 
foki  avisau  sajina  i  tioku  fafa. 

15  lei  te,  avau  mari  noajia  akoe,  e  Ihova:  akoe  kauro- 
gona  avau,  e  Ihova,  tioku  Atua. 

16  Avau  mari  nantupe,  Koisakaniani  kirea  iatavau: 
pe  avau  rosiba,  akirea  novisau  kaulevi  iatavau. 

17  Avau  feipe  kafano  sa,  avau  notagi  segapu. 

18  Avau  mari  kantukua  iaku  penaganea  faga;  avau 
katagi  iaku  penanesa. 

19  Kaie  fakau  esamai  maku  emauri*  etamotua;  nikob- 
kobua  fakau  nohgeigai  ana  iatavau. 

20  Fakau  foki  noioria  penaganea  rufie  i  apenaganea 
esa  nopojina  avau,  iei  te,  avau  nomahmafi  i  apenaganea 
rufie. 

21  Koisohkoina  avau,  e  Ihova:  e  tioku  Atua,  koisonofo 
ipapai  iatavau. 

22  Weiwaha  pe  kasitu  iatavau,  e  Ihova,  tioku  amauri. 

Sam  39. 

Ki  Tesore  i  afakau  nohgoro,  ma  Jetuthun.     Sam  o  Tevit. 

1  Avau  nantukua  pe  avau  kahmatakina  iaku  penaga- 
nea pe  koisapenanesa  tuku  rero :  avau  kahmatakina  tioku 
fafa  i  tane  nopojina,  pe  ronofo  fakau  nopena  penaganea 
esa  weimoa  iatavau. 

2  Avau  nifakatemu,  sevisauma  mari  i  sanea  rufie; 
kaie  nisore  tioku  fakainina. 

3  Nihvera  tioku  roto;  avau  koimanatunea  ana  naura 
tiafi :  avau  savisau  i  tuku  rero,  nantupe, 

4  E  Ihova,  fakaria  ki  atavau  tioku  napugi  weimuriroa, 
pe  karava  i  tanapugi  tefe,  pe  avau  kairoa  tahpalo  i  tioku 
nofo  iku  pe  taha; 

5  Akoe  mari  naupena  ioku  napugi  feipe  tahlafa  i  tuku 

rima;  ioku  atau  feipe  ejikai  weimoa  iatakoe:  atagata  oji 
mari,  i  tatamotua  orea,  feipe  i  tamapusaki  ana. 

6  Atagata  oji  mari  feipe  atonea  i  taroro  orea:  iorea  roto 
nikoruruia  taruana :  akirea  nifeituma  auta,  kaie  epuhpusi 
pe  akaima  kaamoa. 

7  Avau  nihtari  i  taha,  e  Teriki  ?  Avau  noajia  akoe. 

8  Veteakea  iatavau  iaku  penaganesa  oji:  koisafakah- 
mana  iatavau  fakau  ehleva  iorea  finagaro. 

9  Avau  nifakatemu,  sevisauma,  iei  te,  akoe  naupena. 

10  Amkea  iatavau  tatarania  tiou:  avau  etamoto  pe 
nautia  avau. 

1 1  Pe  akoe  rotarania  rof  agona  tagata  i  area  penaganea 
faga,  kajikaikea  tarufie  orea,  feipe  i  sapepe:  tamari  pe 
ane  penaha  atagata  oji. 

12  Fakarogo  i  tioku  ahmori,  e  Ihova,  fakarogona 
tioku  tapa;  koisosiratarukageana  i  oku  areimata:  avau 
mari  tamavaka  weimoa  iatakoe,  tatagata  nonofo  nofano, 
feipe  avahpua  oji. 

13  Sira  mana  ki  teke  anohnea  akoe,  pe  avau  katamotua 
mana,  safakea  ikunei,  sajikai. 

Sam  40. 

Ki  Tesore  i  afakau  nohgoro,      Sam  o  Tevit. 

1  Avau  nihtari  seterevama  ia  Ihova;  eia  nifaoifo  ki 
atavau,  neirogona  tioku  tapa. 

2  Eia  neiamkake  avau  foki  i  tarua  esarari,  i  tapera  esa; 
eia  neinage  ru  oku  vae  pe  avau  katu  i  tafatuhtu,  neipena 
fakamahkeia  tioku  fano. 

3  Eia  neinage  tahgoro  fou  i  tioku  fafa,  tahgana  mari  ma 
Teatua:  fakau  nalupai  kasafea,  kamataku;  akirea  safa- 
karogo  i  Teatua. 

4  Erufie  tapu  tatagata  nofakarogo  ia  Ihova,  sesiraru- 
fiemai  fakau  nokaulevi,  ma  fakau  notafurimai  ki  teroh- 
kavei. 

5  E  Ihova,  tioku  Atua,  enalupai  mari  afijikauga  no- 
masaro  iei  naupena,  ma  iou  amanatuga  i  akimea:  etaru 

i    tatukua    ki    atakoe;    pe    avau    kantukua,    kavisaua, 
enalupaikage,  etaru  i  tantaua. 

6  Akoe  sekanianima  i  ataumafa  ma  atufa;  akoe  naiisu- 
kia  ru  oku  tariga:  akoe  senugiama  ataumafa  tugia  ma 
ataumafa  i  apenanesa. 

7  Avau  nantukua  pe,  Siramai,  avau  mari  kohmai: 
niserea  tavisau  iatavau  i  tabuk. 

8  Avau  nokaniani  i  tafakarogo  i  tiou  avisau,  e  tioku 
Atua;  tiou  avaga  mari  noi  tioku  roto. 

9  Avau  nantukua  apenaganea  totonu  i  tafatakina  sore 
o  tagata:  avau  serofakatemu,  e  Ihova,  akoe  mari  noiroa. 

10  Avau  sefunama  iou  apenaganea  totonu  i  tioku  roto; 
avau  nantukua  iou  penaganea  mari  ma  tiou  amauri: 
avau  sefeivama  i  tiou  arofa  ma  tiou  amari  i  tafatakina 
sore  o  tagata. 

1 1  Koisokeremoa  iou  penaganea  arofa  iatavau,  e  Ihova : 
tiou  arofa  ma  tiou  amari  kamatakina  avau  segapu. 

12  Nifakaforforia  avau  asa  nalupai,  etaru  i  tantaua: 
nikorikofia  avau  iaku  penaganea  faga,  avau  etaru  i  tasi- 
rakake  iei;  enalupaikage  kirea,  eruana  afufuru  i  tuku  uru, 
nikotamoto  tioku  roto. 

13  E  Ihova,  arafaina  avau,  penamauri  moku:  weiwaha 
akoe  pe  kasitu  iatavau,  e  Ihova. 

14  Kahma  kirea,  kahhka  fatagtagasi  aroto  o  fakau 
nosara  pe  kaiauiei  tioku  nohkano:  peperia  kirea  kaafe, 
kahrna  fakau  nokaniani  pe  kapenanesa  iatavau. 

15  Kahnofo  kirea  sahkirea  ana  i  anea  nohma  iei  akirea, 
fakau  mari  notukua  ki  at  avau  pe,  Aha,  aha. 

16  Kakaniani,  karufie  iatakoe  aroto  o  fakau  oji  nosara 
akoe:  katukua  segapu  fakau  nokaniani  i  tiou  amauri 
pe,  Kasore  Ihova. 

17  Kaie  avau  nohlika,  ejikai  foki  anea  iatavau;  kaie 
Teriki  neimentua  avau:  akoe  nositu  iatavau,  nopena- 
mauri  moku :  koisahtari,  e  tioku  Atua. 

41.  1.  TABUK  I A  SAM  41.  13. 

Sam  41. 

Ki  Tesore  i  afakau  nohgoro.     Sam  o  Tevit. 

1  Erufie  tapu  tatagata  nopena  penaganea  ehtaurufie 
ma  fakau  ejikai  iarea  anea:  Ihova  keipenamauri  mona  i 
tiona  ahlika. 

2  Ihova  keimatakina  eia  pe  eia  kamauri,  kanofo  rufie 
eia  i  tafanua;  koisotukweina  eia  ki  takaniani  o  fakau 
esage  mana. 

3  Ihova  keimatakina  i  tiona  potu  pe  eia  romoe  emate: 
akoe  nopenpena  tiona  potu  oji  i  tiona  mate. 

4  Avau  nantupe,  E  Ihova,  sirarufiemai  avau:  pe- 
namauri  mo  tioku  nohkano;  avau  mari  nanpenanesa 
iatakoe. 

5  Fakau  esamai  maku  notukua  avisau  sa  iatavau, 
notupe,  Eia  kamate,  kajikai  tiona  eigoa  afia  ? 

6  Pe  eia  romeisireia  avau,  eia  keitukua  terohkavei 
ana :  eia  nofeituma  asa  i  tiona  roto :  pe  rofakea  eia  kofano, 
keitukua. 

7  Fakau  oji  nohgeigai  iatavau  nofataki  nomuhmu 
iatavau:  akirea  notamaua  asa  iatavau. 

8  Akirea  notupe,  Tahmate  sa  nohpiri  fakamahkeia 
ki  at  eia:  eia  nomoe  seromasikema  foki. 

9  Tuku  nieH  rufie  foki,  avau  nifakarogo  iateia,  eia 
neikaina  iaku  akai  neijikijiake  tano  muri  vae  iatavau. 

10  Kaie  akoe,  e  Ihova,  sirarufiemai  avau,  jikijiake 
avau,  pe  avau  kahkoria  i  akirea. 

11  Avau  noiroa  penei  pe  akoe  nokaniani  iatavau,  iei 
te,  setamotuama  iatavau  tatagata  esamai  maku. 

12  Kaie  avau,  akoe  nopurujia  avau  i  aku  penaganea 
totonu,  naunage  avau  weimoa  iatakoe  iatau  matau. 

13  Erufie  tapu  Ihova,  Teatua  o  fakai  Isreel,  i  tamtah- 
taki  ma  iatau  matau  foki.     Emen  ma  Emen. 

42.  1.  TABUK  lA  SAM  42.  11, 


TAPITO    BUK   II 
Sam  42. 

Ki  Tesore  i  afakau  nohgoro.     Tavisau  fakeiroa  ma  agafatu- 
mupuna  o  Kora. 

1  E  Teatua,  tioku  nohkano  nokaniani  iatakoe  feipe 
tanani  iro  nofeinu  vai  i  avai-tafe. 

2  Avau  nitagisa  ma  Teatua,  ko  Teatua  mauri  mari: 
avau  kohmai  afia  weimoa  i  Teatua  ? 

3  Oku  reimata  nipena  i  akai  maku  i  ao  mapo,  kaie 
akirea  notukua  segapu  ki  atavau  pe,  Tiou  Atua  wafe  ? 

4  Avau  nomentua  ane  nei,  nohmori  ma  tioku  nohkano 
itanapugi  avau  nifano  fatasiana  ma  tamotu  tagata  ki 
tamrae  o  Teatua,  novisau  ma  takaniani  nohgana  iatakoe, 
nomentua  tanapugi  nofatakina  iei. 

5  Nikotamoto  akoe  iaha,  e  tioku  nohkano  ?  akoe  nohlika 
iaha  ?  ajia  akoe  Teatua:  avau  mari  kahgana  iateia  i  ta- 
mauri  rofakea  iateia. 

6  E  tioku  Atua,  nikotamoto  tioku  nohkano:  avau 
nomentua  akoe  iei  i  tafanua  wei  Jortan,  ma  aora  Hermon, 
ma  taora  Maisar. 

7  Nohtapa  nanoa  avainoa  ma  vainoa  i  tataguru  iou 
asiosio:  iou  agaru  oji  ma  iou  apeau  niburaua  avau. 

8  Kaie  Ihova  keifakaria  tiona  arofa  i  ao,  tiona  ahgoro 
kanofo  iatavau  i  apo,  tahmori  mari  ki  Teatua,  avau 
emauri  iateia. 

9  Avau  kantukua  ki  Teatua  tioku  fatuhtu  pe,  Akoe 
nigaro  iatavau  iaha  ?  avau  nomakuru  nofano  iaha  i  ape- 
naganea  mahkei  o  fakau  esamai  maku  ? 

10  Fakau  esamai  maku  nofakahmana  iatavau  feipe  i 
tamajira  i  oku  eivi;  akirea  notukua  ki  atavau  segapu  pe, 
Tiou  Atua  wafe  ? 

1 1  Nikotamoto  akoe  iaha,  e  tioku  nohkano  ?  akoe 
nohhka  iaha?  Ajia  akoe  Teatua:  avau  mari  kahgana 
iateia,  tamauri  o  tioku  afoimata  eia,  ma  tioku  Atua. 

43.  1.  TABUK  lA  SAM  44.  6. 

Sam  43. 

1  Oria  fakatotonua  avau,  e  Teatua,  amoa  maku 
weimoa  i  afakai  i  tafanua,  akirea  searafainama  tagata: 
amkea  avau  i  atagata  erohkavei,  efaga  iarea  penaganea. 

2  Akoe  mad  Teatua  i  tioku  tamotua;  akoe  nautukweina 
avau  iaha  ?  Avau  nomakuru  nofano  iaha,  i  apenaganea 
mahkei  o  fakau  esamai  maku  ? 

3  Kauna  kafakea  tiou  amarama  ma  tiou  amari  pe  ka- 
mokage  iatavau:  pe  karafia  avau  ki  tiou  aora  tapu  ma 
iou  afare. 

4  Avau  safano  ki  tafata  o  Teatua,  ki  Teatua  mari, 
avau  nokaniani  fakasore  iateia:  avau  kahgana  iatakoe  i 
taharp,  e  Teatua  ko  tioku  Atua. 

5  Nikotamoto  akoe  iaha,  e  tioku  nohkano  ?  akoe  nohlika 
iaha?  Ajia  akoe  Teatua:  avau  mari  kahgana  iateia, 
tamauri  o  tioku  foimata  eia,  ma  tioku  Atua. 

Sam  44. 

Ki  Tesore  i  afakau  nohgoro.     Tavisau  fakeiroa  ma  agafatu- 
mupuna  o  Kora. 

1  E  Teatua,  akimea  nirogona  i  atariga  omea,  avahtu- 
punomea  nivisaua  mamea,  tafijikauga  ra  akoe  naupena  i 
anapugi  orea  ituai, 

2  Pe  akoe  nitarokea  fakai  i  afanua  i  torima,  naunage 
fakamahkeia  kirea;  akoe  naukumieifo  fakau  era,  kaie 
nikobkobua  kirea. 

3  Akirea  seamoama  tafanua  morea  i  amajira  orea, 
arima  orea  sepenamauri  morea:  kaie  tiou  arima  matau, 
tiou  arima  mari,  ma  tamarama  i  tiou  afoimata,  iei  te, 
akoe  niarafaina  kirea. 

4  Akoe  tioku  Ariki,  e  Teatua:  tukua  pe  kamauri  aga- 
fatumupuna  o  Jekob. 

5  Akimea  katukieifo  iatakoe  fakau  esamai  mamea: 
akimea  katakafieifo  i  tiou  eigoa  fakau  nomasike  i  akimea. 

6  Avau  serofakarogoma  i  tuku  fana,  seropenamauri 
moku  tioku  majira; 

44.  7.  TABUK  I A  SAM  44.  23. 

7  Kaie  akoe  naupenamauri  momea  i  afakau  esamai 
mamea,  akoe  naunage  pe  kahma  fakau  nohgeigai  i 
akimea. 

8  Akimea  nitukua  takaniani  omea  i  Teatua  i  anapugi 
oji,  akimea  kafafetai  i  tiou  eigoa  iatau  matau. 

9  Kaie  akoe  nikohkoina  kimea,  akimea  nikohma  iei: 
akoe  searafiama  amotu  tagata  amea. 

10  Akoe  nofurusia  kimea  pe  kaafe  kimuri  i  afakau 
esamai  mamea,  fakau  nohgeigai  i  akimea,  noakiteria 
anea  amea,  noamoa  marea. 

11  Akoe  nitukweina  kimea  feipe  iajip  manea  kai; 
akoe  nifalelekia  kimea  i  eke  afanua. 

12  Akoe  nautufana  iou  atagata,  kaie  sesorema  iou  anea 
i  tanomata. 

13  Akoe  naunage  kimea  pe  fakau  evatata  i  akimea 
katukua  avisau  sa  i  akimea,  kafakahmana,  kafakaopea 
kimea  fakau  nohnofo  nofori  i  akimea. 

14  Akoe  naunage  kimea  ma  tane  nafakahmana  iei  ma 
fakai  i  avaka  tagata,  fakai  i  afanua  nohta  auru  orea  i 
akimea. 

15  Tioku  ahlika  nonofo  v/eimoa  iatavau  segapu;  nikoa- 
pojia  tioku  foimata  tane  nohma  iei  avau, 

16  I  tareo  0  t atagata  notukua  sajina,  notukua  avisau 
esa  iatavau ;  tatagata  esamai  maku  mari  neioria  avau. 

17  Nikorikofia  kimea  ane  nei  oji;  kaie  akimea  segaroma 
iatakoe,  akimea  serohkaveima  i  tiou  avaga. 

18  Seafema  kimuri  arotomea,  akimea  sehkoinama  tiou 
aretu ; 

19  Akoe  nitaberesia  kimea  i  tanohnea  nohnofo  iei  ane 
eiro,  nauapojia  kimea  i  tiata  i  tahmate. 

20  Pe  akimea  nigaro  i  teigoa  o  Teatua  omea,  mo  nifa- 
riakea  arima  omea  ki  teke  atua, 

21  Teatua  mari  keisara  tapenaganea  tenei,  eia  mari 
noiroa  anea  ehmuni  i  aroto  o  tagata. 

22  Akimea  mari  nikotaia  mau  i  teao  kopo ;  notukua  pe 
akimea  feipe  ajip  ane  kataia. 

23  E  Teriki,  viri  akoe,  akoe  nomoiroa  iaha  ?  Masike, 
koisohkoina  kimea  iatau  matau. 


44.  24.  TAEUK  lA  SAM  45.  10. 

24  Akoe  nofuna  tiou  afoimata  iaha,  nogaro  i  tahlika 
omea,  ma  penaganea  mahkei  nopena  i  akimea  ? 

25  Nikofaoifo  anohkanomea  ki  takere:  nohpiri  ki  ta- 
kere  arotomea. 

26  Masike  akoe  pe  kasitu  i  akimea,  penamauri  momea 
i  tiou  arofa. 

Sam  45. 

Ki  Tesore  i  afakau  nohgoro.     Sam  ma  agafatumupuna  o  Kora. 
Tavisau  fakeiroa.     Tahgoro  ma  fakau  nokaniani  i  Teatua. 

1  Nofenake  tavisauga  rufie  i  tioku  roto:  avau  notukua 
afijikauga  nanpena  ma  Teriki;  tuku  rero  kofeipe  pen  0 
tatagata  nosere  pepar  weiwaha. 

2  Emahmata  rufie  iou  amahmata,  sef eipe  akoe  tagata : 
earofa  rufie  avisau  iou  aragutu:  Teatua  neiarafaina  akoe 
iei  iatau  matau. 

3  Fausia  tiou  amajira  i  tiou  ataupuku,  e  Teriki  etamo- 
tua,  ma  tiou  arufie,  ma  tiou  tamotua. 

4  Eke  akoe  i  tiou  aekiga  nofano  ma  tiou  tamotua,  i 
tamari  ma  penaganea  maru,  etotonu:  tiou  arima  matau 
kafakeiroa  ki  atakoe  anea  nohlika  iei. 

5  Emtakei  iou  agasau  i  aroto  o  fakau  esage  ma  Teriki : 
avaka  tagata  kahtakakea  weiraro  iatakoe. 

6  E  Teatua,  tiou  torona  nonofo  iatau  matau:  akoe 
noariki  fakatotonua  i  tiou  avaka. 

7  Akoe  nokaniani  i  apenaganea  totonu,  nihgeigai  i 
apenaganea  esa :  Teatua  ko  tiou  Atua  mari,  neirigia  tavai- 
rakau  iatakoe  i  takaniani  pe  akoe  kasore  i  osoa. 

8  Ehnamu  rufie  iou  amoiga  oji  i  mur,  ma  alos,  ma 
kasia;  akirea  nikaniania  akoe  i  afare  rufiesa  aivori. 

9  Agatama  fafine  o  fatoriki  kahnofo  ma  agafafine  rufie 
sore  iou:  nonofo  wei  tiou  arima  matau  tafine-riki  nirakei 
i  kolt  i  tafanua  Ofir. 

10  Fakarogona,  teku  tama  fine  nei,  manatunea,  faoifo 
tiou  tariga  ki  atavau;  koisomentua  foki  fakai  i  tiou  afa- 
nua,  ma  fakai  i  tamrae  o  tamau; 

49 


45.  11.  TABUK  I A  SAM  46.  9. 

u  Teriki  kakaniani  i  tiou  amahmata  rulie  iei:  tiou 
Ariki  mari  eia;  faoifo  akoe  weimoa  i  ateia. 

12  Fakai  i  Tair  kahmai  atufa  mau;  fakau  enalupai  anea 
area  i  tafanua  foki  kanugia  akoe  pe  kasirarufie  kirea. 

13  Nirakei  fakarufie  tatama  fine  o  Teriki  i  tiona  fare: 
nisukia  kolt  i  tatafa  tiona  moiga. 

14  Karafia  eia  ki  Teriki  i  amoiga  rufiesa:  karafia  foki 
ki  atakoe  agatama  faiine  fou,  anosoa  nomuri  iateia. 

15  Karafia  kirea  ma  takaniani  ma  ahgoro :  akirea  kauru 
ki  tamrae  rufiesa  o  Teriki. 

16  lou  agatama  kaoria.avahtupunorea,  akoe  kaunage 
kirea  ma  fatoriki  i  takere  nei  oji. 

17  Avau  kahpena  pe  kamentua  tiou  eigoa  i  atau  tagata 
oji:  fakai  i  afanua  kafafetai  iatakoe  iei  iatau  matau, 
iatau  matau. 

Sam  46. 

Ki  Tesore  i  afakau  nohgoro.    Sam  ma  agafatumupuna  o  Kora  pe 
akirea  kafeiakea. 

1  Teatua  tanohnea  nohmuni  iei  matea,  ma  tatamotua 
otea,  eia  nositu  fakasorea  i  akitea  i  tahlika  otea. 

2  Akitea  seromatakuma  iei  pe  kake  takere  nei,  pe 
kamkea  aora  iroto  tatai ; 

3  Pe  rotaguru  tatai  kafaji,  pe  kaviriviri  aora  i  agaru 
iei. 

4  Nonofo  tasi  avai-tafe,  anagavai  nokaniania  tasiti 
o  Teatua,  tanohnea  tapu  mari  i  afare  o  Teatua  Weilu- 
garoa. 

5  Teatua  nonofo  iei ;  serohlikama  iei ;  Teatua  kasitu  iei 
pe  roao. 

6  Fakai  i  afanua  nihlika,  fakai  i  avaka  niviriviri:  eia 
nivisau,  nivevia  takere : 

7  Ihova  Teriki  i  amotunea  nonofo  ma  kitea;  Teatua  o 
Jekob  tanohnea  nohmuni  iei  matea. 

8  Romai  akaua,  mojikia  afijikauga  o  Ihova  eia  neipena 
pe  kagogao  anohnea  i  takere  nei. 

9  Eia  notukua  pe  karava  ahtoaga  mei  tanoji  i  takere 

46.  10.  TABUK  I A  SAM  48.  2. 

nei;  eia  notajia  afana,  notujia  kamotu  afoitao;  eia  notugia 
aekiga  i  tiafi. 

10  Koina  akaua,  farigoina  pe  avail  Teatua:  kavahke- 
jia  avau  kiluga  weimoa  i  afakai  i  afanua,  kavahkejia 
man  avau  i  takere  nei. 

11  Ihova  Teriki  i  amotunea  nonofo  ma  kitea:  Teatua 
o  Jekob  tanohnea  nohmuni  iei  matea. 

Sam  47. 

Ki  Tesore  i  afakau  nohgoro.     Sam  ma  agalatumupuna  o 

Kora. 

1  Pohpokia  arima  aua,  fakai  oji  nei  i  afanua;  visau 
kiluga  ki  Teatua  i  areo  aua  ma  takaniani. 

2  Nohlika  mari  atagata  ia  Ihova  Weilugaroa;  Teriki 
Sore  eia  i  afakai  i  takere  nei  oji. 

3  Eia  keikumieifo  fakai  i  afanua  weiraro  i  akitea,  ma 
avaka  tagata  weiraro  i  avae  otea. 

4  Eia  keitukua  tafanua  kahnofo  iei  akitea,  tanohnea 
rufiesa  o  agafatumupuna  o  Jekob,  eia  nokaniani  iateia. 

5  Teatua  nifijikake  ma  tahtapa  kiluga  o  tagata.  Ihova 
nifijikake  mari  i  tagatoro  o  tabu. 

6  Feiakea  ahgoro  ki  Teatua,  feiakea  ahgoro  akaua: 
feiakea  ahgoro  ki  Teriki  otea,  feiakea  ahgoro  akaua. 

7  Teatua  otea  mari  Teriki  i  takere  nei  oji:  feiakea  ahgo- 
ro kaua  ma  finagaro  aua. 

8  Teatua  noariki  i  afakai  i  afanua:  Teatua  noeke  i 
tiona  torona  tapu. 

9  Afatoriki  i  avaka  tagata  nikofatakina  fatasiana  ma 
avaka  tagata  o  Teatua  o  Ebraham:  noi  Teatua  mari 
atagata  nomatakina  takere  nei :  nihgana  f akasore  iateia. 

Sam  48. 

Sam  pe  kahgana  ia  Ihova  iei  ma  agafatumupuna  o  Kora. 

1  Esore  Ihova,  ehtau  i  tahgana  fakasore  iateia,  i  tasiti 
o  Teatua  otea,  i  tiona  aora  tapu. 

2  Erufiesa  tahgaro  i  taora  Saion,  fakai  i  takere  nei  oji 
nokaniani  iei,  tasiti  mari  o  Teriki  sore  i  tantafa  north. 

48.  3.  TABUK  lA  SAM  49.  5. 

3  Teatua  nifakaria  eia  i  afare  rufiesa  iei  pe  tanohnea 
nohmuni  iei  matea. 

4  Afatoriki  mari  nofatakina,  akirea  nimeiroro  fatagta- 
gasi. 

5  Akirea  nisafea,  samasaro;  akirea  nihlika,  safura. 

6  Akirea  niviriviri  iei;  akirea  nihmae  feipe  i  safine 
nofarere  i  tantama. 

7  Akoe  notafoia  avaka  i  Tarjij  i  tamtagi  taretwamlai. 

8  Akimea  nirogona,  akimea  nisafea  foki  feipera  i  tasiti 
o  Ihova,  Teriki  i  amotunea,  i  tasiti  o  Teatua  otea:  Teatua 
keinage  fakamahkeia  iatau  matau. 

9  Akimea  nimentua  tiou  arofa,  e  Teatua,  i  tiou  afare 
tapu. 

10  Tahgana  iatakoe  norako  ki  anoji  i  takere  nei,  e 
Teatua,  feipe  i  tiou  eigoa :  ef onu  tiou  arima  matau  i  ape- 
naganea  totonu. 

11  Kakaniani  fakai  i  taora  Saion,  kavisau  kiluga  ma 
takaniani  afafine  i  Juta,  iou  apenaganea  nofagona 
tagata. 

12  Roro  fakaforforia  i  Saion:  taua  afare  ehgaro  iei. 

13  Mojikia  fakarufie  akaua  abae  iei,  jirojiroa  afare 
ehgaro  iei;  pe  akaua  katukua  ki  tatau  tagata  weimuri. 

14  Teatua  tenei  ko  Teatua  otea  iatau  matau:  eia  kei- 
arafia  kitea  mei  tanapugi  kahmate  iei  akitea. 

Sam  49. 

Ki  Tesore  i  afakau  nohgoro.    Sam  ma  agafatumupuna  o  Kora. 

1  Fakarogona  nei,  akaua  fakai  i  afanua,  fakarogo  fakai 
oji  i  takere  nei: 

2  Fakau  taruana,  ma  fakau  sore,  fakau  enalupai  anea 
aua,  ma  fakau  ejikai  anea  aua  fatagtagasi. 

3  Tioku  fafa  kavisau  i  tarapakauga;  amanatuga  i 
tioku  roto  i  tafarigoina  anea. 

4  Avau  kafaoifo  tuku  tariga  pe  karogona  tafurivisau: 
avau  kantukua  tanohkano  iei  i  tahgoro  i  taharp. 

5  x\vau  kamataku  iaha  i  anapugi  sa,  pe  rofori  iatavau 
apenaganea  faga  o  fakau  nofakahlika  avau. 

49.  6.  TABUK  lA  SAM  49.  20. 

6  Fakau  nofakarogo  i  tatamotua  orea,  notukua  faka- 
sorea  aula  nalupai  area; 

7  Jikai  tasi  kirea  etamotua  i  tapenamauri  mo  tanosoa, 
mo  i  tatufa  Teatua  tanomata  mona. 

8  (Esore  mari  tanomata  i  tamauri  orea,  nohkoinana 
iatau  matau:) 

9  Pe  eia  kamauri  iatau  matau,  koisapohpopo. 

10  Eia  mari  neisafea  pe  nohmate  fakau  erapakau, 
ma  fakau  ejikai  iorea  finagaro,  ma  fakau  evahkoko  noji- 
kai,  akirea  nohkoina  auta  area  ma  faruke. 

11  Tamanatuga  iorea  roto  pe  amrae  orea  kahnofo 
iatau  matau,  ma  anohnea  nohnofo  iei  akirea  ma  atau  ta- 
gata  oji;  akirea  notapa  afanua  orea  i  eigoa  orea. 

12  Kaie  atagata  serohnofo  fakamahkeia  tarufie  orea: 
akirea  feipe  anemauri  ane  kahmate. 

13  Tapenaganea  tenei  area  ejikai  tanohkano  iei,  kaie 
fakau  nomuri  i  akirea  kakaniani  i  avisau  akirea 
notukua. 

14  Akirea  nororo  feipe  tamotu  jip  ki  tanasivari;  tahma- 
te  kamatakina  kirea :  fakau  rufie  kaweiwaha  katamotua  i 
akirea  pe  roao;  tarufie  orea  kajikaikea  i  tanasivari,  sero- 
safeama  sanohnea  kahnofo  iei. 

15  Kaie  Teatua  keiamkea  tioku  nohkano  i  tatamotua 
i  tanasivari,  ei  mari  keiamoa  avau. 

16  Koisomataku  akoe  pe  kanalupai  anea  o  tasi,  pe 
kasore  tarufie  o  fakai  iona. 

17  Pe  romate  eia,  sereiamoama  sanea ;  serotoifoma  tiona 
rufie  meia. 

18  Itanapugira  eia  nimauri  eia  nihgana  iateia,  atagata 
mari  kahgana  iatakoe  pe  akoe  kapena  penaganea  rufie 
mau. 

19  Eia  kafano  mari  ki  tatau  tagata  o  vahtupuna;  aki- 
rea serosafeama  tamarama  iatau  matau. 

20  Atagata  erufie  tahnofo  orea,  kaie  epuhpusi  i  anea, 
kofeipe  i  anemauri  ane  nohmate 

50.  1.  TABUK  I A  SAM  50.  16. 

Sam  50. 

Sam  o  Esaf. 

1  Teatua  etamotua  ko  Ihova  nikovisau,  neitapa  fakai 
i  takere  nei  i  tanohnea  nofenake  tara  nofano  ki  tanohnea 
nokero  iei. 

2  Noatata  Teatua  i  Saion,  tanohnea  rufiekage. 

3  Teatua  otea  kahmai,  eia  serof akahlogoma :  tiafi 
*  katugia  anea  weimoa  iateia,  kata  tef a  sore  kafori  iateia. 

4  Eia  keitapa  fakai  i  taragi  weiluga,  ma  fakai  i  takere 
nei,  pe  eia  kajirojiroa  penaganea  o  iana  tagata. 

5  Fatakina  fatasiana,  iaku  atagata  rufie  ki  atavau; 
atagata  mari  nifajivisau  mavau  i  ataumafa. 

6  Taragi  katukua  iana  penaganea  totonu :  Teatua  mari 
nojirojiroa  apenaganea. 

7  Fakarogona,  iaku  tagata,  avau  kavisau;  e  fakai 
Isreel,  avau  kantukua  apenaganea  aua,  avau  Teatua, 
Teatua  aua  mari. 

8  Avau  serantukua  sajinama  akaua  i  ataumafa  aua,  mo 
ataumafa  tugia  aua  no  weimoa  iatavau  segapu. 

9  Avau  serahkamoama  sabulimatau  tane  i  afare  aua, 
mo  sanani  tane  i  aratokoro  aua. 

10  Niaku  mari  anemauri  oji  i  tagamotu,  ma  abuli- 
matau  i  aora  nalupai. 

11  Avau  noiroa  amanu  oji  i  aora:  mane  mauri  iro  i 
agamotu  ko  niaku. 

12  Pe  avau  nimate  i  taoge  pe  avau  setukuama  ki 
akaua:  iei  te,  nioku  takere,  mane  nalupai  iei. 

13  Avau  mari  serokainama  anoata  bulimatau,  serah- 
numiama  atoto  nani. 

14  Taumafa  ki  Teatua  i  tiarofa;  fakarava  afajivisau 
aua  ki  Teatua  Weilugaroa. 

15  Tapa  akaua  avau  i  tanapugi  nohlika  iei,  avau 
kahpenamauri  maua,  akaua  kahgana  iatavau. 

16  Kaie  Teatua  noitukua  ki  afakau  nopenanesa  pe, 
Akaua  nopenaha,  notukua  tioku  avaga,  noamoa  tioku 
avaga  i  afafa  aua  ? 

50.  17.  TABUK  lA  SAM  51.  6. 

17  Akaua  mari  nohgeigai  i  tafakeiroa,  notauaki  kimuri 
iaku  visau. 

18  Itanapugira  akaua  nisafea  tatagata  jigo,  akaua 
nifataki  meia,  nitahtaki  foki  ma  fakau  nojigo  takau  ma 
fafine. 

ij9  Akaua  nitukua  avisau  sa  i  afafa  aua,  areo  aua  ni- 
tukua  terohkavei. 

20  Akaua  nihpuku  nitukua  avisau  sa  i  asoa  aua; 
nitukua  avisau  erohkavei  i  tatama-tane  o  jinau. 

21  Akaua  nipena  per  a,  kaie  avau  nifakahlogo;  akaua 
nimentua  pe  avau  nif eipe  akaua  ana :  kaie  avau  kantukua 
sajina  akoe,  kahnage  fakatauria  apenanesa  aua  weimoa 
i  ru  ou  afoimata. 

22  Manatunea  akaua  penei,  akaua  fakau  nogaro  i 
Teatua,  pena  avau  kafafasia  kaua,  kaie  jikai  tasi  pe  ka- 
penamauri  maua; 

23  Tatagata  notaumafa  nofafetai  iatavau  eia  mari 
nohgana  iatavau ;  avau  kaf akaria  tamauri  o  Teatua  mana 
eia  neipena  penaganea  rufie. 

Sam  51. 

Ki  Tesore  i  afakau  nohgoro.     Sam  o  Tevit  itanapugira  Nethan 
taprofet  nifano  ki  ateia,  Tevit  nifano  mana  kia  Bathjiba. 

1  Sirarufiemai  avau,  e  Teatua,  feipe  i  tiou  arofa:  furu- 
nakea  iaku  penanesa  feipe  i  tiou  arofa  sorekage. 

2  Tahtaroa  fakarufie  avau  i  aku  penaganea  faga,  pena 
kama  avau  i  aku  penanesa. 

3  Avau  noiroa  iaku  penanesa;  no  weimoa  iatavau  iaku 
penanesa  segapu. 

4  Avau  nanpenanesa  iatakoe,  sahkoe  ana,  nanpena 
tapenanesa  te  weimoa  iatakoe:  pe  katotonu  iou  apena- 
ganea  pe  akoe  ro visau,  karufie  oji  pe  akoe  rotukua  tanori 
i  aku  penaganea. 

5  Nifarere  mari  iatavau  i  apenanesa;  nisa  tioku  roto 
itanapugira  moma  neiamoa  avau. 

6  Akoe  mari  nokaniani  i  tamari  i  aroto  tagata;  akoe 
kafakeiroa  avau  tarapakauga  i  tioku  roto. 

51.  7.  TABUK  lA  SAM  52.  2. 

7  Tasuna  avau  i  ahisop  pe  avau  kama :  tahtaroa  avau, 
avau  sahkego  rufie,  sehkego  rufie  sno. 

8  Asitu  iatavau  pe  karogona  takaniani,  karufie  tioku 
roto;  pe  kakaniani  oku  eivi  nautajia. 

9  Apojia  iou  afoimata  i  aku  penanesa,  furunakea  iaku 
penaganea  faga  oji. 

10  Penpena  taroto  ma  iatavau,  e  Teatua;  pena  foki 
katotonu  tioku  roto. 

11  Koisotarokea  avau  iatakoe;  koisauamkea  tiou 
Anohkano  Rufie  iatavau. 

12  Fafekinamai  ki  atavau  takaniani  i  tiou  amauri; 
purujia  fakamahkeia  avau  ma  tioku  roto  efakarogo. 

13  Avau  safakeiroa  fakau  efakarogosa  iou  apenaganea; 
kaafe  ki  atakoe  fakau  nopenanesa. 

14  Veteakea  avau  i  atoto  o  tagata,  e  Teatua,  akoe 
Teatua  o  tioku  mauri:  tuku  rero  kahgoro  kiluga  iou 
apenaganea  totonu. 

t5  E  Teriki,  fakasara  tioku  fafa;  iaku  visau  kafakaria 
tiou  ahgana. 

16  Akoe  mari  sekanianima  i  ataumafa,  pe  avau  nantufa 
akoe:  akoe  sekanianima  i  ataumafa  tugia. 

17  Ataumafa  mari  ma  Teatua  aroto  nohtagi  i  apena- 
nesa  amea:  e  Teatua,  akoe  sefakatafuruma  i  taroto 
nohtagi  i  apenanesa,  noafe  ki  atakoe. 

18  Pena  penaganea  rufie  akoe  ma  Saion  i  tiou  arofa: 
baea  foki  abae  i  Jeruselem. 

19  Akoe  sakaniani  i  ataumafa  i  apenaganea  totonu, 
ataumafa  tugia  mari,  ma  ataumafa  notugia  pakeni: 
akirea  sataumafa  i  abulimatau  takau  i  tiou  afata. 

Sam  52. 

Ki  Tesore  i  afakau  nohgoro.  Tavisaii  fakeiroa.  Sam  o  Tevit 
itanapugira  Toek,  tafakai  Itom,  nifano  kia  Sal,  neitukage 
ki  ateia  pe  Tevit  nikohmai  ki  tamrae  o  Ahimelek. 

1  Tatagata  etamotua  nei,  akoe  nomahmafi  nokaniani 
i  apenaganesa  mani  ?  Tiarofa  o  Teatua  nonofo  i  napugi 
manapugi. 

2  Tiou  arero  notamaua  asa:  feipe  i  saresor  emtakei, 
nohworo  erohkavei. 

52.  3.  TABUK  lA  SAM  53.   5. 

3  Akoe  nokaniani  fakasore  i  asa,  kaie  fakasisiana  i 
apenaganea  rulie:  akoe  nokaniani  i  avisau  erohkavei, 
kaie  fakasisiana  pe  katukua  apenaganea  totonu. 

4  Akoe  nokaniani  i  avisau  oji  noforomia  tagata,  torero 
erohkavei  nei. 

5  Teatua  keiauiei  akoe  foki  iatau  matau,  eia  keiamkea 
akoe,  keitakina  akoe  i  tiou  afare  namnanoa.  keitakina 
akoe  ma  tantalito  i  tafanua  o  fakau  mauri. 

6  Fakau  etotonu  iarea  penaganea  kasafea,  kamataku, 
akirea  kahkata  iateia,  notupe, 

7  Mojikia  tatagata  t.e  sekanianima  pe  Teatua  kapena 
i  tiona  tamotua;  kaie  eia  nifakarogo  i  iana  nea  enalupai. 
neifakatamotua  eia  i  iana  penaganea  esa. 

8  Kaie  avau  feipe  i  sarakau  oliv,  efou  anorau.  i  tafare 
o  Teatua :  avau  nof akarogo  i  tiarof a  o  Teatua  iatau  matau. 

9  Avau  kafafetai  iatakoe  iatau  matau,  iei  te,  akoe 
naupena  penei:  avau  kahkajia  tiou  eigoa,  iei  te,  erufie 
weimoa  iou  atagata  rufie. 

Sam  53. 

Ki  Tesore  i  afakau  nohgoro.      Sam  o  Tevit. 

1  Tatagata  ejikai  tiona  finagaro  notukua  pe  Ejikai 
Teatua.  Akirea  esakage',  akirea  nipena  penaganea  efaga, 
nosasahlua  iei;  jikai  tasi  nopena  penaganea  rufie. 

2  Teatua  nisireifo  i  taragi  i  afakai  i  takere  nei,  pe  keisa- 
fea  pe  noiei  tasi  nofarigoina  anea,  nosara  Teatua  mo  jikai. 

3  Akirea  oji  niafe  kimuri;  akirea  oji  egatahtasi  epaku 
sa  apenaganea  area;  jikai  tasi  kirea  nopena  penaganea 
rufie,  jikai  mari  santasiana. 

4  Jikihtae  tarapakauga  i  afakau  nopena  penaganea 
efaga  mo  jikai  ?  Akirea  nokaina  iaku  atagata  feipe  akai, 
akirea  setapama  i  Teatua.. 

5  Akirea  nimataku  fakasore  i  tanohnera  ejikai  sanea 
kamataku  iei :  Teatua  mari  nifalelekia  eivi  o  fakau  ninage 
tatowa  iatakoe;  akoe  naupena  kirea  kahma,  iei  te,  Teatua 
neifakaopea  kirea. 

53.  6.  TABUK  lA  SAM  55.  4. 

6  Avau  nokaniani  tapu  pe  kafakea  i  Saion  tamauri  ma 
fakai  Isreel  !  Pe  Teatua  rofafekinamai  iana  tagata 
niamkea  iorea,  agafatumupuna  o  Jekob  kakaniani,  karu- 
fie  aroto  o  fakai  Isreel. 

Sam  54. 

Ki  Tesore  i  afakau  nohgoro.     Sam  o  Tevit  itanapugi  fakai  Sif 
niroro  nitukage  kia  Sal  pe,  Tevit  nohmuni  i  akimea. 

1  Penamauri  moku,  e  Teatua;  i  tiou  eigoa,  oria  faka- 
totonua  maku  i  tiou  tamotua. 

2  Fakarogona  tioku  ahmori,  e  Teatua;  fakarogona 
avisau  i  tuku  fafa. 

3  Fakau  epuhpusi  iatakoe  nikomasike  iatavau,  atagata 
evahkoko  nosara  avau  pe  katia  avau:  akirea  senagema 
Teatua  weimoa  i  akirea. 

4  Kaie  Teatua  nositu  iatavau :  Teriki  nonofo  ma  fakau 
nomatakina  tioku  nohkano. 

5  Tasa  ra  kaaf e  ki  afakau  esamai  maku :  kaiauiei  kirea 
iou  avisau  mari. 

6  Avau  kantaumafa  ki  atakoe  i  tataumafa  kahmana- 
tunea  i  tioku  roto  ana :  avau  kafafetai  i  tiou  eigoa,  e  Ihova, 
erufie  mari  pera. 

7  Eia  neiamkea  avau  i  anea  oji  avau  nihlika  iei;  avau 
mari  nansafea  tanori  nioria  iei  fakau  esamai  maku. 


Sam  55. 

Ki  Tesore  i  afakau  nohgoro.     Sam  o  Tevit. 

1  Fakarogona  tioku  ahmori,  e  Teatua;  Koisohmuni 
akoe  i  anea  avau  nonugia  iatakoe. 

2  Fakarogona  iatavau,  oria  iaku  visau:  avau  notaka- 
taka  i  tioku  atagi,  nohgu; 

3  I  tareo  o  fakau  esamai  maku,  ma  penaganea  mahkei 
o  fakau  penanesa;  akirea  novahkejia  apenaganea  efaga 
iatavau,  akirea  nomahmafi  iatavau  ma  takali. 

4  Ehmae  tapu  tioku  roto :  tamataku  i  tahmate  nota- 
keifo  iatavau. 

55.  5.  TABUK  lA  SAM  55.  20. 

5  Tamataku  ma  taviriviri  nikorikofia  avail,  tahlika 
nikotomia  avau. 

6  Avau  nantupe,  Pe  no  iatavau  apahkau  i  sarupe,  pe 
avau  karere  ipapai,  kagapu. 

7  Pe  avau  kafano  ipapai,  kanofo  i  tanohva. 

8  Pe  avau  kaweiwaha  katere  i  tamtagi  sore  ma  tefa. 

9  E  Teriki,  kaiauiei  avisau  area  pe  akirea  serofarigoina 
nanoama  iarea  visau:  avau  mari  nansafea  apenaganea 
evahkoko  ma  tafeituga  orea  i  tasiti. 

10  Akirea  nofori  iei  i  ao  mapo  i  abae  iei:  apenaganea 
efaga  ma  apenaganea  esa  noiei. 

11  Apenaganea  nohlika  iei  no  weitakoro:  apenaganea 
mahkei  ma  terohkavei  sejikaima  i  ano  retu. 

12  Pe  tatagata  nisamai  maku  nigorosia  avau,  pe  avau 
nikaramakina :  pe  tatagata  nihgeigai  iatavau  nitukua  pe 
eia  kasore  iatavau  pe  avau  nihmuni  iateia. 

13  Kaie  akoe  naupena  pera,  tuku  soa,  nifeipe  avau, 
tioku  nieli. 

14  Akitaua  nitavanaga  rufie,  niroro  fakahliki  ki  tafare 
o  Teatua  ma  tamotu  tagata. 

15  Kasoposa  kirea  i  tahmate,  katoifo  mauria  kirea  ki 
tafanua  o  tahmate:  apenaganesa  mari  noi  amrae  orea, 
ma  i  arotorea. 

16  Kaie  avau  kantapa  Teatua;  Ihova  keipenamauri 
moku. 

17  Avau  kahmori,  kantapa  kiluga  i  afiafi,  ma  abohpo, 
ma  i  aotea :  eia  keirogona  tioku  areo. 

18  Eia  neipenamauri  mo  tioku  nohkano  ma  tamarino 
i  tatowa  nipena  iatavau :  akirea  mari  enalupai  nimahmafi 
iatavau. 

19  Teatua  keirogona,  keioria  i  akirea,  eia  mari  ninofo 
ituai  su.  Sikekema  mari  tahnofo  orea,  akirea  sema- 
takuma  i  Teatua  iei. 

20  Eia  neifakaria  ru  ona  rima  pe  katoa  ma  fakau 
nilmofo  marino  meia:  eia  neiauiei  tiana  fajivisau. 

59 


55.  21.  TABUK  I A  SAM  56.  11. 

21  Niiufie  iana  visau  feipe  tavai  ou,  kaie  tatowa  noi 
tano  roto:  emaru  iana  visau  feipe  tavairakau,  kaie  ni- 
feipe  amajira. 

22  Vahkejia  tiou  amoga  ia  Ihova,  eia  keimatakina 
akoe:  seromaruma  iateia  pe  kafakafiafe  aroto  o  fakau 
etotonu  iarea  penaganea. 

2'^  Kaie  akoe,  e  Teatua,  kauameifo  kirea  ki  tarua  i 
tahmate :  fakau  nohta-tagata  seromaurima  i  tantafa  ana- 
pugi  orea,  kaie  avau  kafakarogo  iatakoe. 


Sam  56. 

Ki  Tesore  i  afakau  nohgoro.     Sam  o  Tevit  itanapugira  fakai 
Filistia  niamoa  eia  i  tasiti  Kath. 

1  Sirarufiemai  avau,  e  Teatua;  atagata  nokaniani  pe 
kaforomia  avau:  akirea  nohtoa  nokumieifo  avau  i  teao 
kopo. 

2  Fakau  esamai  maku  nokaniani  pe  kaforomia  avau 
inapugi  oji:  enalupai  mari  nohtoa  iatavau  ma  takaulevi. 

3  Pe  avau  romataku,  avau  kafakarogo  iatakoe. 

4  Avau  kahgana  i  Teatua  i  ana  visau :  avau  nif akarogo 
i  Teatua,  avau  seromatakuma ;  atagata  katamotua  i 
tapena  pekua  avau  ? 

5  Akirea  nojikivinia  iaku  visau  i  anapugi  oji:  amana- 
tuga  oji  area  pe  kapenanesa  iatavau. 

6  Akirea  nifatakina  fatasiana,  akirea  nohmuni  nomoi- 
tawa  oku  tapugao,  feipe  akirea  niajia  pe  katia  avau. 

7  Akirea  nifura  i  apenaganea  area;  tatifo  akoe  fakai  i 
afanua  i  tiou  akali,  e  Teatua. 

8  Akoe  nautaua  tioku  fehnanoa:  nage  ioku  reimata  i 
tiou  afoivai;  nonofo  mari  i  tiou  abuk. 

9  Fakau  esamai  maku  kaafe  kimuri  i  tanapugi  avau 
kantapa  akoe:  avau  noiroa  pe  Teatua  noiamoa  maku. 

10  Avau  kahgana  i  Teatua  iana  visau:  avau  kahgana 
ia  Ihova  iana  visau. 

11  Avau  nif  akarogo  i  Teatua,  avau  seromatakuma; 
atagata  katamotua  i  tapena  pekua  avau  ? 

56.  12.  TABUK  lA  SAM  57.  9. 

12  Nonofo  iatavau  avisau  avau  nifajivisau  ki  atakoe: 
avau  kantaumafa  i  ataumafa  earofa  ki  atakoe. 

13  Akoe  mari  nauveteakea  tioku  nohkano  i  tamate: 
naumatakina  ru  oku  vae  pena  avau  katakakea,  pe  avau 
kafano  weimoa  i  Teatua  i  tamarama  o  fakau  mauri. 


Sam  57. 

Ki  Tesore  i  afakau  nohgoro.     Sam  o  Tevit  i  tanapugi  eia 
nitere  ia  Sal  i  tapunaga. 

1  Sirarufiemai  avau,  e  Teatua,  sirarufiemai  avau; 
tioku  nohkano  mari  nohmuni  iatakoe;  avau  kahmuni 
iatakoe  i  tamarumaru  iou  apahkau  mei  tanapugira  karava 
ahlika  enei. 

2  Avau  kantapa  ki  Teatua  Weilugaroa ;  ki  Teatua  mari 
eia  neipena  fakarava  anea  maku. 

3  Eia  noi  taragi  keikauneifo  pe  kapenamauri  moku  i 
tatagata  nokaniani  pe  keiforomia  avau,  kafakahmana 
iatavau.  Teatua  keikaunakea  tiona  rofa  ma  tiona 
penaganea  mari. 

4  Tioku  nohkano  nonofo  ma  alaion ;  avau  nomoe  ma 
kirea  ekavakava  i  takaU,  atagata  mari  anifo  orea  feipe 
afoitao  ma  agasau,  ma  arero  orea  feipe  tamajira  emtakei. 

5  Kajikijiake  akoe,  e  Teatua,  weiluga  i  taragi;  kanofo 
tiou  arufie  weiluga  i  takere  nei  oji. 

6  Akirea  nipenpena  takaupega  ma  ru  oku  vae;  niko- 
kumieifo  tioku  nohkano:  akirea  nikeria  tarua  weunoa 
iatavau;  akirea  nihtakakea  i  tano  roto. 

7  Tioku  roto  nonofo  fakamahkei,  e  Teatua,  tioku  roto 
nonofo  fakamahkeia:  avau  kahgoro,  avau  mari  kafeia- 
kea  ahgoro  ki  atakoe. 

8  Virikake  tioku  roto;  viri  salteri  ma  harp:  avau 
kavirikake  i  tabohpo  ana. 

9  Avau  kafafetai  iatakoe,  e  Teriki,  weimoa  i  afakai  i 
avaka  tagata :  avau  kafeiakea  ahgoro  ki  atakoe  weimoa  i 
afakai  i  afanua, 

57.  10.  TABUK  I A  SAM  58.  11. 

10  lei  te,  esore  tiou  arofa  norako   ki  taragi,  ma  iou 
apenaganea  mari  ki  apoa. 

11  Kajikijiak:e  akoe,  e  Teatua,  weiluga  i  taragi;  kanofo 
tiou  arufie  weiluga  i  taker e  nei  oji. 


Sam  58. 

Ki  T esore  i  afakau  nohgoro.     Sam  o  Tevit. 

1  Akaua  mari  nofakahlogo,  fakau  sore  notukua  apena- 
ganea totonu  mo  jikai  ? 

2  Akaua  mari  nopena  penaganea  efaga  i  arotaua; 
akaua  nomahmafi  nopena  apenaganea  mahkei  i  arima 
aua  i  tafanua  aua. 

3  Nisiri  fakau  nopenanesa  i  tanapugi  nifarere  i  akirea: 
akirea  noroki  tafa  i  tanapugi  nifarere  i  akirea,  notukua 
avisau  erohkavei. 

4  Tavai  etikona  i  akirea  feipe  tavai  ehkona  i  ta  gata: 
akirea  feipe  ta  gata  eturituri  ano  tariga,  nopojina  ano 
tariga; 

5  Eia  sef akarogoma  i  tareo  o  fakau  nomuhmu — nomuh- 
mu  fakarapakaua. 

6  Taf oia  anif o  orea,  e  Teatua,  i  af af a  orea :  taf oia  anifo 
ehmaru  o  laion  etamotua,  e  Ihova. 

7  Kajikaikea  kirea  feipe  i  tavai  notafe  nofano:  pe 
reifakapoia  kirea  iana  agasau  kafeipe  nituhtujia. 

8  Akirea  kafeipe  sanufwe  konojikai,  sesafea:  feipe  i 
tatama  o  saline  nofarere  sa,  eia  sesafeama  tara. 

9  Agajanea  kerehpuru  aua  sikirogona  tahvera  i  agara- 
kau  taratara,  kaie  eia  kaeifiakea  kirea  i  tasiosio,  akiraua 
oji  emahmata  ma  naura. 

10  Tatagata  etotonu  iana  penaganea  kakaniani  pe 
reisaf ea  tanori  i  apenanesa  area :  eia  keitahtaroa  ru  ona 
vae  i  tatoto  o  fakau  nopenanesa. 

11  Atagata  katukua  iei  pe,  Tamari  pe  noiei  tanomata 
ma  fakau  etotonu  iarea  penaganea:  tamari  pe  noiei 
Teatua  neioria  tagata  i  takere  nei. 

59.  1.  TABUK  I A  SAM  59.  14. 

Sam  59. 

Ki  Tesore  i  afakau  nohgoro.     Sam  o  Tevit  i  tanapugi  Sal 
neikauna  tagata,  akirea  nimoitawa  tafare  pe  katia. 

1  Veteakea  avau  i  atagata  esamai  maku,  e  tioku  Atua : 
vahkejia  avau  kiluga  i  afakau  nomasike  iatavau. 

2  Veteakea  avau  i  afakau  nopena  penaganea  efaga; 
penamauri  moku  i  atakau  nohta-tagata. 

3  Akirea  mari  nomoitawa  avau  pe  kaiauiei  avau; 
fakau  etamotua  nofatakina  fatasiana  iatavau:  kaie  jikai 
pe  iaku  penaganea  efakarogosa,  mo  iaku  penanesa,  e 
Ihova. 

4  Akirea  nofura  nonanakina  kirea,  kaie  jikai  iaku 
penanesa:  viri  akoe  pe  kasitu  iatavau,  mojikia  kirea. 

5  E  Ihova,  Teatua  i  amotunea,  ko  Teatua  o  fakai 
Isreel,  viri  akoe  pe  kasireia  fakau  pauri  oji:  koisarafaina 
fakau  efakarogosa. 

6  Akirea  noaf emai  i  afiafi ;  akirea  nohvaro  f eipe  i  akuli, 
nofori  i  tasiti. 

7  Nohpusa  mari  aragutu  orea:  aragutu  orea  fepe  ama- 
jira:  akirea  notukua  pe,  Akai  norogona  ? 

8  Kaie  akoe,  e  Ihova,  kakata  i  akirea;  akoe  kafakah- 
mana  i  afakau  pauri  oji. 

9  Tioku  tamotua  akoe,  avau  kahtari  iatakoe;  Teatua 
ko  tioku  fare  ehgaro  mari. 

10  Teatua  arofa  kafaravei  iatavau:  Teatua  keinage 
pe  avau  kamojikia  tanori  i  afakau  esamai  maku. 

11  Koisataia  kirea  akoe,  pena  iaku  tagata  kagaro: 
falelekia  kirea  i  tiou  tamotua,  amoeifo  kirea,  e  Teriki, 
takaroa  omea. 

12  Kamoa  kirea  mari  i  takaulevi  orea,  ma  apenanesa 
i  afafa  orea,  ma  avisau  i  aragutu  orea,  ma  avisau  naso, 
ma  terohkavei  akirea  notukua. 

13  Kaiauiei  kirea  i  tiou  akaU,  kaiauiei  kirea  kajikai: 
pe  akirea  kairoa  pe  Teatua  noariki  i  agafatumupuna  o 
Jekob,  ma  anoji  i  takere  nei. 

14  Kafemai  kirea  i  afiafi,  kahvaro  kirea  feipe  i  akuH, 
nofori  i  tasiti. 

59.  15.  TABUK  lA  SAM  60.  10. 

15  Karohnanoa  kirea  nosara  kai,  nohtari  kaao,  kaie 
akirea  serobaresiama. 

16  Kaie  avau  kahgoro  i  tiou  tamotua:  avau  kahgoro 
iluga  i  tiou  arofa  i  abohpo:  iei  te,  akoe  nipena  i  tioku 
fare  ehgaro,  ma  tanohnea  nihmuni  iei  i  tanapugi  o  tioku 
ahlika. 

17  Avau  kafeiakea  ahgoro  ki  at  akoe,  e  tioku  Tamotua: 
Teatua  mari  tioku  fare  ehgaro,  Teatua  nisirarufiemai 
avau. 

Sam  60. 

Ki  Tesore  i  afakau  nohgoro.  Tavisau  pe  kafakeiroa  tagata. 
Itanapugi  Tevit  neitarokea  fakai  Siria;  Joab  niafe  neitaia 
fakai  Itom  i  Tarauravai  i  takarkarutai  takau  twelv  tausant. 

1  E  Teatua,  akoe  nitukweinakea  kimea:  akoe  nivaea 
kimea;  akoe  nikali,  afemai  akoe  ki  akimea. 

2  Akoe  naupena  takere  nei  pe  kaviriviri;  akoe  nifa- 
fasia:  penpena  foki  anohnea  nifafasia,  iei  te,  nogarue. 

3  Akoe  nifakaria  apenaganea  mahkei  ki  iou  atagata: 
akoe  nifakahlika  nimasaroa  kimea. 

4  Akoe  nautufa  tafarigoi  ma  fakau  nomataku  iatakoe, 
pe  kajikijiake  i  tiou  avisau  mari. 

5  Pe  kaveteakea  agatama  akoe  nokaniani  i  akirea, 
penamauri  momea  i  tiou  arima  matau,  fakarogona 
kimea. 

6  Teatua  nikovisau,  neitukua  iana  penaganea  rufie 
pe,  Avau  kakaniani;  Avau  kahvaea  Sikem,  kafakatag- 
tagasia  tarauravai  i  Sukot. 

7  Nioku  tafanua  Kiliat,  Manase  foki  nioku;  iaku  tagata 
etamotua  noi  Ifreem;  Noi  Juta  tioku  ariki  notukua 
tavaga. 

8  Fakai  i  Moab  katahtaroa  ru  oku  vae;  avau  kariki 
i  afakai  Itom:  Fakai  Filistia  kakaniani  iluga  akaua 
iatavau. 

9  Akai  keiarafia  avau  ki  tasiti  abae  nofori  iei  ?  akai 
keiarafia  avau  ki  tafanua  Itom  ? 

ID  Akoe,  e  Teatua,  nitukweina  kimea,  akoe  semo- 
kagema,  e  Teatua,  i  amotu  agatamtane  amea. 

60.   11.  TABUK  lA  SAM  62.  4. 

11  Asitu  i  akimea  i  afakau  esamai  mamea:  etamoto 
mari  atagata  pe  kasitu  i  akimea. 

12  Akimea  kapena  penaganea  etamotua  i  Teatua: 
eia  mari  katakafieifo  fakau  nikali  i  akimea. 

Sam  61. 

Ki  Tesore  i  afakau  nohgoro.     Sam  o  Tevit. 

1  Fakarogona  tioku  tapa,  e  Teatua;  mentua  tioku 
ahmori. 

2  Avau  kantapa  ki  atakoe  i  tanoji  i  takere  nei  pe  roto- 
mieifo  tioku  roto:  arafia  avau  ki  tafatuhtu  ehgarokake 
no  weiluga  iatavau. 

3  Akoe  mari  tanohnea  nohmuni  iei  maku,  ma  tafare 
etamotua  i  afakau  esamai  maku. 

4  Avau  mari  kanofo  i  tiou  afare  namnanoa  iatau 
matau:  avau  kahmuni  i  tamarumaru  i  ru  ou  apahkau. 

5  E  Teatua,  akoe  mari  norogona  iaku  fajivisau:  akoe 
nautufa  avau  anea  rufie  o  fakau  nomataku  i  tiou  eigoa. 

6  Akoe  naunage  pe  kahpalo  anapugi  o  teriki:  iona 
atau  kafeipe  i  atau  tagata  nalupai. 

7  Eia  kanofo  weimoa  i  Teatua  iatau  matau :  tufa  tiarofa 
ma  tamari  mana  pe  kamatakina  eia. 

8  Avau  kafeiakea  ahgoro  iei  ki  tiou  eigoa  iatau  matau, 
pe  avau  kafakarava  inapugi  manapugi  avisau  nakfajivi- 
saua. 

Sam  62. 

Ki  Tesore  i  afakau  nohgoro:  ki  Jetuthun.     Sam  o  Tevit. 

1  Tioku  nohkano  noajia  Teatua  ana:  tioku  mauri 
nofakea  iateia. 

2  Sahkoeana  tioku  fatuhtu  ma  tioku  mauri:  sahkoea 
tioku  fare  ehgaro;  avau  serotakatakama  fakasore. 

3  Akaua  kamahmafi  i  tatagata  mei  tanapugi  tefe  ? 
pe  akaua  katia  mo  jikai  ?  Eia  kofeipe  i  tabae  notaka, 
feipe  i  takaupa  nitomia. 

4  Akirea  nofakatamau  ana  pe  kahtatifo  eia  i  tiona  sore; 
akirea   nokaniani   i    terohkavei:    akirea   notukua   avisau 

62.  5.  TABUK  I A  SAM  63.  6. 

arafaina  i  afafa  orea,  kaie   akirea  notukua  avisau  naso  i 
orea  roto. 

5  E  tioku  nohkano,  ajia  akoe  Teatua  ana;  ane  na  avau 
noajia  nofakea  iateia  ana. 

6  Sahkoea  tioku  fatuhtu  ma  tioku  amauri:  tioku  fare 
ehgaro  eia;  avau  serogaruema. 

7  Tioku  mauri  ma  tioku  arufie  no  i  Teatua:  tioku 
fatuhtu  tamotua  mari,  ma  tanohnea  nohmuni  iei  no  i 
Teatua. 

8  Fakarogo  akaua,  iana  tagata  iateia,  inapugi  mana- 
pugi;  rigiakea  anea  oji  i  arotaua  weimoa  i  ateia;  Teatua 
tanohnea  nohmuni  iei  matea. 

9  Ane  penaha  mari  atagata  taruana,  atagata  sore  ane 
erohkavei  ana:  pe  rotauria  i  afarigoi  akirea  oji  emamakage 
feipe  i  tamapusaki. 

10  Koisafakarogo  i  apenaganea  mahkei,  koisakaulevi  i 
anea  niakiteria:  pe  ronalupai  auta,  koisamentua  i  arotaua. 

11  Teatua  neitukua  tavisau  tasi,  avau  narogona  erua 
mari,  pe  nio  Teatua  tatamotua; 

12  Niou  foki,  e  Teriki,  tiarofa:  akoe  kauoria  atagata 
oji  ehtau  ki  iarea  fijikauga  jikitasi. 

Sam  63. 

Sam  o  Tevit  itanapugira  eia  ninofo  i  tanohva  i  Juta. 

1  E  Teatua,  akoe  tioku  Atua;  avau  kasara  akoe  wei- 
waha:  tioku  nohkano  notagisa  mau,  avau  noajia  akoe 
feipe  i  tanohva  ejikai  tavai  iei; 

2  Pe  kansafea  tiou  tamotua  ma  tiou  arufie  feipe  nahmo- 
jikia  akoe  i  tafare  tapu. 

3  Erufiekage  tiou  arofa,  tane  taruana  tamauri;  tuku 
ragutu  kahgana  iatakoe  iei. 

4  Avau  kantukua  avisau  rufie  iatakoe  feipera  i  anapugi 
avau  emauri:  avau  kajikijiake  ru  oku  rima  i  tiou  eigoa. 

5  Tioku  nohkano  kamakona  i  anea  kai  rufie;  tuku 
fafa  kahgana  iatakoe  ma  takaniani. 

6  Pe  avau  romentua  akoe  i  tioku  potu,  kamanatunea 
iatakoe  i  apo, 

63.  7.  TABUK  lA  SAM  64.  10. 

7  lei  te,  akoe  nisitu  iatavau,  avau  kakaniani  i  tama- 
rumaru  i  ru  ou  apahkau. 

8  Tioku  nohkano  nohpiri  fakamahkeia  ki  atakoe:  tiou 
arima  matau  nopurujia  avau. 

9  Kaie  fakau  nosara  tioku  nohkano  pe  kaiauiei  katoifo 
ki  anohnea  weiraro  i  takere. 

10  Katukweina  mari  kirea  ki  tatamotua  i  amajira: 
akirea  kapena  i  akai  ma  akuli  iro. 

11  Kaie  teriki  kakaniani  i  Teatua:  atagata  oji  notukua 
fakamahkeia  avisau  iateia  kakaniani:  kapojina  mari 
afafa  o  fakau  katukua  avisau  erohkavei. 

Sam  64. 

Ki  Tesore  i  afakau  nohgoro.     Sam  o  Tevit. 

1  Fakarogona  tioku  reo,  e  Teatua,  i  tioku  atagi:  ma- 
takina  avau  pena  avau  kamataku  i  afakau  esamai  maku. 

2  Funa  avau  i  tafakatamauga  ehmuni  o  fakau  nopena- 
nesa ;  ma  tatowa  o  fakau  nopena  penaganea  ef aga. 

3  Akirea  nitara  arero  orea  feipe  i  t amajira,  akirea  ni- 
fania  agasau  orea,  avisau  ehkona  mari, 

4  Pe  akirea  kafana  i  anohnea  ehmuni  i  afakau  etotonu 
iarea  penaganea:  akirea  noweiwaha  nofania  kirea,  semata- 
kuma.  ' 

5  Akirea  nofakatamotua  nanoa  kirea  i  tatamauga  esa: 
akirea  nofakatamau  pe  kanage  fakahmunia  anea  kafa- 
kanaua  eia ;  akiea  notupe,  Akai  keisaf ea  ? 

6  Akirea  nosara  apenaganea  efaga;  akirea  notupe, 
Akitea  nisara  f akarapakaua :  epuhpusi  amanatuga  ehmuni 
ma  arotorea  oji  jikitasi. 

7  Kaie  Teatua  keifania  kirea;  akirea  kasoposa,  kamoa 
pakora  i  agasau. 

8  Akirea  kasiba  iei,  avisau  area  kaafe  ki  akirea:  fakau 
oji  nosafea  kirea  kataia  auru  orea. 

9  Atagata  oji  kamataku;  akirea  katukua  pe,  Tafiji- 
kauga  o  Teatua  tenei,  kamanatunea  fakarufie  iana  fiji- 
kauga. 

10  Fakau  etotonu  iarea  penaganea  kakaniani  ia  Ihova, 
kafakarogo  iateia;  fakau  oji  nomari  arotorea  kakaniani. 

65.  1.  TABUK  I A  SAM  65.  13. 

Sam  65. 

Ki  Tesore  i  afakau  nohgoro.     Tahgoro  o  Tevit. 

1  E  Teatua,  kahgana  mari  iatakoe  i  Saion :  kaf akarava 
mari  afajivisau  nitukua  ki  atakoe. 

2  Akoe  norogona  tahmori  o  tagata,  atagata  oji  mari 
kafatakina  ki  atakoe. 

3  Apenaganea  efaga  nikotamotuasa  iatavau,  kaie  akoe 
kauamkea  apenaganea  efakarogosa  amea. 

4  Erufie  tapu  tatagata  naunage  pe  karafia  etata  ki 
atakoe,  pe  eia  kanofo  i  iou  aratokoro:  akimea  kamauri  i 
anea  rufie  i  tiou  afare,  tanohnea  tapu  mari  i  tiou  afare 
notaumafa  iei. 

5  Akoe,  e  Teatua  i  tamauri  omea,  kafakarogo  i  avisau 
amea  i  anea  nohlika  iei;  fakai  i  anoji  i  takere  ma  fakau 
ipapai  i  tatai  nof akarogo  iatakoe : 

6  Eia  neinage  fakamahkeia  aora  i  tiona  tamotua; 
nofori  iateia  tiona  tamotua. 

7  Eia  neitomia  tamarino  i  tatai,  ma  tataguru  i  apeau, 
ma  tafetuga  o  tagata. 

8  Fakau  nohnofo  i  anohnea  ipapai  nomataku  iou 
afarigoi:  akoe  naupena  pe  kakaniani  fakau  nohnofo  i  ta- 
nohnea nofenake  tara,  ma  tanohnea  nokero  tara. 

9  Akoe  nomeisireia  takere  nei,  naurigivaia,  naunage 
anea  rufie  enalupai  iei;  tavai-tafe  o  Teatua  efonu  i  tavai: 
akoe  naunage  korn  marea  pe  akoe  raupenpena  takere 
nei  iei. 

10  Akoe  naurigivaia  anagovai,  kotakohkotoa  anohnea 
ebukebuke:  naupena  kamaru  i  taua  noto  iei;  akoe  nau- 
pena pe  kasomo  agarakau  iei. 

11  Akoe  nauarafaina  tanova-mauri  ma  tanova-mate; 
konalupai  anea  rufie  i  aretu  akoe  nofano  iei. 

12  Notakeifo  i  anohnea  i  agamotu:  nonofo  nofori  ta- 
kaniani  i  aora. 

13  Amotu  jip  enalupai  no  i  anohnea  agafari  nosomo 
iei;  akorn  noapojia  arauravai;  akirea  novisau  kiluga  ma 
takaniani,  akirea  nohgoro  foki. 

66.  1.  TABUK  lA  SAM  66.  15. 

Sam  66. 

Ki  Tesore  i  afakau  nohgoro.     Tahgoro  pe  kahgana  i  Teatua. 

1  Visau  kiluga  akaua  ki  Teatua,  fakai  i  takere  nei  oji: 

2  Kahgoro  akaua  i  tiona  eigoa  rufie  tapu:  kahgana 
fakarufie  i  ateia. 

3  Tukua  ki  Teatua  pe,  Akimea  nohlika  tapu  iou  afi- 
jikauga:  fakau  esamai  mou  kafakarogo  iatakoe,  kaie 
norohkavei,  i  tiou  tamotua  sore. 

4  Fakai  i  takere  nei  oji  kafaoifo  ki  atakoe,  akirea  kahgo- 
ro ki  atakoe;  akirea  kahgoro  i  tiou  eigoa. 

5  Romai  akaua,  kahmata  i  afijikauga  o  Teatua;  nohHka 
mari  i  apenaganea  noipena  ma  tagata. 

6  Nimasa  tatai  iateia,  nipena  i  takere  matu :  akirea  ni- 
roro  ana  i  tavai:  akitea  nikaniani  iateia  iei. 

7  Eia  noariki  i  tiona  tamotua  iatau  matau;  iona  foi- 
mata  nomojikia  fakai  i  afanua:  koisakaulevi  fakau  efa- 
karogosa. 

8  Arafaina  Teatua  omea,  akaua,  fakai  i  afanua,  kahgana 
akaua  iateia,  karogona  etagata : 

9  Eia  noimatakina  kamauri  anohkanotea,  pe  koisa- 
siba  avae  otea. 

10  Akoe  mari,  e  Teatua,  nijirojiroa  kimea:  akoe  nau- 
pena  kama  kimea,  feipe  nopena  kama  silver. 

11  Akoe  nauarafia  kimea  ki  takaupega;  akoe  nau- 
vahkejia  tamoga  sore  i  abua  omea. 

12  Akoe  nautukua  pe  katakafia  auru  omea  fakau  noeke 
i  ahors ;  akimea  niroro  i  tiafi  ma  tavai ;  kaie  akoe  nauara- 
fia kimea  ki  tanohnea  rufiekage. 

13  Avau  kauru  ki  tiou  afare  noamoa  ataumafa  tugia, 
avau  kafakarava  avisau  nantukua. 

14  Avisau  mari  nitukua  tuku  ragutu,  tioku  fafa  nifa- 
jivisau  iei  i  tanapugi  o  tioku  ahhka. 

15  Avau  kantaumafa  ia  ataumafa  tugia,  i  agatama  jip 
rufie,  ma  tagako  i  ajip  takau;  avau  kantaumafa  i  abuh- 
matau  ma  anani. 

1 6  Romai  akaua,  fakau  oji  nomataku  i  Teatua,  fakaro- 
gona,  avau  kavisaua  maua  anea  oji  neipena  ma  tioku 
nohkano. 

17  Avau  nantapa  eia  i  tioku  fafa,  avau  nihgana  iateia 
i  tioku  rero. 

18  Pe  avau  nimanatunea  apenaganea  efaga  i  tioku 
roto,  Teriki  serofakarogoma  iatavau : 

19  Kaie  tamari  pe  Teatua  neirogona  avau;  eia  nifa- 
karogo  i  tareo  o  tioku  ahmori. 

20  Erufie  tapu  Teatua,  eia  setafuri  kimuri  i  tioku  ahmo- 
ri, sesirasama  iatavau. 

Sam  67. 

Ki  Tesore  i  afakau  nohgoro.     Sam  pe  kahgana  i  Teatua. 

1  E  Teatua,  araf aina  kimea,  kauageia  kimea,  siraru- 
fiema  kimea; 

2  Pe  kafarigoina  iou  apenaganea  i  takere  nei,  ma 
tamauri  naupena  ma  fakai  i  afanua  oji. 

3  E  Teatua,  fakai  i  afanua  kahgana  iatakoe:  kahgana 
iatakoe  fakai  oji  i  afanua. 

4  Kakaniani  fakai  i  afanua,  kahgoro  kirea  ma  taka- 
niani:  akoe  mari  kafarigoina  fakatotonua  apenaganea  o 
tagata,  akoe  kariki  i  avaka  tagata  i  takere  nei. 

5  Kahgana  iatakoe  fakai  i  afanua,  e  Teatua,  kahgana 
iatakoe  fakai  i  afanua  oji. 

6  Nikonofo  afuanea  i  takere ;  Teatua,  Teatua  otea  mari, 
keiageia  kitea. 

7  Teatua  keiageia  kitea;  fakai  i  anoji  i  takere  nei  ka- 
mataku  iateia. 

Sam  68. 

Ki  Tesore  i  afakau  nohgoro.     Sam  o  Tevit  pe  kahgana  i 
Teatua. 

1  Teatua  kamasike,  kafalelekia  fakau  esage  mana; 
fakau  nohgeigai  iateia  kafura  weimoa  iateia. 

2  Akoe  kasegiakea  kirea  feipe  noeifiakea  tiousafi; 
fakau  esa  iarea  penaganea  kajikaikea  weimoa  i  Teatua 
feipe  atoto  rakau  komaru  weimoa  i  tiafi. 

3  Kaie    kakaniani    fakau    etotonu    iarea    penaganea; 

kakaniani  kirea  weimoa  i  Teatua :  kakaniani  f akasore  mari 
kirea. 

4  Feiakea  ahgoro  ki  Teatua:  kahgana  i  tiona  eigoa: 
penpena  taretu  mona  eia  nofano  wei  tanohva;  Ihova 
taneigoa;  kakaniani  akaua  weimoa  iateia. 

5  Teatua  tamana  o  anikaso,  eia  neimatakina  afafine 
nikohmate  iarea  tagata,  i  tiona  nohnea  tapu. 

6  Teatua  neinage  fakau  nohnofo  sahkirea  pe  kahnofo  i 
afare:  eia  neiveteakia  fakau  nifausia  pe  kahnofo  rufie: 
kaie  fakau  efakarogosa  nohnofo  i  tanohva. 

7  E  Teatua,  itanapugira  akoe  nifano  weimoa  iou  atagata 
i  tanapugi  akoe  nifano  wei  tanohva  ;- 

8  Takere  niviriviri,  nito  taua  sore  i  taragi  weimoa  i 
Teatua :  Saion  mari  niviriviri  weimoa  i  Teatua,  ko  Teatua 
o  fakai  Isreel. 

9  Akoe,  e  Teatua,  naurigieifo  taua  sore,  akoe  nifaka- 
tamotua  iou  atagata  iei,  itanapugira  akirea  nitamoto. 

10  Iou  atagata  mari  nihnofo  iei:  akoe,  e  Teatua,  nau- 
penpena  anea  i  tiou  arofa  ma  fakau  ejikai  iarea  anea. 

11  Ihova  noitukua  tavisau:  fafine  nitukua  fakaforfori 
enalupai  tapu  kirea. 

12  Fatoriki  i  amotu  tagata  kafura,  kafura  mari  kire^: 
fakau  nihnofo  i  amrae  orea  nivaea  auta  niamoa. 

13  Pe  akaua  rohmoe  i  aratokoro  aua  akaua  kafeipe  i 
apahkau  rupe  niapojia  i  silver,  ma  fufuru  pahkau  orea  i 
akolt  eauraaura. 

14  I  tanapugi  Teatua  Tamotua  nifalelekea  afatoriki 
iei  nifeipe  itanapugi  noto  sno  i  taora  Salmon. 

15  Taora  Bejan  taora  mari  o  Teatua;  taora  Bejan  taora 
ehgaro  mari. 

16  Akaua  aora  ehgaro  nomojikia  ma  tafakainina  iaha: 
taora  mari  Teatua  nokaniani  pe  kanofo  iei  ?  Ihova  kanofo 
iei  iatau  matau. 

17  Aekiga  o  Teatua  twente  tausant,  iana  agelo  atau- 
sant  ma  tausant,  enalupaikage :  Teriki  nonofo  ma  kirea 
feipe  i  Saine,  i  tanohnea  tapu. 

18  Akoe  nikofijikake  kiluga,  akoe  nomokage  i  atagata 

nitotomia  i  tatowa;  akoe  nauamoa  atufa  i  atagata,  i 
afakau  efakarogosa  foki  mari,  pe  Ihova  ko  Teatua  kanofo 
ma  kirea. 

19  Erufie  tapu  Teriki,  neisoria  inapugi  oji  amoga  ni- 
vahkejia  i  akirea.     Teatua  noipenamauri  mari  motea. 

20  Teatua,  eia  Teatua  nopenamauri  mo  tagata:  Teriki 
ko  Ihova  noivetea  ahmate  i  akitea. 

21  Tamari  pe  Teatua  keitafoia  auru  o  fakau  esage  mana, 
ma  aeipu  o  fakau  nomahmafi  i  apenanesa  area. 

22  Teriki  neitukua  pe,  Avau  kafafekina  kirea  i  Bejan, 
kafafekina  foki  iaku  atagata  i  anohnea  elehposu  i  tatai  : 

23  Pe  akoe  katakafia  atotorea,  pe  akuli  iou  kamoa 
apito  orea  i  afakau  esamai  mau. 

24  Akirea  nisafea  tiou  afano,  e  Teatua,  tafano  o  tioku 
Atua  mari;  tioku  Ariki,  ki  tanohnea  tapu. 

25  Fakau  nihgoro  nimokage,  fakau  nopena  fago  ni- 
muri,  akirea  ma  agatama-fafine  nitia  atimbrel. 

26  Fakai  Isreel,  kahgana  akaua  i  Teatua  ko  Teriki  i 
afatakina  aua. 

27  Noiei  fakai  Bentiamen,  tamuriufi,  notamotua  i 
akirea,  fakai  Juta  foki  ma  fatoriki  orea,  ma  fatoriki  i 
afakai  Sebulon,  ma  fatoriki  i  afakai  Naftali. 

28  Teatua  aua  neitukua  tatamotua  aua:  fakatamotua, 
e  Teatua,  anera  naupena  mamea. 

29  Afatoriki  kahmai  atufa  ki  atakoe,  i  tiou  afare  tapu 
i  Jerusalem. 

30  Sajina  akoe  anemauri  nohnofo  i  agasau  wei  tavai, 
fakau  sore  mari  i  afanua,  ma  agatamtane  area,  akirea 
nofao  noahmai  apito  silver:  eia  nofalelekea  atagata  no- 
kaniani  i  tatowa. 

31  Afatoriki  karokea  i  Ijipt  karomai;  fakai  Ithiopia 
kafariakia  arima  orea  ki  Teatua  mahlau. 

32  Feiakea  ahgoro  ki  Teatua,  akaua,  avaka  tagata  i 
takere  nei ;  kahgoro  nohgana  i  Teriki ; 

33  Feiakea  ahgoro  ki  ateia  eia  noeke  i  taragi  weilu- 
garoa,  ninofo  ituaisu;  fakahlogo,  eia  novisau,  etamotua 
mari  tiona  reo. 

34  Tukua  akaua  tatamotua  o  Teatua :  eia  teriki  o  f akai 
Isreel,  tiona  tamotua  i  apoa  i  taragi. 

35  E  Teatua,  nohlika  mari  iatakoe  iou  anohnea  tapu: 
Teatua  o  fakai  Isreel  notufa  tatamotua  ma  tariki  ki  iana 
tagata.     Erufie  tapu  Teatua. 

Sam  69. 

Ki  Tesore  i  afakau  nohgoro.     Sam  o  Tevit. 

1  Penamauri  moku,  e  Teatua;  nikohmai  tavai  ki  tioku 
nohkano. 

2  Avau  nokero  i  tabera  elehposu,  ejikai  sanohnea  katu 
iei:  avau  nikorako  ki  tavai  elehposu,  avainoa  noburaua 
avau  iei. 

3  Avau  notereva  i  tioku  atagi;  nikojikai  tioku  areo: 
kopauri  ruoku  foimata  nohtari  i  tioku  Atua. 

4  Fakau  nohgeigai  ana  iatavau  enalupai  tapu,  eruana 
oku  furu  uru:  fakau  esamai  maku,  ejikai  tantalito,  akirea 
etamotua:  anea  avau  seakiteriama,  akirea  nitukua  pe 
avau  kafafekina. 

5  E  Teatua,  akoe  nauiroa  iaku  penaganea  ejikai  ta- 
nohkano  iei;  sehmunima  foki  iaku  penanesa  iatakoe. 

6  E  Teriki,  ko  Teatua  i  amotunea,  koisahma  fakau 
noajia  akoe  iatavau.  Koisafakafiafe  iatavau  fakau 
nosara  akoe,  e  Teatua  o  fakai  Isreel. 

7  Iei  te,  avau  nahkamoa  tahma  iatakoe:  ioku  foimata 
mari  nohma. 

8  Avau  nikopena  i  tamavaka  weimoa  i  oku  soa,  ma  ta- 
tagata  i  teke  afanua  weimoa  i  agatama  o  moma. 

9  Avau  komate  i  tiaku  afijikauga  i  tiou  afare;  nivah- 
kejia  iatavau  avisau  sa  o  fakau  notukua  avisau  fakah- 
mana  iatakoe  nirikofia  avau. 

10  Itanapugi  avau  nitagi,  nimate  niparikai,  akirea 
nifakahmana  iatavau  iei. 

11  Avau  nitakai  i  amoiga  roga,  akirea  nivisau  nih- 
kata  iei. 

12  Fakau  nohpuku  i  tafeipa  notavanaga  iatavau: 
fakau  noeinu  nokona  iei  nopena  ahgoro  iatavau. 

13  Kaie  avau,  tioku  ahmori  nofenake  ki  atakoe,  e 
Ihova,  i  tanapugi  ehtau  rufie  iei;  E  Teatua,  fakarogo 
iatavau  i  tiou  arofa  sore,  ma  tamari,  i  tamauri  naupena- 
mauri  mo  tagata  iei. 

14  Amkea  avau  i  tapera  pena  avau  kakero  iei:  pena- 
mauri  moku  i  afakau  nohgeigai  iatavau,  amkea  avau  i 
avai  elehposu. 

15  Koisoburaua  avau  tavainoa,  koisoforomia  avau 
tavai  elehposu;  koisopojina  tahpono  i  tarua  iatavau. 

16  Fakarogo  iatavau,  e  Ihova;  iei  te,  esore  tiou  arofa; 
tafurimai  ki  at  avau  i  tiou  arofa  rufiekage. 

17  Koisofuna  tiou  afoimata  i  tiou  afiji;  avau  mari 
nohhka;  fakarogo  weiwaha  iatavau. 

18  Mai  kitata  ki  atavau,  veteakea  tioku  nohkano: 
veteakea  avau  i  afakau  esamai  maku. 

19  Akoe  nauiroa  avisau  fakahmana,  ma  tahma  noku- 
mieifo  avau  iei;  fakau  esamai  maku  no  weimoa  iata- 
koe  oji. 

20  Avau  komate  i  avisau  area  nigorosia  iei  avau; 
avau  nikotamotosa :  avau  niajia  pe  tasi  karafaina  avau, 
kaie  ejikai;  jikai  tasi  kafakatamotua  tioku  roto. 

21  Akirea  nitufa  tanehkona  ma  tiaku  akai;  avau 
pakemate  i  tavai  akirea  nitufa  avau  vinekar  kahnumia. 

22  Kapena  anea  kai  area  tane  nosiba  iei;  pe  akirea 
nohnofo  fakariki  ana  kapena  iei  tane  nosia  tagata. 

23  Kapauri  afoimatorea,  pe  akirea  serosafeama  anea; 
kaviriviri  segapu  anoatorea. 

24  Rigia  tiou  akaU  i  akirea,  keirikofia  kirea  tiou  akali 
sorekage. 

25  Kagogao  tanohnea  nohnofo  iei  akirea,  koisanofo 
tasi  i  amrae  orea ; 

26  Iei  te,  akirea  nosau-vaka  iateia  akoe  nautia;  akirea 
notavanaga  i  tahHka  o  fakau  akoe  naunage  apakora  i 
akirea. 

27  Kasore  tanori  i  apenaganea  esa  area:  koisamoa 
•kirea  iou  apenaganea  totonu. 

28  Furunakea  eigorea  i  tabuk  i  tamauri,  koisoserea 
eigorea  fatasiana  ma  fakau  etotonu  apenaganea  area. 

29  Kaie  avau  etamotosa,  nohlika;  penamauri  moku, 
e  Teatua,  vahkejia  avau  kiluga. 

30  Avau  kahgana  i  teigoa  o  Teatua  i  tahgoro,  avau 
kantukua  fakasore  eia,  nofafetai  iateia. 

31  Karufie  tapu  penei,  weimoa  ia  Ihova,  tane  taru 
bulimatau  tane  sore,  mo  tesisi,  nonofo  ano  paji  ma  ano 
tape  vae. 

32  Fakau  emaru  rotorea  nisafea,  nokaniani:  akaua 
fakau  nosara  Teatua,  kamauri  arotaua. 

S3  Ihova  mari  nofakarogo  i  afakau  tamoto,  eia  sefa- 
kaopeama  fakau  nifausia  iateia. 

34  Kahgana  iateia  taragi  ma  takere  nei,  ma  tatai, 
manea  oji  nohnofo  iei. 

35  Teatua  mari  keipenamauri  mo  Saion,  eia  keitaoa 
asiti  i  tafanua  o  fakai  Juta:  akirea  kahnofo  iei,  kaniorea. 

36  Kanio  fatumupuna  o  iana  fiji;  fakau  nokaniani 
i  tiona  eigoa  kahnofo  iei. 

Sam  70. 

Ki  Tesore  i  afakau  nohgoro.     Sam  o  Tevit  pe  Teatua 
kamentua  eia. 

1  E  Teatua,  weiwaha  pe  kaupenamauri  moku;  wei- 
waha  pe  kasitu  iatavau,  e  Ihova. 

2  Kahma,  kamataku  fakau  nosara  avau  pe  kaiauiei 
avau;  kaafe  kimuri  kirea  kakumieifo  fakau  nokaniani  pe 
avau  kasa  i  akirea. 

3  Kaafe  kimuri  kirea  i  tahma  orea,  akirea  notukua 
Aha,  Aha. 

4  Kakaniani  fakau  nosara  akoe;  Karufie  aroto  o  fakau 
nokaniani  i  tiou  amauri,  katukua  kirea  segapu  pe,  Kasore 
mari  Teatua. 

5  Kaie  avau  etamoto,  ejikai  iaku  anea;  mai  weiwaha 
ki  atavau,  e  Teatua:  akoe  nositu  iatavau,  nopenamauri 
moku;  e  Ihova,  koisahtari  akoe. 

Sam  71. 

1  Avau  nofakarogo  iatakoe,  e  Ihova;  koisahma  avau 
iatau  matau. 

2  Veteakea  avau  i  tiou  apenaganea  totonu,  pe  avau 
katere  iei :  faoifo  tiou  tariga  ki  atavau,  penamauri  moku. 

3  Akoe  kapena  i  tafatuhtu  avau  kanofo  iei,  avau 
kahmuni  iei  segapu:  akoe  nautukua  pe  kapenamauri 
moku;  akoe  mari  tioku  fatuhtu  ma  tioku  fare  etamotua. 

4  Veteakea  avau,  e  tioku  Atua,  i  arima  o  fakau  esa 
iarea  penaganea,  ma  arima  o  fakau  efaga,  evahkoko  iarea 
penaganea. 

5  Avau  mari  noajia  akoe,  e  Teatua  ko  Teriki:  avau 
mari  nifakarogo  iatakoe  i  tanapugi  avau  tausauia  mei 
iranei. 

6  Akoe  naumatakina  avau  i  tanapugi  nifarere  iatavau 
mei  iranei:  akoe  mari  nauamkea  avau  i  tajinai  o  moma: 
avau  kahgana  iatakoe  segapu. 

7  Atagata  nalupai  nomasaro  iatavau ;  kaie  akoe  tanoh- 
nea  etamotua  avau  nohmuni  iei. 

8  Kafonu  tioku  afafa  i  avisau  nohgana  iatakoe,  notukua 
tiou  arufie  i  teao  kopo. 

9  Koisotukweina  avau  i  tioku  fakau  sore :  koisahkoina 
avau  pe  avau  rotamoto, 

10  Iei  te,  fakau  esamai  maku  notukua  avisau  iatavau; 
fakau  nomoitawa  tioku  nohkano  nofakatamau  fakatag- 
tagasi  iatavau, 

1 1  Notupe,  Teatua  nikeihkoina  eia :  katagia  katotomia 
eia;  jikai  tasi  pe  kapenamauri  mona. 

12  E  Teatua,  koisanofo  ipapai  iatavau:  e  tioku  Atua, 
weiwaha  pe  kasitu  iatavau. 

13  Kahma,  kajikaikea  fakau  esamai  ma  tioku  nohkano; 
kasore  tahma  ma  tafakaope  i  afakau  nokaniani  pe  kape- 
nanesa  iatavau. 

14  Kaie  avau  kaajia  akoe  segapu,  avau  kahgana  faka- 
sore  iatakoe  foki. 

15  Tioku  fafa  kavisaua  iou  apenaganea  totonu,  ma  tiou 
amauri  i  teao  kopo;  avau  epuhpusi  i  tantaua, 

1 6  Avau  kavisaua  apenaganea  etamotua  o  Teriki  ko 
Teatua:  Avau  kantukua  iou  penaganea  totonu,  niou  ana. 

17  E  Teatua,  akoe  nifakeiroa  avau  i  tanapugi  avau 
tausauia  mei  iranei:  avau  nantukua  iou  afijikauga  no- 
masaro  iei  mei  iranei. 

18  Avau  nikofakau  sore,  kosinasina,  e  Teatua,  koisah- 
koina  avau;  kantukua  mana  iou  afijikauga  ki  tatau  tagata 
weimuri,  ma  tiou  tamotua  ma  fakau  oji  weimuri  kahnofo. 

19  Ehgarokake  foki  iou  apenaganea  totonu,  e  Teatua; 
akoe  naupena  penaganea  sore.  E  Teatua,  akai  feipe 
iei  akoe  ? 

20  Akoe  nifakariamai  ki  akimea  ahlika  sore  enalupai, 
akoe  kafagona  foki  kimea  kamauri,  kafafekinamai  kimea 
i  anohnea  elehposu  i  takere  nei. 

21  Kautukua  pe  kasore  tioku  tamotua,  tafurimai  akoe 
kapenpena  tioku  roto. 

22  Avau  foki  kahgana  iatakoe  i  tasalteri,  i  tiou  pena- 
ganea mari,  e  tioku  Atua:  avau  kafeiakea  ahgoro  ki 
atakoe  i  taharp,  e  Teatua  Rufie  o  fakai  Isreel. 

2Z  Tuku  ragutu  kakaniani  fakasore  pe  avau  rofeiakea 
ahgoro  ki  atakoe;  ma  tioku  nohkano  foki,  akoe  naufamata. 

24  Tuku  rero  foki  kavisaua  iou  apenaganea  totonu  i 
teao  oji  kopo:  iei  te,  nohma,  nomataku  fakau  nokaniani 
pe  kapenanesa  iatavau. 

Sam  72. 

Sam  o  Solomon. 

1  E  Teatua,  tufa  ki  teriki  tafijikauga  i  tafarigoina 
apenaganea  o  tagata,  ma  iou  apenaganea  totonu  ki 
tatariki  o  teriki. 

2  Eia  kafarigoina  iou  atagata  i  apenaganea  totonu,  ma 
fakau  nohlika  i  apenaganea  rufie. 

3  Kahnofo  marino  iou  atagata  i  aora,  ma  i  afakarava 
i  ana  penaganea  totonu. 

4  Eia  kafarigoina  fakatotonua  penaganea  o  fakau 
nohhka,  eia  keipenamauri  mo  fakau  ejikai  iarca  anea, 
eia  keikumieifo  fakau  nopena  penaganea  mahkei. 

5  Akirea  kamataku  iatakoe  i  tanofo  o  tara  ma  tamrama, 
i  atau  tagata  oji. 

6  Eia  katoifomai  feipe  taua  noto  i  agafari  nitujia,  feipe 
taua  nomatohto  norigivaia  takere. 

7  Katamotua  fakau  rufie  i  ona  napugi;  kasore  tama- 
rino  mei  tanapugira  kajikai  tamrama. 

8  Eia  kariki  i  tatafa  tatai  karako  ki  tatafa  tatai  tera, 
ma  i  tavai-tafe  karako  ki  anoji  i  takere. 

9  Fakau  nohnofo  i  tanohva  kafaoifo  weimoa  i  ateia; 
fakau  esage  mana  kamomia  takere. 

10  Afatoriki  i  Tarsis  ma  fakai  i  amotu  i  tatai  kataumafa 
ki  ateia:  afatoriki  i  Jiba  ma  Siba  kahmai  atufa  mana. 

11  Afatoriki  oji  mari  kafaoifo  weimoa  i  ateia:  fakai  i 
avaka  tagata  oji  kafijikau  mana. 

12  lei  te,  eia  keipenamauri  mo  fakau  ejikai  iarea  anea 
pe  akirea  rotapa  eia;  ma  fakau  nohlika,  jikai  tasi  nositu 
i  akirea. 

13  Eia  karafaina  fakau  nohlika,  ma  fakau  ejikai  iarea 
anea,  eia  keipenamauri  mo  anohkano  o  fakai  ejikai  iarea 
anea. 

14  Eia  keivetea  anohkanorea  i  apenaganea  mahkei, 
ma  penaganea  evahkoko ;  karufiesa  mari  tatoto  orea  wei- 
moa i  ateia; 

15  Akirea  kamauri,  katufa  eia  i  takolt  i  Jiba:  atagata 
kahmori  mona  segapu;  akirea  kahgana  iateia  i  abohpo 
kopo. 

16  Pe  ronofo  akorn  feipe  noamoa  i  tarifi  rima  o  tasi, 
i  takere  weiluga  i  aora;  tanofua  kasore  feipe  i  taora 
Lebanon:  fakai  i  tasiti  kanalupai  feipe  i  agafari  i  takere. 

17  Tiona  eigoa  kanofo  iatau  matau;  tiona  eigoa  kano- 
fohpiri  feipe  i  tara:  atagata  kahnofo  rufie  iateia;  fakai  i 
afanua  oji  katukua  pe  erufie  tapu  eia. 

18  Erufie  tapu  Teatua  ko  Ihova,  Teatua  o  fakai  Isreel, 
sahkoea  nopena  afijikauga  nomasaro  iei: 

19  Karufie  tapu  tiona  eigoa  rufie  iatau  matau:  kafonu 
takere  oji  i  tiona  rufie.     Emen  ma  Emen. 

20  Nikorava  ahmori  o  Tevit  tatariki  o  Jesse. 

TAPITO  BUK  III 
Sam  73. 

Sam  o  Esaf. 

1  Tamari  pe  erufie  apenaganea  o  Teatua  ma  fakai 
Isreel,  marea  mari  ema  arotorea. 

2  Kaie  avau  nitata  ki  tasiba:  ru  oku  vae  nitata  ki 
taseke, 

3  lei  te,  avau  nihmata  sa  i  afakau  nokaulevi,  itana- 
pugira  nansafea  pe  erufie  tahnofo  o  fakau  esa  iarea  pena- 
ganea. 

4  Akirea  sehlikama  i  tahmate  orea:  kaie  nonofo  faka- 
mahkeia  tatamotua  orea. 

5  Akirea  sehlikama  feipe  eke  atagata:  serikofiama 
kirea  ahmate  feipe  efaru  atagata: 

6  Takaulevi  nofakaforforia  kirea  feipe  tane  nofenuia 
i  akaupenaua  orea;  tavahkoko  notakaia  kirea  feipe  i 
samoiga. 

7  Ehpeji  amarigariga  orea:  eakuaku  anea  iorea  roto 
nokaniani  iei. 

8  Akirea  nofakahmana,  notukua  penaganea  mahkei: 
akirea  novisau  ma  takaulevi. 

9  Akirea  novisau  feipe  nifakea  i  ragi  avisau  area,  areo 
orea  feipe  nofehnanoa  i  takere. 

10  lana  tagata  noafemai  kiku  iei:  nikorigia  marea 
tagajanea  esore  tahlika  iei. 

1 1  Akirea  notukua  pe,  Teatua  noiroa  ane  na  pekua  ? 
Teatua  Weilugaroa  nofarigoina  anea  mo  jikai  ? 

12  Fakau  enei  mari  fakau  esa  iarea  penaganea;  kaie 
nohnofo  rufie  segapu,  konalupai  iarea  auta. 

13  Tamari  pe  avau  nantahtaroa  tioku  roto,  kaie  ejikai 
tanofua,  nantahtaroa  foki  ru  oku  rima  pena  kahpena  pena- 
ganea sa. 

14  Kaie  nifakahlika  iatavau  i  tabohpo  kopo,  nitarania 
foki  avau  i  ohpo  oji. 

15  Pe  avau  nantupe,  Avau  mari  kantukua  penei,  pe 

avau  nanpena  pen-aganea  erohkavei  ma  iou  agatama  i 
tatau  tagata  tenei. 

1 6  Avau  nimanatunea  pe  avau  kafarigoina  tane  nei 
pekua,  avau  nahkamoa  taf akainina  iei ; 

17  Kaie  avau  nifano  mana  ki  tanohnea  tapu  o  Teatua, 
samanatunea  i  tanoji  i  akirea. 

18  Akoe  mari  naunage  kirea  i  anohnea  emorehmore: 
akoe  notatifo  kirea  pe  kaiauiei  kirea. 

19  Kaherihni  !  Akirea  nikoiauiei  weiwaha  feipe  i 
tahpoi  o  foimata  o  tagata:  akirea  niauiei  nijikai  i  anea 
nohlika  iei. 

20  Feipe  tasi  novirikake  i  tamiji:  feipera,  e  Teriki,  pe 
akoe  rovirikake,  akoe  kafakaopea  ata  orea. 

21  Tioku  roto  nif akainina,  nisukia  tioku  roto: 

22  Avau  nijikai  tioku  iinagaro  nipuhpusi:  avau  nifeipe 
i  sane  nohtoro  ana  weimoa  iatakoe. 

23  Kaie  avau  nonofo  iatakoe  segapu:  akoe  nipurujia 
tuku  rima  matau. 

24  Akoe  kaumatakina  avau  i  tiou  avisau,  sauamoa  avau 
ki  tiou  anohnea  rufie. 

25  Akai  foki  nonofo  i  tafanua  rufie  maku,  sahkoe  ana  ? 
Avau  sekanianima  i  tasi  foki  i  takere  nei,  sahkoe  ana. 

26  Tioku  noata  ma  tioku  roto  notamoto:  kaie  Teatua 
tatamotua  o  tioku  roto,  ma  tioku  pito  iatau  matau. 

27  Fakau  nohnofo  ipapaikea  iatakoe  akirea  mari  kah- 
mate:  akoe  niauiei  fakau  oji  nohkoina  akoe,  nomentua 
eke  atua. 

28  Kaie  ehtau  rufie  iatavau  pe  katatamai  ki  Teatua: 
avau  nifakarogo  i  Teriki  ko  Teatua,  tanohnea  avau  noh- 
muni  iei,  pe  avau  kantukua  iou  afijikauga  oji. 

Sam  74 

Tavisau  fago  o  Esaf. 

1  E  Teatua,  akoe  nautukweina  kimea  iatau  matau 
iaha  ?  kosore  iaha  tiou  akah  iou  amotu  jip  naumata- 
kina  ? 

2  Mentua  tiou  afatakina  tagata  naufamata  ituai,  akoe 

nauveteakea   pe   akirea  kapena  iou   atagata;   ma   taora 
Saion,  akoe  ninofo  iei. 

3  Mai  akoe  ki  tanohnea  niauiei  ituai,  anea  oji  fakau 
esakatu  mou  nipena  i  tanohnea  tapu. 

4  Fakau  esakatu  mou  nihvaro  i  tafatakina  o  iou  ata- 
gata; akirea  nijikijiake  afarigoi  orea  ma  farigoi. 

5  Akirea  nifeipe  tagata  nijikijiake  atoki  orea  pe  kasaua 
arakau  i  agamotu. 

6  Akirea  nofafasia  i  atoki,  nokirijia  i  ahamer  anohnea 
niserea  atonea  iei. 

7  Akirea  nitugia  tiou  anohnea  tapu;  akirea  niauiei 
tanohnea  nitukua  tiou  eigoa  iei,  nituhtukieifo  ki  takere. 

8  x\kirea  nitukua  i  arotorea  pe,  Akitea  kaiauiei  kabu- 
nihtae:  akirea  nitugia  afarehmori  oji  o  Teatua  i  tafanua. 

9  Akimea  sesafeama  afarigoi  omea:  jikai  tasi  foki 
aprofet;  jikai  tasi  kimea  noiroa  pe  karava  afia. 

10  E  Teatua,  fakau  esamai  mamea  kafakahmana  i 
akimea  mei  tanapugi  tefe  ?  fakau  esamai  mamea  katukua 
avisau  sa  i  tiou  eigoa  iatau  matau  mo  jikai  ? 

11  Akoe  nofafekina  tiou  arima  iaha,  tiou  arima  matau 
sakai  ?  amkea  i  tiou  afafata,  kaiauiei  kirea. 

12  Teatua  mari  tioku  Ariki  ituai,  eia  nopenamauri  mo 
tagata  i  takere  nei. 

13  Akoe  nitumusia  tatai  i  tiou  tamotua:  akoe  nitafoia 
auru  o  eivi  i  tatai. 

14  Akoe  nitafoia  fakarikrikia  auru  o  krokotail,  nautufa 
ma  kai  ma  fakau  nohnofo  i  tanohva. 

15  Akoe  nivaea  atamtavai  ma  avai-tafe,  nifakamasa 
avai-tafe  sore. 

16  Niou  teao,  niou  foki  tapo:  akoe  naupena  tamarama 
ma  tara. 

17  Akoe  naunage  ahvae  oji  i  takere  nei:  akoe  naupena 
tanova-mauri  ma  tanova-mate. 

18  Mentua  penei,  e  Ihova,  pe  fakau  esakatu  mou  nifa- 
kahmana  iatakoe,  fakau  ejikai  iorea  finagaro  nifakaopea 
tiou  eigoa. 

19  Koisotukweina  tiou  arupe  ki  ane  eiro:  koisogaro 
iatau  matau  i  tamauri  o  iou  atagata  nohhka. 

20  Mentua  tiou  afajivisau:  nikofonu  anohnea  pauri 
i  takere  nei  i  amrae  nopena  iei  apenaganea  evahkoko. 

21  Koisafemai  kaie  nohma  fakau  nitomia  i  apenaganea 
mahkei :  erufie  pe  fakau  nohlika  ma  fakau  ejikai  iarea  anea 
kahgana  iatakoe. 

22  Masike,  e  Teatua,  amoa  akoe  mou :  mentua  akoe  pe 
fakau  ejikai  iorea  finagaro  nofakahmana  iatakoe  inapugi 
manapugi. 

23  Koisagaro  i  tareo  o  fakau  esakatu  mou:  nofenake 
segapu  tahvaro  o  fakau  nomasike  pe  kapojina  akoe. 

Sam  75. 

Ki  Tesore  i  afakau  nohgoro.     Sam  o  Esaf  nohgana  i  Teatua. 

1  Akimea  nofafetai  iatakoe,  e  Teatua;  akimea  nofa- 
fetai  iatakoe,  iei  te,  etatamai  tiou  eigoa :  atagata  notukua 
iou  afijikauga  nomasaro  iei. 

2  Avau  kafajipogi  iei,  neitukua  Teatua,  avau  kafari- 
goina  fakatotonua  penaganea  o  tagata. 

3  Kotamoto  takere  ma  fakau  oji  nohnofo  iei:  Avau 
nahnage  abou  iei. 

4  Avau  nantukua  ki  afakau  ekaulevi  pe,  Koisaf akatah- 
taku  akaua :  nantukua  f oki  ki  afakau  esa  iarea  penaganea 
pe,  Koisajikijiake  kaua  ekaua. 

5  Koisavisau  kaulevi  akaua ;  koisavisau  ekaua  ma  fina- 
garo mahkei  aua. 

6  Sefakeima  mari  tanori  mo  tagata  i  tanohnea  nofe- 
nake tara  iei,  mo  i  tanohnea  nokero  tara  iei,  mo  i  tanohva. 

7  Kaie  Teatua  nofarigoina  penaganea  o  tagata:  eia 
nonageifo  tasi,  noijikijiake  tasi. 

8  No  i  tarima  o  Teatua  tagajanea,  nofiso  iei  waina: 
neif akafirofiroa  f akarufie  i  anea,  eia  neirigiakea :  fakau  esa 
iarea  penaganea  oji  i  takere  nei  kahnumia  kabuni  ma 
ano  tae. 

9  Kaie  avau  kantukua  inapugi  manapugi,  avau  kafei- 
akea  ahgoro  ki  Teatua  o  Jekob. 

10  Avau  kahkamkea  tatamotua  o  fakau  esa  iarea  pena- 
ganea; kasore  tatamotua  o  fakau  etotonu  iarea  penaganea. 

Sam  76. 

Ki  Tesore  i  afakau  nohgoro.     Sam  o  Esaf  pe  kahgana  i 
Teatua. 

1  Fakai  i  tafanua  Juta  noiroa  Teatua :  esore  tiona  eigoa 
i  tafanua  Isreel. 

2  Tiona  fare  namnanoa  no  i  Selem,  ma  tanohnea  nonofo 
iei  eia  i  Saion. 

3  Eia  neiauiei  iei  agasau  i  afana,  ma  takaroa,  ma  ta- 
majira,  ma  tatowa. 

4  Eatata  akoe,  erufiekage,  i  aora  o  fakau  noakiteria 
anea. 

5  Nikoamkea  anea  o  tagata  etamotua  iorea  roto; 
akirea  nihmoiroa,  nohmatesapo;  sesafeama  tano  rima  tasi 
i  atagata  etamotua. 

6  E  Teatua  o  Jekob,  aekiga  ma  hors  nikohmoiroa  eh- 
matesapo  i  tiou  avisau  sajina. 

7  Ehtau  pe  kamataku  iatakoe,  sahkoe  ana:  akai  eta- 
motua i  tatu  weimoa  iatakoe  pe  akoe  nokali  ? 

8  Akoe  nautukua  pe  karogona  i  takere  nei  tanomata 
nifakea  i  taragi  ma  tagata:  fakai  i  takere  nei  nimataku, 
nifakahlogo  ana, 

9  Pake  masike  Teatua  pe  kaoria  tagata,  pe  keipena- 
mauri  mo  fakau  oji  i  takere  nei  emaru  rotorea. 

10  Takali  o  tagata  mari  kahgana  iatakoe:  akoe  nota- 
kai  i  takali  o  faru. 

n  Fajivisau  akaua  kia  Ihova,  ko  Teatua  aua,  safaka- 
rava  avisau  aua:  fakau  nohnofo  nofori  iateia  kahmai 
atufa  ki  ateia,  ehtau  pe  kamataku  iateia. 

12  Eia  keitumusiakea  anohkano  o  fatoriki:  ehtau  pe 
fatoriki  i  takere  nei  kamataku  iateia. 

Sam  77. 

Ki  Tesore  i  afakau  nohgoro  ma  agafatumupuna  o  Jetuthun. 
Sam  o  Esaf. 

1  Avau  kantapa  ki  Teatua  i  tioku  areo,  ki  Teatua  mari 
i  tioku  areo,  eia  kafakarogo  iatavau. 

2  Avau  nansara  Teriki  i  tanapugi  o  tioku  ahhka :  avau 

nifariakea  ru  oku  rima  i  tapo,  avau  segapuma:  nitaru  i 
tafakatamotoa  tioku  roto. 

3  Avau  nahmentua  Teatua,  niruruia  tioku  roto:  avau 
nimanatunea,  nitamoto  tioku  roto. 

4  Akoe  nipojina  avau  pe  koisahmoiroa :  avau  nohlika 
etaru  i  tavisau  iei. 

5  Avau  nahmentua  anapugi  ituai,  ma  atau  emokage. 

6  Avau  nahmentua  tioku  ahgoro  i  apo:  avau  nomana- 
tunea  m.a  tioku  roto ;  tioku  nohkano  nisara  f akarapakaua. 

7  Teriki  keitukweina  avau  i  atau  matau  mo  jikai  ? 
eia  seroarafaina  ma  avau  foki  mo  jikai  ? 

8  Nikorava  tiona  arofa  i  atau  matau  mo  jikai  ?  niko- 
tamoto  iana  fajivisau  iatau  matau  mo  jikai  ? 

9  Teatua  nikogaro  i  tasirarufiemai  kimea  mo  jikai  ? 
eia  neipojina  iana  penaganea  arofa  ma  takaH  mo  jikai  ? 

ID  Avau  nantupe,  Tioku  ahhka  ana  te:  kaie  kahmentua 
atau  i  tarima  matau  o  Teatua  Weilugaroa. 

11  Avau   kantukua    afijikauga   o    Ihova:    kahmentua 
mari  iou  apenaganea  ituai  nomasaro  iei. 

12  Avau  kamanatunea  foki  iou  afijikauga  oji,  kantukua 
iou  apenaganea  i  tioku  roto. 

13  E  Teatua,  erufie  tapu  iou  apenaganea:  akai  etamo- 
tua  feipe  Teatua  omea  ? 

14  Akoe    Teatua    nopena    penaganea    nomasaro    iei: 
akoe  naufakaria  tiou  tamotua  i  afakai  i  afanua. 

15  Akoe  nauveteakea  i  tiou  arima  iou  atagata,  aga- 
fatumupuna  o  Isreel  mari,  ma  agafatumupuna  o  Josef. 

16  Tatai  nisafea  akoe,   e  Teatua,   tatai  mari  nisafea 
akoe,  nimataku:  avae  or  a  foki  niviriviri. 

17  Apoa  nirigia  tavai;  nigatoro  taragi:  nihlele  nanoa 
iou  agasau.   . 

18  Nitaguru  tiou  avajiri  i  tasiosio;   ataptapeia  nifa- 
kamarama  afanua:  takere  niviriviri,  nigarue. 

19  Tiou  aretu  no  i  tatai,  ma  nohnea  akoe  nofano  iei 
i  avai  sore,  sesafeama  iou  atapugao. 

20  Akoe  nauarafia  iou  atagata  feipe  i  tamotu  jip,  i 
arima  o  Moses  ma  Eron. 

Sam  78. 

Tavisau  fago  o  Esaf. 

1  Fakarogona,  iaku  atagata,  i  tioku  avaga:  faoifo 
atariga  aua  ki  avisau  i  tioku  fafa. 

2  Avau  kavisau  i  taf urivisau ;  avau  kantukua  anohkano 
visau  i  avisau  ituai : 

3  Avisau  mari  akitea  nirogona,  noiroa,  avahtupunotea 
nitukuamai  ki  akitea. 

4  Akitea  serofunama  i  agatama  area,  kaie  katukua  ki 
tatau  tagata  nomuri,  anea  kahgana  ia  Ihova  iei,  ma  tiona 
tamotua,  ma  iana  fijikauga  nomasaro  iei  neipena. 

5  Eia  mari  neinage  fakamahkeia  tavisau  i  agafatu- 
mupuna  o  Jekob,  neinage  foki  tavaga  ma  fakai  Isreel, 
neitukua  ki  avahtupunotea,  pe  akirea  katukua  ki  agatama 
area: 

6  Pe  tatau  tagata  weimuri  kairoa,  agatama  mari  akirea 
kamoa;  akirea  kamasike  katukua  ki  agatama  area. 

7  Pe  akirea  kafakarogo  i  Teatua,  koisagaro  i  afijikauga 
o  Teatua,  kaie  kamentua  iana  visau : 

8  Pe  akirea  koisafeipe  i  avahtupunorea,  tatau  tagata 
eturituri  tariga  orea,  efakarogosa;  tatau  tagata  mari 
sepenpenama  arotorea,  semarima  arotorea  ki  Teatua. 

9  Fakai  Ifreem,  niamoa  akauligi  i  tatowa,  ma  afana, 
nitafuri  niafe  i  tanapugi  i  tatowa. 

10  Akirea  sementuama  tavaga  o  Teatua,  akirea  nifa- 
katafuru  i  tafakarogo  i  tiona  vaga. 

11  Akirea  nigaro  iana  penaganea  ma  iana  fijikauga 
nomasaro  iei  neifakaria  ki  akirea.  ^ 

12  Eia  neipena  penaganea  nomasaro  iei  weimoa  i 
avahtupunorea,  i  tafanua  Ijipt,  i  tapito  fanua  Soan. 

13  Eia  nitumusia  tatai,  neipena  taretu  morea  pe  karoro 
i  tano  roto;  eia  neipena  tatai  katukake  feipe  i  tatoma. 

14  Eia  neiarafia  kirea  i  ao  i  tapoa  nifakaturia,  ma  i 
apo  oji  i  tiafi  marama. 

15  Eia  neivaea  afatuhtu  i  tanohva,  neitufa  kirea  faka- 
sore  i  tavai  kaeinu  iei,  feipe  i  anamo  elehposu. 

1 6  Eia  neiamkea  foki  tavai  i  tafatuhtu,  neipena  pe 
katafe  tavai  feipe  i  avai-tafe  sore. 

17  Kaie  akirea  nimahmafi  nipenanesa  iateia,  nifakaro- 
gosa  i  tavisau  o  Teatua  Weilugaroa  i  tanohva. 

18  Akirea  nireresia  Teatua  i  aroto  orea,  ninugia  anea 
kai  akirea  nifekaina. 

19  Akirea  mari  nipenavisau  i  Teatua;  akirea  nitukua 
pe,  Teatua  etamotua  i  tapena  anea  kai  i  tanohva  mo  jikai  ? 

20  Eia  mari  neitia  tafatuhtu,  tavai  nisopokia  iei,  nitafe 
fakasore  tavai;  akirea  nitukua  pe,  Eia  etamotua  i  teitufa 
kitea  takai  foki  mo  jikai  ?  eia  keitufa  iana  tagata  anoata 
i  anemauri  mo  jikai  ? 

21  Ihova  neirogona,  nikaU :  nihka  ti&fi  i  agafatumupuna 
o  Jekob,  sanofo  foki  takali  ia  fakai  Isreel; 

22  lei  te,  akirea  sefakarogoma  i  Teatua,  sefakarogoma 
iateia  pe  eia  keipenamauri  morea. 

23  Kaie  eia  neikauna  apoa  weiluga,  neifakasara  ahpono 
i  taragi ; 

24  Eia  neiameifo  manna  i  akirea  pe  kakaina,  neitufa 
kirea  korn  i  taragi. 

25  Atagata  nikaina  bret  o  agelo :  neitufa  kirea  anea  kai 
kabaresia  iei. 

26  Eia  neikauna  pe  kasau  taretwamlai  i  taragi:  neiah- 
mai  tauritoga  tane  i  tiona  tamotua. 

27  Eia  neiameifo  amanu  i  akirea  feipe  i  anea  kere  ma 
amanu  nohlele  enahipai  feipe  i  aone  i  ataku  tai : 

28  Neikauna  kahtoifo  iroto  tanohnea  akirea  nihnofo 
iei,  nifori  i  amrae  orea. 

29  Akirea  nikaina,  nibaresia;  eia  neitufa  kirea  anea 
akirea  nifekaina. 

30  Akirea  segahga  i  anea  nifekai  iei,  anea  kai  koi  afafa 
orea, 

31  Sarikofia  kirea  takah  o  Teatua,  neitaia  atagata 
etamotua  area,  neitaia  foki  agatamtane  o  fakai  Isreel. 

32  Kaie  akirea  nimahmafi  foki,  nipena  penaganea  sa, 
akirea  sefakarogoma  i  ana  fijikauga  nomasaro  iei: 

33  Nibuni  taruana  anapugi  orea  ma  atau  orea  i 
tahlika. 

78.  34.  TABUK  I A  SAM  78.  51. 

34  Eia  paketaia  kirea,  akirea  nisara  eia:  akirea  niafe 
nisara  weiwaha  Teatua. 

35  Akirea  nimentua  pe  Teatua  tafatuhtu  orea,  Teatua 
Weilugaroa  neipenamauri  morea. 

36  Kaie  akirea  niresia  eia  i  afafa  orea,  akirea  nirohka- 
vei  i  arero  orea  ki  ateia. 

37  Sehnofo  fakatotonua  iorea  roto  ki  ateia,  akirea 
semarima  i  tiana  fajivisau. 

38  Kaie  eia  earofa  fakasore,  neiamkea  apenaganea 
efaga  area,  seauieima  kirea:  eia  mari  neifafekina  fakana- 
lupai  tiona  kali  i  akirea,  sefakatamotuama  tiona  kali  oji. 

39  Eia  mari  neimentua  pe  akirea  atagata  ana;  feipe 
tamtagi  nosau  ana,  seafemaima  foki. 

40  Akirea  mari  nifakarogosa  fakanalupai  iateia  i  ta- 
nohva,  niauiei  tiona  roto  i  tanakehkesi. 

41  Akirea  nitafuri  niafe,  nireresia  Teatua,  niauiei 
taroto  o  Teatua  Erufiekage  o  fakai  Isreel, 

42  Akirea  sementuama  afijikauga  i  tiona  rima,  ma  tana- 
pugi  eia  neiamkea  kirea  i  afakau  esage  marea. 

43  Pe  neipena  iona  farigoi  i  Ijipt,  ma  iana  penaganea 
nomasaro  iei  i  tapito  fanua  Soan; 

44  Neipena  avai-tafe  sore  orea  pe  kapena  i  tatoto,  ma 
avai-tafe  rikriki  orea  pe  akirea  nitaru  i  taeinu  iei. 

45  Eia  neikauna  amotu  rago  i  akirea,  nimagujia  kirea; 
afrok  foki  niauiei  kirea. 

46  Eia  neitukweina  afuanea  orea  ma  anufwe-kaire 
ma  afijikauga  area  ki  asepe-borakau. 

47  Eia  neiauiei  avain  orea  i  taua-fatu,  ma  amajarupe 
orea  i  tamakaligi. 

48  Eia  neitukweina  foki  abulimatau  area  ki  taua-fatu, 
ma  amotu  jip  area  ki  taptapeia. 

49  Eia  neikauneifo  tiona  kali  sorekage  i  akirea,  takalisa 
mari  ma  tafakainina  ma  tahlika,  tamotu  fiji  niauiei  anea. 

50  Eia  neipena  taretu  ma  tiona  kali;  eia  setuajiama 
kirea  pe  koisahmate,  kaie  neitukweina  kirea  ki  tahmate. 

51  Nitaia  agatama  aurumatua  oji  i  tafanua  Ijipt, 
taurumatua  i  tatamotua  orea  i  amrae  o  agafatumupuna 
o  Ham. 

78.  52.  TABUK  lA  SAM  78.  69, 

52  Kaie  eia  neiarafiakea  iana  tagata  feipe  i  ajip,  neiara- 
fia  kirea  i  tanohva  feipe  i  tamotu  anemauri. 

53  Eia  neiarafia  fakarufie  kirea,  akirea  sematakuma 
iei:  kaie  tatai  niburaua  fakau  nisage  marea. 

54  Eia  neiarafia  kirea  ki  tahvae  i  tiona  nohnea  tapu, 
taora  tenei  mari,  tiona  rima  matau  neiamoa  mona. 

55  Eia  neipeperiakea  fakai  i  eke  afanua  weimoa  i  aki- 
rea, neivaea  i  afarigoi  apito  fanua  pe  kaniorea,  neikauna 
amtakainaga  o  fakai  Isreel  pe  kahnofo  i  amrae  orea. 

56  Kaie  akirea  nireresia,  nifakarogosa  i  Teatua  Weilu- 
garoa,  sefakarogoma  iana  visau; 

57  Kaie  nitafuri  niafe,  nipena  penaganea  erohkavei 
feipe  avahtupunorea :  akirea  nitafuri  feipe  i  tafana  eroh- 
kavei. 

58  Akirea  mari  niauiei  tiona  roto  i  atapu  area,  pe  eia 
nifua  i  atonea  area  niarajia. 

59  Teatua  neirogona,  nikali,  nisasahlua  fakasore  i 
afakai  Isreel: 

60  Eia  neihkoina  iei  tafare  namnanoa  i  Sailo,  tafare 
namnanoa  mari  neinage  pe  kanofo  ma  tagata; 

61  Eia  neitukweina  tiona  tamotua  pe  kamoa  ki  teke 
afanua,  ma  tiona  rufie  ki  tarima  o  fakau  esage  mana. 

62  Eia  neitufa  foki  iana  tagata  pe  kataia  kirea  i  ama- 
jira;  eia  nikali  iana  tagata  i  tiona  fanua. 

63  Tiafi  nitugia  nibuni  agatamtane  area;  sikiavaga-ana 
ma  tagata  agatama-fafine  area. 

64  Nitaia  atakau  nohmori  area,  i  amajira;  sehtagima 
afafine  area. 

65  Kaie  Ihova  niviri  feipe  tasi  niviri  i  tamoiroa,  feipe 
i  tatagata  etamotua  novisau  kiluga  i  tawain. 

66  Eia  neitaia  kimuri  fakau  nisage  mana:  eia  neinage 
pe  kahma  kirea  iatau  matau. 

67  Eia  neihkoina  tafare  namnanoa  o  agafatumupuna 
o  Josef,  seamoama  agafatumupuna  o  Ifreem; 

68  Kaie  neinage  agafatumupuna  o  Juta,  ma  taora 
vSaion  eia  nikaniani  iei. 

69  Eia    neitaoa    tiona    nohnea    tapu    feipe    anohnea 


78.  70.  TABUK  lA  SAM  79.  9. 

ehgaro,    feipe    takere    nei    neinage    fakamahkeia    iatau 
matau. 

70  Eia  neinage  foki  Tevit  tiana  fiji,  neiamkea  eia  i 
aratokoro  jip: 

71  Itanapugira  neimatakina  jip  nifakaumia  agatama 
area,  eia  neiamkea  eia  pe  keimatakina  agafatumupuna 
o  Jekob,  iana  tagata,  ma  fakai  Isreel  iana. 

72  Eia  neimatakina  kirea  ma  tamari  i  tiona  roto;  eia 
neimatakina  kirea  i  ru  ona  rima  erapakau. 

Sam  79. 

Sara  o  Esaf. 

1  E  Teatua,  fakau  pauri  nikoromai  ki  tiou  amrae; 
akirea  nitapakua  tiou  afare  tapu;  akirea  nifeituma  feipe 
i  atoma  Jerusalem. 

2  Akirea  ninage  anoata  o  iou  afiji  nitaia  manea  kai  ma 
amanu  i  tavavanea,  ma  anoata  o  iou  atagata  rufie 
ki  ane  iro  i  takere. 

3  Akirea  nifakatafekea  atoto  orea  feipe  i  tavai  nofori 
i  Jerusalem;  jikai  tasi  pe  katanumia  kirea. 

4  Fakau  nohnofo  evatata  ki  akimea  notukua  avisau 
sa  i  akimea,  fakau  nohnofo  nofori  i  akimea  nofakahmana, 
nofakaopea  kimea. 

5  E  Ihova,  akoe  kakali  i  akimea  mei  tanapugi  tefe  ? 
Kahka  feipe  i  tiafi  tiou  afakainina  i  akimea  iatau  matau 
no  jikai  ? 

6  Rigiakea  tiou  akali  i  afakau  pauri  epuhpusi  iatakoe, 
ma  avaka  tagata  setapama  i  tiou  eigoa, 

7  lei  te,  akirea  niauiei  nibuni  agafatumupuna  o  Jekob, 
nipena  egogao  tanohnea  akirea  nohnofo  iei. 

8  Koisomentua  apenaganea  efaga  o  vahtupunomea  i 
akimea:  karikofia  weiwaha  kimea  iou  apenaganea  arofa: 
akimea  mari  nikotamotosa. 

9  Asitu  i  akimea,  e  Teatua  i  tamauri  omea,  pe  karufie 
tiou  eigoa :  veteakea  kimea,  furunakea  apenaganesa  amea 
i  tiou  eigoa. 

79.  10.  TABUK  TA  SAM  80.  11. 

10  Fakau  pauri  katukua  iaha  pe,  Teatua  orea  nowafe  ? 
kafarigoina  fakau  pauri  weimoa  i  akimea  pe  akoe  nauoria 
atoto  iou  afiji  akirea  nifakatafekea. 

11  Karako  ki  atakoe  tahgu  o  fakau  nifausia;  matakina 
i  tiou  tamotua  sore  fakau  ninage  morea  tahmate : 

12  Oria  fakafitu  i  afakau  evatata  ki  akimea  i  avisau 
fakahmana  area  akirea  nifakahmana  iei  iatakoe,  e  Teriki. 

13  Akimea  iou  atagata,  ma  iou  amotu  jip  naumatakina, 
karaf aina  akoe  iei  iatau  matau :  akimea  kahgana  iatakoe 
i  atau  tagata  ma  atau  tagata. 

Sam  80. 

Ki  Tesore  i  afakau  nohgoro.     Sam  o  Esaf. 

1  Fakarogona  akoe,  e  Teatua  nomatakina  fakai  Isreel, 
akoe  nauarafia  agafatumupuna  o  Josef  feipe  i  tamotu  jip; 
akoe  nonofo  i  roto  i  ru  jerub,  kaatata  fakarufie  akoe. 

2  Fagona  tiou  tamotua  weimoa  i  af akai  Ifreem  ma  fakai 
Bentiamen,  ma  fakai  Manase,  mai  akoe  pe  kaupenamauri 
momea. 

3  Faf ekina  kimea  f oki,  e  Teatua ;  kaatata  tiou  af oimata 
i  akimea,  akimea  samauri. 

4  E  Teatua  ko  Ihova,  Teriki  i  amotunea,  akoe  kakali 
mei  tanapugi  tefe  i  tahmori  o  iou  atagata  ? 

5  Akoe  nautufa  kirea  areimata  manea  kai  marea: 
akoe  nautufa  foki  kirea  pe  kanumia  fakasore  areimata. 

6  Akoe  naunage  kimea  tantafito  i  tatowa  i  afakau 
evatata  ki  akimea :  fakau  esamai  mamea  nohkata  i  akimea. 

7  Faf  ekina  kimea  foki,  e  Teatua  i  amotunea;  kaatata 
tiou  afoimata  i  akimea,  akimea  samauri. 

8  Akoe  nauamkea  tavain  i  tafanua  Ijipt,  nauahmai: 
akoe  naupeperiakea  fakai  i  tafanua,  sahpura  iei. 

9  Akoe  nauofia  mana,  nisore  anoakai,  nifonu  tafa- 
nua iei. 

10  Niburaua  aora  i  tamarumaru  iei,  anora  nifeipe  i 
asitar  o  Teatua. 

11  Nifatehteke  anora,  nirako  ki  tatai,  ma  anosomo  ki 
Tavai. 

80.  12.  TABUK  lA"  SAM  81.  8. 

12  Akoe  nifafasia  akaupa  iei  iaha,  afakau  oji  nororo 
wei  taretu  notoria  anofua  ? 

13  Apakasi  iro  i  agamotu  noiauiei,  ane-mauri  iro  i 
agamotu  nokaina. 

14  Afemai  foki,  akimea  nonugia  akoe,  e  Teatua  i  amo- 
tunea;  sireifo  i  taragi,  mojikia,  maisireia  tiou  avain  tenei. 

15  Matakina  tavain  tiou  arima  nihpura,  ma  tanora 
naunage  fakamahkeia  mau. 

16  Nikotugia  i  tiafi,  nikosaua:  akirea  kojikaikea  pe 
akoe  nautukua  sajina  kirea  i  tiou  afoimata. 

17  Vahkejia  torima  i  tatagata  wei  tiou  arima  matau, 
i  tatariki  o  tagata  mari,  akoe  nifakatamotua  eia  mou. 

18  Akimea  seroafe  kimuri  iei:  pfenamauri  momea  akoe, 
akimea  satapa  i  tiou  eigoa. 

19  Fafekina  kimea  foki,  e  Teatua  ko  Ihova  i  amotunea; 
kaatata  tiou  afoimata  i  akimea,  akimea  samauri. 

Sam  81. 

Ki  Tesore  i  afakau  nohgoro.     Sam  o  Esaf. 

1  Kahgoro  kiluga  akaua  ki  Teatua,  tatamotua  otea: 
visau  kiluga  ma  takaniani  ki  Teatua  o  Jekob. 

2  Amoa  akaua  tahgoro,  ahmai  tatimbrel,  ma  taharp 
rufie,  ma  tasalteri. 

3  Buia  tabu  i  tamrama  fou,  ma  tamrama  nofune  i 
tanapugi  i  tafatakina  tapu  otea. 

4  Tavaga  ninage  ma  fakai  Isreel  tena  ninage  tavisau 
iei  Teatua  o  Jekob. 

5  Eia  neinage  ma  tafarigoi  ma  agafatumupuna  o  Josef, 
itanapugira  akirea  nirokea  i  tafanua  Ijipt :  akirea  nirogona 
tavisau  akirea  nipuhpusi  iei: 

6  Avau  nahkamkea  tamoga  i  apahkau  orea :  nahvetea- 
kea  arima  orea  i  aborabora. 

7  Akaua  nitapa  avau  i  ahlika  aua,  avau  nanpenamauri 
maua;  avau  nifakarogo  i  akaua  i  tanohnea  ehmuni  nita- 
guru  iei;  avau  nijirojiroa  arotaua  i  tavai  i  Meriba. 

8  Fakaragona  akaua,  iaku  a  tagata,  avau  kantukua 
apenaganea  aua,  e  fakai  Isreel,  pe  akaua  kafakarogona 
avau. 

81.  9.  TABUK  I A  SAM  82.  8. 

9  Koisanofo  teke  atua  i  akaua;  koisahmori  akaua  i 
satua  o  fakai  i  eke  afanua. 

10  Avau  Teatua  aua  ko  Ihova  nahkamkea  akaua  i 
tafanua  Ijipt:  fakamama  fakarufie  akaua,  avau  kafaka- 
fonua  afafa  aua. 

1 1  Kaie  iaku  atagata  sefakarogoma  i  tioku  areo :  Fakai 
Isreel  nifaktafuru  iatavau. 

12  Avau  nagkoina  kirea  iei,  pe  kamuri  i  takanianisa 
i  aroto  orea,  pe  akirea  karoro  i  afakatamauga  orea. 

13  Pe  iaku  atagata  kafakarogo  iatavau,  pe  fakai  Isreel 
karoro  i  oku  aretu  !  • 

14  Pe  avau  kaweiwaha  kakumieifo  fakau  esage  marea, 
pe  avau  navahkejia  tioku  rima  i  afakau  nikali  i  akirea. 

15  Pe  fakau  nohgeigai  ia  Ihova  nifaoifo  weimoa  i 
ateia:  pe  akirea  kahnofo  iatau  matau. 

16  Pe  eia  keitufa  kirea  awit  rufiesa  pe  kakaina:  pe  avau 
nantufa  kirea  hune  i  tafatuhtu  pe  akirea  kamauri  iei. 

Sam  82. 

Sam  o  Esaf. 

1  Teatua  notu  i  taf atakina  tagata  o  Teatua ;  eia  nofari- 
goina  apenaganea  o  fatoriki. 

2  Akaua  kafarigoina  sahna  apenaganea  mei  tanapugi 
tefe,  noarafaina  fakau  nopenanesa  ? 

3  Matakina  fakau  etamoto,  ma  anikaso :  pena  penaganea 
totonu  ma  fakau  nohlika,  ma  fakau  ejikai  iarea  anea. 

4  Penamauri  mo  fakau  tamoto,  ma  fakau  ejikai  iarea 
anea :  veteakea  kirea  i  tarima  o  fakau  esa  iarea  penaganea. 

5  Akirea  epuhpusi,  sefarigoinama  anea;  akirea  noroh- 
nanoa  i  tapauri:  nikogarue  avae  oji  o  takere  nei. 

6  Avau  nantukua  pe,  Akaua  feipe  atua;  akaua  oji 
feipe  agatama  o  Teatua  Weilugaroa. 

7  Kaie  akaua  kahmate  feipe  i  atagata,  kahtakakea 
feipe  tasi  i  afatoriki. 

8  Masike,  e  Teatua,  farigoina  penaganea  o  fakai  i  ta- 
kere nei:  kaniou  mari  avaka  tagata  oji. 

92 


83.  1.  TABUK  lA  SAM  83.  16. 

Sam  83. 

Sam  o  Esaf. 

1  Koisafakahlogo,  e  Teatua;  koisafakatemu,  koisanofo 
ana,  e  Teatua, 

2  lei  te,  fakau  nokali  iatakoe  nopentowa:  fakau  nohgei- 
gai  iatakoe  nojikijiake  auru  orea. 

3  Akirea  nofakatamau  ma  tarapakauga  iou  atagata, 
akirea  nofatakina  nofakatamau  i  afakai  iou  akoe  no- 
funa. 

4  Akirea  nitupe,  Ita,  romai  kitea  katumusia  kirea  pe 
akirea  koisapena  i  tavaka  tagata;  pe  seromentua  foki 
teigoa  o  f akai  Isreel. 

5  Akirea  mari  nifatakina  nifakatamau  ma  iorea  roto 
egatasi :  akirea  nota  visau  iatakoe. 

6  Fakai  Itom  i  afare  namnanoa  orea,  ma  agafatumu- 
puna  o  Ijmeel;  ma  fakai  Moab  ma  fakai  Hekar; 

7  Ma  fakai  Kibal,  ma  fakai  Ammon,  ma  fakai  Amalek; 
ma  fakai  Filistia,  ma  fakau  nohnof o  i  Tair ; 

8  Fakai  Asiria  foki  nihpirimai  ki  akirea:  akirea  nisitu 
i  agafatumupuna  o  Lot. 

9  Pena  akoe  ki  akirea  apenaganea  feipe  naupena  ma 
fakai  Mitian,  ma  Sisera,  ma  Jebin,  i  tavai-tafe  Kaijon: 

10  Niauiei  kirea  i  Entor;  akirea  nipena  i  tapenu  no- 
nage i  takere. 

11  Pena  fakau  sore  orea  kafeipe  Oreb  ma  Sieb:  ma 
fatoriki  oji  orea  feipe  Siba  ma  Salmunna: 

12  Akirea  nitukua  pe,  Akitea  kaamoa  matea  anohnea 
nonofo  iei  Teatua. 

13  E  tioku  Atua,  pena  akirea  kafeipe  i  tasiosio,  feipe  i 
ahvaonea  weimoa  i  tamtagi ; 

14  Feipe  tiafi  notugia  tatafu,  feipe  taurafi  notugia 
aora. 

15  Akoe  kapeperia  kirea  feipera  i  tiou  afa,  fakahlika 
kirea  i  tiou  amtagi  sore. 

16  Kahma  fakasore  afoimatorea,  pe  akirea  kasara  tiou 
eigoa,  e  Ihova. 

83.  17.  TABUK  I A  SAM  84.  12. 

17  Akirea  kahma,  kamataku  iatau  matau;  kahlika 
kirea,  sahmate: 

18  Pe  atagata  kafarigoina  pe  akoe,  sahkoe,  tiou  eigoa 
ko  Ihova,  Teatua  Weilugaroa  i  takere  nei  oji. 

Sam  84. 

Ki  Tesore  i  afakau  nohgoro.     Sam  o  agafatumupuna  o  Kora. 

1  Avau  nokaniani  fakasore  i  anohnea  akoe  nonofo  iei, 
e  Ihova  i  amotunea. 

2  Avau  nokanianisa,  notagisa  i  aratokoro  o  Ihova; 
tioku  roto  ma  tioku  noata  notapa  ki  Teatua  mauri. 

3  Tafuruseu  mari  nisafea  tafare  mona,  ma  tawiniwini 
tanohnea  kafakamoia  iana  agatama  iei,  etata  ki  iou  afata, 
e  Ihova,  Teatua  i  amotunea,  tioku  Ariki  ma  tioku  Atua. 

4  Erufie  tapu  fakau  nohnofo  i  tiou  afare:  akirea  mari 
nohgana  iatakoe. 

5  Erulie  tapu  atagata  tatamotua  orea  iatakoe;  akirea 
nokaniani  iou  aretu. 

6  Akirea  pakeroro  i  Tarauravai  i  Tahtagi  nopena 
amtavai  iei;  taua  emokage  noto  iei,  noageia. 

7  Akirea  nororo  noamoa  tatamotua,  akirea  oji  sarako 
weimoa  i  Teatua  i  Saion. 

8  E  Teatua  ko  Ihova  i  amotunea,  fakarogona  tioku 
ahmori:  fakarogona,  e  Teatua  o  Jekob. 

9  E  Teatua,  takaroa  omea,  sirarufiemai  tafoimata  o 
tatagata  akoe  naunage. 

10  Tanapugi  tasi  i  aratokoro  iou  erufiekage,  esa  anapugi 
wan  tausant  i  teke  anohnea.  Avau  nokaniani  fakasore 
pe  katu  wei  tavehtoka  i  tafare  o  tioku  Atua,  kaie  seka- 
nianima  pe  kanofo  i  amrae  o  fakau  nopenanesa. 

11  Teatua  ko  Ihova  eia  mari  tara  ma  takaroa  otea: 
Ihova  keitufa  tatamotua  ma  tarufie:  eia  serokeremoama 
sanea  rufie  i  afakau  etotonu  apenaganea  area,. 

12  E  Ihova,  Teriki  i  amotunea;  Erufie  tapu  tatagata 
nofakarogo  iatakoe. 

85.  1.  TABUK  I A  SAM  86.  2. 

Sam  85. 

Ki  Tesore  i  afakau  nohgoro.     Sam  ma  agafatumupuna  o  Kora. 

1  E  Ihova,  akoe  nauarafaina  fakai  i  tiou  afanua:  akoe 
nifafekinamai  agafatumupuna  o  Jekob  niamkea  i  orea. 

2  Akoe  nauamkea  apenaganea  efaga  o  iou  atagata, 
akoe  niapojia  iarea  penaganea  esa  oji. 

3  Akoe  nauamkea  tiou  akali  oji':  akoe  nitafuri  niafe 
i  tiou  akali  sorekage. 

4  Fafekina  kimea,  e  Teatua,  i  tamauri  omea,  kafaka- 
rava  tiou  akali  i  akimea. 

5  Akoe  kakali  i  akimea  iatau  matau  mo  jikai  ?  koi- 
sahpalo  tiou  akali  i  atau  tagata  oji. 

6  Akoe  kafakatamotua  kimea  fold  pe  iou  atagata 
kakaniani  iatakoe  mo  jikai  ? 

7  Sirarufiemai  kimea,  e  Ihova,  tufa  kimea  tiou  amauri. 

8  Avau  kafakarogona  avisau  Teatua  ko  Ihova  keitu- 
kua:  eia  mari  keitukua  avisau  marino  ki  iana  tagata,  ma 
iana  tagata  rufie:  kaie  koisafe  kirea  ki  apenaganea  ejikai 
tanohkano  iei. 

9  Tiona  mauri  nikotatamai  ki  afakau  ana  nomataku 
iateia;  pe  kasore  tiona  rufie  i  tafanua  otea. 

10  Tearofa  ma  tamari  nikofaravei;  apenaganea  totonu 
ma  tamarino  nosogia  nanoa  kirea. 

11  Apenaganea  mari  karokea  i  takere;  apenaganea 
totonu  kasireifomai  i  taragi. 

12  Ihova  mari  keitufa  kitea  anea  rufie;  kahnofo  afua- 
nea  i  tafanua  otea. 

13  Apenaganea  totonu  kamokage  iateia;  kapena  ano 
tapugao  taretu  motea  pe  karoro  iei. 

Sam  86. 

Tahmori  o  Tevit. 

1  Faoifo  tiou  tariga,  e  Ihova,  fakarogona  iaku  visau, 
avau  mari  etamoto,  nohlika. 

2  Matakina  tioku  nohkano;  erufie  iaku  penaganea: 
e  tioku  Atua,  penamauri  mo  tiou  afiji  nofakarogo  iatakoe. 

86.  3.  TABUK  I A  SAM  86.  17. 

3  Sirarufiemai  avau,  e  Teriki;  avau  mari  notapa  ki 
atakoe  i  teao  kopo. 

4  Tukua  pe  kakaniani  iatakoe  tiou  afiji;  iei  te,  avau 
man  nosirakatu  ki  atakoe,  e  Teriki. 

5  Akoe  mari,  e  Teriki,  erufie,  nokaniani  pe  kauamkea 
penanesa  amea,  esore  mari  tiou  arofa  ma  fakau  oji  nohtapa 
akoe. 

6  Fakarogona  tioku  ahmori,  e  Ihova;  fakarogona  anea 
avau  nonugia  iatakoe. 

7  Avau  kantapa  akoe  i  tanapugi  o  tioku  ahlika;  iei 
te,  akoe  kafakarogo  iatavau. 

8  Ejikai  tasi  atua  feipe  akoe,  e  Teriki;  jikai  foki  afiji- 
kauga  feipe  iou  aiijikauga. 

9  Fakai  i  afanua  oji  naupena  kafatakinamai  kahmori 
weimoa  iatakoe,  e  Teriki ;  akirea  kahgana  i  tiou  eigoa. 

10  Iei  te,  akoe  mari  esore,  akoe  naupena  penaganea 
nomasaro  iei:  akoe  Teatua  sahkoe. 

11  Farigoina  tiou  aretu  ki  atavau,  e  Ihova;  avau  ka- 
fano  i  tiou  avisau  mari:  pena  pe  tantasiana  tioku  roto  pe 
avau  kamataku  i  tiou  eigoa. 

12  Avau  kahgana  iatakoe,  e  Teriki  ko  tioku  Atua,  ma 
tioku  roto  pakeni ;  avau  kantukua  terufie  i  tiou  eigoa  iatau 
matau, 

13  Iei  te,  esore  mari  tiou  arofa  maku;  akoe  nauamkea 
tioku  nohkano  i  tarua  weirarohmafi. 

14  E  Teatua,  fakau  nokaulevi  nikomasike  nopentowa 
iatavau,  tafat|akina  tagata  evahkoko  nisara  tioku  nohkano 
pe  kaiauiei:  akirea  sementuama  akoe. 

15  Kaie  akoe,  e  Teriki  ko  Teatua,  esore  tiou  arofa, 
nosirarufiemai  tagata,  seweiwaha  nokah,  esore  tiou  arofa 
ma  tamari. 

16  Tafurimai  akoe  ki  atavau,  sirarufiemai  avau;  tufa 
tatamotua  ki  tiou  afiji,  penamauri  mo  tatama-tane  o 
tiou  afiji-fine. 

17  Fakariamai  tafarigoi  ki  atavau  pe  avau  karufie 
iei;  pe  fakau  nohgeigai  iatavau  kasafea,  kahma,  iei  te, 
akoe,  e  Ihova,  nisitu  iatavau,  nifakatamotua  tioku  roto. 

87.  1.  TABUK  I A  SAM  88.  7. 

Sam  87. 

Sam  ma  agafatumupuna  o  Kora.- 

1  Nonofo  avae  o  tafare  tapu  i  aora  tapu. 

2  Ihova  nokaniani  fakasore  i  afeipa  i  tabae  i  Saion,  eia 
nokaniani  fakasisiana  i  amrae  oji  o  agafatumupuna  o 
Jekob. 

3  Notukua  avisau  rufie  tapu  iatakoe,  e  siti  o  Teatua. 

4  Avau  kantukua  fakai  Ijipt  ma  fakai  Babilon  pe  aki- 
rea  noiroa  avau:  mojikia  foki  fakai  Filistia,  ma  fakai 
Tair,  ma  fakai  Ethiopia;  katukua  i  akirea  jikitasi  pe 
niamoa  kirea  iei. 

5  Katukua  foki  i  Saion  pe  niamoa  tatagata  tenei,  ma 
tatagata  tera  iei;  Teatua  Weilugaroa  keinage  fakamahkeia. 

6  Ihova  keitaua  pe  reiseria  eigoa  tagata,  pe  niamoa  ta- 
tagata tenei  iei. 

7  Fakau  nohgoro  ma  fakau  nopena  fago  katukua  pe, 
Nohnofo  iatakoe  amtavai  oji  iomea. 

Sam  88. 

Sam   ma  agafatumupuna  o   Kora  ki  Tesore  i  afakau  nohgoro. 
Tavisau  fakeiroa  o  Himan,  tafatumupuna  o  Esra. 

1  E  Ihova,  Teatua  o  tioku  amauri,  avau  nantapa  akoe 
i  ao  mapo  weimoa  iatakoe. 

2  Karako  tioku  ahmori  weimoa  iatakoe;  faoifo  tiou 
tariga  ki  tioku  tapa, 

3  Iei  te,  enalupai  anea  nohUka  iei  tioku  nohkano,  avau 
kotata  ki  tanasivari. 

4  Notaua  mari  avau  fatasiana  ma  fakau  nohtoifo  ki 
tarua;  avau  feipe  i  satagata  ejikai  tiona  tamotua: 

5  Ninage  fatasiana  ma  fakau  ehmate,  feipe  fakau 
nitaia  nohmoe  i  tanasivari,  akoe  sementuama  kirea  foki; 
akoe  niauiei  kirea  i  torima. 

6  Akoe  naunage  avau  i  tarua  weirarohmafi,  i  anohnea 
pauri,  ma  nohnea  elehposu. 

7  Tiou  akah  nokumieifo  avau  iou  agaru  oji.  Akoe 
nifakahUka  avau. 

88.  8.  TABUK  lA  SAM  89.  2 

8  Akoe  naunage  ioku  nieli  ipapaikea  iatavau;  akoe 
naunage  avau  pe  akirea  nosasahlua  iatavau:  nikopojina 
mari  a.vau  ki  fare,  etaru  i  tafakea. 

9  Konotamoto  ru  oku  foimata  i  tahlika:  avau  nantapa 
akoe  inapugi  oji,  e  Ihova,  avau  nanfariakatu  ru  oku  rima 
ki  atakoe. 

10  Akoe  mari  seropenama  apenaganea  nomasaro  iei 
ki  afakau  ehmate,  anoata  o  fakau  ehmate  seromasikema 
pe  kahgana  iatakoe. 

11  Serotukuama  tiou  arofa  i  tanasivari,  ma  iou  apena- 
ganea mari  i  tanohnea  noauiei  anea. 

12  Serofarigoinama  iou  apenaganea  nomasaro  iei  i 
tapauri,  ma  iou  apenaganea  totonu  i  tafanua  nogaro  i 
anea  iei. 

13  Kaie  avau  nantapa  ki  atakoe,  e  Ihova,  kafenake 
tioku  ahmori  ki  atakoe  i  abohpo. 

14  E  Ihova,  akoe  nautukweina  iaha  tioku  nohkano  ? 
Akoe  nofuna  tiou  afoimata  iatavau  iaha  ? 

15  Avau  nohhka  kotata  ki  tahmate  i  tioku  atamtane 
mei  iranei:  avau  nohhka  i  anea  nomataku  iei,  avau  ko- 
mate  tapu  iei. 

16  Tiou  akah  sore  niburaua  avau;  avau  nikoauiei  i  ou 
apenaganea  nohhka  iei. 

17  Nifori  iatavau  feipe  i  tavai  i  teao  kopo:  nifori 
fatakina  iatavau. 

18  Akoe  naukaunakea  fakau  nokaniani  iatavau,  ma 
ioku  nieh,  ma  fakai  ioku,  kipapai  ki  tapauri. 

Sam  89. 

Tavisau  fakeiroa  o  Ithan,  tamupuna  o  Esra. 

1  Avau  kafeiakea  ahgoro  iatau  matau  i  apenaganea 
arofa  o  Ihova:  avau  kantukua  iou  apenaganea  mari  i 
tioku  fafa  ki  atau  tagata  oji. 

2  Avau  mari  nantukua  pe,  Kanofo  fakamahkeia  tiou 
arofa  iatau  matau:  akoe  kanage  fakamahkeia  iou  apena- 
ganea mari  i  taragi. 

89.  ?^.  TABUK  I A  SAM  89.  19. 

3  Avau  nifajivisau  ki  ateia  nahnage,  avau  nihnapu  kia 
Tevit,  tioku  afiji. 

4  Avau  kahnage  fakamahkeia  agafatumupu  iatau 
matau,  kahnage  fakamahkeia  tiou  torona  ki  atau  ta- 
gata  oji. 

5  Taragi  kahgana  iou  apenaganea  nomasaro  iei,  e 
Ihova;  ma  iou  apenaganea  mari  i  tafatakina  o  agelo. 

6  Akai  i  taragi  feipe  Ihova  ?  Akai  feipe  Ihova  i  aga- 
tama  o  Teatua  tamotua. 

7  Ehtau  pe  kamataku  fakasore  i  Teatua  i  tafatakina 
o  agelo  rufie;  ehtau  pe  kamataku  iateia  fakau  nohnofo 
nofori  iateia. 

8  E  Ihova  ko  Teatua  i  amotunea,  akai  etamotua  feipe 
iei  akoe,  e  Ihova  ?  nofori  iou  apenaganea  mari  iatakoe. 

9  Akoe  noariki  i  tatamotua  i  tatai:  pe  rosore  apeau 
iei,  akoe  nautukua  pe  kamarino. 

10  Akoe  naukumieifo  fakai  Ijipt,  feipe  fakau  nitaia: 
akoe  nifalelekea  fakau  esakatu  mau  i  tiou  arima  etamotua. 

11  Niou  taragi,  takere  nei  foki  niou:  akoe  naunage 
takere  nei,  ma  ane  nalupai  nohnofo  iei. 

12  Akoe  naupena  taretu  arari  ma  tauritoga  tane:  taora 
Tebor  ma  taora  Hermon  kakaniani  i  tiou  eigoa. 

13  Etamotua  tiou  arima:  emahmafi  tiou  arima,  no 
weiluga  tiou  arima  matau. 

14  Avae  i  tiou  torona  apenaganea  totonu  ma  tanori 
totonu :  tiarof a  ma  tamari  nomokage  i  tiou  af oimata. 

15  Erufie  tapu  atagata  noiroa  tiou  avisau  rufie:  akirea 
nororo,  e  Teriki,  i  tamarama  i  tiou  afoimata. 

16  Akirea  kakaniani  i  tiou  eigoa  i  teao  kopo:  kahgana 
i  akirea  iou  apenaganea  totonu. 

17  Akoe  mari  tarufie  i  tatamotua  orea:  kajikijia  tata- 
motua omea  i  tiou  arofa. 

18  Nio  Ihova  mari  takaroa  omea,  nio  Teatua  rufie  o 
fakai  Isreel  Teriki- omea. 

19  Akoe  nivisau  ki  tiou  atagata  rufie  eia  nimoise, 
nautukua  pe,  Avau  nahnage  tasi  etamotua  pe  kasitu  i 
atagata;  avau  nakjikijiake  tasi  nahnage  i  atagata. 

89.  20  TABUK  I A  SAM  89.  37. 

20  Avau  nansafea  Tevit  tiaku  afiji;  avau  nahkamosia 
eia  i  tioku  avairakau  ta^ju : 

21  Tioku  rima  kanofo  fakamahkeia  iateia:  tioku  arima 
kafakatamotua  eia. 

22  Fakau  esage  mana  seroturiturima  iateia ;  serof akah- 
likama  eia  fakau  nopena  penaganea  esa. 

23  Avau  kantakafieifo  fakau  esage  mana  weimoa 
iateia,  kantaia  fakau  nohgeigai  iateia. 

24  Kaie  iaku  penaganea  man  ma  iaku  penaganea 
arofa  kahnofo  iateia;  kajikijia  kiluga  tiona  tamotua  i 
tioku  eigoa. 

25  Avau  kahnage  foki  pe  karako  ki  tatai  tiona  rima, 
ma  tano  rima  matau  i  avai-tafe. 

26  Eia  keitapa  ki  atavau  pe,  Akoe  tioku  tamana  ma 
tioku  Atua,  ma  tafatuhtu  nopenamauri  moku. 

27  Avau  kanage  eia  pe  tuku  tariki  taurumatua,  tesore- 
kage  i  afatoriki  i  takere. 

28  Avau  kahmatakina  tioku  arofa  mana  iatau  matau, 
tiaku  fajivisau  kanofo  fakamahkeia  iateia. 

29  Avau  kahnage  fakamahkeia  ano  fatumupuna  pe 
kahnofo  iatau  matau,  ma  tiona  ariki  pe  kanofo  feipe 
tanofo  i  taragi. 

30  Pe  iana  gatama  kahkoina  iaku  visau,  serororoma  i 
aku  penaganea  totonu; 

31  Pe  akirea  kaiauiei  avisau  nantukua,  seromentuama 
iaku  visau, 

32  Avau  katarania  kirea  i  apenaganesa  area,  karaura- 
veia  kirea  i  apenaganea  efaga  area. 

33  Kaie  avau  serahkamkeama  tioku  arofa  iateia, 
serohkaveima  iaku  fajivisau  ki  at  eia. 

34  Avau  seroiauieima  tiaku  fajivisau,  serokema  avisau 
nitukua  tioku  fafa. 

35  Avau  nihnapu  i  tane  tasi  i  tiaku  penaganea  rufie, 
avau  serohkaveima  kia  Tevit : 

36  lona  agafatumupuna  kahnofo  iatau  matau,  tiona 
ariki  kafeipe  i  tar  a  weimoa  iatavau. 

37  Kahnofo  fakamahkeia  feipe  i  tamrama,  feipe  i 
tafarigoi  mari  i  taragi. 

100 


89.  38.  TABUK  I A  SAM  89.  52. 

38  Kaie  akoe  nitukweina  eia,  nihgeigai  iateia,  akoe 
nikali  iateia  naunage, 

39  Akoe  niauiei  tafajivisau  ki  tiou  afiji:  akoe  niauiei 
tiona  torona,  nitatifo  ki  takere. 

40  Akoe  nautukieifo  iona  abae  oji;  akoe  nitatifo  iona 
fare  tamotua. 

41  Fakau  nomeiroro  i  aretu  noiauiei  eia;  fakau  evatata 
ki  ateia  nofakahmana  iateia. 

42  Akoe  nijikijiake  arima  matau  o  fakau  esage  mana; 
naukaniania  fakau  oji  esage  mana. 

43  Akoe  nifakatamotoa  tatafa  tena  majira,  akoe  sesi- 
tuma  iateia  pe  katu  fakamahkeia  i  tatowa. 

44  Akoe  nifakapauri  tiona  atata,  nautatifo  tiona  torona 
ki  takere. 

45  Naunage  foki  pe  kahpoto  tiona  tamtane:  akoe  ni- 
buraua  eia  i  tahma. 

46  E  Ihova,  akoe  kahmuni  mei  tanapugi  tefe  ?  iatau 
matau  mo  jikai  ?  kasore  tiou  akali,  feipe  i  tiafi,  mei  tana- 
pugi tefe  ? 

47  Mentua  akoe  pe  ehpoto  ana  tioku  napugi:  akoe 
naupena  atagata  oji  pe  kafeipe  ane  taruana  iaha  ? 

48  Tatagata  akai  kamauri,  seromatema  ?  sereiamkeama 
tiona  mauri  i  tatamotua  o  tahmate  ? 

49  E  Teriki,  no  wafe  iou  apenaganea  arofa  weimokage 
akoe  nihnapu  iei  kia  Tevit  i  tiou  avisau  mari  ? 

50  Mentua,  e  Teriki,  anea  nohma  iei  iou  afiji;  pe  avau 
nahkamoa  i  tioku  roto  avisau  fakahmana  o  fakai  i  afanua 
oji; 

51  Fakau  esakatu  rnau,  e  Ihova,  nifakahmana  iei, 
akirea  nifakahmana  nitautaria  atapugao  o  tatagata  nau- 
nage. 

52  Erufie  tapu  Ihova  iatau  matau.     Emen  ma  Emen. 

90.  ].  TABUK  I A  SAM  90.  13. 


TAPITO  BUK  IV 
Sam  90. 

Tahmori  o  Moses,  tatagata  o  Teatua. 

1  E  Ihova,  akoe  tanohnea  nonofo  iei  omea  i  atau 
tagata  oji. 

2  I  tanapugi  sikinofoana  aora,  akoe  sikipenana  takere, 
ma  afanua,  i  tamtahtaki  ituaisu  ma  iatau  matau,  akoe 
Teatua. 

3  Akoe  nofurusia  atagata  pe  kaafe  ki  takere:  Akoe 
nautukua  pe,  Afe  ki  iei  akaua,  agafatumupuna  o  At  am. 

4  Pe  robuni  atau  wan  tausant  nikofeipe  inanafi  weimoa 
iatakoe,  kofeipe  tapito  tasi  i  tapo. 

5  Akoe  nautafea  kirea  feipe  i  tavainoa;  akirea  feipe 
tapito  napugi  nomoiroa  iei:  pe  roao  akirea  feipe  agafari 
nojikaikea. 

6  Nomauri  i  tabohpo  nosomokake;  noserea  i  tefiafi, 
samaro. 

7  Akimea  kohmate  kobuni  i  tiou  afakainina,  akimea 
nohlika  i  tiou  akali. 

8  Akoe  naunage  apenaganea  efaga  amea  weimoa  iata- 
koe, ma  penanesa  amea  ehmuni  i  tamarama  i  iou  afoi- 
mata. 

9  Nikofakamuria  anapugi  oji  omea  i  tiou  akali:  kobuni 
atau  omea  feipe  tahkai  notukua. 

10  Anapugi  i  atau  omea  korako  ki  atau  seventi,  kaie 
pe  karoko  ki  atau  ete  i  tatamotoa  o  faru,  kaie  takaulevi 
orea  tahlika  ma  tafakainina  ana;  iei  te,  koweiwaha  ko- 
jikai,  akimea  kahlele  kajikai. 

1 1  Akai  nof arigoina  tatamotua  i  tiou  akali  ?  ma  tiou 
akali  sore,  feipe  i  tamataku  ehtau  iatakoe  ? 

12  Fakeiroa  akoe  kimea  pe  kataua  anapugi  omea,  pe 
akimea  kaamoa  mamea  aroto  erapakau. 

13  Afemai,  e  Ihova;  akoe  nohkoina  kimea  mei  tanapugi 
tefe  ?  kake  iou  apenaganea  i  iou  afiji. 

90.   14.  TABUK    lA  SAM  91.   11. 

14  Kamauri  i  tabohpo  kimea  i  tiou  arofa;  pe  akimea 
kakaniani,  karufie  arotomea  i  anapugi  oji  amea. 

15  Tukua  pe  kakaniani  kimea  f eipe  i  anapugi  ra  akoe 
nifakahlika  kimea,  ma  atau  era  akimea  niamoa  asa  iei. 

16  Fakaria  tiou  afijikauga  ki  iou  afiji,  ma  tiou  arufie 
i  agatama  area. 

17  Kanofo  tarufie  o  Teatua  omea  ko  Ihova  i  akimea: 
nage  pe  kanofo  fakamahkeia  afijikauga  i  arinia  omea  i 
akimea;  pena  fakamahkeia  mari  afijikauga  i  arima  omea. 

Sam  91. 

1  Tatagata  nonofo  i  tanohnea  ehmuni  o  Teatua  Wei- 
lugaroa  kanofo  weiraro  i  tamarumaru  o  Teatua  Etamo- 
tuasa. 

2  Avau  kantukua  ia  Ihova,  pe  eia  tioku  anohnea  noh- 
muni  iei,  ma  tioku  fare  tamotua;  tioku  Atua,  avau  nofa- 
karogrogo  iateia. 

3  Eia  mari  keiveteakea  akoe  i  tane  nofakanaua  o  tata- 
gata nosara  manu,  ma  tahmate  sa. 

4  Eia  keiapojia  akoe  i  ano  fufuru,  akoe  kahmuni  wei- 
raro i  ru  ona  pahkau:  iana  visau  mari  takaroa  ma  tanea 
noapojia  akoe. 

5  Akoe  seromatakuma  i  tahhka  i  apo,  ma  tagasau  no- 
f  ania  i  ao ; 

6  Ma  tahmate  nofano  i  tapauri,  ma  tahmate  noiauiei 
tagata  i  aotea. 

7  Kahtakakea  tatausant  wei  tiou  atafa,  ma  atagata 
ten  tausant  wei  tiou  arima  matau ;  kaie  tahmate  serohmai 
kitata  ki  atakoe. 

8  Ru  ou  afoimata  kamojikia  ana,  kasafea  tanomata  ma 
fakau  nopena  penaganea  sa. 

9  Iei  te,  akoe  Ihova  tioku  anohnea  nohmuni  iei:  nau- 
tukua  pe  Teatua  Weilugaroa  tiou  anohnea  kanofo  iei. 

ID  Serorikofiama  akoe  tasa,  serohmaima  sahmate  ki 
tiou  amrae. 

1 1  Eia  mari  keikauna  iana  agelo  pe  kahleo  iatakoe,  pe 
kamatakina  akoe  iou  aretu  oji. 

91.   12.  TABUK  lA  SAM      ,  92.  10. 

12  Akirea  kasoreake  akoe  i  arima  orea,  pena  akoe  ka- 
tukia  tovae  i  safatu. 

13  Akoe  katakafia  talaion  ma  ta  gat  a;  akoe  kataka- 
fieifo  ta  laion  etamotua  ma  tagaroa  weiraro  i  ru  ou  avae. 

14  Eia  nokaniani  fakasore  iatavau,  avau  kahpenamauri 
mona  iei:  avau  kavahkejia  eia  weiluga,  iei  te,  eia  noiroa 
tioku  eigoa. 

15  Eia  keitapa  avau,  avau  kafakarogo  iateia;  avau 
kanof o  iateia  i  tahlika :  avau  kahpenam  auri  mona,  kahgana 
iateia. 

16  Avau  kahpena  kahpalo  iona  napugi,  feipe  eia  no- 
kaniani iei,  avau  kafakaria  iaku  penaganea  nomauri  iei 
ki  ateia. 

Sam  92. 

Sam  pe  kahgana  i  Teatua   i  Tanapugi  Tapu. 

1  Erufie  man  pe  kafafetai  ia  Ihova,  pe  kafeiakea  ahgoro 
ki  tiou  eigoa,  e  Teatua  Weilugaroa : 

2  Pe  katukua  tiou  arofa  i  ohpo,  ma  tiou  avisau  mari 
i  apo  oji. 

3  I  tafago  avava  taragafuru  iei,  ma  i  tasalteri,  ma  tareo 
rufie  i  taharp. 

4  Akoe  mari,  e  Ihova,  nikaniania  avau  i  tiou  afijikauga: 
avau  kakaniani  i  afijikauga  iou  arima. 

5  Esore  mari  iou  afijikauga,  e  Ihova:  elehposu  tapu  iou 
amanatuga. 

6  Tatagata  ejikai  tiona  finagaro  epuhpusi  iei;  tatagata 
enoa  sefarigoinama  tane  nei. 

7  Pe  fakau  nopenanesa  rosomo  feipe  i  agafari,  pe  ro- 
nalupai  feipe  agarakau  nose  fakau  oji  nopena  penaganea 
faga,  nofeipenei  i  akirea  pe  kaiauiei  mari  kirea  iatau  matau : 

8  Kaie  akoe,  e  Ihova,  no  weiluga  iatau  matau. 

9  Atagata  esakatu  mou,  e  Ihova,  tamari  pe  atagata 
esakatu  mou  kahmate:  kafalelekea  fakau  oji  nopena  pena- 
ganea efaga. 

ID  Kaie  akoe  naujikijiake  tioku  tamotua  feipe  i  tabaji 
bulimatau  iro:  naurigia  tavairakau  fou  iatavau. 

92.  11.  TABUK  TA  SAM  94.  ?k 

11  Ru  oku  foimata  nisafea  tane  na  avau  noka.niani  iei 
i  afakau  nimoitawa  avau,  ru  oku  tariga  nirogona  avisau 
o  fakau  nopena  penaganea  esa  nimasike  pe  kapenanesa 
iatavau. 

12  Fakau  etotonu  apenaganea  area  kamauri  feipe  i 
aniu:  akirea  kasomo  feipe  i  asitar  i  Lebanon. 

13  Fakau  nikohpura  i  tafare  o  Ihova  kamauri  i  arato- 
koro  o  Teatua  otea. 

14  Akirea  kamoa  afuanea  i  t afakau  sore  orea;  akirea 
katamotua  kamauri : 

15  Pe  katukua  pe  etotonu  apenaganea  o  Ihova;  tioku 
fatuhtu  eia,  jikai  sapenaganea  efaga  iateia. 

Sam  93. 

1  Ihova  noariki:  eia  norakeia  eia  i  tarufie;  Ihova 
notakai,  nofausia  tano  puku  i  tatamotua:  nikonage  faka- 
mahkeia  takere  nei,  pe  serogaruema. 

2  Ninage  f akamahkeia  tiou  torona  ituaisu :  akoe  ninof o 
iatau  matau. 

3  Notaguru  kiluga  avainoa,  e  Ihova,  avainoa  notaguru 
tapu;  nofaji  agaru  i  tatai. 

4  Etamotua  fakasisiana  tataguru  o  avainoa  enalupai, 
ma  agaru  etamotua  i  tatai.  Kaie  Ihova  weiluga  etamo- 
tuakage. 

5  Nomari  iou  avisau,  nomari  mari:  ehtau  apenaganea 
rufie  ki  tiou  afare,  e  Ihova,  iatau  matau. 

Sam  94. 

1  E  Ihova,  akoe  Teatua  noioria  apenaganea;  e  Teatua 
nauoria  apenaganea  sa,  kaatata  akoe. 

2  Masike  akoe,  e  Teatua,  nauoria  apenaganea  o  tagata 
i  takere  nei:  oria  i  afakau  kaulevi  ehtau  ki  area  pena- 
ganea. 

3  E  Ihova,  fakau  esa  iarea  penaganea  katamotua  mei 
tanapugi  tefe  ?  fakau  esa  iarea  penaganea  katamotua 
mei  tanapugi  tefe  ? 

94.  4.  TABUK  lA  SAM  94.  19. 

4  Akirea  nomahmafi  i  tavisau,  novisau  kaulevi:  fakau 
oji  nopena  penaganea  faga  novisau  kaulevi  i  akirea  mei 
tanapugi  tefe  ? 

5  Akirea  nokumieifo  iou  atagata,  e  Ihova,  nofakahlika 
fakai  i  tiou  afanua. 

6  Akirea  notaia  fafine  nikohmate  iarea  tagata,  ma 
amavaka,  akirea  notaia  foki  anikaso. 

7  Kaie  akirea  notukua  pe,  Ihova  serosafeama,  Teatua 
o  Jekob  seromentuama. 

8  Manatunea,  fakau  ejikai  afinagaro  aua,  akaua  noh- 
nofo  ma  tagata:  ma  kaua,  fakau  epuhpusi,  akaua  kara- 
pakau  afia  ? 

9  Eia  neinage  atariga  o  tagata,  eia  mari  karogona  anea. 
Eia  neipena  afoimata  o  tagata,  eia  mari  keisafea  anea. 

10  Eia  neitarania  fakai  i  eke  afanua,  eia  mari  kei- 
tarania  kitea;  eia  nofakeiroa  anea  ki  tagata,  eia  mari 
noiroa  anea. 

1 1  Ihova  noiroa  amanatuga  o  tagata,  pe  ejikai  tanohka- 
no  iei. 

12  Erufie  tapu  tatagata  nautarania,  e  Ihova,  akoe 
nofakeiroa  eia  i  tiou  avaga ; 

13  Pe  akoe  kautufa  eia  tagapu  i  anapugi  nohlika  iei, 
mei  tanapugi  kakeria  tarua  ma  fakau  esa  iarea  pena- 
ganea. 

14  Ihova  mari  serotukweinama  iana  tagata,  eia  seroh- 
koinama  fakai  i  tiona  fanua. 

15  Kapena  foki  apenaganea  totonu  ma  tagata:  fakau 
oji  etotonu  arotorea  kamauri  iei. 

16  Akai  kamoa  maku  pe  kapojina  fakau  esa  iarea 
penaganea  ?  akai  katukake  maku  pe  kapojina  fakau 
nopena  penaganea  faga  ? 

17  Pe  Ihova  sesituma  iatavau  pe  avau  niweiwaha  ni- 
nofo  i  tafanua  i  tahmate. 

18  Pe  kantukua  pe,  Noseke  tuku  vae,  pe  akoe  nipu- 
rujia  avau,  e  Ihova. 

19  Pe  ronalupai  iaku  mantauga  i  tioku  roto,  iou  anea 
rufie  nokaniania  tioku  roto. 

94.  20.  TABUK  lA  SAM  95.  11. 

20  vSerotahtakima  ma  koe  afatoriki  nopena  penaganea 
sa,  notamaua  tavaga  sa  pe  kaiauiei  tagata. 

21  Akirea  nofatakina  fatasiana  i  anohkano  o  fakau 
etotonu  apenaganea  area,  notukua  pe  kataia  fakai  ejikai 
iarea  penanesa. 

22  Kaie  Ihova  tanohnea  ehgaro  maku,  kanofo  rufie 
iei  avau;  tioku  Atua  tafatuhtu  avau  kahmuni  iei. 

23  Eia  nofafekina  i  akirea  apenaganea  efaga  area,  eia 
keiauiei  kirea  i  apenanesa  area;  Teatua  otea  ko  Ihova 
mari  keiauiei  kirea. 

Sam  95. 

1  Romai  akaua,  kafeiakea  kitea  ahgoro  ma  Ihova: 
akitea  kavisau  kiluga  ma  takaniani  ki  tafatuhtu  nomauri 
iei  akitea. 

2  Akitea  karomai  weimoa  i  ateia  nofafetai  iateia,  aki- 
tea kafeiakea  kiluga  ahgoro  ki  ateia  ma  takaniani. 

3  Ihova  mari  Teatua  sore,  ma  Teriki  sore  weiluga  i 
atua  oji. 

4  Noi  tano  rima  anohnea  elehposu  i  takere;  niona  foki 
aora  ehgaro. 

5  Niona  tatai,  eia  neipena:  ru  ona  rima  nipena  tafanua 
matu. 

6  Romai  akaua,  kahmori  kitea,  kafaoifo ;  kafaoifo  kitea 
i  aturi  vae  otea  weimoa  ia  Ihova,  eia  neipena  kitea : 

7  Eia  mari  Teatua  otea,  iana  tagata  akitea,  ma  iana 
jip  neimatakina  i  tiona  rima.  Erufie  pe  akaua  kafakarogo 
i  tiona  areo  iranei ; 

8  Koisapena  kamahkei  arotaua,  feipe  i  Meriba,  feipe 
1  tanapugi  niauiei  tiona  roto  i  Masa  i  tanohva : 

9  Avahtupunaua  nireresia  avau,  nifarigoina  avau, 
akirea  nisafea  tiaku  fijikauga. 

10  Avau  nifakainina  i  atau  forti  i  tatau  tagata  tera, 
avau  nantupe,  Fakau  nopenanesa  iorea  roto  enei,  akirea 
sefarigoinama  iaku  penaganea: 

1 1  Avau  nihnapu  iei  i  tioku  akah,  pe  akirea  serororoma 
ki  tioku  agapu. 

96.  1.  TABUK  I A  SAM  97.  2 

Sam  96. 

1  Feiakea  akaua  tahgoro  fou  Ida  Iliova:  kahgoro  kia 
Ihova,  fakai  i  takere  nei  oji. 

2  Kahgoro  akaua  kia  Ihova,  kahgana  i  tiona  eigoa; 
tukiia  inapugi  manapugi  tamauri  nifakei  iateia. 

3  Tukua  tiona  rufie  i  afanua,  ma  iana  fijikauga  noma- 
saro  iei  i  avaka  tagata  oji. 

4  Esore  mari  Ihova,  ehtau  i  tahgana  fakasore  i  ateia: 
ehtau  pe  kamataku  fakasore  iateia,  koisamataku  i  tasi 
atua. 

5  Atua  oji  mari  o  fakai  i  afanua  ane  taruana:  kaie 
Ihova  neipena  taragi. 

6  Tahgana  ma  tarufie  nohnofo  weimoa  iateia:  tatamo- 
tua  ma  terufie  no  i  tiona  nohnea  tapu. 

7  Kahgana  ia  Ihova,  akaua  fakai  i  avaka  tagata,  tufa 
kia  Ihova  tiona  rufie  ma  tiona  tamotua. 

8  Kahgana  ia  Ihova  i  tarufie  ehtau  ki  tiona  eigoa: 
ahmai  tataumafa  akaua,  romai  ki  iona  aratokoro. 

9  Faoifo  akaua  kia  Ihova  ma  penaganea  rufie  aua: 
kamataku  akaua  iateia,  fakai  i  takere  nei  oji. 

10  Tukua  ki  afakai  i  eke  afanua  pe  Ihova  noariki: 
nonofo  fakamahkeia  takere,  pe  serogaruema:  eia  keitukua 
fakatotonua  tanori  ma  fakai  i  afanua.  , 

11  Kakaniani  taragi,  kakaniani  foki  takere;  kagatoro 
tatai,  ma  anea  nalupai  iei. 

12  Kakaniani  avere,  manea  oji  iei;  arakau  oji  i  taga- 
motu  kahgoro  ma  takaniani, 

13  Weimoa  ia  Ihova,  eia  mari  kohmai;  eia  kohmai 
pe  kafarigoina  penaganea  o  fakai  i  takere  nei:  eia  keitu- 
kua fakatotonua  tanori  ma  fakai  i  takere  nei,  ma  fakai 
i  avaka  tagata  ma  tamari. 

Sam  97. 

1  Ihova  noariki ;  kakaniani  fakai  i  takere  nei ;  kakaniani 
foki  fakai  i  amotu  nalupai  i  tatai. 

2  Nofori  iateia  apoa  ma  tapauri:  nonofo  fakamahkeia 

97.  3.  TABUK  lA  SAM  98.  3. 

tiona  torona  i  apenaganea  totonu  ma  taoria  fakatotomia 
tagata. 

3  Tiafi  noniokage  iateia,  notugia  nofori  fakau  esage 
mana. 

4  lona  taptapeia  nirameia  takere:  fakai  i  takere  nei 
nisafea,  niviriviri. 

5  Aora  niinaru  feipe  i  atotorakau  weimoa  ia  Ihova, 
weimoa  i  Teriki  i  takere  nei  oji  mari. 

6  Taragi  notukua  iana  penaganea  totonu,  fakai  i  avaka 
tagata  oji  nisafea  tiona  rufie. 

7  Kahleva  afinagaro  o  fakau  oji  nohmori  i  atonea 
niarajia,  nokaniani  i  ane  taruana:  faoifo  weimoa  iateia, 
akaua  atua  oji. 

8  Fakai  i  Saion  nirogona  nikaniani;  agatama-faiine  i 
Juta  nikaniani  iou  apenaganea  nofagona  tagata  iei,  e 
Ihova. 

9  Akoe  mari,  e  Ihova,  no  weilugaroa  i  afakai  i  takere 
nei  oji:  nikojikijiake  akoe  weiluga  i  atua  oji. 

10  Akaua,  fakau  nokaniani  ia  Ihova,  kahgeigai  i  ape- 
naganea esa:  eia  noimatakina  anohkano  o  iana  tagata 
rufie;  eia  noiveteakea  kirea  i  arima  o  fakau  esa  iarea  pe- 
naganea. 

11  Kanofo  fakasore  tamarama  ma  fakau  etotonu  iarea 
penaganea,  ma  takaniani  ma  fakau  nomari  iorea  roto. 

12  Kakaniani  ia  Ihova,  akaua  etotonu  apenaganea 
aua;  fafetai  iateia  pe  kamentua  tiona  eigoa  rufie. 

Sam  98. 

1  Feiakea  akaua  tahgoro  fou  kia  Ihova;  eia  mari 
neipena  penaganea  nomasaro  iei :  tiona  rima  matau,  tiona 
rima  rufie,  nipena  afijikauga  kamauri  iei. 

2  Ihova  neifakaria  tamauri  neipena  ma  tagata:  eia 
neifakaria  iana  penaganea  totonu  weimoa  i  afakai  i  eke 
afanua. 

3  Eia  neimentua  tiona  arofa,  ma  iana  visau  mari  ki 
afakai  Isreel;  anoji  i  takere  nisafea  tamauri  o  Teatua 
otea. 

98.  4.  TABUK  lA  SAM  99.  9. 

4  Visau  kiluga  ma  takaniani  kia  Ihova,  akaua  fakau  oji 
i  takere  nei:  kahgoro  akaua  ma  takaniani,  feiakea  ahgoro. 

5  Feiakea  ahgoro  akaua,  nohgana  ia  Ihova  i  aharp, 
i  aharp  mari,  ma  areo  aua. 

6  Kakaniani  akaua  kiluga  weimoa  i  Teriki  ko  Ihova, 
i  abu  ma  tanabula. 

7  Kagatoro  tatai,  manea  oji  iei;  afanua  ma  fakau 
nohnof  o  iei ; 

8  Kapahpaki  avainoa;  kahgoro  fatasiana  ma  takaniani 
aora, 

9  Weimoa  ia  Ihova,  eia  mari  konohmai  pe  kafarigoina 
apenaganea  o  f akai  i  takere  nei ;  eia  keitukua  fakatotonua 
tanori  ma  fakai  i  takere  nei;  ma  fakai  i  avaka  tagata 
ma  tamari. 

Sam  99. 

1  Ihova  noariki;  kaviriviri  fakai  i  avaka  tagata:  eia 
noeke  weiroto  i  ru  jerubim;  kagarue  takere. 

2  Esore  Ihova  i  Saion  ;  eia  no  weilugaroa  i  avaka 
tagata  oji. 

3  Kahgana  kirea  i  tiona  eigoa  sore,  ehtau  pe  kamataku 
iei;  erufie  mari  eia. 

4  Etamotua  Teriki,  eia  nokaniani  pe  kapena  fakato- 
tonua tanori  ma  tagata;  Akoe  naunage  fakamahkeia 
penaganea  totonu:  akoe  nopena  penaganea  totonu  ma 
agafatumupuna  o  Jekob. 

5  Kahgana  akaua  ia  Ihova  ko  Teatua  otea,  faoifo 
weimoa  i  tane  novahkejia  ru  ona  vae  iei:  erufie  mari  eia. 

6  Feipe  Moses  ma  Eron  nihnofo  ma  tagata  notaumafa, 
ma  Samuel  ninofo  ma  fakau  nitapa  tiona  eigoa;  akiratau 
nihtapa  Ihova,  eia  nifakarogo  i  akiratau. 

7  Eia  nivisau  ki  akiraua  i  tapoa  nifakaturia:  akiraua 
nimentua  iana  visau,  ma  tavaga  neitufa  kiraua. 

8  Akoe  naurogona  avisau  oratau,  e  Teatua  omea  ko 
Ihova :  akoe  Teatua  nauamkea  apenanesa  area,  kaie  akoe 
nauoria  apenanesa  area. 

9  Kahgana  akaua  ia  Ihova  ko  Teatua  otea,  kahmori 
i  tiona  aora  tapu;  Teatua  otea  ko  Ihova  erufie  mari  eia. 

100.  I.  TABUK  lA  SAM  101.  7. 

Sam  100. 

Sam  noarafaina  Teatua  iei. 

1  Visau  kiluga  ma  takaniani  kia  Ihova,  akaua  fakai 
i  takere  nei  oji. 

2  Fijikau  ma  Ihova  ma  takaniani:  Romai  akaua  wei- 
moa  i  ateia  nohgoro. 

3  Kairoa  akaua  pe  Ihova  Teatua:  eia  mari  neipena 
kitea,  niana  akitea;  iana  tagata  akitea,  ma  ajip  noima- 
takina. 

4  Uru  akaua  i  iona  feipa  nofafetai  iateia,  uru  ki  iona 
aratokoro  nohgana  i  ateia:  fafetai  iateia,  arafaina  tiona 
eigoa. 

5  Ihova  mari  erufie;  tiona  arofa  nonofo  iatau  matau; 
ma  iana  visau  ki  atau  tagata  oji. 

Sam  101. 

Sam  o  Tevit. 

1  Avau  kahgoro  i  tiou  arofa  ma  iou  apenaganea  totonu: 
avau  kafeiakea  ahgoro  ki  atakoe,  e  Ihova. 

2  Avau  kanpena  penaganea  erapakau,  karufie  oji  iaku 
penaganea.  Akoe  kahmai  ki  atavau  afia  ?  Avau  kanofo 
ma  tioku  roto  totonu  i  tioku  amrae. 

3  Avau  serahnagema  sanea  esa  weimoa  iatavau:  avau 
nohgeigai  i  afijikauga  o  fakau  norokitafa;  serohpirima 
nlari  ki  atavau. 

4  Avau  kahkoina  tioku  roto  efakarogosa :  avau  serahki- 
roama  sanea  sa. 

5  Avau  kaiauiei  tatagata  notukua  fakahmunia  avisau 
sa  i  tatagata  evatata  kiateia;  avau  serokaramakina  tata- 
gata nokaulevi,  esa  amanatuga  i  tiona  roto. 

6  Avau  kasira  ki  afakau  etotonu  arotorea  i  tafanua,  pe 
akirea  kahnofo  ma  vau:  tatagata  erufie  oji  iana  penaganea 
eia  kafijikau  maku. 

7  Tatagata  nofeiva  iana  penaganea  seronofoma  i  tioku 
amrae:  seronage  fakamahkeia  weimoa  iatavau  tatagata 
notukua  avisau  erohkavei. 

101.  8.  TABUK  lA  SAM  102.   15. 

8  Avail  kaiauiei  i  ohpo  oji  fakau  oji  esa  iarea  penaganea; 
pe  kahkamkea  fakau  oji  efaga  iarea  penaganea  i  tasiti  o 
Ihova. 

Sam  102. 

'J'ahniori  o  tatagata  nolilika,   pe  rotamoto  eia,   neitukua  liona 
ahlika  weimoa  ia  Ihova. 

1  Fakarogona  tioku  ahmori,  e  Ihova,  karakokatu  ki 
atakoe  tioku  tapa. 

2  Koisofuna  tiou  afoimata  iatavau  i  tanapugi  o  tioku 
ahlika:  faoifo  tiou  tariga  ki  atavau;  i  tanapugi  avail 
kantapa  akoe  fakarogo  weiwaha  iatavau. 

3  Kobuni  ioku  napugi  feipe  i  tiousafi,  nohka  oku  eivi 
feipe  i  tiafi. 

4  Nikojigia  komaro  tioku  roto  feipe  i  agafari;  avau 
niari  kogaro  pe  kakai. 

5  Oku  eivi  nohpiri  ki  tuku  kiri  i  tioku  atagi. 

6  Avail  feipe  i  samanu  i  tanohva:  avau  nikofeipe  i 
tarurii  i  tanakehkesi. 

7  Avau  noara  nomoitawa,  avau  nikofeipe  i  safuruseu 
nonofo  sahkoea  i  taposfare. 

8  Fakau  esamai  maku  nofakahmana  iatavau  i  teao  oji 
kopo;  fakau  nokahsa  iatavau  novisau  naso  iatavau. 

9  Avau  mari  nahkaina  namulaga  feipe  akai,  nakfirofiroa 
tavai  inu  i  oku  areimata, 

10  I  tiou  afakainina  ma  tiou  akah:  akoe  mari  nauamoa 
avau,  satauake  avau. 

11  Ioku  napugi  kofeipe  teatonea  konojikai;  avau  feipe 
agafari  komaro. 

12  Kaie  akoe,  e  Ihova,  kanofo  iatau  matau;  ma  tane 
nomentua  iei  akoe  i  atau  tagata  oji. 

13  Akoe  mari  kamasike,  karafaina  Saion:  nikohmai 
mari  tanapugi  pe  karafaina,  nikohmai  mari  tanapugi 
nifaji  iei. 

14  lou  afiji  mari  nokaniani  i  afatu  iei,  akirea  nokaniani 
foki  i  akere  iei. 

15  Fakai  i  afanua  kamataku  i  teigoa  Ihova  iei,  afatoriki 
oji  i  takere  nei  kahgana  i  tiou  arufie: 

102.   16.  TABUK  lA  SAM  103.  4. 

1 6  lei  te,  Ihova  mari  nikeitaoa  Saion,  eia  nikohmai 
ma  tiona  arulie; 

17  Eia  nifakarogo  i  tahmori  o  fakau  ejikai  iarea  anea, 
eia  sefakaopeama  tahmori  orea. 

18  Kaserea  mari  penei  ma  tatau  tagata  weimuri: 
fakau  Ihova  kapena  kahgana  iateia. 

19  Eia  mari  nisireifomai  i  tiona  nohnea  tapu  weiluga; 
Ihova  neimojikieifo  takere  i  taragi; 

20  Pe  keirogona  tahgu  o  tatagata  nifausia;  pe  keivetia 
fakau  ninage  morea  tahmate ; 

21  Pe  atagata  katukua  teigoa  o  Ihova  i  Saion,  kahgana 
iateia  i  Jerusalem; 

22  Pe  rofatakina  fatasiana  atagata,  ma  avaka  tagata 
pe  kafijikau  ma  Ihova. 

2:^  Eia  neifakatamotoa  avau  i  taretu;  eia  neitukua  pe 
kahpoto  ioku  napugi. 

24  Avau  nantukua  pe,  E  tioku  Atua,  koisauamkea  avau 
i  tioku  atamtane :  iou  atau  nohnofo  i  atau  tagata  oji. 

25  Akoe  naunage  avae  o  takere  i  tamtahtaki;  taragi 
tafijikauga  o  tiou  arima. 

26  Akirea  kajikai,  kaie  akoe  kanofo:  akirea  oji  kafakau 
sore  feipe  i  samoiga;  akoe  kauamkea  feipe  i  samoiga: 
akirea  mari  kake : 

27  Kaie  akoe  serokema,  serojikaima  iou  atau. 

28  Agatama  o  iou  afiji  kahnofohpiri,  agafatumupu- 
norea  kahnofo  fakamahkeia  weimoa  i  at  akoe. 

Sam  103. 

Sam  o  Tevit. 

1  E  tioku  nohkano,  kahgana  ia  Ihova;  tioku  roto  oji 
kahgana  i  tiona  eigoa  rufie. 

2  Kahgana  ia  Ihova,  e  tioku  nohkano,  koisagaro  i 
anea  oji  neiarafaina  akoe  iei: 

3  Eia  neiamkea  iou  apenanesa  oji;  neipenamauri  mou 
i  ahmate  oji  iou; 

4  Eia  neiamkea  akoe  i  tarua;  eia  neiburaua  akoe  i 
tiarof a  ma  penaganea  rufie : 

113 


103.  5.  TABUK  lA  SAM  103.  22. 

5  Eia  neituf a  anea  kai  rufie  nalupai  mou ;  akoe  nikof ou 
foki  iei,  etamotua  feipe  iei  ikel. 

6  Ihova  nopena  penaganea  totonu,  ma  penaganea  rufie 
ma  fakau  oji  nitomia. 

7  Eia  neitukua  iana  penaganea  kia  Moses,  ma  iana 
fijikauga  ki  afakai  Isreel. 

8  Esore  tiarofa  o  Ihova,  nosirarufiemai  tagata,  sewei- 
wahama  nokali,  esorekage  tiona  arofa. 

9  Eia  seromahmafima  i  atagata  segapu ;  eia  serokalima 
iatau  matau. 

ID  Eia  sepenama  penaganea  i  akitea  ehtau  ki  apenaga- 
nesa  atea;  eia  seioriama  kitea  ehtau  ki  apenaganea  efaga 
atea. 

11  Ehgaro  taragi  weiluga  i  takere,  feipera  foki  esore- 
kage tiona  arofa  ma  fakau  nomataku  iateia. 

12  Ipapai  tatafa  taragi  ma  tatafa  tera  i  taragi,  feipera 
eia  neiamkea  ipapai  apenaganesa  atea  i  akitea. 

13  Feipe  tamanorea  noarafaina  iana  agatama  Ihova 
noarafaina  fakau  nomataku  i  ateia. 

14  Eia  mari  nofarigoina  apenaganea  i  anoatotea;  eia 
nomentua  pe  akitea  akere. 

15  Kaie  atagata,  anapugi  orea  feipe  i  agafari;  akirea 
nose  feipe  i  asenia  i  agamotu. 

16  Nosau  tamtagi  iei,  sajikai;  serosafeama  foki  i  tiona 
nohnea. 

17  Kaie  tiarofa  o  Ihova  nonofo  ituai  ma  iatau  matau  i 
afakau  nomataku  iateia,  iana  penaganea  totonu  nonofo  i 
agaf  atumupunorea ; 

18  I  afakau  mari  nomatakina  tiona  vaga,  ma  fakau 
nomentua  iana  visau  fakeiroa  pe  kafakarogo  iei. 

19  Ihova  neinage  fakamahkeia  tiona  torona  i  taragi; 
eia  noariki  i  anea  oji. 

20  Kahgana  ia  Ihova,  akaua  iana  agelo :  esore  tatamotua 
aua,  akaua  nof  akarogo  iana  visau,  norogona  t  areo  iana  visau. 

21  Kahgana  ia  Ihova,  akaua  fakau  oji  i  taragi;  iana 
fiji  mari,  akaua  nopena  ane  na  eia  nokaniani  iei. 

22  Kahgana  ia  Ihova,  iana  fijikauga  oji,  i  anohnea  oji 
eia  noariki  iei:  Kahgana  ia  Ihova,  e  tioku  nohkano. 

104.  1.  TABUK  lA  SAM  104.  17. 

Sam  104. 

1  Kahgana  ia  Ihova,  e  tioku  nohkano.  E  Ihova  tioku 
Atua,  akoe  mari  esorekage;  akoe  notakai  i  tahgana  ma 
tarufie. 

2  Akoe  notakaia  akoe  i  tamarama  feipe  i  samoiga; 
akoe  nof of orosia  taragi  feipe  i  tapahkaunea : 

3  Eia  neinage  aragafare  iona  fare  i  aval;  eia  neipena 
tiona  ekiga  i  apoa;  eia  nofano  i  apahkau  i  tamtagi. 

4  Eia  noikauna  amtagi  pe  kapena  iana  agelo;  ma 
tiafi  naura  pe  kapena  iana  fiji. 

5  Eia  neinage  avae  o  takere,  pe  serogaruema  iatau 
matau. 

6  Akoe  nauapojia  i  tatai  feipe  i  samoiga;  avai  niapojia 
aora. 

7  Akoe  nautukua  sajina,  akirea  nifura;  akirea  nijikai 
nibuni  i  tareo  o  tiou  taguruguru; 

8  Avai  nohfiji  i  aora,  nohtoifo  i  arauravai,  ki  tanohnera 
naunage  fakamahkeia  morea. 

9  Akoe  naunage  tahvae  pe  akirea  koisafakamuria; 
pe  koisafemai  foki  pe  kapojia  takere. 

10  Eia  neikauna  avai  pe  katafe  i  arauravai;  akirea 
notafe  iroto  i  aora. 

11  Noeinu  iei  anemauri  oji  i  tagamotu;  atogke  iro  noe- 
inu  komauri. 

12  Amanu  i  tavavanea  nohnofo  iei,  akirea  nohki  i 
ararakau.  . 

13  Eia  neirigivaia  aora  i  ona  fare  weiluga:  komauri 
takere  i  tarigivaia  eia  noipena. 

14  Eia  neipena  kasomo  agafari  mane-mauri  etara  ma 
agarakau  pe  kahpura  etagata,  pe  kamoa  anea  kai  i  takere : 

15  Ma  tavai  vain  nokaniani  aroto  o  tagata  iei,  ma 
tavairakau  kahkira  afoimatorea  iei,  manea  kai  nofaka- 
tamotua  anoata  o  tagata  iei. 

16  Komauri  rufie  arakau  o  Ihova:  asitar  i  Lebanon 
mari,  eia  nihpura; 

17  Amanu  nohmoe  iei:  amanu  sore  nohmoe  i  arakau 
ehmaru. 

104.  18,  TABUK  lA  SAM  104.  34. 

1 8  Anani  iro  nohnofo  i  aora  ehgaro;  ma  akimoa  i 
aforopaki. 

19  Eia  neinage  tamrama  pe  kafarigoina  napugi:  tara 
noiroa  tapito  napugi  kakero  iei. 

20  Akoe  naunage  tapauri,  nikopo;  anemauri  iro  oji 
norohnanoa  iei. 

21  Alaion  etamotua  nohvaro  i  takai  area,  akirea  no- 
sara  anea  kai  area  i  Teatua. 

22  Pakefenake  tara  akirea  nomavevae,  sarohmoe  i 
apunaga  orea. 

23  Atagata  nororo  ki  afijikauga  area,  ma  anea  akirea 
nopena,  mei  tefiafi. 

24  E  Ihova,  enalupai  ekeke  mari  iou  afijikauga  !  akoe 
naupena  oji  i  tiou  arapakauga:  efonu  takere  iou  anea 
rufie. 

25  Ma  tatai  tenei,  ehmaru  ehlafa,  noiei  anea  nohtoro, 
etaru  i  tataua,  anemauri  sore  ma  rikriki. 

26  Avaka  nofano  iei:  ma  atafora,  akoe  naupena  pe 
kafitakaro  iei. 

27  Ane  na  oji  noajia  akoe,  pe  kautufa  kirea  aneakai 
area  i  apito  napugi  ehtau  ki  iei. 

28  Anea  nautufa  kirea,  akirea  nofatakina:  akoe  noafo- 
giakea  tiou  arima,  akirea  kamauri  i  anea  kai. 

29  Akoe  nofuna  tiou  afoimata,  akirea  sahlika;  akoe 
nauamkea  tamauri  orea,  akirea  sahmate,  koafe  ki  takere. 

30  Akoe  naukauna  tiou  anohkano?  akirea  sanofo; 
akoe  naupenpena  karufie  foki  takiri  kere. 

31  Kanofo  iatau  matau  tarufie  o  Ihova;  Ihova  kaka- 
niani  i  ana  fijikauga  oji: 

32  Eia  nosireifo  i  takere,  saviriviri  takere;  eia  neitofia 
aora,  safenake  tiousafi  iei. 

33  Avau  kahgoro  kia  Ihova  i  tioku  amauri  oji:  avau 
kafeiakea  ahgoro  ki  tioku  Atua  i  tanapugi  oji  avau 
nonof o  iei : 

34  Karufie  iaku  manatauga  iateia:  avau  kakaniani  ia 
Ihova. 

104.  35.  TABUK  I A  SAM  105.   16. 

35  Kabuni  kajikai  mari  fakau  nopena  penaganea  esa 
i  takere  nei,  koisahnofo  foki  fakau  esa  iarea  penaganea. 
Kahgana  ia  Ihova,  e  tioku  nohkano.  Kahgana  akaua 
ia  Ihova. 

Sam  105. 

1  Fafetai  ia  Ihova  akaua,  tapa  tiona  eigoa:  tukua  iana 
penaganea  ki  afakai  i  afamia. 

2  Kahgoro  akaua  ki  ateia,  feiakea  ahgoro  ki  ateia; 
manatunea  i  iana  fijikauga  oji  nomasaro  iei. 

3  Kakaniani  akaua  i  tiona  eigoa  rufie:  karufie  aroto 
o  fakau  nosara  Ihova. 

4  Sara  akaua  Ihova  ma  tiona  tamotua;  sara  akaua 
tiona  foimata  inapugi  manapugi. 

5  Mentua  iana  fijikauga  nomasaro  iei  neipena;  iana 
penaganea  nomasaro  iei,  ma  penaganea  neitukua  tano 
fafa; 

6  Akaua, -agafatumupuna  o  Ebraham,  tiana  fiji,  ma 
kaua  agafatumupuna  o  Jekob,  neiamoa  mana. 

7  Ihova  ko  Teatua  otea  eia:  eia  nopena  mari  iana 
penaganea  i  takere  nei  oji. 

8  Eia  neimentua  tiana  fajivisau  iatau  matau,  tavisau 
mari  neitukua  ki  atau  tagata  ituai  mei  iranei ; 

9  Tavisau  mari  neifajivisaua  ma  Ebraham,  ma  tavisau 
eia  nihnapu  iei  kia  Aisak ; 

10  Eia  neitukua  fakamahkeia  kia  Jekob  ma  tavaga, 
ki  afakai  Isreel  ma  tafajivisau  kanofo  iatau  matau: 

11  Neitupe,  Avau  kantufa  akoe  tafanua  Kenan,  pe 
kaniou : 

12  Itanapugira  akirea  efeana;  eruana  mari,  atagata 
nohnof o  nororo  iei ; 

13  Akirea  nirokea  i  tafanua  tasi  niroro  ki  tera  afanua, 
nirokea  i  tasi  avaka  tagata,  niroro  ki  tera  avaka  tagata. 

14  Eia  neipojina  atagata  oji  pe  koisapena  sapenaganea 
efaga  ki  akirea;  eia  neitukua  sajina  mari  fatoriki  i  akirea; 

15  Neitupe,  Koisatofia  iaku  atagata  nahnage,  Koisa- 
pena sapenaganea  esa  ki  ioku  aprofit. 

16  Eia  neitapa  foki  taoge  i  tafanua;  eia  neiamkea 
aneakai  oji  nopurujia  anoata  o  tagata  iei. 

117 


105.   17.  TABUK  lA  SAM  105,  35. 

17  Eia  neikauna  tasi  atagata  kamokage  iakirea,  Josef 
mari,  akirea  nitufa  eia  i  amane  pe  kapena  i  tafiji: 

18  Nihkini  ru  ona  vae  i  anea  nifausia  eia;  ninage  taus 
aiurn  iateia : 

19  Mei  tanapugira  nifakarava  iana  visau;  tavisau  o 
Ihova  nijirojiroa  tiona  roto. 

20  Teriki  neikauna  tagata  pe  kavetea;  teriki  mari  i 
afanua  neinahkea  eia. 

21  Eia  neinage  eia  pe  kariki  i  tiona  amrae,  pe  keima- 
takina  iana  auta  oji: 

22  Pe  keifausia  iana  fatoriki  ma  tiona  finagaro,   pe 
kafakeiroa  iana  tagata  sore  i  tarapakauga. 

23  Isreel  nifano  ki  tafanua  Ijipt ;  Jekob  nonofo  i  tafanua 
o  Ham. 

24  Eia  neitukua  pe  akirea  kamoa  fakasorea  agatama, 
eia  neipena  pe  katamotua  i  afakau  esage  marea. 

25  Eia  neifurusia  iorea  roto  pe  kahgeigai  iana  tagata, 
pe  kapena  penaganea  erapakau  i  ana  fiji. 

26  Eia  neikauna  Moses  pe  kapena  i  tiana  fiji,  ma  Eron 
eia  neinage. 

27  Akiraua  ninage  iona  farigoi  weimoa  i  akirea,  ma 
penaganea  nomasaro  iei  i  tafanua  o  Ham. 

28  Eia  neikauna  tapauri,  pe  kapauri;  akirea  sepojinama 
tiana  visau. 

29  Eia  neipena  i  tatoto  avai  i  tafanua  orea,  neitaia 
eika  area. 

30  Nifanau  fakasore  afrok  i  tafanua  orea,  ma  afarehmoe 
o  fatoriki  orea. 

31  Eia  nivisau,  saromai  amotu  rago,  ma  akutu  i  anoh- 
nea  oji  i  tafanua  orea. 

32  Eia  neitufa  kirea  taua-fatu  ma  taua,  ma  tiafi  naura 
i  tafanua  orea. 

33  Eia  neitaia    avain  orea  foki,  ma  amajarupe  orea; 
neitajia  arakau  i  apito  fanua  orea. 

34  Eia    nivisau,    saromai    asepeborakau,    ma    asepe, 
nitaru  i  tataua  kirea. 

35  Akirea  nikaina  agarakau  oji  i  tafanua  orea,  nikaina 
foki  afuanea  i  avere  orea. 

105.  36.  TABUK  I A  SAM  106.  6. 

36  Eia  neitaia  foki  agatama  aurumatua  oji  i  tafanua 
orea,  temokage  i  tatamotua  oji  area. 

37  Eia  neiarafaina  kirea,  akirea  niamoa  silver  ma  kolt : 
senofoma  tasi  etamoto  i  amtakainaga  orea. 

38  Fakai  Ijipt  nikaniani  i  tarokea  orea;  akirea  mari 
nimataku  i  akirea. 

39  Eia  neifoforosia  tapca  tafakaruru  morea;  ma  tiafi 
pe  karameia  kirea  i  tapo. 

40  Akirea  ninugia,  eia  neiahmai  amanu,  akirea  nimauri 
i  takai  i  ragi. 

41  Eia  neifakasara  tafatuhtu,  tavai  nitafekea;  nitafe 
i  anohnea  matu  feipe  i  savai-tafe. 

42  Eia  mari  neimentua  tiana  fajivisau  kia  Ebraham 
tiana  fiji. 

43  Eia   neiarafiakea  iana   tagata  ma  takaniani,   iana 
tagata  neiamoa  ma  tahgoro. 

44  Eia  neitufa  kirea  afanua  o  fakai  i  afanua;  akirea 
niamoa  marea  afijikauga  o  fakau  nohnofo  iei: 

45  Pe  akirea  kafakarogo  i  ana  visau,  kamatakina  iona 
vaga.     Kahgana  akaua  ia  Ihova. 


Sam  106. 

1  Kahgana  akaua  ia  Ihova.  Fafetai  ia  lohva;  erufie 
mari  eia:  tiona  arofa  nonofo  iatau  matau. 

2  Akai  etamotua  i  teitukua  afijikauga  etamotua  o 
Ihova  ?  akai  etamotua  i  teifakaria  tiona  ahgana  oji  ? 

3  Erufie  tapu  fakau  nofakarogo  iana  visau,  ma  tatagata 
nopena  penaganea  totonu  ianapugi  manapugi. 

4  Mentua  avau,  e  Ihova,  i  tiarofa  akoe  nauarafaina 
iei  iou  atagata;  maisireia  avau  i  tamauri  naupena  ma 
tagata : 

5  Pe  avau  kamojikia  tarufie  o  fakau  nauamoa  mou, 
pe  avau  kakaniani  i  takaniani  o  fakai  i  tiou  afanua,  pe 
avau  kakaniani  fatasiana  ma  iou  atagata. 

6  Akimea  nipenanesa,  akimea  ma  vahtupunomea,  aki- 
mea,  nipena  penaganea  efaga,  akimea  nipena  fakamasuia. 

106.  7.  TABUK  lA  SAM  106.  23. 

7  Vahtupunomea  sefarigoinama  ion  apenaganea  noma- 
saro  iei  i  tafanua  Ijipt;  akirea  semen tuama  iou  apenaga- 
nea arofa  enalupai;  kaie  akirea  nifakarogosa  i  tatai, 
Tatai  Ehmea  mari. 

8  Kaie  eia  neipenamauri  morea  i  tiona  eigoa,  pe  eia 
keifakaria  tiona  tamotna  sore, 

9  Eia  neitukua  sajina  Tatai  Ehmea  foki,  samatn: 
eia  neiarafia  kirea  i  anohnea  elehposu,  feipe  i  tanohva. 

ro  Eia  neipenamauri  morea  i  tarima  o  tatagata  nihgei- 
gai  i  akirea,  neiamkea  kirea  i  tarima  o  tatagata  nisage 
marea 

11  Tatai  niburaua  fakau  nisage  marea:  setoema  tasi 
kirea. 

12  Akirea  safakarogo  iana  visau;  akirea  nifeiakea  tah- 
goro  pe  kahgana  iateia. 

13  Akirea  niweiwaha  nigaro  iana  fijikauga;  akirea 
sehtarima  iana  visau : 

14  Kaie  akirea  nifekainea  fakasore  i  tanohva,  nireresia 
Teatua  i  tanakehkesi: 

15  Eia  neitufa  kirea  ane  na  akirea  ninugia;  kaie 
neitukua  pe  katuatua  anohkano  orea. 

16  Akirea  nihmata  sa  foki  ia  Moses  i  tanohnea  nihnofo 
iei  akirea,  ma  Eron,  tatagata  tapu  o  Ihova. 

17  Takere  nivaea  nifakamama,  niforomia  Tethan, 
nitanumia  tamotu  tagata  o  Abairam. 

18  Tiali  nihka  i  tamotu  tagata  orea;  taurafi  nitugia 
nibuni  fakau  nisa  iarea  penaganea. 

19  Akirea  nipena  tiata  tama-buhmatau  i  Horeb, 
nihmori  i  tatupua  kolt  tera. 

20  Akirea  nioria  pera  tarufie  orea  ko  Ihova  i  tiata 
buhmatau,  tane  nokaina  agafari. 

21  Akirea  nigaro  i  Teatua  neipenamauri  morea,  neipena 
afijikauga  sore  i  tafanua  Ijipt; 

22  Apenaganea  nomasaro  iei  i  tafanua  o  Ham,  manea 
nohhka  iei  wei  Tatai  Ehmea. 

23  Eia  neitukua  iei  pe  eia  keiauiei  kirea,  kaie  Moses, 
tatagata  neinage  mana,  nitu  weimoa  iateia  iroto,  pe 
keiamkea  tiona  kah,  pena  eia  keiauiei  kirea. 

106.  24.  TABUK  I A  SAM  106.  41. 

24  Akirea  nifakaopea  tafanua  rufie  ra,  akirea  sefakaro- 
goma  iana  visau ; 

25  Kaie  nisamsamei  i  afare  namnanoa  orea,  akirea 
sefakarogoma  i  tareo  o  Ihova. 

26  Eia  nihnapu  iei  pe  eia  keitaia  kirea  i  tanohva : 

27  Pe  keitaia  foki  agafatumupunorea  i  avaka  tagata 
kafalelekea  kirea  i  eke  afanua. 

28  Akirea  nifataki  foki  ki  Beal-pior,  nikaina  ataumafa 
nitaumafa  iei  ma  atua  ehmate. 

29  Akirea  niauiei  pera  tiona  roto  i  apenaganea  area; 
tahmate  nitoifo  i  akirea. 

30  Kaie  Finihas  nimasike,  neioria  penanesa  area: 
tahmate  nirava  iei. 

31  Ninage  pera  mana  pe  apenaganea  totonu  i  atau 
tagata  oji  iatau  matau. 

$2  Akirea  niauiei  foki  tiona  roto  i  tavai  Meriba,  nisa 
Moses  iei  i  apenaganea  area : 

SS  Iei  te,  akirea  niauiei  tiona  roto,  eia  nivisau  masui 
i  tano  fafa. 

34  Akirea  seauieima  fakai  i  afanua,  feipe  Ihova  neitu- 
kua  ki  akirea; 

35  Kaie  akirea  nihnofo  fakafiroa  ma  fakai  i  afanua  ra, 
niamoa  apenaganea  area; 

36  Akirea  nifijikau  ma  atua  area;  nipena  iei  tane  nire- 
resia  kirea; 

37  Akirea  mari  nitaumafa  i  agatama-takau  ma  agatama- 
fafine  area  ki  atimon. 

38  Akirea  nifakatafekea  atoto  o  fakau  ejikai  iarea 
penanesa,  atoto  mari  o  agatama-takau  ma  agatama- 
fafine  area,  akirea  nitaumafa  iei  ma  atua  o  fakai  Kenan; 
nisa  tafanua  iei  i  atoto  orea. 

39  Akirea  niauiei  kirea  feipera  i  afijikauga  area,  akirea 
nihmori  i  atua  akirea  nipena. 

40  Nisore  iei  takah  o  Ihova  i  iana  tagata,  eia  nisa- 
sahhia  i  atagata  neiamoa  mana. 

41  Eia  neitukweina  kirea  ki  arima  o  fakai  i  afanua; 
fakau  nihgeigai  i  akirea  niariki  i  akirea. 


106.  42.  TABUK  lA  SAM  107.  6. 

42  Fakau  nisage  marea  nifakahlika  kirea,  nikumieifo 
kirea  i  arima  orea. 

43  Eia  neiveteakea  kirea  fakanalupai;  kaie  akirea 
nifakarogosa  i  ateia  i  atamauga  area,  niameifo  kiraro 
kirea  i  apenaganea  efaga  area. 

44  Kaie  eia  neisireia  tahlika  orea,  itanapugira  neiro- 
gona  tahtagi  orea: 

45  Eia  neimentua  tiana  fajivisau  ki  akirea,  niafe  tiona 
roto  feipe  i  tiona  arofa  sore. 

46  Eia  neinage  foki  pe  fakau  niamoa  kipapai  kirea 
karafaina  kirea. 

47  Penamauri  momea,  e  Ihova  ko  Teatua  omea,  fata- 
kinamai  kimea  i  afanua,  pe  kafafetai  i  tiou  eigoa  tapu, 
pe  kakaniani  i  tiou  ahgana. 

48  Erufie  tapu  Ihova,  Teatua  o  fakai  Isreel,  ituai  ma 
iatau  matau.  Tukua  atagata  oji  pe  Emen.  Kahgana 
akaua  ia  Ihova. 


TAPITO  BUK  V 
Sam  107. 

1  Fafetai  ia  Ihova  akaua;  erufie  mari  eia:  tiona  arofa 
nonofo  iatau  matau. 

2  Ehtau  pe  fakau  Ihova  neivetea  katukua  penei,  eia 
neiveteakea  kirea  i  tarima  o  tatagata  nokah  i  akirea; 

3  Neifatakina  kirea  i  afanua,  ist  ma  west,  ma  north 
ma  south. 

4  Akirea  nisiri  i  tanohva  ejikai  taretu  iei;  akirea  sesa- 
feama  sasiti  pe  kahnofo  iei. 

5  Akirea  nihmate  i  taoge,  nihmate  foki  i  tavai,  nita- 
moto  arotorea. 

6  Akirea  nihtapa  kia  Ihova  i  tahhka  orea,  eia  neiamkea 
kirea  i  anea  nihhka  iei  akirea. 

107.  7.  TABUK  I A  SAM  107.  25. 

7  Eia  neiarafia  kirea  i  taretu  totonu,  pe  akirea  karoro 
ki  tasiti  pe  kahnofo  iei. 

8  Erufie  pe  atagata  kahgana  ia  Ihova  i  tiona  arofa, 
ma  iana  fijikauga  nomasaro  iei  neipena  ma  tagata  ! 

9  Eia   neitufa   fakau   nofeinuvai   pe   akirea   kamauri, 
neitufa  foki  fakau  nihmate  i  taoge  i  anea  rufie. 

10  Fakau   nihpuku   i   tapauri   ma   tiata   ia   tahmate, 
nif ausia  i  tahlika  ma  avava  f atu  ; 

11  Iei  te,  akirea  nifakarogosa  i  avisau  o  Teatua,  nifa- 
kaopea  tatamauga  o  Teatua  Weilugaroa: 

12  Eia  neiameifo  iei  arotorea  i  tahlika;   akirea  nisi- 
basiba,  jikai  tasi  pe  kasitu  i  akirea. 

13  Akirea  satapa  kia  Ihova  i  tahhka  orea,  eia  neive- 
teakea  kirea  i  anea  nihHka  iei  akirea. 

14  Eia  neiamkea  itafa  kirea  i  tapauri  ma  tiata  o  tah- 
mate,  nitumusia  anea  nifausia  iei  kirea. 

15  Erufie  pe  atagata  kahgana  ia  Ihova  i  tiona  arofa, 
ma  iana  fijikauga  nomasaro  iei,  neipena  ma  tagata  ! 

16  Eia  mari  neitajia  afeipa  bras,  neitumusia  akoganea 
fatu. 

17  Fakau  ejikai  iorea  finagaro  nofakahhka  i  apenaganea 
esa  area,  ma  penaganea  efaga  area. 

18  Arotorea  nosasahlua  i  anea  kai  oji;  akirea  notata 
ki  tahmate  orea. 

19  Kaie  akirea  nohtapa  kia  Ihova  i  tahhka  orea,  eia 
neipenamauri  morea  i  anea  nohhka  iei  akirea. 

20  Eia    neitukua    iana    visau,    neipenamauri    morea, 
neiveteakea  kirea  i  anea  noiauiei  kirea. 

21  Erufie  pe  atagata  kahgana  ia  Ihova  i  tiona  arofa, 
ma  iana  fijikauga  nomasaro  iei  neipena  ma  tagata ! 

22  Akirea    kataumafa    i    ataumafa    nofafetai    iateia, 
katukua  iana  fijikauga  ma  takaniani. 

23  Atagata  nofanifo  ki  tatai  i  avaka  nosaranea  i  tamo- 
ana  sore; 

24  Akirea  mari  nosafea  afijikauga  o  Ihova,  ma  iana 
penaganea  nomasaro  iei  i  tamoana. 

25  Eia  neitukua,  sata  tefa,  neijikijiake  apeau  iei. 

107.  26.  TABUK  lA  SAM  107.  43. 

26  Akirea  nohfiji  ki  taragi,  nohtoifo  fokikiraro:  kota- 
moto  fakasore  arotorea  i  tahlika. 

27  Akirea  noroturotu,  feipe  i  satagata  nokona,  kohleva 
afinagaro  orea. 

28  Akirea  nohtapa  kia  Ihova  i  tahlika  orea,  eia  nei- 
amkea  kirea  i  anea  nohlika  iei  akirea. 

29  Eia  neitomia  tamarino,  apeau  iei  noruru. 

30  Akirea  kokaniani  pe  nikomarino;  eia  neiamoa  kirea 
ki  tafeiava  akirea  nokaniani  i  tatau  iei. 

31  Erufie  pe  atagata  kahgana  ia  Ihova  i  tiona  arofa, 
ma  iana  fijikauga  nomasaro  iei,  neipena  ma  tagata  ! 

32  Tukua  kirea  avisau  rufie  iateia  i  tafatakina  o  tagata, 
kahgana  iateia  i  tafatakina  o  fakau  sore. 

;^S  Eia  neifurusia  avai-tafe  pe  kapena  i  tanohva,  ma 
amtavai  pe  kapena  i  tanohnea  ejikai  tavai  iei; 

34  Ma  takere  rulie  pe  kapena  i  takere  ehkona,  i  apena- 
ganesa  o  fakau  nohnofo  iei. 

35  Eia  neitukua  pe  tanohva  kapena  i  tanamo,  ma  ta- 
fanua  matu  pe  kapena  i  amtavai. 

36  Eia  neinage  iei  fakau  nohmate  i  taoge  pe  kahnofo 
iei,  pe  akirea  kataoa  tasiti  pe  kahnofo  iei : 

37  Akirea  novere  i  akere  iei,  nohpura  avain  i  aratakoro 
vain,  noamoa  afuanea  iei  marea. 

38  Eia  noageia  kirea  foki,  akirea  nokobkobua  tapu; 
eia  neimatakina  anemauri  etara  area  pe  kanalpuai, 

39  Kaie  akirea  nikoruana  foki  i  apenaganea  mahkei 
nopena  i  akirea,  ma  tahhka,  ma  tafakainina. 

40  Eia  nofakaopea  afatoriki,  nokauna  pe  karohnanoa 
i  tanohva,  ejikai  taretu  iei. 

41  Kaie  eia  novahkejia  kiluga  fakau  ejikai  iarea  anea, 
noiamakea  i  tahhka  orea,  nonage  kirea  i  amtakainaga 
feipe  i  tamotu  jip. 

42  Fakau  rufie  kasafea,  kakaniani;  fakau  efaga  iarea 
penaganea  kafakatemu. 

43  Atagata  erapakau  kamentua  ane  nei,  akirea  kamana- 
tunea  apenaganea  earofa  o  Ihova. 

108.  1.  TABUK  lA  SAM  109.  2. 

Sam  108. 

Sam  o  Tevit  pe  kahgana  ia  Ihova. 

1  E  tioku  Atua,  tiokii  roto  nonofo  f akamahkeia ;  avau 
kahgoro,  kafeiakea  ahgoro,  ma  tiokii  nohkano. 

2  Virikake  oku  salteri  ma  harp:  avau  kavirikake  i 
tabohpoana. 

3  Avail  kafafetai  iatakoe,  e  Ihova,  weimoa  i  afakai  i 
afanua:  avau  kafeiakea  ahgoro  ki  atakoe  weimoa  i  afakai 
i  afanua. 

4  Esore  mari  tiou  arofa  weiluga  i  taragi,  tiou  apena- 
ganea  mari  norako  ki  apoa. 

5  Kasore  akoe,  e  Teatua,  weiluga  i  taragi :  ma  tiou  arufie 
weiluga  i  takere  nei  oji. 

6  Pe  kavetea  iou  atagata,  akoe  nokaniani  i  akirea, 
penamauri  nomea  i  tiou  arima  matau,  fakarogo  i  akimea. 

7  Teatua  nivisau  i  ana  visau  rufie;  Avau  kakaniani; 
avau  kavaea  Sikem,  kafatagtagasia  tarauravai  Sukot. 

8  Nioku  tafanua  Kiliat;  nioku  tafanua  Manase;  fakai 
If reem  f oki  etamotua  nomatakina  avau ;  fakai  Juta  notu- 
kua  maku  avisau  i  tavaga. 

9  Fakai  Moab  iaku  afiji  katahtaroa  anea  moku;  fakai 
Itom  kapena  i  afiji  maku;  avau  katamotua  kakaniani 
i  afakai  Filistia. 

10  Akai  keiarafia  avau  ki  tasiti  etamotua,  abae  nofori 
iei  ?  akai  keiarafia  avau  ki  tafanua  Itom  ? 

11  E  Teatua,  akoe  mari  nautukweina  kimea;  akoe 
semokagema,  e  Teatua,  i  amotu  tagata  amea  ? 

12  Asitu  i  akimea  i  tatagata  nopojina  kimea:  etamoto 
mari  atagata  pe  kasitu  i  akimea. 

13  Akimea  katamotua  i  Teatua:  eia  mari  katakafieifo 
fakau  esamai  manea. 

Sam  109. 

Ki  Tesore  i  afakau  nohgoro.     Sam  o  Tevit. 

1  E  Teatua,  avau  nohgana  iatakoe,  koisafakahlogoana 
akoe ; 

2  lei  te,  novi.sau  iatavau  afafa  o  fakau  esa  iarea  pena- 

109.  3.  TABUK  lA  SAM  109.  18. 

ganea  ma  af af a  o  f akau  erohkavei :  akirea  notukua  avisau 
erohkavei  ki  atavau. 

3  Akirea  nifakaforforia  avau  foki  i  avisau  nohgeigai 
iatavau,  akirea  nihtoa  iatavaii,  kaie  ejikai  tantafito. 

4  Akirea  notukua  avisau  nopojina  avau,  kori  iei  tioku 
arofa :  kaie  avau  nohmori. 

5  Akirea  nioria  iaku  penaganoa  rufie  i  apenaganea  sa, 
nioria  tioku  akaniani  i  akirea  nohgeigai  iatavau. 

6  Nage  akoe  tatagata  esa  pe  kahleo  iateia:  katu  wei 
tano  rima  matau  tatagata  nopojina  eia. 

7  Pe  rojirojiroa  iana  penaganea,  kauoria  i  tanori  sa; 
kafeipe  i  tapenaganea  sa  tiona  ahmori. 

8  Karuana  iona  napugi;  tiana  fijikauga  kamoa 
faruke. 

9  Kapena  i  anikaso  iana  agatama,  tiana  fine  kapena 
i  tafine  nikomate  tiana  tagata. 

10  Karohnanoa  iana  agatama  inapugi  manapugi,  no- 
nugia  ana  anea  marea;  kasara  akirea  akai  i  anohnea 
egogao. 

11  Keiamoa  iana  nea  oji  tatagata  nopena  penaganea 
mahkei;  kakiteria  afuanea  i  tiana  fijikauga  fakai  i  teke 
afanua. 

12  Koisarafaina  eia  satagata;  koisarafaina  iana  aga- 
tama-nikaso  tasi. 

13  Kabunikea  ano  fatumupuna;  kafurunakea  eigorea 
i  tatau  tagata  weimuri. 

14  Kamentua  foki  apenaganea  efaga  o  vahtupuna 
weimoa  ia  Ihova;  koisafurunakea  tapenanesa  o  jinana. 

15  Kanofo  apenanesa  area  weimoa  ia  Ihova  segapu, 
pe  keiamkea  eigorea  i  takere  nei. 

16  lei  te,  eia  sementuama  pe  karafaina  tagata,  kaie 
neipena  penaganea  mahkei  i  tatagata  nohUka,  ejikai  iana 
nea,  nitamoto  tiona  roto,  pe  keitia. 

17  Eia  nikaniani  i  avisau  naso,  niafe  pera  ki  at  eia; 
eia  sekanianima  i  tiarofa,  no  ipapai  mari  iateia. 

18  Eia  nitakai  i  avisau  naso,  feipe  i  samoiga,  nihmai 
mari  ki  tiona  roto  feipe  i  tavai,  feipe  i  tavairakau  iroto 
ano  eivi. 

109.  19.  TABUK  lA  SAM  110.  3. 

19  Kafeipe  i  tamoiga  eia  notakai  iei,  ma  tahlava  eia 
nohlava  iei  inapugi  manapugi. 

20  Kofeipera  tanomata  o  Ihova  ma  fakaii  nopojina 
avau,  ma  fakau  notukua  avisau  sa  i  tioku  nohkano. 

21  Kaie  fijikau  akoe  maku,  e  Teatua  ko  Ihova,  i  tiou 
eigoa:  erufie  mari  tiou  arofa,  penamauri  moku. 

22  Avau  mari  nohlika,  ejikai  iaku  anea,  nikotaroa 
foki  tioku  roto. 

23  Avau  nikofano  feipe  i  tiatonea  konojikai:  avau 
nikotarokea  nanoa  feipe  i  asepeborakau. 

24  Kotamoto  ru  oku  ture-vae  i  taparikai;  avau  niko- 
tuatua. 

25  Avau  nikopena  i  tane  nofakahmana  iei  marea:  pe 
akirea  rosafea  avau  akirea  notaia  auru  orea. 

26  Asitu  iatavau,  e  Ihova  tioku  Atua ;  penamauri  moku 
i  tiou  arofa: 

27  Pe  akirea  kairoa  pe  tiou  arima  te ;  pe  akoe,  e  Ihova, 
naupena. 

28  Akirea  kanasoia  avau,  kaie  tukua  avisau  arafaina 
akoe:  pe  akirea  romasike  akirea  kahma,  kaie  tiou  afiji 
kakaniani. 

29  Katakai  i  tahma  fakau  esamai  maku,  kapojia  kirea 
akirea  i  tahma  orea,  feipe  i  sapahkaunea. 

30  Avau  kafafetai  fakasore  ia  Ihova  i  tioku  fafa;  avau 
mari  kahgana  iateia  weimoa  i  tamotu  tagata. 

31  Eia  mari  katu  wei  tarima  matau  o  tatagata  ejikai 
iana  anea,  pe  kapenamauri  mona  i  afakau  notukua  tiona 
mate. 

Sam  110. 

Sam  o  Tevit. 

1  Ihova  neitukua  ki  tioku  Ariki,  Eke  akoe  wei  tioku 
rima  matau,  mei  tanapugi  avau  kahpena  fakau  esakatu 
mou  ma  tane  novahkejia  ru  ou  avae  iei. 

2  Ihova  keikauna  i  Saion  tafoirakau  i  tiona  tamotua: 
ariki  akoe  i  atagata  esakatu  mou. 

3  lou  atagata  notufa  kirea  ma  iorea  finagaro  mou,  i 
tanapugi  o  tiou  tamotua,  i  tarakeiga  rufie;  iou  agatama 
kafeipe  i  tagou  i  apohpo  ana. 

110.  4.  TABUK  lA  SAM  111.  10. 

4  Ihova  nihnapu,  seroafema  tiona  roto,  neitukua  pe, 
Akoe  tatagata  notaumafa  iatau  matau  feipe  i  tapenaganea 
o  Melkisetek. 

5  Teriki  wei  tiou  arima  matau  keitaia  fatoriki  i  tanapugi 
o  tiona  kali  ! 

6  Eia  keioria  apenaganea  o  fakai  i  afanua,  eia  keifa- 
kafonua  iorea  nohnea  i  anoata  o  fakau  nitaia;  eia  keitaia 
fakau  sore  area  i  afanua  nalupai. 

7  Eia  kaeinu  i  tavai-tafe  i  taretu:  eia  keijikijiake  iei 
tiona  auru. 

Sam  111. 

1  Kahgana  akaua  ia  Ihova.  Avau  kafafetai  ia  Ihova 
ma  tioku  roto  oji  i  tafatakina  o  tagata  etotonu  iorea  roto, 
ma  i  tafatakina  sore  o  tagata. 

2  Esore  mari  afijikauga  o  Ihova,  atagata  nokaniani  iei 
nosara. 

3  Tiana  fijikauga  erufie,  esorekage:  iana  penaganea 
totonu  nonofo  iatau  matau. 

4  Eia  neinage  pe  kamentua  iana  fijikauga:  Ihova  nosi- 
rarufiemai  tagata,  esore  tiona  arofa. 

5  Eia  neitufa  anea  kai  ma  fakau  nomataku  iateia:  eia 
kamentua  iatau  matau  tiana  fajivisau. 

6  Eia  neifakaria  tatamotua  iana  fijikauga  ki  iana 
tagata,  pe  neitufa  kirea  tafanua  nio  fakai  i  afanua. 

7  Afijikauga  i  tiona  rima  apenaganea  mari  ma  apena- 
ganea totonu;  nomari  iana  visau  fakeiroa  oji. 

8  Nohnofo  fakamahkei  iana  visau  iatau  matau,  eia 
neipena  i  tamari  ma  penaganea  totonu. 

9  Eia  neipenamauri  mo  iana  tagata;  eia  neitukua  tiana 
fajivisau  pe  kanofo  iatau  matau:  etapu  tiona  eigoa,  ehtau 
i  tamataku  iei. 

10  Tantafito  i  tarapakauga  eia  te,  pe  kamataku  ia 
Ihova;  eatamai  fakarufie  afinagaro  o  fakau  oji  nofakarogo 
iateia:  tahgana  iateia  nonofo  iatau  matau. 


128 


112.  1.  TABUK  lA  SAM  113.  6. 

Sam  112. 

1  Kahgana  akaua  ia  Ihova.  Erufie  tapu  tatagata 
nomataku  ia  Ihova,  nokaniani  fakasore  iana  visau. 

2  Katamotua  iona  fatumupuna  i  takere  nei:  karufie 
tapu  agafatumupuna  o  fakau  etotonu  iarea  penaganea. 

3  No  i  tiona  fare  naga  ma  auta  nalupai :  iana  penaganea 
totonu  nohnofo  iatau  matau. 

4  Kofenake  tamarama  i  tapauri  ma  fakau  etotonu 
iarea  penaganea:  eia  nosirarufiemai  tagata,  neiarafaina 
kirea  etotonu  iana  penaganea. 

5  Erufie  tatagata  noarafaina  tagata,  notufa  morea; 
eia  keimatakina  iana  nea  i  apenaganea  totonu. 

6  Eia  mari  serotakatakama  iatau  matau:  kamentua 
mari  atagata  etotonu  iarea  penaganea  iatau  matau. 

7  Pe  reirogona  avisauga  ehlika  iei  eia  seromatakuma 
iei:  nonofo  fakamahkeia  tiona  roto,  nofakarogo  ia  Ihova. 

8  Tiona  roto  nonofo  fakamahkeia,  eia  seromatakuma, 
mei  tanapugi  keisafea  fakau  esage  mana  nikotamoto. 

9  Eia  neifalelekea  iana  nea,  neitufa  ma  fakau  ejikai 
iarea  anea;  iana  penaganea  totonu  nohnofo  iatau  matau: 
kahgana  fakasore  iateia. 

10  Tatagata  esa  iana  penaganea  keisafea  kafakainina; 
eia  keikajia  ano  nifo,  samate:  kajikai  tane  nokaniani  iei 
tatagata  esa  iana  penaganea. 

Sam  113. 

1  Kahgana  akaua  ia  Ihova.  Kahgana  i  teigoa  o  Ihova, 
akaua  afiji  o  Ihova. 

2  Karufie  tapu  teigoa  o  Ihova,  iranei  ma  iatau  matau, 

3  I  tanohnea  nofenake  tara  karako  ki  tanohnea  kokero 
iei  kahgana  i  teigoa  o  Ihova. 

4  Esorekage  Ihova  i  avaka  tagata  oji,  tiona  rufie  no 
weiluga  i  taragi. 

5  Akai  feipe  Ihova  Teatua  otea,  nonofo  weilugaroa 
noariki ;  * 

6  Eia  nofaoifo  pe  keisafea  anea  i  ragi  ma  i  takere  nei. 

113.  7.  TABUK  lA  SAM  115.  6. 

7  Eia  neiamkea  fakau  nohnofo  iraro  i  takere,  neiji- 
kijiake  kirea;  eia  neijikijiake  fakau  ejikai  iarea  anea 
neiamkea  i  tabenu; 

8  Pe  keinage  kirea  pe  kahnofo  ma  fatoriki,  fatoriki 
mari  i  afakai  i  tiona  fanua. 

9  Eia  neipena  pe  kafarere  fafine  epa  kahnofo  i  tiona 
fare,  kakaniani  pe  neiamoa  agatama.  Kahgana  akaua 
ia  Ihova. 

Sam  114. 

1  Itanapugi  fakai  Isreel  nirokea  i  tafanua  Ijipt,  agafa- 
tumupuna  o  Jekob  nirokea  i  afakau  eke  iarea  visau. 

2  Tafanua  o  fakai  Juta  nipena  i  tanohnea  tapu  mona, 
tafanua  Isreel  nipena  tafanua  mona. 

3  Tatai  nisafea,  nitere;  niafe  nimasa  tavai  Jortan. 

4  Aora  nisopo  feipe  ajip-takau,  ma  aora  ehpoto  feipe 
agatama  jip. 

5  Akoe  feifakua,  e  tatai,  pe  akoe  nitere  ?  ma  akoe 
tavai  Jortan  pe  akoe  niafe  kimuri  ? 

6  Ma  akaua,  aora,  pe  akaua  nosopo  feipe  ajip-takau; 
ma  akaua  aora  ehpoto,  feipe  agatama  jip  ? 

7  Viriviri  akoe,  takere  nei,  weimoa  i  Teriki,  weimoa  i 
Teatua  o  Jekob. 

8  Eia  neifurusia  tafatuhtu,  sapena  i  tanamo,  ma  tafatu 
uri  nipena  i  tamtavai. 

Sam  115. 

1  Koisahgana  i  akimea,  e  Ihova,  koisahgana  i  akimea, 
kaie  kahgana  i  tiou  eigoa,  i  tiou  arofa,  ma  tiou  avisau  mari. 

2  Fakai  i  afanua  katukua  iaha  pe,  Nowafe  nei  Teatua 
orea  ? 

3  Kaie  Teatua  omea  no  i  taragi:  eia  neipena  anea  oji 
tiona  finagaro  pe  kapena. 

4  Atua  orea  silver  ma  kolt,  tafijikauga  i  arima  o  tagata. 

5  Noiei  afafa  orea,  kaie  akirea  sevisauma;  noiei  afoi- 
mata  orea,  kaie  akirea  sesafeama  anea;, 

6  Noiei  atariga  orea,  kaie  akirea  serogonama  anea; 
noiei  aeisu  orea,  kaie  akirea  senamuiama  anea ; 

115.  7.  TABUK  lA  SAM  116.   5. 

7  Noiei  arima  orea,  kaie  akirea  setofiama  anea;  noiei 
avae  orea,  kaie  akirea  seroroma;  akirea  sevisauma  i  ava- 
jagareo  orea. 

8  Fakau  nopena  kirea  kofeipe  iei  kirea;  feipera  foki 
atagata  oji  nofakarogo  i  akirea. 

9  Fakai  Isreel,  fakarogo  akaua  ia  Ihova:  tasitu  orea 
eia,  ma  takaroa  orea. 

10  Agafatumupuna  o  Eron,  fakarogo  akaua  ia  Ihova: 
tasitu  orea  eia,  ma  takaroa  orea. 

11  Akaua  fakau  nomataku  ia  Ihova,  fakarogo  ia  Ihova: 
tasitu  orea  eia,  ma  takaroa  orea. 

12  Ihova  neimentua  kitea;  eia  keiageia  kitea:  eiakeia- 
geia  fakai  Isreel;  eia  keiageia  agafatumupuna  o  Eron. 

13  Eia  keiageia  fakau  nomataku  ia  Ihova,  fakau  ta- 
ruana  ma  fakau  sore. 

14  Ihova  keikobkobua  fakasore  kaua,  akaua  mari  ma 
agatama  aua. 

15  Akaua  erufie  tapu  ia  Ihova,  eia  neipena  taragi  ma 
takere  nei. 

16  Ihova  neinage  taragi  mana;  kaie  neitufa  takere  ki 
atagata. 

17  Fakau  ehmate  sehganama  ia  Ihova  inapuginei  ma 
iatau  matau.     Kahgana  akaua  ia  Ihova. 

Sam  116. 

1  Avau  nokaniani  ia  Ihova,  iei  te,  eia  neirogona  tioku 
areo  ma  anea  nahnugia  iateia. 

2  Eia  mari  nifaoifo  tantariga  ki  atavau,  avau  kantapa 
eia  iei  inapugi  oji  o  tioku  amauri. 

3  Taf ou  i  tamate  nif akaf orf oria  avau ;  tahhka  i  taf anua 
o  f  akauhmate  nirikofia  avau :  avau  nif arigoina  tahhka  ma 
tafakainina. 

4  Avau  nantapa  teigoa  o  Ihova;  E  Ihova,  avau  nonugia 
akoe  pe  kauveteakea  tioku  nohkano. 

5  Ihova  nosirarufiemai  kitea,  etotonu  iana  penaganea; 
Teatua  otea  earofa. 

116.  6.  TABUK  I A  SAM  117.  2. 

6  Ihova  neimatakina  fakau  emaru  rotorea;  avau  nita- 
moto,  eia  neipenamauri  moku. 

7  E  tioku  nohkano,  afe  ki  tiou  anohnea  nogapu  iei; 
Ihova  mari  neiarafaina  fakasore  akoe. 

8  Akoe  mari  naupenamauri  mo  tioku  nohkano  i  ta- 
mate,  ma  i  areimata  i  ru  oku  foimata,  ma  ru  oku  vae  pena 
avau  kasibasiba. 

9  Avau  kafano  weimoa  ia  Ihova,  i  tafanua  o  fakau 
mauri. 

10  Avau  nofakarogo,  avau  novisau  penei  iei;  avau 
nihhka  fakasore: 

11  Avau  nantukua  i  tioku  mataku  pe,  Norohkavei 
atagata  oji. 

12  Avau  kantufa  taha  kia  Ihova  i  anea  rufie  oji  neiara- 
faina avau  iei  ? 

13  Avau  kahkamoa  tagajanea  i  tamauri,  kantapa  teigoa 
o  Ihova. 

14  Avau  kafakarava  avisau  avau  nifaji  iei  kia  Ihova, 
weimoa  iana  tagata  oji. 

15  Erufiesa  weimoa  ia  Ihova  tahmate  o  iana  tagata 
rufie. 

16  E  Ihova,  avau  mari  tiou  afiji:  avau  tiou  afiji,  ma 
tatama-tane  o  tiou  afiji-fine;  akoe  nauveteakea  anea 
nifausia  iei  avau. 

17  Avau  kantaumafa  ki  atakoe  tataumafa  nofafetai 
iatakoe,  kantapa  teigoa  o  Ihova. 

18  Avau  kafakarava  avisau  avau  nifaji  iei  kia  Ihova, 
weimoa  iana  tagata  oji; 

19  I  aratokoro  i  tafare  o  Ihova,  iroto  i  Jerusalem  mari. 
Kahgana  akaua  ia  Ihova. 

Sam  117. 

1  Kahgana  ia  Ihova  akaua,  fakai  i  avaka  tagata  oji; 
kahgana  iateia,  akaua  fakai  i  afanua  oji. 

2  Esorekage  mari  tiona  arofa  matea;  apenaganea  mari 
o  Ihova  nonofo  iatau  matau.     Kahgana  akaua  ia  Ihova. 

118.  1.  TABUK  lA  SAM  118.  16. 

Sam  118. 

1  Faf etai  ia  Ihova  akaua ;  erufie  mari  eia :  tiona  arof a 
nonofo  iatau  matau. 

2  Erufie  pe  fakai  Isreel  katukua  pe,  Tiona  arofa  nonofo 
iatau  matau. 

3  Katukua  foki  agafatumupuna  o  Eron  pe,  Tiona 
arofa  nonofo  iatau  matau. 

4  Katukua  foki  fakau  nomataku  ia  Ihova  pe,  Tiona 
arofa  nonofo  iatau  matau. 

5  x\vau  nantapa  kia  Ihova  i  tioku  ahhka,  Ihova  nifa- 
karogo  iatavau,  neinage  avau  i  tanohnea  ehlafa. 

6  Ihova  noiamoa  maku;  avau  seromatakuma :  atagata 
kapena  pekua  avau  ? 

7  Ihova  noiamoa  maku  fatasiana  ma  fakau  nositu 
iatavau;  avau  kahmojikia  iei  fakau  nohgeigai  iatavau 
ma  takaniani. 

8  Erufie  pe  kafakarogo  ia  Ihova,  kaie  serufiema  pe 
kafakarogo  i  atagata. 

9  Erufie  pe  kafakarogo  ia  Ihova,  kaie  serufiema  pe 
kafakarogo  i  afatoriki. 

10  Fakau  pauri  oji  nifakaforforia  avau;  kaie  avau 
kaiauiei  kirea  i  teigoa  Ihova. 

11  Akirea  nifakaforforia  avau;  akirea  mari  nifakafor- 
foria avau:  kaie  avau  kantujiakea  kirea  i  teigoa  Ihova. 

12  Akirea  nifakaforforia  avau  feipe  amotu  bi;  niko- 
tamtea  kirea  feipe  tiafi  i  agarakau  taratara :  avau  kantu- 
jiakea kirea  i  teigoa  Ihova. 

13  Akoe  nautukia  fakasorea  avau  pe  avau  katakakea: 
kaie  Ihova  nisitu  iatavau. 

14  Ihova  tioku  tamotua  ma  tioku  ahgoro:  eia  nikopena 
i  tioku  amauri. 

15  Norogona  tareo  i  takaniani  ma  t amauri  i  amrae 
o  fakau  rufie:  tarima  matau  o  Ihova  nofijikau  faka- 
tamotua. 

16  Ihova  neijikijiake  tiona  rima:  tarima  matau  o  Ihova 
nofijikau  fakatamotua. 

118.  17.  TABUK  lA  SAM  119.  4. 

17  Avau  seromatema,  kaie  kamauri/  kantukua  afiji- 
kauga  o  Ihova. 

18  Ihova  neitarania  fakasore  avau:  kaie  eia  setukwei- 
nama  avau  pe  kamate. 

19  Fakasara  ki  atavau   afeipa  i  tamrae   tapu:    avau 
kauru  iei,  kafafetai  ia  Ihova. 

20  Taf eipa  o  Ihova  tenei ;  f akau  rulie  kauru  iei. 

21  Avau  kafafetai  iatakoe,  iei  te,  akoe  nifakarogo  iata- 
vau,  akoe  nikopena  i  tioku  amauri. 

22  Tafatu  fakau  noto-fare  nihkoina  nikopena  i  tafatu 
komauri  iei  taturi  fare. 

23  Tafijikauga  o  Teatua  tenei;  afoimatotea  nomojikia 
nomasaro  iei. 

24  Tanapugi  Ihova  neipena  tenei ;  akitea  kakaniani  iei, 
karufie  iotea  roto. 

25  E  Ihova,  penamauri  momea,  akimea  nonugia  akoe: 
e  Ihova,  akimea  nonugia  akoe  pe  akoe  kauageia  kimea. 

26  Erufie   tapu   eia   kohmai   i   teigoa   Ihova:    akimea 
noarafaina  akoe  i  tafare  o  Ihova. 

27  Teatua  ko  Ihova  neiahmai  motea  tamarama:  fau- 
sia  akaua  tataumafa  i  ataura,  i  apaji  tafata. 

28  Tioku  Atua  akoe,  avau  kafafetai  iatakoe :  tioku  Atua 
akoe,  avau  kahgana  iatakoe. 

29  Faf etai  ia  Ihova  akaua ;  erufie  mari  eia :  tiona  arof a 
nonofo  iatau  matau. 

Sam  119. 
1 

1  Erufie  tapu  fakau  erufie  oji  apenaganea  area  i  taretu, 
akirea  nororo  i  tavaga  o  Ihova. 

2  Erufie    tapu  fakau   nofakarogo   iana   visau,    akirea 
nosara  eia  ma  iorea  roto  oji. 

3  Akirea  sepenama  sapenaganea  faga;   akirea  nororo 
i  iona  aretu. 

4  Akoe  nautukua  pe  akimea  kafakarogo  i  ou  avisau 
fakeiroa,  kamatakina  fakarufie. 

119.  5.  TABUK  lA  SAM  119.  22. 

5  Avau   mari   nokaniani   pe   iaku   penaganea   nonofo 
fakamahkeia,  pe  kafakarogo  i  avisau  naunage. 

6  Avau  serohma  pe  avau  nahmentua  avisau  oji  nau- 
tukua. 

7  Avau  kafafetai  iatakoe  ma  tioku  roto  mari,  pe  avau 
rofarigoina  iou  apenaganea  totonu. 

8  Avau    kahmatakina    avisau    naunage:    koisahkoina 
oji  avau. 

2 

9  Ka.pena  pekua  tatamtane  pe  kama  iana  penaganea  ? 
pe  keimatakina  iana  penaganea  ehtau  ki  tiou  avisau. 

10  Avau  nansara  akoe  ma  tioku  roto  pakeni;  pojina 
avau  pena  kahkoina  avisau  nautukua. 

11  Avau  nakfuna  tiou  avisau  i  tioku  roto,  pena  avau 
kapenanesa  iatakoe. 

12  Erufie  tapu  akoe,  e  Ihova:  fakeiroa  avau  i  avisau 
naunage. 

13  Avau  nantukua    i   tuku  ragutu   avisau   oji  i  tiou 
afafa. 

14  Avau  nikaniani  fakasore  i  taretu  iou  avaga,  faka- 
sisiana  i  auta  oji. 

15  Avau  kamanatunea  iou  avisau  fakeiroa,  kahmojikia 
iou  aretu. 

16  Avau    kakaniani    iou    avaga:    avau    serogaroma    i 
tiou  avisau, 

3 

17  Arafaina  tiou  afiji,  pe  avau  kamauri;  avau  kafa- 
karogo i  tiou  avisau  iei. 

18  Amkea  ahpono  i  ru  oku  foimata,  pe  avau  kahmo- 
jikia anea  nomasaro  iei  iou  avaga. 

19  Avau   tamavaka  i   takere   nei:   koisafuna  iatavau 
iou  avisau  nautukua. 

20  Kotamoto  tioku  roto  i  takaniani  fakasore  iou  avisau 
nautukua  i  anapugi  oji. 

21  Akoe  nautukua  sajina  fakau  ekaulevi,  nikonasoia, 
akirea  nororo  kitafa  i  avisau  nautukua. 

22  Amkea  iatavau  tahma  ma  tafakaope;   avau  mari 
nifakarogo  iou  avisau. 

119.  23.  TABUK  lA  SAM  119.  39. 

23  Fatoriki  foki  nihpuku  nitavanaga  iatavau :  kaie  tiou 
afiji  nimanatunea  iou  avaga. 

24  Avau  nikaniani  foki  iou  avisau,  akirea  nofagona 
avau. 

4 

25  Tioku  nohkano  nohpiri  ki  takere:  fagona  avau 
ehtau  ki  tiou  afajivisau. 

26  Avau  nantukua  iaku  penaganea,  akoe  naurogona 
avau:  fakeiroa  avau  i  avisau  naunage. 

27  Fakaria  ki  atavau  tanohkano  i  apenaganea  i  tiou 
avisau  fakeiroa:  avau  kamanatunea  iou  afijikauga  noma- 
saro  iei. 

28  Tioku  nohkano  notagi  kamate:  fakatamotua  avau 
ehtau  ki  tiou  afajivisau. 

29  Amkea  iatavau  tapenaganea  i  avisau  erohkavei: 
tufa  avau  tiou  avaga  ma  tiarofa. 

30  Avau  nokaniani  i  apenaganea  mari:  avau  nahnage 
weimoa  iatavau  iou  apenaganea  naupena  ma  tagata. 

3 1  Avau  nohpiri  ki  iou  avisau :  e  Ihova,  koisautukua  pe 
avau  kahma. 

32  Avau  kaweiwaha  kafakarogo  i  avisau  nautukua, 
pe  akoe  ropenpena  tioku  roto. 


SS  Fakariamai  ki  atavau,  e  Ihova,  tapenaganea  iou 
avisau  naunage:  avau  kafakarogo  iei  segapu. 

34  Asitu  iatavau  pe  avau  kafarigoina,  avau  kahkamoa 
tiou  avaga;  avau  kafakarogo  iei  ma  tioku  roto  pakeni. 

35  Arafia  avau  pe  avau  kafano  i  taretu  nautukua: 
avau  mari  nokaniani  iei. 

36  Torojiamai  tioku  roto  ki  iou  avisau,  koisotorojia  ki 
tahmatasa  i  anea. 

37  Furusiakea  ioku  foimata  pe  avau  koisamojikia 
apenaganea  ejikai  tanohkano  iei,  fakatamotua  avau  i  tiou 
aretu. 

38  Fakarava  tiou  avisau  ki  tiou  afiji  nautukua  ma  fakau 
nomataku  iatakoe. 

39  Amkea  iatavau  tane  na  avau  nohma  nomataku 
iei;  erufie  mari  iou  apenaganea  ma  tagata. 

119.  40.  TABUK  lA  SAM  lia   56. 

40  Avau  mari  nitagisa  iou  avisau  fakeiroa:  fakata- 
motua  avau  iou  apenaganea  totonu. 

6 

41  Katoifomai  ki  atavau  iou  apenaganea  arofa,  e 
Ihova,  tiou  amauri  mari,  feipe  i  tiou  avisau. 

42  Avau  kairoa  iei  pe  kahkoria  avisau  o  tatagata  nofa- 
kahmana  iatavau;  iei  te,  avau  nofakarogo  i  tiou  avisau. 

43  Koisauamkea  oji  tavi^au  i  tamari  i  tioku  fafa; 
avau  mari  nihtari  iou  apenaganea  kofagona  tagata  iei. 

44  Avau  kafakarogo  i  tiou  avaga  iei  segapu  iatau 
matau. 

45  Avau  kafehnanoa  i  tamarama;  iei  te,  avau  nansara 
iou  avisau  fakeiroa. 

46  Avau  kantukua  foki  iou  avisau  weimoa  i  afatoriki, 
kaie  serohmama. 

47  Avau  kakaniani  i  avisau  nautukua,  erufie  tioku 
roto  iei. 

48  Avau  kajikijiake  ru  oku  rima  pe  kafakarogo  i  avi- 
sau nautukua,  avau  nokaniani  iei;  avau  kamanatunea  i 
avisau  naunage. 

49  Mentua  tiou  afajivisau  ki  tiou  afiji,  iei  te,  akoe 
nautukua  pe  avau  noajia. 

50  Tane  nei  nopenpena  tioku  roto  i  tioku  ahlika:  tiou 
avisau  nifakatamotua  mari  avau. 

51  Fakau  nokaulevi  nofakahmana  tapu  iatavau:  kaie 
avau  setafurima  iou  avisau. 

52  Avau  nahmentua  iou  apenaganea  naupena  ituai, 
e  Ihova,  avau  nifakatamotua  tioku  roto  iei. 

53  Kosorekage  tioku  akali  i  afakau  nopenanesa,  noh- 
koina  tiou  avaga. 

54  Tiou  avaga  nipena  ioku  ahgoro  i  tanohnea  avau 
tamavaka  iei. 

55  Avau  nahmentua  tiou  eigoa,  e  Ihova,  i  apo,  avau 
nifakarogo  i  tiou  avaga. 

56  Nikofeipera  iatavau  iei  te,  avau  nifakarogo  iou 
avisau  fakeiroa. 

119.  57.  TABUK  lA  SAM  119.  72. 

57  Ihova  tioku  pito:  avau  nantukua  pe  avau  kafa- 
karogo  iou  avisau. 

58  Avau  nahnugia  tiou  arofa  ma  tioku  aroto  pakeni: 
sirarufiemai  avau  feipe  i  tiou  afajivisau. 

59  Avau  nimanatunea  iaku  penaganea,  avau  nita- 
furimai  ki  tiou  avaga. 

60  Avau  niweiwaha,  sehtarima,  pe  kafakarogo  iou 
avisau. 

61  Tafou  o  fakau  esa  iarea  penaganea  nifakaforforia 
avau :  kaie  avau  segaroma  i  tiou  avaga. 

62  Avau  kamasike  i  tatuapo  pe  kafafetai  iatakoe  iou 
apenaganea  totonu  naupena. 

63  Avau  tasoa  o  fakau  oji  nomataku  iatakoe,  ma  fakau 
nofakarogo  iou  avisau  fakeiroa. 

64  Efonu  takere  nei,  e  Ihova,  i  tiou  arofa :  fakeiroa  avau 
iou  avisau  nautukua. 

65  Akoe  naupena  penaganea  rufie  ki  tiou  afiji,  e  Ihova, 
feipe  i  tiou  afajivisau. 

66  Fakeiroa  avau  apenaganea  rufie  ma  tafarigoina 
anea;  avau  mari  nifakarogo  i  avisau  nautukua. 

67  Itanapugi  sikihhkana  avau,  avau  nisiri;  kaie  avau 
nofakarogo  i  tiou  avisau  inapuginei. 

^  68  Akoe  erufie,  naupena  penaganea  rufie ;  fakeiroa  avau 
i  avisau  naunage. 

69  Fakau  nokaulevi  nitamaua  tavisau  erohkavei  iata- 
vau :  avau  kahmatakina  iou  avisau  fakeiroa  ma  tioku  rote 
pakeni. 

70  Ehpeji  iorea  roto  feipe  agako;  kaie  avau  nokaniani 
i  tiou  avaga. 

71  Nirufie  pe  avau  nihhka,  iei  te,  pe  avau  kafarigoina 
avisau  nautukua. 

72  Tavaga  nifakea  i  tiou  afafa  erufiekage  maku;  ane 
taruana  kolt  ma  silver  tamakisu. 


119.  73.  TABUK  lA  SAM  119.  88. 

73  lou  arima  nipena  avau,  nitamaua  avau:  tufa  avau 
tarapakauga  pe  avau  kafarigoina  iou  avaga. 

74  Fakau  nomataku  iatakoe  kasafea  avau  kakaniani, 
iei  te,  avau  niajia  tiou  afajivisau. 

75  Avau  nofarigoina,  e  Ihova,  pe  etotonu  apenaganea 
naupena,  ma  te  foki  pe  akoe  nifakahlika  avau  i  apenaganea 
man. 

76  Avau  nokaniani  pe  karakomai  ki  atavau  tiou  arofa 
pe  kapenpena  tioku  roto,  feipe  tiou  afajivisau  ki  tiou 
afiji. 

77  Katoifomai  ki  atavau  tiou  arofa  rufie,  pe  avau 
kamauri:  avau  mari  nokaniani  i  tiou  avaga. 

78  Kahma  fakau  nokaulevi;  iei  te,  akirea  norohkavei 
nipena  penaganea  m^asui  iatavau :  kaie  avau  kamanatunea 
iou  avisau  fakeiroa. 

79  Katafurimai  ki  atavau  fakau  nomataku  iatakoe, 
akirea  kairoa  iou  avisau. 

80  Karufie  oji  tioku  roto  iou  avaga,  pena  avau  kahma. 

81  Kotamotosa  tioku  roto  nohtari  i  tamauri  iatakoe: 
kaie  avau  noajia  tiou  avisau. 

82  Kotamoto  ru  oku  foimata  nohtari  i  tiou  avisau, 
avau  notukua  pe,  Akoe  kaupenpena  tioku  roto  afia  ? 

83  Avau  nikofeipe  i  tagajavai  kirinea  notau  i  tiousafi; 
kaie  avau  segaroma  i  avisau  naunage. 

84  Anapugi  o  tiou  afiji  efia  ?  Akoe  kauoria  apenaga- 
nea o  fakau  nopena  penaganea  mahkei  iatavau  afia  ? 

85  Fakau  nokaulevi  nikeria  arua  moku,  akirea  semen- 
tuama  tiou  avaga. 

86  Nomari  iou  avaga  oji:  akirea  nosauvaka  iatavau, 
kaie  ejikai  tantafito;  asitu  iatavau  akoe. 

87  Akirea  nitata  ki  tamkea  oji  avau  i  tafanua;  kaie 
avau  sehkoinama  iou  avisau  fakeiroa. 

88  Fakatamotua  avau  feipe  i  tiou  arofa;  avau  kafaka- 
rogo  i  avisau  i  tiou  afafa  iei. 

119.  89.  TABUK  lA  SAM  119.  104. 

89  E  Ihova,  nonofo  fakamahkeia  tiou  avisau  i  taragi 
iatau  matau. 

90  Tiou  apenaganea  mari  nonofo  ma  atau  tagata 
oji:  akoe  naunage  fakamahkeia  takere,  nonofo  faka- 
mahkeia iei. 

91  Nonofo  inapuginei  feipe  i  apenaganea  naunage; 
anea  oji  mari  iou  afiji. 

92  Pe  avau  sekanianima  i  tiou  avaga,  pe  avau  nimate 
i  tioku  ahhka. 

93  Avau  serogaroma  iou  avisau  f akeiroa  iatau  matau ; 
akoe  mari  nifakatamotua  avau  iei. 

94  Avau  ko  niou,  penamauri  moku ;  avau  mari  nansara 
iou  avisau  fakeiroa. 

95  Fakau  nopena  penaganea  esa  niajia  avau  pe  kaiau- 
iei  avau ;  kaie  avau  kamanatunea  iou  avisau. 

96  Avau  nansafea  tafakarava  i  anea  rufie  oji;  kaie 
tiou  avaga  ejikai  tanofakarava. 

97  Avau  mari  nokaniani  tapu  i  tiou  avaga  !  avau  no- 
manatunea  iei  i  ao  kopo. 

98  Avau  erapakau  fakasore  iou  avaga,  esisi  tarapa- 
kauga  i  afakau  esamai  maku,  akirea  nonofo  iatavau 
segapu; 

99  Esore  tarapakauga  iatavau,  esisi  i  afakau  nofakeiroa 
avau ;  iei  te,  avau  nomanatunea  iou  avisau. 

100  Avau  nofarigoina  fakarufie  anea,  iei  te,  avau  no- 
fakarogo  iou  avisau  fakeiroa,  fakau  ituai  noiroa  fakasi- 
siana. 

1 01  Avau  nomatakina  ru  oku  vae  pe  koisafano  i  aretu 
esa,  pe  avau  kafakarogo  i  tiou  avisau. 

102  Avau  setafurima  iou  apenaganea  naupena  ma  ta- 
gata; iei  te,  akoe  nif akeiroa  avau. 

103  Ekanorufie  mari  iou  avisau,  pe  avau  rotogofia, 
ekanorufie  fakasisiana  ahane  i  tioku  fafa. 

104  Avau  nofarigoina  anea  iou  avisau  fakeiroa:  avai> 
nohgeigai  iei  aretu  erohkavei  oji 

119.   105.  TABUK  lA  SAM  119.  120. 

14 

105  Tiou  avisau  talamp  ma  ru  oku  vae,  ma  tarama  ma 
tioku  aretu. 

106  Avau  mari  nantukua  fakamahkeia  pe  avau  kafa- 
karava  avisau,  pe  avau  kahmentua  iou  apenaganea  to- 
tonu  ma  tagata. 

107  Avau  nohlika  fakasore:  fakatamotua  avau,  e 
Ihova,  feipe  tiou  afajivisau. 

108  Amoa,  avau  konugia  akoe,  atufa  nahmentua  i 
tioku  roto,  nantukua  i  tioku  fafa,  e  Ihova,  fakeiroa  avau 
iou  apenaganea  naupena. 

109  Avau  kotata  ki  tamate  inapugi  manapugi;  kaie 
avau  segaroma  i  tiou  avaga. 

no  Fakau  esa  iarea  penaganea  ninage  sanea  kasiba 
iei  avau;  kaie  avau  sehkoinama  iou  avisau  fakeiroa. 

111  Avau  nahkamoa  iou  avisau  pe  kaniaku  iatau 
matau ;  nokaniani  tapu  mari  tioku  roto  iei. 

112  Avau  nifurusia  tioku  roto  pe  kafakarogo  iou  avisau 
naunage  iatau  matau,  mei  tanoji. 

113  Avau  nohgeigai  i  afakau  erua  arotorea;  kaie  avau 
nokaniani  i  tiou  avaga. 

114  Akoe  tioku  anohnea  nohmuni  iei,  ma  tioku  karoa: 
avau  noajia  tiou  fajivisau. 

115  Rokea  akaua  iatavau  saroro,  fakau  nopena  pena- 
ganea sa,  pe  avau  kafakarogo  i  avaga  o  tioku  Atua. 

116  Purujia  avau  feipe  i  tiou  afajivisau,  pe  avau 
kamauri;  koisahma  avau  i  tane  na  avau  noajia. 

117  Purujia  akoe  avau,  avau  samauri,  avau  kafaka- 
rogo segapu  i  avisau  naunage. 

118  Akoe  nifakaopea  fakau  oji  nihkoina  avisau  nau- 
nage ;  tafeiva  orea  terohkavei  ana. 

119  Akoe  nauamkea  feipe  tabenu  fakau  oji  i  takere 
nei  esa  iarea  penaganea,  avau  nokaniani  iou  avisau  iei. 

120  Tioku  noata  noviriviri  ma  tamataku  iatakoe; 
avau  nomataku  i  apenaganea  naupena  ma  tagata. 

119.  121.  TABUK  lA  SAM  119.  136. 

121  Avau  nanpena  periaganea  totonu  erufie  ma  tagata: 
koisanahkea  avau  ki  afakau  nopena  penaganea  mahkei 
iatavau. 

122  Amoa  ma  tiou  afiji,  pe  avau  karufie:  koisapena  pe- 
naganea mahkei  iatavau  fakau  nokaulevi. 

123  Kotamoto  ru  oku  foimata  i  tioku  akaniani  ma  tiou 
amauri,  ma  tavisau  i  tiou  apenaganea  totonu. 

124  Pena  penaganea  i  tiou  afiji  feipe  i  tiou  arofa,  fa- 
keiroa  avau  i  avisau  naunage. 

125  Avau  tiou  afiji,  tufa  avau  taroto  nofarigoina  anea, 
pe  avau  kafarigoina  iou  avisau. 

126  Tanapugi  pe  Iliova  kafijikau  iei  te;  akirea  mari 
noiauiei  tiou  avaga. 

127  Avau  nokaniani  fakasore  iei  i  tiou  avaga,  avau 
nokaniani  fakasisiana  i  akolt,  kolt  rufie  mari. 

128  Avau  nahmentua  pe  etotonu  i  anea  oji  iou  avisau 
fakeiroa  oji,  avau  nohgeigai  i  apenaganea  erohkavei  oji. 

129  Iou  avisau  ane  nomasaro  iei:  avau  nomatakina 
ma  tioku  nohkano  iei. 

130  Tafakeiroa  norameia  tagata  iei  tiou  avisau;  nofa- 
rigoina anea  iei  fakau  epuhpusi. 

131  Avau  nifakamama,  nifiji  tuku  ate;  iei  te,  avau  ni- 
tagisa  iou  avaga. 

132  Tafurimai  akoe  ki  atavau,  arafaina  avau,  feipe 
iou  apenaganea  ma  fakau  nokaniani  i  tiou  eigoa. 

133  Nage  fakamahkeia  oku  tapugao  i  tiou  avisau; 
koisatamotua  sapenaganea  faga  iatavau. 

134  Veteakea  avau  i  apenaganea  mahkei  o  tagata: 
avau  kafakarogo  iei  iou  avisau  fakeiroa. 

135  Kamarama  tiou  afoimata  ki  tiou  afiji,  fakeiroa 
avau  iou  avisau  naunage. 

136  Notafe  ioku  areimata  feipe  i  avai-tafe,  iei  te, 
akirea  sefakarogoma  i  tiou  avaga. 

119.  137.  TABUK  lA  SAM  119.   153. 

137  Erufie  mari  akoe,  e  Ihova,  etotonu  iou  penaganea 
ma  tagata. 

138  Akoe  nautukua  iou  avisau  ma  penaganea  totonu, 
ma  tamari  oji. 

139  Avau  komate  i  tioku  kaniani  iatakoe,  iei  te,  fakau 
nopojina  avau  nigaro  iou  avisau. 

140  Ema   tapu    tiou    avisau;    tiou    afiji    mari    noka- 
niani  iei. 

141  Avau  esisi,  atagata  nofakaopea  avau:  kaie  avau 
segaroma  iou  avisau  fakeiroa. 

142  Iou  apenaganea  totonu  apenaganea  nonofo  iatau 
matau,  tiou  avaga  tane  mari. 

143  Tahlika  ma  tahmae  sore  nirikofia  avau:  kaie  avau 
nokaniani  i  tiou  avaga. 

144  Etotonu  iou  avisau  iatau  matau:  tukua  akoe  pe 
avau  kairoa  ane  na,  avau  samauri, 

145  Avau  nantapa  akoe  ma  tioku  roto  pakeni;   oria 
iaku  visau,  e  Ihova:  avau  kafakarogo  i  avisau  naunage. 

146  Avau  nantapa  ki  atakoe:  penamauri  moku,  avau 
safakarogo  iou  avisau. 

147  Sikiaoana  avau  nihmai  nantapa  akoe:  avau  nah- 
kajia  iou  avisau. 

148  Avau  sehtarima  i  apito  apo,  pe    kamanatunea  i 
tiou  avisau. 

149  Fakarogona  tioku  areo  feipe  i  tiou  arofa:  faka- 
tamotua  avau,  e  Ihova,  feipe  i  iou  avisau. 

150  Kotatamai  fakau  nopena  penaganea  esa;   akirea 
ipapaikea  i  tiou  avaga. 

151  Akoe  etatamai,  e  Ihova;  nomari  avisau  oji  nau- 
tukua. 

152  Avau  nankiroa  ituai  iou  avisau,  pe  akoe  naunage 
pe  kahnofo  iatau  matau. 

153  Mojikia  tioku  ahlika,   penamauri  moku;    iei  te, 
avau  segaroma  i  tiou  avaga. 

119.  154.  TABUK  lA  SAM  119.  170. 

154  Amoa  akoe  maku,  veteakea  avau:  fakatamotua 
avau  feipe  i  tiou  avisau. 

155  Ipapai  tamauri  i  afakau  nopena  penaganea  esa: 
akirea  mari  sesarama  iou  avisau  naunage. 

156  Esore  mari  iou  apenaganea  arofa,  e  Ihova:  fakata- 
motua avau  feipe  iou  avisau. 

157  Enalupai  fakau  nosau-vaka  iatavau,  esamai  maku; 
kaie  avau  sehkoinama  iou  avisau. 

158  Avau  nansafea  fakau  noreresia  tagata,  avau  nifa- 
kainina  iei,  iei  te,  akirea  sefakarogoma  i  tiou  avisau. 

159  Mojikia  pe  avau  nokaniani  tapu  iou  avisau  fakei- 
roa :  fakatamotua  avau,  e  Ihova,  feipe  i  tiou  arofa. 

160  Tanohkano  i  tiou  avisau  tamari;  iou  apenaganea 
oji  totonu  nohnofo  iatau  matau. 

161  Afatoriki  nosau-vaka  iatavau,  ejikai  tantafito; 
kaie  tioku  roto  nomataku  iou  avisau. 

162  Avau  nokaniani  i  tiou  avisau,  feipe  tasi  neisafea 
auta  nalupai. 

163  Avau  nohgeigai,  nosasahlua  i  terohkavei;  kaie  avau 
nokaniani  i  tiou  avaga. 

164  Avau  nohgana  iatakoe  fakafitu  i  anapugi  oji  jiki- 
tasi,  iou  apenaganea  totonu  ma  tagata. 

1^5  Esore  mari  tamarino  ma  fakau  nokaniani  i  tiou 
avaga;  jikai  sanea  kasiba  iei  i  akirea. 

166  Avau  niajia  tiou  amauri,  e  Ihova,  avau  nifakarogo 
i  avisau  nautukua. 

167  Tioku  nohkano  nomatakina  iou  avisau;  avau 
nokaniani  tapu  iei. 

168  Avau  nofakarogo  iou  avisau  fakeiroa  ma  tiou 
avaga;  iaku  penaganea  oji  no  weimoa  iatakoe. 

169  Karako  etata  ki  atakoe  tioku  tapa,  e  Ihova: 
situ  iatavau  pe  avau  kafarigoina  anea  feipe  i  tiou 
avisau. 

170  Karako  iaku  visau  nonugia  anea  weimoa  iatakoe: 
vetea  avau  feipe  i  tiou  avisau. 

144 


119.  171.  TABUK  lA  SAM  121.  3. 

171  Tuku   ragutu   katukua   avisau   nohgana   iatakoe; 
akoe  mari  nofakeiroa  avau  i  avisau  naunage. 

172  Tuku  rero  katukua  tiou  avisau;  iei  te,  etotonu  iou 
avisau  oji  nautukua. 

173  Katatamai  tiou   arima  pe   kasitu  iatavau;   avau 
mari  nahkamoa  maku  iou  avisau  fakeiroa. 

174  Avau  nitagisa  i  tiou  amauri,  e  Ihova;  avau  noka- 
nianisa  i  tiou  avaga. 

175  Kamauri  tioku  nohkano,  pe  avau  kahgana  iatakoe; 
iou  apenaganea  totonu  kasitu  iatavau. 

176  Avau  nisiri  feipe  i  sajip  nijikai;  sara  tiou  afiji,  iei 
te,  avau  segaroma  i  avisau  nautukua. 

Sam  120, 

Tahgoro  nofeiakea  i  aretu  nohfiji. 

1  Avau  nantapa  kia  Ihova  i  tioku  ahlika,   eia  nifa- 
karogo  iatavau. 

2  Vetea  tioku  nohkano,  e  Ihova,  i  aragutu  erohkavei, 
ma  tareo  noresia  tagata. 

3  Katufa  akoe  taha,  kapena  pekua  foki  akoe  tarero 
erohkavei  nei  ? 

4  Agasau  emtakei  o  tatagata  etamotua,  ma  amarara 
afi. 

5  Jinisa  ko  vau,  pe  avau  nonofo  ma  fakai  Mejek,  no- 
nofo  foki  etata  ki  afare  namnanoa  i  Kitar  ! 

6  Tioku  nohkano  ninofo  nihtuai  ma  atagata  nohgeigai 
i  tamarino. 

7  Avau  notomia  tamarino :  kaie  pe  avau  rovisau  akirea 
nokaniani  i  tatowa. 

Sam  121. 

Tahgoro  i  aretu  nohfiji. 

1  Avau  kasirakake  ki  aora  mo  likai  ?  kafakei  i  tane  na 
nositu  iatavau  ? 

2  Nofakei  ia  Ihova  mari  tane  na  nositu  iatavau,  eia 
neipena  taragi  ma  takere. 

3  Seromaruma  iateia  pe  kasiba  tovae :  serof eimoiroama 
eia  noim.atakina  akoe. 

121.  4.  TABUK  I A  SAM  123.  2. 

4  Serofeimoiroama,  seromoiroama  eia  noimatakina 
fakai  Isreel. 

5  Ihova  noimatakina  akoe :  Ihova  nof akamarumaru 
akoe  wei  tiou  arima  matau, 

6  Tara  serojigiama  akoe  i  ao,  mo  tamrama  i  apo. 

7  Ihova  keimatakina  akoe  i  asa  oji;  eia  keimatakina 
tiou  anohkano. 

8  Ihova  keimatakina  tiou  afano  ma  tiou  ahmai,  ina- 
puginei  m.a  iatau  matau. 

Sam  122. 

Tahgoro  i  aretu  nohfiji. 

1  Avau  nikaniani  paketukuamai  akirea  ki  atavau  pe, 
Akitea  kahiiji  ki  tafare  o  Ihova. 

2  Avae  omea  nohtu  i  afeipa  i  abax  ou,  e  Jeruselemi. 

3  Jerusalem  tasiti  nitaoa  fakarufie,  fakamahkeia: 

4  Atagata  i  apito  vaka  o  fakai  Isreel,  avaka  tagata 
mari  o  Ihova,  nohfiji  ki  iei,  feipe  tavisau  nitukua  ki 
afakai  Isreel,  pe  kafafetai  i  teigoa  Ihova. 

5  Ninage  mari  iei  atorona  nosara  apenaganea  o  tagata 
iei,  atorona  mari  o  Tevit  ma  iona  agafatumupuna. 

6  'Hmori  akaua,  nonugia  Ihova  pe  kanofo  tamarino 
i  Jeruselem:  kanofo  marino  fakau  nokaniani  iatakoe. 

7  Kanofo  tamarino  weitakoro  i  abae  ou,  manea  rune 
i  afare  o  iou  afatoriki. 

8  Avau  kantukua  ma  oku  soa,  ma  ioku  nieli  pe,  Kanofo 
tamarino  iatakoe. 

9  Kantukua  foki  i  tafare  o  Ihova  Teatua  otea  pe, 
Avau  kafijikau  ma  tiou  arufie, 

Sam  123. 

Tahgoro  i  aretu  nohfiji. 

1  Avau  nosirakake  ki  atakoe,  e  Ihova,  akoe  noeke  i 
taragi. 

2  Afoimata  o  afiji  nomojikia  tarima  o  afatoriki  orea, 
ma  afoimata  o  tafiji-fine  nosira  ki  tarima  o  tiona  fine-riki; 

feipera  mari  afoimatotea  nomojikia  Ihova  Teatua  otea, 
pe  eia  kasirarufiemai  kitea. 

3  Sirarufiemai  kimea,  e  Ihova,  sirarufiemai  kimea: 
akimea  nikobaresia  i  tafakaope. 

4  Arotomea  nofakainina  tapu  i  tafakahmana  o  fakau 
nohnofo  ana,  ma  avisau  fakaope  o  fakau  ekaulevi. 

Sam  124. 

Sam  o  Tevit  i  aretu  nohfiji. 

1  Eruiie  pe  fakai  Isreel  katukua,  Pe  Ihova  seamoa  ma- 
tea; 

2  Pe  Ihova  seamoa  matea  itanapugka  atagata  nima- 
sike  i  akitea : 

3  Pe  akirea  niforomia  mauria  kitea  itanapugira  nisore 
takah  orea  i  akitea : 

4  Pe  niburaua  kitea  tavai,  pe  tavai-tafe  niapojia 
kitea. 

5  Pe  tavai  etamotua  niburaua  anohkanotea. 

6  Erufie  tapu  Ihova,  eia  setukweinama  kitea  ma  takai 
ki  anifo  orea. 

7  Akitea  nikofura,  feipe  i  samanu  i  tasi-manu  o  fakau 
nosara  manu:  nikomotu  tasi-manu,  akitea  nikofura. 

8  Teigoa  Ihova  nositu  i  akitea,  eia  neipena  taragi  ma 
takere. 

Sam  125. 

Tahgoro  i  aretu  nohfiji. 

1  Fakau  nofakarogo  ia  Ihova  kofeipe  i  taora  Saion, 
etaru  i  taruruia,  kaie  nonofo  iatau  matau. 

2  Aora  nofori  i  Jeruselem,  feipera  Ihova  nofakaforforia 
iana  tagata,  inapuginei  ma  iatau  matau. 

3  Tafoirakau  i  apenaganea  esa  serotamotuama  i  afakau 
etotonu  iarea  penaganea,  pena  fakau  etotonu  apenaganea 
area  kafariakia  arima  orea  ki  apenaganea  faga. 

4  E  Ihova,  pena  penaganea  rulie  ma  fakau  erufie  iarea 
penaganea,,  ma  fakau  nomari  arorotea. 

5  Kaie  Ihova  mari  keiarafia  fakau  norokea  nomuri 
i  apenaganea  faga  area  fatasiana  ma  fakau  nopena  pena- 
ganea  faga.     Kanofo  tamarino  i  afakai  Isreel. 

Sam  126. 

Tahgoro  i  aretu  nohfiji. 

1  Itanapiigira  Ihova  neifafekina  fakau  niafemai  ki 
Saion  akitea  nifeipe  fakau  nihmiji. 

2  Nifonu  afafa  otea  i  tahkata,  ma  arero  otea  i  ahgoro : 
fakai  i  avaka  tagata  nitukua  pe,  Ihova  mari  neipena 
afijikauga  sore  marea. 

3  Ihova  mari  neipena  afijikauga  sore  matea;  akitea 
nokaniani  iei. 

4  Fafekina  kimea,  e  Ihova,  afemai  i  tahnofo  omea  i 
teke  afanua,  feipe  avai-tafe  nimasa. 

5  Fakau  nopapura  anea  ma  tahtagi  kafatakina  afuanea 
ma  takaniani. 

6  Pe  akirea  karokea  i  taretu  orea  nohtagi,  noamoa 
aumaga,  akirea  mari  kafemai  ma  takaniani,  nosorea  afu- 
anea orea. 

Sam  127. 

Tahgoro  o  Solomon  i  aretu  nohfiji. 

1  Pe  Ihova  sereitaoama  tafare,  serofuama  tafijikauga 
o  fakau  noto-fare:  pe  Ihova  serohleoma  i  tasiti  tatagata 
nomatakina  noara  taruana. 

2  Serofuama  maua  tahviri  aua  i  apohpo  ana,  ma  tah- 
nofo nohtuai  sarornoe,  ma  takaina  anea  kai  i  afijikauga 
sore :  eia  neitukua  pe  kahmoiroa  iana  agatama  rufie. 

3  Agatama  atea  tatuf a  mari  o  Ihova :  tanomata  neitufa 
ma  fafine  agatama  area  mari. 

4  Akirea  feipe  agasau  i  tarima  o  tatagata  etamotua, 
kofeipera  agatama  niarnoa  koifou  ana  fakau  sore  orea. 

5  Erufie  tapu  tatagata  efonu  tiona  fauga-gasau  i 
akirea:  akirea  serohmama  pe  akirea  rovisau  ma  fakau 
esage  marea  i  marae. 

Sam  128. 

Tahgoro  i  aretu  nohfiji. 

1  Erufie  tapu  atagata  oji  nomataku  ia  Ihova,  nororo  i 
iona  retu. 

2  Akoe  kaukaina  afuanea  i  tafijikauga  i  ru  ou  arima: 
akoe  karufie  tapu,  karufie  foki  tiou  anofo. 

3  Tiou  afine  kofeipe  tavain  nofua  fakarufie  i  atafa  i  tiou 
afare :  iou  agatama  kaf eipe  arakau  oliv,  nof ori  i  tiou  atebel. 

4  Karufie  mari  feipera  tatagata  nomataku  ia  Ihova. 

5  Ihova  keiageia  akoe  i  tarufie  nofakea  i  Saion:  akoe 
kasafea  tarufie  o  Jerusalem  i  anapugi  oji  i  tiou  amauri. 

6  Akoe  mari  kasafea  agatama  o  iou  agatama.     Kanofo 
tamarino  i  afakai  Isreel. 

Sam  129. 

Tahgoro  i  aretu  nohfiji. 

1  Akirea  nifakahlika  fakanalupai  kimea  i  arikriki  omea 
mei  iranei,  erufie  pe  fakai  Isreel  katukua  pe, 

2  Akirea  nifakahlika  fakanalupai  kimea  i  arikriki  omea 
mei  iranei :  kaie  akirea  setamotuama  i  akimea. 

3  Fakau  nivere  nivere  i  abua  omea;  nihpalo  apakora 
nipena  ekirea. 

4  Etotonu  apenaganea  o  Ihova:  eia  nitumusia  tafou 
o  fakau  esa  iarea  penaganea. 

5  Kahma,  kafe  kimuri  fakau  oji  nohgeigai  i  Saion: 

6  Akirea  kafeipe  agafari  i  taposfare,  komaro  mana  kaie 
sikisoreana : 

7  Tatagata  noserea  sefakafonuama  tano  rima  iei,  tata- 
gata Hofausia  fauga  seamoama  i  tano  fafata. 

8  Fakau  nomeiroro   setukuama    pe,   Ihova  karafaina 
kaua :  Akimea  noaraf aina  kaua  i  teigoa  Ihova. 

Sam  130. 

Tahgoro  i  aretu  nohfiji. 

1  Avau  nantapa  ki  atakoe  i  anohnea  elehposu,  e  Ihova. 

2  E  Teriki  fakarogona  tioku  reo:  faoifo  tiou  tariga  ki 
tareo  iaku  visau  nonugia  anea. 

149 


ISO,  3.  TABUK  lA  SAM  132.  6. 

3  Pe  akoe,  e  Ihova,  kamojikia  apenaganea  efaga  o 
tagata,  e  Teriki,  akai  katu  weimoa  iatakoe  ? 

4  Kaie  akoe  nauamkea  apenaganesa,  pe  atagata  kama- 
taku  iatakoe. 

5  Avau  nohtari  ia  Ihova,  tioku  nohkano  nohtari;  avau 
noajia  tiana  visau. 

6  Tioku  nohkano  noajia  tapu  Teriki,  atagata  noajia 
kaao  noajia  fakasisiana:  atagata  noajia  kaao  noajia  faka- 
sisiana  mari. 

7  E  fakai  Isreel,  fakarogo  ia  Ihova  akaua;  no  ia  Ihova 
tiarofa,  eia  nopenamauri  fakasore  mo  tagata. 

8  Eia  keiamkea  fakai  Isreel  iarea  penaganea  faga  oji. 

Sam  131. 

Tahgoro  i  aretu  nohfiji. 

1  E  Ihova,  sekaulevima  tioku  roto,  sehkonama  ru  oku 
foimata;  avau  semanatunea  anea  sore,  manea  etaru 
iatavau  i  tafarigoina. 

2  Avau  mari  nitomia  tamarino  i  tioku  nohkano;  feipe 
tatama  nifakea  tau  nomoika.ge  ia  jinana,  tioku  nohkano 
kofeipe  i  tatama  nifakia  tau. 

3  Erufie  pe  akaua,  fakai  Isreel  kafakarogo  ia  Ihova, 
inapuginei  ma  iatau  matau. 

Sam  132. 

Tahgoro  i  aretu  noMji. 

1  E  Ihova,  mentua  akoe  Tevit  i  anea  oji  nohlika  iei  eia; 

2  Pe  eia  nihnapu  kia  Ihova,  neifajivisau  ki  Teatua 
etamotua  o  Jekob: 

3  Neitupe,  Avau  mari  serofanoma  ki  tioku  afare,  mo 
kohkava  i  tioku  potu ; 

4  Seromoiroama  ru  oku  foimata,  serofoimoiroama  akiri 
ru  oku  foimata, 

5  Mei  tanapugira  kansafea  tanohnea  ma  Ihova,  ta- 
nohnea  kanofo  iei  Teatua  Etamotua  o  Jekob. 

6  Akitea  norogona  avisau  iei  i  Efrata :  akimea  nisafea  i 
tapito  fanua  i  agamotu. 

7  Akitea  karoro  ki  iona  nohnea  nonof o  iei ;  akitea  kaf ao 
i  tane  noeke  iei  ru  ona  vae. 

8  Masike,  e  Ihova,  mai  ki  tiou  anohnea  nogapu  iei; 
akoe  ma  tavaka  i  tiou  tamotua. 

9  lou  atagata  notaumafa  katakai  i  apenaganea  totonu; 
iou  atagata  rufie  kahgoro  ma  takaniani. 

10  Koisasira  afoimata  o  tatagata  naunage  ki  teke 
anolmea,  tiou  afiji  Tevit  mari. 

1 1  Ihova  nihnapu  kia  Tevit  ma  tamari ;  eia  seroafema 
iei ;  Avau  kahnage  i  tiou  atorona  iou  agatama,  ma  af atu- 
mupu. 

12  Pe  iou  agatama  kafakarogo  i  tiaku  fajivisau  ma  iaku 
visau  kakfakeiroa  ki  akirea,  agatama  area  ma  agafatumu- 
punorea  kaeke  i  tiou  torona  iatau  matau. 

13  Ihova  mari  neinage  Saion  mana;  eia  nokaniani  iei 
ma  tanohnea  kanofo  iei  eia. 

14  Tioku  anohnea  nogapu  iei  iatau  matau  eia  te  1 
Avau  kanofo  iku;  avau  mari  nikaniani  iei. 

15  Avau  kaageia  fakasore  iana  kai:  avau  kantufa 
fakau  ejikai  iarea  anea  iei  pe  kamauri  i  akai. 

16  Avau  kantakaia  atagata  notaumafa  iei  i  tamauri: 
atagata  rufie  iei  kahgoro  iluga  ma  takaniani. 

17  Avau  kahnage  kasore  tatamotua  o  Tevit:  avau 
nahnage  tarama  ma  tiaku  tagata  nahnage. 

18  Avau  katakaia  fakau  esage  mana  i  tahma :  kaie  kata- 
motua  tiona  ariki. 

Sam  133. 

Tahgoro  o  Tevit  i  aretu  nohfiji. 

1  Sirage,  tane  rufie  tapu  pe  agafeisoa  kahnofo  ma  iorea 
roto  egatahtasi. 

2  Kofeipe  i  tavai  ehkara  rufiesa  i  auru  o  tagata,  nita- 
feifo  weiraro  i  afuru-kumkumi,  afuru-kumkumi  o  Eron 
mari,  nitafe  weiraro  ki  tatafa  ano  moiga. 

3  Feipe  tagau  i  taora  Hermon  notoifo  i  aora  i  Saion: 
Ihova  neitukua  pe  katoifo  iana  visau  noageia  kirea  iei 
tamauri  iatau  matau  mari. 

Sam  134. 

Tahgoro  i  aretu  nohfiji. 

1  Sirage,  kahgana  ia  Ihova,  akaua  afiji  o  Ihova  nohtu 
i  tafare  o  Ihova  i  apo. 

2  Jikijiake  arima  aua  i  tanohnea  tapu,  kahgana  akaua 
ia  Ihova. 

3  Ihova  keiarafaina  akaua  i  Saion;  eia  mari  neipena 
taragi  ma  takere. 

Sam  135. 

1  Kahgana  akaua  ia  Ihova.  Kahgana  akaua  i  teigoa 
Ihova;  kahgana  iateia,  akaua,  afiji  o  Ihova. 

2  Akaua  nohtu  i  tafare  o  Ihova,  i  aratokoro  i  tafare 
o  Teatua  otea. 

3  Kahgana  akaua  ia  Ihova;  erufie  mari  Ihova:  feiakea 
ahgoro  ki  tiona  eigoa;  erufie  mari  pera. 

4  Ihova  neiamxoa  agafatumupuna  o  Jekob  mana,  ma 
fakai  Isreel  ma  iana  auta  rufiesa. 

5  Avau  mari  noiroa  pe  esore  Ihova,  pe  Teriki  otea  no 
weiluga  i  atua  oji. 

6  Ihova  neipena  anea  oji  tiona  finagaro  pe  kapena,  i 
taragi,  ma  i  takere,  ma  tatai,  ma  nohnea  elehposu  oji. 

7  Eia  neikauna  pe  kafenake  takofu  i  anoji  i  takere; 
eia  neipena  taptapeia  ma  taua;  eia  neiamkea  kitafa  tam- 
tagi  iona  nohnea  nonage  anea  iei. 

8  Eia  neitaia  agatama  aurumatua  i  tafanua  Ijipt,  i 
atagata  manemauri. 

9  Eia  neipena  afarigoi  manea  nomasaro  iei  weimoa  iata- 
koe,  e  Ijipt,  ia  Fero,  ma  iana  fiji  oji. 

10  Eia  neitaia  fakai  i  afanua  nalupai,  neitaia  kahmate 
afatoriki  etamotua; 

11  Pe  Saihon,  teriki  i  afakai  Emor,  ma  Ok,  teriki  i 
Bejan,  ma  avaka  tagata  i  Kenan: 

12  Eia  neitufa  tafanua  orea  pe  kaniorea,  pe  kanio  fakai 
Isreel  iana  tagata. 

13  Tiou  eigoa,  e  Ihova,  nonofo  iatau  matau;  ma  tane 
nomentua  iei  akoe,  e  Ihova,  i  atau  tagata  oji. 

14  Ihova  mari  keioria  fakatotonua  apenaganea  0  iana 
tagata,  kaafe  tiona  finagaro  iana  tagata. 

15  Atua  o  fakai  i  eke  afanua  silver  ma  kolt,  tafijikauga 
i  arima  o  tagata. 

16  Noiei  afafa  orea,  kaie  akirea  sevisauma;  noiei  afoi- 
matorea,  kaie  akirea  sesafeama  anea; 

17  Noiei  atariga  orea,  kaie  akirea  serogonama  anea; 
ejikai  foki  tamapusaki  i  afafa  orea. 

18  Fakau  nipena  kofeipe  iei  akirea,  feipera  foki  fakau 
oji  nofakarogo  i  akirea. 

19  Fakai  Isreel  oji,  kahgana  akaua  ia  Ihova:  agafatu- 
mupuna  o  Eron,  kahgana  akaua  ia  Ihova : 

20  Agafatumupuna  o  Livai,  kahgana  akaua  ia  Ihova; 
akaua,  fakau  nomataku  ia  Ihova,  kahgana  akaua  ia 
Ihova. 

21  Kahgana  ia  Ihova,  fakai  i  Saion,  eia  nonofo  i  Jeru- 
selem.     Kahgana  akaua  ia  Ihova. 


Sam  136. 

1  Arafaina  akaua  Ihova;  eruiie  mari  eia;  tiona  arofa 
nonofo  iatau  matau. 

2  Arafaina  akaua  Teatua  no  weiluga  i  atua  oji:  tiona 
arofa  nonofo  iatau  matau. 

3  Arafaina  akaua  Teriki  i  af atoriki :  tiona  arofa  nonofo 
iatau  matau. 

4  Eia  sahkoea  nopena  penaganea  sore  nomasaro  iei: 
tiona  arofa  nonofo  iatau  matau. 

5  Eia  neipena  taragi  i  tiona  rapakauga:  tiona  arofa 
nonofo  iatau  matau. 

6  Eia  neifoforosia  takere  weiluga  i  tatai:  tiona  arofa 
nonofo  iatau  matau. 

7  Eia  neipena  amarama  sore :  tiona  arofa  nonofo  iatau 
matau: 

8  Tara   pe   kariki    i   teao:   tiona   arofa   nonofo   iatau 
matau: 

9  Ma  tamrama  ma  afetu  pe  kariki  i  tapo:  tiona  arofa 
nonofo  iatau  matau. 

10  Eia  neitaia  agatama  aurumatua  o  fakai  Ijipt:  tiona 
arofa  nonofo  iatau  matau. 

11  Eia  neiarafiakea  fakai  Isreel  i  akirea:  tiona  arofa 
nonofo  iatau  matau : 

12  I  tano  rima  etamotua,  ma  tano  rima  neifariakea: 
tiona  arofa  nonofo  iatau  matau. 

13  Eia  neivaea   Tatai   Ehmea   nihmotu:    tiona   arofa 
nonofo  iatau  matau : 

14  Eia  neiarafia  fakai  Isreel  pe  karoro  i  tano  roto: 
tiona  arofa  nonofo  iatau  matau : 

15  Kaie  neitatifo  Fero  ma  iana  amotu  tagata  i  Tatai 
Ehmea:  tiona  arofa  nonofo  iatau  matau. 

16  Eia  neiarafia  iana  tagata  iroto  tanohva :  tiona  arofa 
nonofo  iatau  matau. 

17  Eia  neitaia  afatoriki  sore:  tiona  arofa  nonofo  iatau 
matau: 

18  Neitaia  afatoriki  tamotua:  tiona  arofa  nonofo  iatau 
matau: 

19  Neitia  Saihon  teriki  o  fakai  Emor :  tiona  arofa  nonofo 
iatau  matau : 

20  Ma  Ok  teriki  i  tafanua  Bejan:  tiona  arofa  nonofo 
iatau  matau: 

21  Eia  neitufa  tafanua  orea  pe  kaniorea:  tiona  arofa 
nonofo  iatau  matau: 

22  Pe  kapena  i  tafanua  mo  fakai  Isreel  iana  iiji:  tiona 
arofa  nonofo  iatau  matau. 

23  Eia  neimentua  kitea  i  tahnofo  iraro  otea:    tiona 
arofa  nonofo  iatau  matau: 

24  Eia    neiveteakea    kitea    i    afakau    esamai    matea: 
tiona  arofa  nonofo  iatau  matau. 

25  Eia  neitufa  anea  kai  manea  emauri  oji:  tiona  arofa 
nonofo  iatau  matau. 

26  Arafaina  akaua  Teatua  itaragi:  tiona  arofa  nonofo 
iatau  matau. 


154 


137,  1.  TABUK  I A  SAM  138.  4. 

Sam  137. 

1  Akimea  nihpuku  iraro  wei  avai-tafe  i  Babilon:  aki- 
mea  mari  nihtagi  pakenientua  Saion. 

2  Akimea  nitauria  aharp  omea  weiluga  i  arakau  i 
roto  tafanua. 

3  Fakau  niamoa  kimea  ki  ei  ninugia  kimea  pe  kafeia- 
kea  ahgoro  marea;  fakau  niauiei  kimea  nikauna  kimea 
pe  kakaniani,  nitupe,  Feiakea  mamea  sahgoro  i  Saion. 

4  Akimea  kafeiakea  pekua  tahgoro  o  Ihova  i  tafanua 
o  eke  atagata  ? 

5  Pe  avau  kogaro  iatakoe,  e  Jeruselem,  erufie  pe  tioku 
arim.a  matau  kogaro  i  tiona  rapakauga. 

6  Pe  avau  seromentuama  akoe ;  erufie  pe  kahpiri  tuku 
rero  ki  tuku  kiri  fafa  pe  avau  serokanianima  fakasore  i 
Jeruselem,  esisi  tioku  akaniani  i  eke  anohnea  oji. 

7  Mentua  akoe,  e  Ihova,  apenaganea  o  fakai  Itom  i 
tanapugi  akirea  niauiei  Jeruselem;  akirea  nitukua  pe, 
Amkea,  amkea  fatasiana  ma  ano  vae. 

8  Agatama  o  fakai  i  Babelon,  kaiauiei  mari  kaua; 
karufie  tatagata  keioria  kaua  feipe  i  apenaganea  akaua 
nipena  i  akimea. 

9  Karufie  tapu  tatagata  keitotomia  agatama  rikriki 
aua,  keijirieifo  i  afatau. 

Sam  138. 

1  Avau  karafaina  akoe  ma  tioku  roto  pakeni:  avau 
kafeiakea  ahgoro  iatakoe  weimoa  i  atua. 

2  Avau  kafaoifo  nosira  ki  tiou  afare  tapu  notaumafa 
iei,  avau  karafaina  tiou  eigoa,  i  tiou  arofa  ma  tiou  amari : 
akoe  mari  naujikijiake  tiou  afajivisau  pe  kaeke  weiluga 
i  tiou  eigoa. 

3  I  tanapugi  avau  nantapa  akoe,  akoe  nifakarogo  iata- 
vau,  akoe  nifakatamotua  tioku  nohkano. 

4  Afatoriki  oji  i  takere  nei  karafaina  akoe,  e  Ihova 
akirea  mari  nirogona  avisau  i  tiou  afafa. 

138.  5.  TABUK  lA  SAM  139.  12. 

5  Akirea  mari  kahgoro  i  apenaganea  o  Ihova;  iei  te, 
esore  tarufie  o  Ihova. 

6  Ihova  no  weiluga  kaie  eia  neimojikieifo  fakau  emaru 
rotorea :  kaie  eia  noiroa  ipapai  fakau  nokaulevi : 

7  Pe  avau  rofano  iroto  tahhka,  akoe  kafakatamotua 
avau;  akoe  kafariakea  tiou  arima  pe  kapojina  takali  o 
fakau  esamai  maku,  tiou  arima  matau  kapenamauri 
moku. 

8  Ihova  keifakarava  anea  maku:  tiou  arofa,  e  Ihova, 
nonofo  iatau  matau;  koisohkoina  afijikauga  iou  arima. 


Sam  139. 

Ki  Tesore  i  afakau  nohgoro.     Sam  o   Tevit. 

1  E  Ihova,  akoe  naujirojiroa  avau,  nauiroa  avau. 

2  Akoe  nauiroa  tioku  apuku  ma  tioku  amasike,  akoe 
nof  arigoina  iaku  amanatuga  ipapaikea. 

3  Akoe  nosireia  tioku  afano  ma  tioku  amoe,  akoe  nau- 
iroa iaku  penaganea  oji. 

4  Akoe,  e  Ihova,  nauiroa  fakarufie  avisau  oji  i  tuku  rero. 

5  Akoe  nofori  iatavau  weimuri  ma  weimoa,  nauvahke- 
jia  tiou  arima  iatavau. 

6  Avau  etamoto  i  taf arigoina  tarapakauga  tenei;  no 
weilugaroa,  avau  etamoto  i  tasahkage  ki  ei. 

7  Avau  kafano  ki  pe  kahmuni  i  tiou  Anohkano  ?  avau 
katere  wafe  i  tiou  afoimata  ? 

8  Pe  avau  kafiji  ki  taragi,  akoe  noiei:  pe  avau  kahpena 
tioku  apotu  i  tafanua  sa,  akoe  mari  noiei. 

9  Pe  avau  karere  weiwaha  feipe  i  tatafe  teata,  ka- 
nofo  i  anoji  i  tatai; 

10  Tiou  arima  karafia  avau  iei,  tiou  arima  matau 
kapurujia  avau. 

11  Pe  avau  kantukua  pe,  Tapauri  kapojia  avau,  ta- 
marama  nofori  iatavau  kapauri. 

12  Kaie  tapauri  sefunama  kimea  iatakoe,  kaie  koma- 
rama  i  tapo  feipe  i  teao:  tapauri  ma  tamarama  egatah- 
tasi  ki  atakoe. 

139.  13.  TABUK  lA  SAM  140.  3. 

13  Niou  mari  tioku  roto:  nauapojia  avau  i  tajinai  o 
momoa. 

14  Avau  kahgana  iatakoe;  nipena  avau  mari  tane  no- 
mataku  iei,  ma  tane  nomasaro  iei:  ane  nomasaro  iei  iou 
afijikauga;  tioku  nohkano  nofarigoina  fakarufie  penei. 

15  Sehmunima  tioku  noata  iatakoe,  itanapugira  ni- 
pena avau  i  tanohnea  ehmuni,  nirakeia  avau  i  anohnea 
ehmuni  i  takere  nei. 

16  Tiou  afoimata  nisafea  tioku  noata,  itanapugira 
koipenana,  niserea  i  tiou  abuk  ioku  napugi  oji,  anapugi 
mari  ninage,  kaie  sikinofoana  tasi. 

17  Erufiekage  iou  amanatuga  ki  atavau,  e  Teatua  ! 
enalupaikage  mari  ! 

18  Pe  avau  kantaua,  kaie  enalupai  tapu,  eruana  aone: 
pe  avau  roviri,  avau  nonofo  iatakoe. 

19  Akoe  mari  kataia  fakau  esa  iarea  penaganea,  e 
Teatua:  rokea  akaua  iatavau  iei,  takau  nohta-tagata. 

20  Akirea  notukua  avisau  sa  iatakoe,  fakau  esakatu  mou 
notukua  fakamasuia  tiou  eigoa. 

21  E  Ihova,  avau  mari  nohgeigai  i  afakau  nohgeigai 
iatakoe:  avau  nofakainina  foki  i  afakau  esakatu  mou. 

22  Avau  nohgeigai  fakasore  i  akirea:  avau  notukua  pe 
akirea  fakau  esamai  maku. 

23  Jirojiroa  avau,  e  Teatua,  farigoina  tioku  roto: 
jirojiroa  avau,  farigoina  iaku  amanatuga : 

24  Akoe  sausafea  pe  sapenaganea  esa  iatavau  mo 
jikai,  akoe  kauarafia  avau  i  taretu  i  tamauri  iatau  matau. 


Sam  140. 

Ki  Tesore  i  afakau  nohgoro.     Sam  o  Tevit. 

1  Veteakea  avau,  e  Ihova,  i  atagata  esa  iarea  penaga- 
nea; matakina  avau  i  atagata  evahkoko: 

2  Akirea  nomanatunea  apenanesa  iorea  roto;   akirea 
nofatakina  segapu  i  tatowa. 

3  Akirea  nitara  arero  orea  kafeipe  i  sa  gata;   tavai 
ehkona  i  tagaroa  noi  aragutu  orea. 

140.  4.  TABUK  I A  SAM  141.  3. 

4  Matakina  avau,  e  Ihova,  i  arima  o  fakau  esa;  pena- 
mauri  moku  i  atagata  evahkoko:  akirea  nitamaua  pe 
katukiakea  avau  i  tioku  aretu. 

5  Fakau  nokaulevi  nifuna  tane  kafakanaua  avau,  ma 
tafou;  akirea  nofoforosia  takaupega  i  tatafa  taretu; 
akirea  ninage  anea  pe  kasia  avau  iei. 

6  Avau  nantukage  kia  Ihova  pe,  Tioku  Atua  akoe: 
fakarogona  tareo  i  anea  avau  nonugia  iatakoe,  e  Ihova. 

7  E  Teriki  ko  Teatua,  tatamotua  i  tioku  amauri,  akoe 
nauapojia  tuku  uru  i  tanapugi  i  tatowa. 

8  Koisautufa,  e  Ihova,  ane  na  nokaniani  iei  atagata 
esa  iarea  penaganea;  koisasitu  iarea  tamauga,  pena  akirea 
kakaulevi. 

9  Kaie  kafeifakua  tesore  i  afakau  nofakaforforia  avau, 
kapojia  kirea  asa  i  aragutu  orea. 

10  Katakakea  i  akirea  ahkoro  aft  naura:  kahtatifo 
kirea  i  tiafi,  ma  arua  elehposu,  pe  akirea  seromasikema 
foki. 

1 1  Serohnof  o  f  akamahkeia  i  takere  nei  tatagata  notukua 
avisau  sa :  tasa  katagia  tatagata  evahkoko  pe  kafurusiakea 
eia. 

12  Avau  noiroa  pe  Ihova  keiamoa  ma  fakau  nohhka, 
katotonu  iana  penaganea  ma  fakau  ejikai  iarea  anea. 

13  Kaie  tatagata  etotonu  iana  penaganea  kafafetai 
i  tiou  eigoa:  fakau  nomari  iorea  roto  kahnofo  weimoa 
iatakoe. 

Sam  141. 

Sam  o  Tevit. 

1  E  Ihova,  avau  nantapa  akoe ;  mai  weiwaha  ki  atavau : 
fakarogona  tioku  areo,  pe  avau  rotapa  akoe. 

2  Penpena  tioku  ahmori  weimoa  iatakoe  feipe  anea 
ehkara,  tajikijiake  ru  oku  rima  ki  atakoe  kafeipe  i  tatau- 
mafa  i  tefiafi. 

3  E  Ihova,  nage  tane  nohleo  i  tioku  fafa;  matakina  ta- 
vehtoka  i  tuku  ragutu. 

158 


I 


141.  4.  TABUK  I A  SAM  142.   5. 

4  Koisamoekage  tioku  roto  ki  sapenaganea  esa,  pe 
kamatanoa  i  apenaganea  esa  fatasiana  ma  fakau  nopena 
penaganea  faga:  koisakai  avau  i  anea  kai  ekanorufie 
area, 

5  Pe  tatagata  etotonu  iana  penaganea  keitia  avau^ 
tiarofa  ana  tena;  pe  reitukua  sajina  avau,  kafeipe  i  tavai- 
rakau  rufie  i  tuku  uru;  serofakatafuruma  iei  tuku  uru: 
pe  akirea  romahmafi  i  apenanesa  area,  kaie  avau  kamah- 
mafi  i  tioku  ahmori, 

6  Pe  rotatifo  fakau  sore  orea  i  atafa  foropaki  akirea 
karogona  iaku  visau  pe  ekanorufie  mari. 

7  Nifalelekia  eivi  omea  i  tatafa  tanasivari,  feipe  tasi 
nokeria  noverea  takere. 

8  Ru  oku  foimata  nosirakatu  ki  atakoe,  e  Teatua  ko 
Teriki:  avau  nofakarogo  iatakoe;  koisohkoina  avau  pe 
kamate. 

9  Matakina  avai  i  anea  nofakanaua  tagata  iei,  akirea 
ninage  moku,  ma  akaupega  fakau  nopena  penaganea  faga 
ninage  moku. 

10  Kahtakakea  fakau  nopenanesa  i  akaupega  orea, 
kaie  avau  katere. 

Sam  142. 

Tavisau  fakeiroa  o  Tevit.    Tahmori  itanapugira  eia  no  i  tapunaga. 

1  Avau  nantapa  kia  Ihova  i  tioku  areo,  avau  nahnugia 
anea  ia  Ihova  i  tioku  areo. 

2  Avau  nantukua  tioku  afakainina  weimoa  iateia; 
avau  nakfakaria  ki  ateia  tioku  ahlika. 

3  Pake  tamotosa  tioku  roto,  akoe  nauiroa  tioku  aretu. 
Akirea  ninage  tane  kafakanaua  avau  iei  moku  i  taretu 
avau  nofano  iei. 

4  Avau  nisira  wei  tuku  rima  matau,  pe  kasireia,  kaie 
jikai  satagata  noiroa  avau :  sesituma  iatavau  tasi ;  searaf ai- 
nama  tioku  nohkano  satagata. 

5  Avau  nantapa  ki  atakoe,  e  Ihova;  avau  nantupe, 
Akoe  tioku  nohnea  nohmuni  iei,  tioku  apito  i  tafanua 
o  fakau  mauri. 

142.  6.  TABUK  lA  SAM  143.  10. 

6  Fakarogo  i  tioku  tapa ;  nikotamoto  tapu  avau :  amkea 
avau  i  af akau  nopena  penaganea  mahkei  iatavau ;  akirea 
mari  etamotua  iatavau. 

7  Amkea  tioku  nohkano  i  tafare  mahkei,  pe  avau  kaf a- 
fetai  i  tiou  eigoa;  fakau  etotonu  iarea  penaganea  kafori 
iatavau  pe  akoe  ropena  penaganea  arofa  ki  atavau. 

Sam  143. 

Sam  o  Tevit. 

1  Fakarogona  tioku  ahmori,  e  Ihova :  f aoif o  tiou  tariga  | 
ki  anea  avau  nonugia  iatakoe:  fakarogo  iatavau  i  tiou  | 
apenaganea  mari,  ma  penaganea  totonu. 

2  Koisausara  apenaganea  o  tiou  afiji ;  setotonuma  apena- 
ganea o  satagata  mauri  weimoa  iatakoe. 

3  Tatagata  esamai  maku  mari  nisau-vaka  i  tioku  noh- 
kano; eia  neikumieifo  avau  ki  takere:  eia  neipena  avau 
pe  kanofo  i  anohnea  pauri,  feipe  fakau  nihmate  ituaisu. 

4  Nikohhka  tioku  nohkano  iei ;  sef akatamotuama  tioku 
roto  tasi. 

5  Avau  nahmentua  anapugi  ituai;  avau  nornanatunea 
iou  apenaganea  oji:  avau  nornanatunea  afijikauga  iou 
arima. 

6  Avau  nof ariakea  ru  oku  rima  ki  atakoe :  tioku  nohka-  . 
no  notagisa  mau,  kofeipe  i  tafanua  ejikai  tavai  iei. 

7  Weiwaha  pe  kafakarogo  iatavau,  e  Ihova;  tioku 
nohkano  kotamoto :  koisof una  tiou  af oimata  iatavau,  pena 
avau  kafeipe  i  afakau  nohtoifo  ki  tarua. 

8  Asitu  iatavau  pe  karogona  tavisau  i  tiou  arofa  i 
tabohpo;  avau  mari  nofakarogo  iatakoe:  fakariamai  ki 
atavau  taretu  avau  kaf ano  iei ;  tioku  roto  mari  nof enake 
ki  atakoe. 

9  Veteakea  avau,  e  Ihova,  i  afakau  esamai  maku: 
avau  notere  ki  atakoe  pe  akoe  kaf  una  avau. 

10  Fakeiroa  avau  pe  kahpena  tane  na  akoe  nokaniani 
iei;  akoe  mari  tioku  Atua:  arafia  avau  i  tiou  anohkano 
rufie  i  taretu  etakohkoto. 

143.  11.  TABUK  lA  SAM  144.  1^. 

11  Fakatamotua   avau,  e  Ihova,  i  tiou  eigoa:  amkea 
tioku  nohkano  i  tahlika,  i  tiou  apenaganea  totonu. 

12  Amkea  fakau  esamai  maku  i  tiou  arofa,  kaiauiei 
fakau  oji  nofakahlika  tioku  nohkano:  avau  mari  tiou  afiji. 


Sam  144. 

Sam  o  Tevit. 

1  Eruiie  tapu  Ihova,  tioku  fatuhtu,  eia  nofakeiroa  ru 
oku  rima  i  tatowa,  ma  ioku  pajo  rima  pe  kahtoa: 

2  Tioku  arofa  eia,  ma  tioku  afare  tamotua,  tioku  afare 
ehgaro,  ma  tatagata  nopenamauri  moku;  tioku  akaroa  eia, 
avau  nofakarogo  iateia;  eia  neikumieifo  iaku  atagata  maku. 

3  E  Ihova,  atagata  aha,  pe  akoe  noiroa  kirea  ?  ma  ta- 
tariki  o  tagata  pe  akoe  nomentua  eia  ? 

4  Akirea  feipe  ane  taruana:  anapugi  orea  feipe  atonea 
nojikai. . 

5  Nageifo  tiou  tariga,  e  Ihova,  toifomai:  tofia  aora, 
safakia  tiousafi  iei. 

6  Jiriakea  taptapeia,  falelekia;  fania  iou  agasau,  fa- 
katamotoa  kirea. 

7  Fariamai  kiraro  tiou  arima;  penamauri  moku,  amkea 
avau  i  avai  sore,  vetea  avau  i  arima  o  fakai  i  eke  afanua; 

8  Afafa  orea  notukua  terohkavei,  arima  matau  orea 
arima  nopena  penaganea  erohkavei. 

9  Avau  kafeiakea  tahgoro  fou  ki  atakoe,  e  Teatua; 
avau  kahgana  iatakoe  notia  ta  salteri,  ano  vava  taraga- 
furu. 

10  Eia  mari  nopenamauri  mo  afatoriki:  eia  neiamkea 
Tevit  tiana  fiji  i  tamajira  noiauiei  tagata. 

1 1  Vetea  avau,  amkea  avau  i  arima  o  fakai  i  eke  afanua, 
afafa  orea  notukua  terohkavei,  arima  matau  orea  arima 
mari  nopena  penaganea  erohkavei : 

12  Pe  agatama-takau  amea  kafeipe  i  agarakau  nisore 
i  agatamtane  orea;  agatamafafine  amea  kafeipe  afatu  i 
taturi-fare,  nisaua  feipe  i  tapenaganea  i  tafare  tapu; 

144.  13.  TABUK  lA  SAM  145.  14. 

13  Pe  afare  omea  nage-kai  iei  efonu,  anea  kai  ekeke  iei; 
ajip  amea  nofanou  atausant  enaiupai  i  apito  fanua  oniea  ; 

14  Pe  abulimatau-takau  amea  katamotua  i  tafijikau, 
serosama  sanea,  serojikaima  sanea,  jikai  tahtagi  i  aretu 
omea. 

15  Erufie  tapu  atagata  kofeipera:  erufie  tapu  mari 
atagata  Teatua  orea  ko  Ihova. 

Sam  145. 

Taligoro  o  Tevit  nohgana  i  Teatua. 

1  Avau  kahgana  iatakbe,  e  Teriki  ko  tioku  Atua ;  avau 
kahgana  i  tiou  eigoa  iatau  matau. 

2  Avau  karafaina  akoe  i  anapugi  oji;  avau  kahgana  i 
tiou  eigoa  iatau  matau. 

3  Esore  mari  Ihova,  ehtau  pe  kahgana  fakasore  iateia; 
etaru  i  tasara  tiona  sore. 

4  Tatau  tagata  tasi  kahgana  iou  alijikauga  ki  teke  atau 
tagata,  notukua  iou  afijikauga  etamotua. 

5  Avau  kamanatunea  i  tasore  o  tiou  ariki  rufiesa,  ma 
iou  afijikauga  nomasaro  iei. 

6  Atagata  kavisaua  tatamotua  iou  afijikauga  nohhka 
iei;  avau  foki  kantukua  iou  afijikauga  sore. 

7  Akirea  kamentua  katukua  tiou  arofa  sore,  kahgoro 
iou  apenaganea  totonu. 

8  Ihova  nosirarufiemai  tagata,  noarofa  fakasore;  eia 
seweiwaha  i  takah,  esore  tiona  arofa. 

9  Ihova  noarafaina  tagata  oji;  nonofo  tiona  arofa  rufie 
lana  fijikauga  oji. 

'    10  Iou  afijikauga  oji  nohgana  iatakoe,  e  Ihova;  iou 
atagata  rufie  notukua  avisau  rufie  iatakoe. 

11  Akirea  kavisaua  tarufie  i  tiou  avaka,  katavanaga  i 
tiou  tamotua; 

12  Pe  katukua  iana  fijikauga  tamotua  ki  atagata,  ma 
tarufie  i  teariki  i  tiona  vaka. 

13  Tiou  avaka  tagata  nonofo  iatau  matau,  ma  tiou 
ariki  nonofo  i  atau  tagata  oji. 

14  Ihova  nopmujia  fakau  oji  nohtakakea,  noijikijia 
fakau  oji  nikokumieifo. 

145.  15.  TABUK  lA  SAM  146.  9 

15  Afoimata  o  anea  oji  noajia  akoe;  akoe  nautufa 
kirea  iarea  anea  kai  i  anapugi  orea. 

16  Akoe  noafogiakea  tiou  arima,  samauri  rufie  anea 
oji  emauri. 

17  Ihova  etotonu  iana  penaganea  oji,  earofa  iana  fiji- 
kauga  oji. 

18  Ihova  etatamai  ki  atagata  oji  nohtapa  eia,  atagata 
oji  mari  nohtapa  eia  ma  tamari. 

19  Eia  kafakarava  takaniani  o  fakau  nomataku  iateia; 
eia  keirogona  tahtapa  orea,  keipenamauri  morea. 

20  Ihova  noimatakina  atagata  oji  nokaniani  iateia, 
kaie  keiauiei  atagata  oji  esa  iarea  penaganea. 

21  Tioku  fafa  katukua  tahgana  o  Ihova;  kahgana  i 
tiona  eigoa  tapu  atagata  oji  iatau  matau. 

Sam  146. 

1  Kahgana  akaua  ia  Ihova.  Kahgana  ia  Ihova,  e 
tioku  nohkano. 

2  Avau  kahgana  ia  Ihova,  i  tioku  mauri  oji:  avau 
kafeiakea  ahgoro  ki  tioku  Atua  i  tioku  amauri  oji. 

3  Koisafakarogo  akaua  i  afatoriki,  mo  i  atagata',  etaru 
i  akirea  i  tapenamauri  mo  tasi. 

4  lorea  nohkano  nomapusaki,  akirea  noafe  ki  takere: 
itanapugi  ana  ra  amanatuga  orea  kojikai. 

5  Erufie  tapu  tatagata  Teatua  o  Jekob  nositu  iateia, 
eia  noajia  tiona  Atua  ko  Ihova: 

6  Eia  neipena  taragi  ma  takere,  ma  tatai,  manea  oji 
iei;  eia  noimatakina  avisau  mari  iatau  matau: 

7  Eia  noipena  penaganea  totonu  ma  fakau  nitomia, 
neitufa  anea  kai  ma  fakau  ehmate  taoge:  Ihova  noivetea 
fakau  nifausia; 

8  Ihova  nofakamarama  afoimata  o  foimata  pauri;  eia 
neijikijiake  fakau  nitomieifo;  Ihova  nokaniani  i  afakau 
etotonu  iarea  penaganea ; 

9  Ihova  noimatakina  amavaka;  eia  noipurujia  anikaso 
ma  f aline  uihmate  iarea  tagata;  kaie  eia  nofakafagafaga 
taretu  o  fakau  nopenanesa. 

10  Ihova  kaariki  iatau  matau,  Teatua  aua,  fakai  i 
Saion,  kariki  ki  atau  tagata  oji.  Kahgana  akaua  ia 
Ihova. 

Sam  147. 

1  Kahgana  akaua  ia  Ihova :  erufie  pe  kaf eiakea  ahgoro 
ki  Teatua  otea;  erufie  aroto  iei,  ehtau  foki  pera. 

2  Ihova  noitaoa  Jeruselem;  eia  nofatakina  fatasiana 
fakai  Isreel  nifalelekia. 

3  Eia  nopenpena  kohmafo  aroto  tamoto,  notakaia 
apakora  i  akirea. 

4  Eia  noitaua  afetu;  eia  noitapa  eigorea  oji. 

5  Esore  Teriki  otea,  esorekage  tiona  tamotua;  eia 
nofarigoina  anea  ejikai  tanoji  iei. 

6  Ihova  noijikijiake  fakau  emaru  rotorea;  eia  neiameifo 
ki  takere  fakau  esa  iarea  penaganea. 

7  Kahgoro  akaua  kia  Ihova  nofafetai  iateia;  feiakea 
ahgoro  i  taharp  ki  Teatua  otea : 

8  Eia  noapojia  taragi  i  apoa,  eia  neipena  taua  ma  ta- 
kere, neipena  agafari  pe  kasomo  i  aora. 

9  Eia  neitapa  anemauri  i  akai  area,  ma  agatama  reven 
nohtagi. 

10  Eia  sekanianima  i  tatamotua  i  ahors:  eia  sekania- 
nima  i  avae  o  tatagata  etamotua. 

1 1  Ihova  nokaniani  i  afakau  nomataku  iateia,  i  af akau 
mari  noajia  tiona  arofa. 

12  Kahgana  ia  Ihova,  fakai  i  Jeruselem;  kahgana  i 
Teatua,  fakai  i  Saion. 

13  Eia  neifakatamotua  ahpono  i  afeipa;  eia  neiageia 
iou  agatama  nohnofo  ma  kaua. 

14  Eia  notomia  tamarino  i  apito  fanua  aua;  eia  neitufa 
akaua  kamauri  i  awit  rufiesa. 

15  Eia  neifalelekia  iana  visau  i  takere;  iana  visau  no- 
tere  weiwaha. 

16  Eia  neitufa  sno  feipe  i  afuru  jip;  eia  nofalelekia 
tagau  feipe  namulaga. 

17  Eia  neinahkea  tau-fatu  feipe  amamanea:  akai  eta- 
motua i  tanofo  weimoa  i  tiona  makaUgi  ? 

1 8  Eia  neitukua  iana  visau,  akirea  sapena  i  tavai: 
eia  neikauna  kasau  tiona  amtagi,  satafe  aval. 

19  Eia  neifakaria  tiana  visau  ki  agafatumupuna  o  Jekob, 
tiona  vaga  ma  iana  penaganea  totonu  ki  afakai  Isreel. 

20  Eia  sepena  pera  i  tasi  foki  avaka  tagata:  akirea 
epuhpusi  iana  penaganea  totonu,  Kahgana  akaua  ia 
Ihova. 

Sam  148. 

1  Kahgana  akaua  ia  Ihova.  Kahgana  ia  Ihova  akaua 
i  taragi :  kahgana  iateia  i  anohnea  weiluga. 

2  Kahgana  akaua  iateia,  iana  agelo  oji:  kahgana  akaua 
iateia,  iana  anea  oji  i  taragi. 

3  Kahgana  akaua  iateia,  tara  ma  tamrama:  kahgana 
iateia,  afetu  marama  oji. 

4  Kahgana  iateia,  taragi  weilugaroa,  ma  avai  weiluga 
i  tavavanea. 

5  Kahgana  kirea  i  teigoa  Ihova:  eia  neitukua  tavisau, 
akirea  nipena. 

6  Eia  neinage  fakamahkeia  foki  iatau  matau:  eia  nei- 
nage  tahvae  pe  akirea  koisafakamuria. 

7  Kahgana  ia  Ihova  anea  i  takere  nei,  eivi  i  tatai,  ma 
atai  elehposu  oji. 

8  Ma  tiafi,  ma  taua-fatu,  ma  sno,  ma  takofu;  ma  afa, 
nofakarogo  iana  visau : 

9  Ma  aora,  ma  afakarava  oji;  ma  arakau  fanua,  ma 
asitar  oji: 

10  Ma  anemauri  iro,  ma  anemauri  etara;  ma  anea 
notorotoro,  ma  amanuhlele: 

11  Afatoriki  sore  i  takere  nei,  ma  fakai  i  avaka  tagata 
oji;  ma  afatoriki  rikriki  ma  fakau  sore  oji  i  takere  nei. 

12  Agatamtane  ma  agatafafine;  takau  nikofakau  sore 
ma  agatama: 

13  Kahgana  kirea  i  teigoa  Ihova;  esorekage  tiona  eigoa 
ana :  tiona  rufie  no  weiluga  i  taragi  ma  takere  nei. 

14  Eia  neijikijiake  tatamotua  o  iana  tagata,  ma  tahgana 
o  iana  fiji  rufie;  fakai  Isreel  mari,  atagata  nohnofo  etata 
ki  ateia.     Kahgana  akaua  iateia. 

149.  1.  TABUK  lA  SAM  150.  6. 

Sam  149. 

1  Kahgana  akaua  ia  Ihova.  Feiakea  tahgoro  fou  kia 
Ihova,  kahgana  iateia  i  tafatakina  o  iana  tagata  rufie. 

2  Kakaniani  fakai  Isreel  iateia  eia  neipena  kirea: 
kakaniani  fakai  i  Saion  i  Teriki  orea. 

3  Kahgana  kirea  i  tiona  eigoa  i  tasopo:  feiakea  kirea 
ahgoro  ki  ateia  i  tatimbrel  ma  taharp. 

4  ihova  mari  nokaniani  iana  tagata :  eia  keirakeia  f akau 
emaru  rotorea  i  tamauri  neipena  morea. 

5  Kakaniani  iana  tagata  rufie  i  tarufie  orea:  kahgoro 
kirea  weiluga  i  apotu  orea. 

6  Kanofo  i  afafa  orea  avisau  nohgana  i  Teatua,  ma 
tamajira  emtakei  tantafa  ma  ma  tantafa  i  arima  orea, 

7  Pe  kaoria  apenaganea  o  fakai  i  avaka  tagata,  pe  ka- 
tarania  fakai  i  afanua; 

8  Pe  kafausia  afatoriki  orea  i  aus,  ma  fakau  sore  orea 
i  avava  f atu ; 

9  Pe  kapena  tanori  niserea  i  akirea :  nonof o  tahgana  tenei 
ma  iana  tagata  rufie  oji.     Kahgana  akaua  ia  Ihova. 

Sam  150. 

1  Kahgana  akaua  ia  Ihova.  Kahgana  i  Teatua  i 
tiona  nohnea  tapu:  Kahgana  iateia  i  tavavanea  esore 
tiona  tamotua  iei. 

2  Kahgana  iateia  iana  fijikauga  tamotua:  kahgana 
iateia  i  tiona  sore  rufiekage. 

3  Kahgana  iateia  i  tahva  i  tabu :  kahgana  iateia  i 
tasalteri  ma  taharp. 

4  Kahgana  iateia  i  tatimbrel  ma  tasopo:  kahgana 
iateia  i  afago  vava  ma  afago  majira. 

5  Kahgana  iateia  i  simbal,  esore  areo  orea;  Kahgana 
iateia  i  asimbal,  ehgaro  areo  orea. 

6  Kahgana  ia  Ihova  anea  oji  nomapusaki.  Kahgana 
akaua  ia  Ihova. 

